
ΜΕ ΤΗ ΦΩΝΗ ΤΩΝ ΑΠΟ ΕΚΕΙ 

οι δάσκαλοι στην Αργεντινή αντιστέκονται.2 

ΓΕΩΓΡΑΦΙΕΣ ΤΩΝ ΑΝΤΙΣΤΑΣΕΩΝ 

κινήματα στη Λατινική Αμερική: 

να πάρουμε ξανά την πρωτοβουλία στα χέρια μας.4 

Οαχάκα: ο αγώνας και η αντίσταση συνεχίζονται.6 

μαθαίνοντας από την εξέγερση στην Οαχάκα.δ 

πανεπιστήμιο και κοινωνία: 

σε αναζήτηση μιας δημιουργικής αλληλεγγύης.10 

ειδήσεις: Κολομβία, Χιλή.12 

Ροστόκ.13 

ειδήσεις: Μεξικό, Βραζιλία.14 

η αυλή των θαυμάτων.16 


ΠΟΛΙΤΙΚΑ ΤΟΠΙΑ 

Μεξικό: κινήσεις στην κοινωνία, αλλαγές στη χώρα.18 

Κολομβία: συγκρούσεις ΡΑΡΜΙ - ΕΙΝ .22 

Ευρωπαϊκή Ένωση.23 

Αϊτή: λαός μαστιγωμένος, λαός λησμονημένος.24 

Βραζιλία: μνήμες υπανάπτυξης, εικόνες ανάπτυξης.29 

ποιος θυμάται τις Μαλβίνες;.32 

Εκουαδόρ: το στοίχημα της Συντακτικής Συνέλευσης.33 

ουστϋ! Πάουλ Σέφερ.34 

ΕΝΑΣ ΚΟΣΜΟΣΑΝΑΠΟΔΑ 

Αργεντινή: έγκλημα Κρομανιόν.36 

Μεξικό: από την κοινωνική ασφάλιση στην ιδιωτική ανασφάλεια.38 

Μεξικό: το πρόσωπο της δημοκρατίας.39 

Βραζιλία: αγώνας δρόμου για την αιθανόλη.40 

Βενεζουέλα: «δεν θα σαρώσουμε την ολιγαρχία...».43 

ΟΣΑ ΔΕΝ ΠΑΙΡΝΕΙ Ο ΑΝΕΜΟΣ 

το αναρχικό κίνημα στη Χιλή.44 

μύθοι από τη Λατινική Αμερική.48 

ιτιαίαΙάα.50 

ποίηση (Οκτάβιο Πας, Πάμπλο Αντόνισ Κουάδρα).55 

πεζογραφία 

Πάκο Ιγνάσιο Τάιμπο II.56 

Χούστο Αρόγιο.59 

Χούλιο Κορτάσαρ.61 

ποίηση (Μπόρχες).64 




ΤΡΙΜΗΝΙΑΙΑ ΕΚΔΟΣΗ. Η «αλάνα» συναντιέται κάθε πρώτη Κυριακή 
του μήνα (το βραδάκι), στο Στέκι Μεταναστών, Τσαμαδού 13, Εξάρχεια, 
τηλ.: 2ΐο-33·θ4·679> β-ιπδϋΙ: θ.αΙαηα@§ιτιαίΙχοιτι 


Το περιοδικό αυτό αποτελεί το προϊόν μιας συλ- 
λογικότητας που ερευνά και συζητά τις εξελίξεις 
στις Αμερικές. 

Σε αυτή την «αλάνα» συναντήθηκαν οι: Γιάννης 
Αλμπάνης, Μιχάλης Ανιτσάκης, Ιωάννα Βίτσου, Κωνστα¬ 
ντίνα Γαβαλά, Στέλιος Γαβριηλίδης, Αρίστος Γιαννόπου- 
λος, Βάσια Εξάρχου, Ραούλ Ζιμπέκι, Κριτών Ηλιόπουλος, 
Αννα ΘεοδωρίδουΚώστας Κατσούδας, Νίκος Καρακώ- 
στας, Νίκος Κοκκάλας, Αντζερού Κωσταρή, Γιάννης Κω- 
σταρής, Εύη Κώτσου, Ελένη Μαλλιαρού, Ευγενία Μιχα- 
λοπούλου, Λευτέρης Μπέκος, Σίλβια Μπιγνάμι, Μυρτώ 
Μπολώτα, Ιμμακούλα Νερβίλ, Ελπίδα Νίκου, Ματούλα 
Παπαδημητρίου, Κώστας Παπαθωμόπουλος, Κρίστη 
Πετροπουλου, Ιάσων Πιπίνης, Σαντιάγο Ρομάν, Λού- 
σια Σκρομόφ, Δήμητρα Σούλιου, Σταύρος Σταυρίδης, 
Χρηστός Στεφάνου, Αγγελική Στουπάκη, Αδόλφο Τζίλι, 
Ηλίας Τζουράς, Μαριώ Χαϊδοπούλου-Βρυχέα, Τοσούλα 
Χεπάκη, Χρίστος Χρυσανθακόπουλος 


ΣΗΜΕΙΑ ΔΙΑΚΙΝΗΣΗΣ 

ΑΘΗΝΑ: Κεντρική διάθεση: ΣΤΕΚΙ ΜΕΤΑΝΑΣΤΩΝ 210-38.13.928, 
«ΑΜΟΝΙ» (Πλ. Μερκούρη, Α. Πετράλωνα),«ΒΑΒΕΛ» (Λόνιου 
ι &Ζ. Πηγής), «ΕΝΑΛΛΑΚΤΙΚΟ ΒΙΒΛΙΟΠΩΛΕΙΟ» (Θεμιστοκλέ¬ 
ους 37), «ΕΚΤΟΣ ΤΩΝ ΤΕΙΧΩΝ», (Μπενάκη 53), «ΕΛΕΥΘΕΡΟΣ 
ΤΥΠΟΣ», (Βαλτετσίου 53), «ΠΡΩΤΟΠΟΡΙΑ» (Γραβιάς ι), «ΠΟ¬ 
ΛΙΤΕΙΑ» (Ασκληπιού 22), «501ΑΚΙ5» (Μπόταση 6), «ΑΠΡΟ¬ 
ΒΛΕΠΤΟ» (Ρ. Φερραίου 25, Ηλιούπολη), ΣΥΝΕΤΑΙΡΙΣΜΟΣ για 
το ΕΝΑΛΛΑΚΤΙΚΟ και ΑΛΛΗΛΕΓΓΥΟ ΕΜΠΟΡΙΟ «ο Σπόρος» (Σπ. 
Τρικούπη 21), «ΛΕΣΧΗ ΑΝΑΤΟΛΙΚΟΣ ΑΝΕΜΟΣ» (Δερβενίων 50 
και Μπενάκη), «Ν050ΤΡ05 Ελεύθερος Κοινωνικός Χώρος» (Θε¬ 
μιστοκλέους 66), Αριστερό Σχήμα Νίκαιας (Ηλιουπόλεως 36) και 
στα περίπτερα της πλατείας Εξαρχείων και Κάνιγγος. 

ΑΓΡΙΝΙΟ: «ΞΕΝΟΓΛΩΣΣΟ ΒΙΒΛΙΟΠΩΛΕΙΟ» (Καζαντζή 12), κα¬ 
φέ «ΑΛΒΕΔΟΝ» (Πλ. Παναγοπούλου) · ΒΕΡΟΙΑ - ΚΟΖΑΝΗ: 
βιβλιοπωλείο «ΣΥΝ-είδηση» & Κρίστη Πετροπούλου, τηλ. 
23310-25875 * ΓΙΑΝΝΕΝΑ: καφέ «Θυμωμένο Πορτραίτο» (Κα- 
ποδιστρίου 2θ) · ΔΡΑΜΑ: Νουσλίδης Αγγελος 25210-21795* 
ΖΑΚΥΝΘΟΣ: βιβλιοπωλείο «ΘΕΩΡΙΑ» (Τερτσέτη 32)· ΗΡΑ¬ 


ΚΛΕΙΟ: «ΠΟΛΙΤΙΣΤΙΚΟΣ ΣΥΛΛΟΓΟΣ ΗΡΑΚΛΕΙΟΥ» (Αναλήψεως 
19, 2810-341060), Αριστείδης Παπαδάκης, τηλ. 2810-242451 * 
ΘΕΣΣΑΛΟΝΙΚΗ: ΣΤΕΚΙ ΜΕΤΑΝΑΣΤΩΝ (Φιλίππου 51), * ΚΑ¬ 
ΛΑΜΑΤΑ: Θεοδωρόπουλος Σωτήρης, 6976-856885· ΝΑΥ¬ 
ΠΛΙΟ: βιβλιοπωλείο «ΑΡΤΙΟΝ»· ΠΑΤΡΑ: ουζερί«ΧΑΣΟΜΕΡΙ» 
(απέναντι από το Κάστρο), Αποστολής Παπαποστόλου 6974" 

409173, Γιάννης Αδαλόπουλος 2610-273547 ' ΠΡΕΒΕΖΑ: Διονύ- 

σης Παπανίκος 6936-684864 · ΡΕΘΥΜΝΟ: ΣΤΕΚΙ ΜΕΤΑΝΑ¬ 
ΣΤΩΝ · ΣΠΑΡΤΗ: «ΙΔΙΟΜΟΡΦή» (Δωριέων 45, 27310-82203) · 
ΤΡΙΠΟΛΗ; Κατερίνα Ρέβελα, 6972-155463 ' ΧΑΝΙΑ: ΣΤΕΚΙ 
ΜΕΤΑΝΑΣΤΩΝ (Χατζημιχάλη Νταλιάνη 67), βιβλιοπωλεία: 
«ΣΧΗΜΑ» (Δημοκρατίας 38), «ΠΟΛΥΕΔΡΟ» (Μπονιαλή 26) · 
ΧΙΟΣ: καφέ «Αλκυόνη» 

Συνδρομή: ι6 ευρώ για 4 τεύχη 

Αρ. Λογαριασμού: Αγροτική Τράπεζα, 003 οι 01128745 

Επιτρέπεται και προωθείται η αναδημοσίευση τμημάτων ή 
ολόκληρων κειμένων. Αντο θυμηθείτε, αναφέρετε την πηγή. 

οι δάσκαλοι στην Αργεντινή αντιστέκονται... 



Τον Φεβρουάριο του 2007 ο υπουργός Παιδείας 
της Αργεντινής, Ντανιέλ Φίλμους, 
ανακοίνωσε αυξήσεις μισθών στους εκπαιδευτικούς, 
για τις οποίες όμως όρισε υπεύθυνες 
τις πολιτειακές κυβερνήσεις. 

Οι περισσότερες κυβερνήσεις έδωσαν αυξήσεις 
κατώτερες από τις ανακοινωθείσες, 
στο μεγαλύτερο μέρος τους 
«μαύρες» και υπό τη μορφή «μπόνους». 

Παρά τις χλιαρές αντιδράσεις 

των επίσημων συνδικάτων τους, 

οι δασκάλες και οι δάσκαλοι αντέδρασαν 

σε πολλές περιφέρειες της χώρας, 

όπως στη Σάντα Κρους, όπου τα σχολεία 

καταλήφθηκαν από τη χωροφυλακή (!), 

τη Σάλτα, το Τσάκο και αλλού 

όπου οι εκπαιδευτικοί βρέθηκαν αντιμέτωποι 

με βάρβαρη καταστολή. 

Στις 3 Απριλίου, στην περιφέρεια Νεουκέν, 
στην Παταγονία, στα μπλόκα των δασκάλων 
έπεσε νεκρός ο δάσκαλος Κάρλος Φουεντεάλμπα από 
δακρυγόνο που τον βρήκε στο κεφάλι. 

Ο Κάρλος, ο δάσκαλος, προστέθηκε 

στον ήδη μεγάλο κατάλογο νεκρών που μετράει 

ο κόσμος της Αργεντινής που αντιστέκεται. 

Στη συνέχεια δημοσιεύουμε 

κείμενο δασκάλου στο Νεουκέν, 

στο οποίο περιγράφονται τα γεγονότα 

όπως ο ίδιος τα βίωσε και στη συνέχεια 

τον σύντομο χαιρετισμό που απεύθυνε 

η γυναίκα του Κάρλος Φουεντεάλμπα, 

δασκάλα και η ίδια, στο γυμνάσιο που εργάζονταν. 


ϋ κόσμος τούς κοιτά να περνούν και αναρωτιέται ποιοι 
να είναι. Τι κάνουν αυτοί οι άνθρωποι που περπατάνε πί¬ 
σω από ένα φορτηγό περνώντας μέσα από τη στέπα της 
Παταγονίας. Ο κόσμος αναρωτιέται τι μπορεί να έχουν 
κάνει για να περπατάνε κάτω από τον ήλιο. Ποιο παρά¬ 
ξενο κίνητρο τους οδηγεί να συνεχίζουν προς τα μπρος, 
τώρα που βρέχει, καλυμμένοι από ένα μακρύ καραβό¬ 
πανο και, το πιο περίεργο, χαμογελαστοί. 

Με τι γελάνε; Γιατί χορεύουν; Γιατί το φορτηγό κου¬ 
βαλάει τη μουσική αντί να κουβαλάει τους ίδιους; 

Είναι δασκάλες και δάσκαλοι που έχουν αποφασίσει 
να μεταφέρουν με γρήγορο βήμα τη διαμαρτυρία τους, 
πεπεισμένοι ότι αυτή η οδός είναι η σωστή, σίγουροι 
ότι είναι εφοδιασμένοι με τα απαραίτητα γΓ αυτό το 
ταξίδι. 

Περπατούν πίσω από το φορτηγό που θα μπορούσε 
να τους μεταφέρει αλλά αυτοί, αντί ν’ ανέβουν οι ίδι¬ 
οι, έχουν βάλει άλλα πράγματα, πιο σημαντικά, όπως η 
μουσική ή το νερό και ένα μικρόφωνο που θα το πάρουν 
στα χέρια τους φτάνοντας στο Τσάτο ή το Κάλι, μέχρι 
να ενημερώσουν ότι το μέλλον έχει ένα όνομα γλυκό και 
ότι έχει φτάσει πια η ώρα. 

Προχωρούν πάνω σε ένα λεπτό στρώμα ερήμου που 
με δυσκολία καλύπτει ένα γιγαντιαίο κοίτασμα πετρε¬ 
λαίου. 

Σύντομα συνειδητοποιώ ότι τα περισσότερα φορ¬ 
τηγά που διασταυρώνονται με αυτό το άλλο, το τόσο- 
μη-φορτηγό, είναι εκείνα ακριβώς που μεταφέρουν τα 
υγρά του υπεδάφους. 

Προχωρούν οι οδοιπόροι, αυλακώνοντας το έδαφος 
με τα πόδια τους. Καθώς περνούν οι ώρες, τα πόδια 
γίνονται μαύρα και λίγο λίγο βυθίζονται σ’ αυτό το έδα- 
φος-πηγάδι. 

Οι οδοιπόροι είναι εργάτες της εκπαίδευσης από το 
συνδικάτο Ατέν του Νεουκέν και κατευθύνονται προς 
έναν κάμπο πετρελαίου για να δηλώσουν ότι ναι, τα 
σχολεία μπορούν να λειτουργήσουν, να απαιτήσουν δη¬ 
μόσιο σχολείο κατάλληλο για όλους, να ζητήσουν αξιο¬ 
πρεπείς μισθούς. 

Ο κόσμος, γνωρίζοντας τους κυβερνώντες, αμφιβάλλει 
κατά πόσο το αίτημά τους θα εισακουστεί, αλλά αρχίζουν 
πια να καταλαβαίνουν τα πάντα, συμπεριλαμβανομένων 
του γέλιου και της χαράς. Αυτοί οι εργάτες πορεύονται 
γελώντας και τραγουδώντας γιατί έχουν δίκιο. 

Έχουν δίκιο. 

Αξίζουν αξιοπρεπείς μισθούς και πορεύονται πάνω 
στο στρώμα του εδάφους, που μετά βίας κρύβει το πε¬ 
τρέλαιο αλλά δεν κρύβει την αδικία. 

Ως εκπαιδευτικοί γνωρίζουν ότι ο καλύτερος τρό¬ 
πος για να διδάξεις είναι να φυτέψεις μια ερώτηση και 
όλοι αυτοί μαζί είναι μια ερώτηση που πορεύεται στην 
έρημο. 

Στην εποχή των μέιλ και των μηνυμάτων στον τηλε- 









φωνητή, τίποτα δεν έχει αλλάξει όταν θέλεις να ακου¬ 
στεί ένα αίτημα. 

Σε πέντε σχεδόν ημέρες διανύουν τα διακόσια χι¬ 
λιόμετρα και, παρόλο που είναι 15.000 οι σύντροφοι 
που μπαίνουν στο Νεουκέν, η κυβέρνηση δεν παίρνει 
στα σοβαρά την επίσκεψη· τους γυρνάει την πλάτη 
με περιφρόνηση. 

Μερικές μέρες αργότερα αρχίζουν τα μπλόκα των 
δρόμων. Ανάμεσα στους ταξιδιώτες που βλέπουν 
την πορεία τους να διακόπτεται υπάρχουν ορισμένοι 
αποφασιστικά αλληλέγγυοι, άλλοι που στην πορεία 
θέτουν τα ερωτήματά τους σχετικά με αυτή τη χώρα, 
την τόσο αχανή και γεμάτη προβλήματα, και άλλοι 
που δεν βρίσκουν ανάμεσα στα είδη της σκέψης που 
χειρίζονται όνομα γι 7 αυτό που βλέπουν. 

Πέρασε η πορεία, περνάνε οι διαδηλωτές αλλά δεν 
υπάρχει κανένας τρόπος να τους καταλάβουν. Όταν 
οι δασκάλες και οι δάσκαλοι μιλάνε για τα όνειρά 
τους, από τη μεριά της η κυβέρνηση μιλάει για επιχει¬ 
ρήσεις. Παρόλο που το θέμα είναι το ίδιο, ο τρόπος 
που το χειρίζεται ο καθένας, τους οδηγεί σε διαφο¬ 
ρετικές υποθέσεις. 

Επανέρχονται τα μπλόκα, γιατί αυτόν που έχει δί¬ 
κιο τον βοηθάει η γαλήνια πεποίθηση και η χαρά ότι 
πράττει το σωστό. Τώρα πια, κάτι στον τρόπο που 
διαπραγματεύονται οι αιώνιοι υποψήφιοι αρχίζει να 
σπάει και έτσι, ενάντια σ’ εκείνους που πορεύονται 
και ελπίζουν, ρίχνουν δακρυγόνα και σφαίρες. 

Ένα βλήμα εκρήγνυται στο κεφάλι του Κάρλος, 
ενός αγαπητού καθηγητή χημείας και σ’ ένα δευτε¬ 
ρόλεπτο σκορπίζει στην άσφαλτο της Σενιγιόσα όλες 
τις γνώσεις του, μαζί με τη χαρά του για το πόσο κα¬ 
λά πάνε οι μαθητές του της τρίτης τάξης. 

Το ραδιόφωνο υπερβάλλει, λέγοντας ότι ο σύντρο¬ 
φος παλεύει ανάμεσα στη ζωή και τον θάνατο, μια 
και όλοι γνωρίζουμε ότι σε έναν αγώνα ακούγονται 
και οι δύο πλευρές και εδώ το βλήμα που θρυμμάτι¬ 
σε το κρανίο έχει τον λόγο. 

Όταν υπάρχει ένα έγκλημα υπάρχει κι ένας εγκλη¬ 
ματίας, παρόλο που οι ευθύνες τείνουν να διαχυθούν 
μεταξύ αυτών που έδωσαν τη διαταγή και αυτών που 
επέδειξαντη δέουσα υπακοή. Για άλλη μια φορά. 

Σομπίς, δειλέ, δολοφόνε. Πόσους ακόμη από 
εμάς σκέφτεσαι να πυροβολήσεις; Πόσοι θάνατοι 
πιστεύεις ότι λείπουν ώστε να αποκτήσεις δίκιο για 
κάποιον λόγο; 

Ο κόσμος που τους βλέπει να περνούν ξέρει ποιοι 
είναι. Τα ονόματα ορισμένων θα γραφτούν στο κυ¬ 
βερνείο με την απαίτηση για δικαιοσύνη. 

Κι έτσι θα είναι για πάντα. 

Μέχρι να αποδοθεί δικαιοσύνη. 

Γιατί, όπως μας λέει ο Φρέιρε στοχαζόμενος πάνω 
στη μοίρα: «τα πράγματα δεν είναι έτσι από το πε¬ 
πρωμένο, αλλά γιατί έτσι τα έκαναν οι άνθρωποι, και 
θα τα αλλάξουμε». 

Ραφαέλ Ουρεταμπισκάγια, 
δάσκαλος στο Νεουκέν 



«Τον Κάρλος τον εκτέλεσαν δεν εκτέλεσαν όμως μόνο τον Κάρλος, 
εκτέλεσαν και όλη την οικογένειά του, και ξέρω ότι εν μέρει εκτέλεσαν 
και όλα εκείνα τα πράγματα που ήταν εκείνος. Αυτή η ίδια η εκτέλεση 
έδωσε σε όλους μας ζωή για να τον θυμόμαστε στα μικρά και μεγάλα 
πράγματα. 

Δεν βγήκα πρωτύτερα να μιλήσω, για να προστατεύσω τις κόρες 
μου. Εκείνο που είπα στη μεγάλη μου κόρη, την Καμίλα, ήταν ότι θα 
πάω στο σχολείο όπου η μαμά ξέρει να μιλά. Θα μιλήσω στους μαθη¬ 
τές, που ξέρουν ήδη ότι θα είναι και δικοί μου για πάντα, μια και εξα¬ 
κολουθώ να νιώθω δασκάλα. Ελπίζω να συνέρθω και να βρω τη δύναμη 
ώστε όλο αυτό να μη με διαλύσει. Το να είσαι δάσκαλος είναι τιμή στη 
ζωή* και για μένα είναι το μέγιστο. 

Αντί να σας πω ότι ήταν ένας στρατευμένος στην πολιτική, θα σας 
πω ότι ήταν ένας στρατευμένος στη ζωή, γεννημένος στο Χουνίν των 
Ανδεων. Ο τόπος που αγαπά, που κουβαλάει στην ψυχή του, το βουνό, 
το Λανίν, η λίμνη Ουεστουλαφκέν, είναι ο τόπος όπου ο ίδιος επιθυ¬ 
μούσε να βρίσκεται και είναι εκεί που πρόκειται να τον πάω». 

Μ’ αυτά τα λόγια η Σάντρα Ροδρί- 
γκες αναφέρθηκε στον άντρα της 
Κάρλος Αλμπέρτο Φουεντεάλμπα, 
στην τελετή κατά την οποία δό¬ 
θηκε το όνομά του στο γυμνάσιο 
όπου δίδασκε, στη φτωχογειτονιά 
Κουένκα 15. 

να πάρουμε ξανά την πρωτοβουλία 


στα χέρια μας 

του Ραούλ Ζιμπέκι, για την «αλάνα» 


Τα τελευταία χρόνια, τα κοινωνικά κινήματα της Ν. Αμερι¬ 
κής βρίσκονται μπροστά ένα πρωτοφανές σκηνικό: η πλει- 
οψηφία των κυβερνήσεων της περιοχής αυτοπροσδιορίζεται 
ως προοδευτική ή αριστερή και ένα από τα ερωτήματα που 
τίθενται, σχετικό με την πορεία τους, είναι εάν το πλαίσιο 
αυτής της νέας πραγματικότητας -για τη διαμόρφωση της 
οποίας έπαιξαν σημαντικό ρόλο και τα ίδια τα κινήματα- ευ¬ 
νοεί την ανάπτυξή τους ή εάν, αντίθετα, την αναχαιτίζει. 

Συγκεκριμένα, οι εφτά από τις δέκα χώρες της Ν. Αμερι¬ 
κής έχουν κυβερνήσεις οι οποίες δηλώνουν ότι βρίσκονται 
στο πλευρό των κοινωνικών κινημάτων. Αυτό το νέο σκηνικό 
τα έχει επηρεάσει σε τέτοιο βαθμό που, πραγματικά, δεν 
μπορούν να συνεχίσουν να λειτουργούν όπως πριν. 

Θα λέγαμε ότι, σε γενικές γραμμές, υπάρχουν δυο ση¬ 
μαντικές διαφοροποιήσεις σε σχέση με την προηγούμενη 
περίοδο. Καταρχήν, η αντίθεση ανάμεσα στις νεοφιλελεύ¬ 
θερες κυβερνήσεις και τα κοινωνικά κινήματα έχει ατονήσει 
και δεν κατέχει πλέοντηνπρώτη θέση. Η αυξανόμενη πόλω¬ 
ση ανάμεσα στις νέες κυβερνήσεις και τις παλαιές πολιτικές 
δυνάμεις της δεξιάς -οι οποίες τελευταία έχουν ανανεώσει 
το ρεπερτόριό τους με καινούργια θέματα και συνθήματα- 
τείνει να υποκαταστήσει τα κινήματα στον πρωταγωνιστικό 
ρόλο που κατείχαν κατά την προηγούμενη περίοδο. Στη Βε¬ 
νεζουέλα και τη Βολιβία, η δεξιά καταφέρνει να κινητοποιεί 
σημαντικά τμήματα του πληθυσμού. Στη Βολιβία, οι δεξιές 
παρατάξεις χρησιμοποιούν έναν αυτόνομο πολιτικό λόγο, 
που αφενός εγκλωβίζει και αφετέρου ομογενοποιεί την 
κοινωνία. Κάτι παρόμοιο ενδέχεται να συμβεί και στο Εκου- 
αδόρ με την κυβέρνηση του Ραούλ Κορέα. Στην Αργεντινή, 
η δεξιά συσπειρώνεται για να εμποδίσει την εκδίκαση των 
υποθέσεων παραβίασης των ανθρωπίνων δικαιωμάτων στα 
χρόνια της δικτατορίας, ενώ κατάφερε να οργανώσει μια 
μεγάλη αγροτική απεργία κατά της διασπαστικής πολιτικής 
του Νέστορ Κίρσνερ. Στη Βραζιλία, το κεντρικό σύνθημα 
των προεκλογικών κινητοποιήσεων της δεξιάς ήταν η δια¬ 
φθορά της κυβέρνησης Λούλα. 

Το καινοφανές είναι ότι η δεξιά καταφέρνει να κινη¬ 
τοποιεί σημαντικά τμήματα μεσαίων στρωμάτων και, σε 
ορισμένες περιπτώσεις, κατορθώνει να κατεβάζει στους 
δρόμους εκατοντάδες χιλιάδες συμπαθούντων. Υπό αυτές 



τις συνθήκες, τα κινήματα, δεν αντιμετωπίζουν 
μόνο τον κίνδυνο της υποκατάστασής τους από 
τις δυνάμεις της δεξιάς αλλά, επιπλέον, βρίσκο¬ 
νται συχνά στη δύσκολη θέση να υποστηρίζουν 
κυβερνήσεις με τις οποίες έχουν ελάχιστες ή και 
καθόλου πολιτικές συγκλίσεις. 

Η δεύτερη σημαντική διαφοροποίηση είναι η 
αλλαγή που παρατηρείται στις σχέσεις μεταξύ 
των προοδευτικών/αριστερών κυβερνήσεων και 
των κοινωνικών στρωμάτων που αποτελούν τη 
βάση των κοινωνικών κινημάτων. Πρόκειται για 
σχέσεις σύνθετες, που, στο σύνολό τους σχεδόν, 
άρχισαν να οικοδομούνται στη βάση των προ¬ 
ηγούμενων πολιτικών για την αντιμετώπιση της 
φτώχειας. Σε γενικές γραμμές, υπάρχουν δυο 
μοντέλα πολιτικής στη λατινοαμερικανική ήπει¬ 
ρο. Το πρώτο, που ακολουθείται στο Εκουαδόρ 
και εν μέρει στη Βολιβία, επικεντρώνεται στην 
«ενίσχυση των κοινωνικών οργανώσεων», στις 
οποίες, μετά την ίδρυση του Σχεδίου Ανάπτυ¬ 
ξης των Ιθαγενικών και Μαύρων Πληθυσμών του 
Εκουαδόρ, στα μέσα της δεκαετίας του ’90> έχει 
ανατεθεί η αποκλειστική ευθύνη σχεδιασμού και 
υλοποίησης των προγραμμάτων στήριξης. Τα 
προγράμματα αυτά έχουν πλήξει ουσιαστικά τα 
κοινωνικά κινήματα. Στο Εκουαδόρ, επιχείρησαν 
να διασπάσουν τη Συνομοσπονδία Ιθαγενικών 
Εθνοτήτων και, παρότι δεν το πέτυχαν, κατάφε- 
ραν να την αποδυναμώσουν αρκετά. 

Στη Βραζιλία, την Αργεντινή και την Ουρουγου¬ 
άη, οι πολιτικές των προοδευτικών, σε σύγκριση 
με τις προηγούμενες κυβερνήσεις, έχουν κάνει 
ποιοτικά άλματα όσον αφορά στην αντιμετώπιση 
της φτώχειας. Βέβαια, όλα αυτά τα προγράμμα¬ 
τα χρηματοδοτούνται και υποστηρίζονται από 
την Παγκόσμια Τράπεζα, όπως ακριβώς και τα 
προηγούμενα. Στην πραγματικότητα, δεν μπο¬ 
ρούμε πια να μιλάμε για πολιτικές «εστιασμένες» 
σε λίγους, αφού στη Βραζιλία οι φτωχοί αγγίζουν 
το 25% του πληθυσμού, ενώ στην Αργεντινή και 


















την Ουρουγουάη το ποσοστό αυτό κυμαίνεται μεταξύ 
του ιο με 20%. Παράλληλα, παρατηρούμε έναν σημα¬ 
ντικό επαναπροσδιορισμό των σχέσεων μεταξύ κρά¬ 
τους και λαϊκών στρωμάτων και την οικοδόμηση νέων, 
αρκετά διαφορετικών από αυτές που υπήρχαν κατά 
την περίοδο των κρατών πρόνοιας. 

Το αποτέλεσμα αυτών των πολιτικών είναι ότι, αφε¬ 
νός, μπλοκάρουντη δυνατότητα δράσης των κινημάτων, 
δηλαδή των φτωχών οργανωμένων στρωμάτων και, αφε¬ 
τέρου, απειλούν την ίδια την αυτονομία τους που κα- 
τέκτησαν κατά την προηγούμενη περίοδο του σκληρού 
και αμιγούς νεοφιλελευθερισμού. Δύο βασικά γεγονότα 
συντελούν σ’ αυτή την αποδυνάμωση: πρώτον, τα επι¬ 
δόματα φτώχιας που παράγουν πελατειακές και, κατά 
συνέπεια, κάθετες σχέσεις μεταξύ «των υπουργείων κοι¬ 
νωνικής πρόνοιας» και του πλήθους των μη οργανωμέ¬ 
νων φτωχών, οι οποίοι τώρα φαίνονται λιγότερο διατε¬ 
θειμένοι να αντιδράσουν και δεύτερον, το γεγονός ότι 
πολλοί επικεφαλής των κινημάτων, που έχουν καταλάβει 
κατώτερες θέσεις εργασίας στις προοδευτικές κυβερνή¬ 
σεις, παίρνουν αποστάσεις από τις οργανώσεις τους ή, 
ακόμα χειρότερα, τις θέτουν σε σχέσεις υποτέλειας με 
τις κυβερνήσεις, για τις οποίες οι ίδιοι δουλεύουν. 

Σ' αυτή τη νέα κατάσταση, είναι πραγματικά ανώ¬ 
φελο να επιμένουμε να επαναλαμβάνουμε τις παλαιές 
πολιτικές, παρότι στο παρελθόν υπήρξαν αποτελε¬ 
σματικές. Το πρώτο βήμα που πρέπει να κάνουμε, 
προκειμένου να ξεπεράσουμε την τρέχουσα αδυναμία 
μας, είναι να αναγνωρίσουμε τις πολιτικές αλλαγές που 
συντελούνται. Είναι απαραίτητο επίσης να επιμένουμε 


στην ενδυνάμωση της πολιτιστικής, πολιτικής και υλικής αυτονομίας. Στην 
ήπειρό μας, εκτός από τους Ζαπατίστας, οι Χωρίς Γη της Βραζιλίας είναι αυ¬ 
τοί που έχουν τις πιο ξεκάθαρες αναλύσεις. Δεν δίστασαν να κινητοποιηθούν 
για να υποστηρίξουν τον Δούλα στον δεύτερο γύρο των εκλογών, προκειμέ¬ 
νου να κόψουντο δρόμο στη δεξιά. Ωστόσο, έχουν ήδη ξεκινήσει καμπάνιες 
και μια σειρά κινητοποιήσεων, γιατί έχουν συνειδητοποιήσει πλήρως ότι, αν 
δεν υπάρξει πίεση από τα κάτω, ο Δούλα δεν θα κουνήσει ούτε το μικρό 
του δαχτυλάκι για να ξεκινήσει την αγροτική μεταρρύθμιση. Επίσης, παρότι 
απαραίτητο, το κατέβασμα στους δρόμους δεν αποτελεί λύση για όλα τα 
προβλήματα.Όπωςτονίζει οΖοάο Πέδρο Στέντιλε, υπεύθυνος του ΜδΤ, θα 
πρέπει παράλληλα να μελετήσουμε, να αναλύσουμε και να κατανοήσουμε 
τις νέες πραγματικότητες που γεννιούνται στο πλαίσιο των νέων διακυβερ¬ 
νήσεων (σημ. «αλάνας»; το κείμενο του Ζ. Π. Στέντιλε με τίτλο «Οι προκλή¬ 
σεις για τα κοινωνικά κινήματα της Λατινικής Αμερικής» δημοσιεύτηκε στο 
τεύχος 4 του περιοδικού μας). 

Τέλος, φαίνεται αναπόφευκτη η αναγκαιότητα δημιουργίας νέων σχέσεων 
μεταξύ των οργανωμένωντμημάτων και των από κάτω που δεν είναι οργανω¬ 
μένοι. Διαφορετικά, δεν θα μπορέσουμε να ξαναπάρουμε την πρωτοβουλία 
στα χέρια μας, παρότι προς το παρόν δεν γνωρίζουμε με ακρίβεια ούτε το 
πώς, ούτε με ποιους, ούτε το πού. Ωστόσο, όπως όλα δείχνουν, οι φτω¬ 
χογειτονιές των μεγαλουπόλεων θα αποτελέσουν το νέο σκηνικό των μελ¬ 
λοντικών εξεγέρσεων. Οι Χωρίς Γη της Βραζιλίας υπολογίζουν στο κίνημα 
τουχιπχοπ, δηλαδή, στους νέους, μαύρους, φτωχούς. Στο Μπουένος Αιρες 
αρχίζουν να διαφαίνονται νέες σχέσεις μεταξύ των νέων που συμμετείχαν 
στις κινητοποιήσεις των πικετέρος, της νεολαίας που επηρεάζεται από τη 
μουσική του περιθωρίου και των μεταναστών από την Παραγουάη και τη 
Βολιβία. Σε κάθε περίπτωση, στις περιοχές αυτές που «δαιμονοποιούνται» 
από την εξουσία, ακόμα και από το προοδευτικό της κομμάτι, υπάρχει ένας 
κόσμος δυνατοτήτων που μπορεί να τροφοδοτήσει τα νέα κινήματα. 

μετάφραση: Δήμητρα Σούλιου 



γεωγραφίες ίων αντιστάσεων 

ηι κητΜηι τον κινηματον 
































Οαχάκα 


Το 2006 η Οαχάκα έζησε μια από τις μεγαλύτερες εξεγέρ¬ 
σεις αλλά και μια εξαιρετικά βάρβαρη καταστολή: 26 νεκροί, 

140 φυλακισμένοι, 8ο «εξαφανισμένοι», εκατοντάδες τραυ¬ 
ματίες. Πολλοί, μετά την καταστολή της 25ης Νοεμβρίου, 
εκτίμησαν ότι το κίνημα της Οαχάκα βγήκε ηττημένο. Πως 
το βαρύ τίμημα και η πλημμυρίδα των κινητοποιήσεων δεν 
χρησίμεψαν σε τίποτα. Ο κυβερνήτης Ουλίσες Ρουίς, που 
στο αίτημα της αποπομπής του συσπειρώθηκε η πλειοψηφία 
του λαού της Οαχάκα, είναι ακόμα στη θέση του. 1 1 

Ωστόσο, οι πέντε πρώτοι μήνες του 2007 έδειξαν πως το 
κίνημα, παρά τη βάρβαρη καταστολή, είναι ζωντανό. Ούτε η 
εσωτερική κρίση που ξέσπασε μετά την καταστολή (λόγω δι¬ 
αφωνιών των πολιτικών, κυρίως, οργανώσεων για τα αίτια της # 
«ήττας» και τον τρόπο συνέχισης του αγώνα), ούτε η κατοχή 
της πόλης από την ομοσπονδιακή και πολιτειακή αστυνομία, 
ούτε οι απαγωγές, ούτε τά πογκρόμ, ούτε ο χρηματισμός 
κάποιων από τους εκπροσώπους του,,ούτε οι εκστρατείες 
δαιμονοποίησής του, κατάφεραν να το παραλύσουν. * 

Οι μαζικές κινητοποιήσεις στις 3 Φλεβάρη, στις 8 Μάρτη 
και στις ι και 2 του Μάη, καθώς και οι αναρίθμητες συναντή¬ 
σεις, εκδηλώσεις και τοπικές κινητοποιήσεις εί\^ι αδιαμφι¬ 
σβήτητα σημάδια ότι ι^άτω από την φαινομενικά επιβληθείσα 
«κοινωνική γαλήνη», βράζει η σύγκρουση και δεν θα αργήσει^! 
να ξεαπάσει με δύναμη. 




; και η αντίσταση 
συνεχίζονται 


Είναι αλήθεια όχι στη βάση του κινήματος υπάρχει φόβος. Ο 
φόβος, που είχε εξαφανιστεί κατά τους πέντε μήνες της εξέ¬ 
γερσης, μετά την καταστολή ξανακατοίκησε την πόλη. 

Είναι, επίσης, αλήθεια πως η καταστολή αλλά και η συζήτηση 
εντός της ΑΡΡΟ (Λαϊκής Συνέλευσης των Λαών της Οαχάκα), 
για συμμετοχή ή όχι στις εκλογές για ανανέωση του Πολιτει¬ 
ακού Κογκρέσου και των δημοτικών αρχών, προκάλεσαν σο¬ 
βαρούς κλυδωνισμούς και κρίση. Κρίση, που εκφράστηκε και 
δημόσια, με αλληλοκαταγγελίες μεταξύ συλλογικοτήτων που 
πρόσκεινται στην Αλλη Καμπάνια και διαφωνούσαν με την πρό¬ 
ταση για συμμετοχή στις εκλογές, και οργανώσεων που πρό- 
σκεινται κυρίως στο ΡΡΙ). 

Ωστόσο, η απόφαση που πήρε σε σχέση με τις εκλογές η 
πρώτη Συνέλευση, τον Γενάρη του 2007, είναι ενδεικτική μιας 
άλλης κουλτούρας, που κατακτήθηκε στη διάρκεια της εξέγερ¬ 
σης στη βάση του κινήματος: παρά τις ισχυρές διαφωνίες, η 
Συνέλευση της ΑΡΡΟ αποφάσισε -ανοίγοντας χώρο σε όλες τις 
συνισταμένεςτης-ότι δεν θα κατεβάσει υποψήφιους ως ΑΡΡΟ, 
ούτε θα προωθήσει μέλη και εκπροσώπους της ως υποψήφιους 
πολιτικών κομμάτων. Θα σεβαστεί, ωστόσο, την απόφαση εκεί¬ 
νων από τα μέλη της που, είτε ως άτομα, είτε ως οργανώσεις, 
επιθυμούν να συμμετάσχουν στην εκλογική διαδικασία. 

, ' ν *κ\> 

Η Οαχάκα εξακολουθεί να ονειρεύεται και να 
παλεύει... 

Ο φόβος, από την άλλη, ξεπερνιέται καθημερινά στους δρό¬ 
μους. Και μεταμορφώνεται σε αγανάκτηση, οργή και δράση. 
Από την πρώτη «δειλή» πορεία, τον Γενάρη, που συγκέντρωσε 
μόλις 5-000 ανθρώπους, φτάσαμε στην πορεία των 500.000 
στις 2 του Μάη. 

Οι καταλήψεις κυβερνητικών κτιρίων συνεχίζονται. Ο Ουλί¬ 
σες Ρουίς, κάθε φορά που επιχείρησε να οργανώσει επίσημη 
εκδήλωση σε δημόσια κτίρια, βρήκε μπροστά του εμπόδιο έναν 
ανθρώπινο κλοιό. Οι ελάχιστες εκδηλώσεις που κατάφεραν να 
πραγματοποιηθούν, κυρίως συναντήσεις με αξιωματούχους 
της Ομοσπονδιακής κυβέρνησης, έγιναν στο αεροδρόμιο. «Το 
μόνο μέρος όπου αισθάνεται σίγουρος», λένε στην Οαχάκα. 
Χιλιάδες άνθρωποι εξακολουθούν να κατεβαίνουν στους δρό¬ 
μους, σε μικρότερες ή μεγαλύτερες διαδηλώσεις, ζητών 
την απελευθέρωση όλων των κρατουμένων (μέχρι στιγμής 
κίνημα έχει πετύχει την αποφυλάκιση 125 φυλακισμένων) και 













παραίτηση του Ρουίς. Τα λαϊκά δημαρχεία, που ξεπήδησαν κατά τη διάρ¬ 
κεια της εξέγερσης, εξακολουθούν να λειτουργούν. Τα τρία ραδιόφωνα της 
ΑΡΡΟ, στυλοβάτες της εξέγερσης και κύριοι στόχοι της καταστολής, από 
τον Μάρτη του 2007 εκπέμπουν ξανά. Η εικόνα ανθρώπων που συντονίζουν 
τη δράση τους σε διαδηλώσεις και συγκεντρώσεις με ένα ραδιοφωνάκι στο 
αυτί, ξαναγύρισε στους δρόμους της πόλης. 

Οι ιθαγενείς λαοί, στη συνάντησή τους τον Γενάρη, δεσμεύτηκαν να συνε- 
χίσουν τον αγώνα. Οι τρόποι αντίστασής τους και η κουλτούρα του συλλο¬ 
γικού, την οποία επινοητικά μετέφεραν από τις κοινότητές τους στην πόλη, 
διαπερνά ολόκληρη την κοινωνία της Οαχάκα. Της οποίας, άλλωστε, αποτε- 
λούντηνπλειοψηφία. Έκφραση αυτήςτης κουλτούραςτου συλλογικού είναι 
οι εκατοντάδες οργανώσεις βάσης που υπάρχουν στην Οαχάκα. Πουθενά 
αλλού στο Μεξικό δεν συναντάς έναν τόσο συνεκτικό, πυκνό και δομημένο 
ιστό οργανώσεων βάσης. Η Κομούνα της Οαχάκα τράφηκε και εμπνεύστηκε 
από την κουλτούρα κοινοτισμού των ιθαγενών της. 

Η ανακήρυξη Αυτόνομου Δήμου από τον λαό των Τρίκι', τον Φλεβάρη, 
ήταν μόνο η αρχή. Και στους ι6 ιθαγενείς λαούς της Οαχάκα, οι συζητήσεις 
για την έκφραση της αυτονομίας σε επίπεδο διακυβέρνησης, έχουν ήδη ξε¬ 
κινήσει με ένταση. 

Από την άλλη μεριά, το κίνημα των δασκάλων, η βάρβαρη καταστολή του 
οποίου στις 14 Ιουνίου 2006 πυροδότησε την παλλαϊκή εξέγερση, βρίσκεται 
ξανά στους δρόμους. Αφού πέρασε την εσωτερική κρίση που προκάλεσε 
η προδοτική στάση κάποιων στελεχών του, στο Συνέδριό του επαναδιατύ- 
πωσε τους στόχους του, κοινωνικούς, πολιτικούς και οικονομικούς, θέτο¬ 
ντας ως αδιαπραγμάτευτους όρους την εκπλήρωση των υπεσχημένων, την 
απελευθέρωση των κρατουμένων και την παραίτηση του Ουλίσες Ρουίς. Η 
διασπαστική κίνηση της Εστέρ Γκορδίγιο 2 να δημιουργήσει καινούργιο συν¬ 
δικάτο δασκάλων στην Οαχάκα, στο οποίο μάλιστα η κυβέρνηση παρέδωσε 
ι88 σχολεία, αναζωπύρωσε την οργή των δασκάλων. Στις 15 Μαΐου, Ημέρα 
του Δασκάλου στο Μεξικό, 50.000 δάσκαλοι, για πρώτη φορά μετά την κα¬ 
ταστολή, κατέλαβαν ειρηνικά το Σόκαλο, την κεντρική πλατεία της Οαχά¬ 
κα. Επανέλαβαν ρητά τη συμμετοχή τους στην ΑΡΡΟ και ανήγγειλαν πορεία 
7-000 δασκάλων στην Πόλη του Μεξικού, στο πλαίσιο του αγώνα ενάντια 
στον νόμο για το ασφαλιστικό 3 . Και ανακοίνωσαν την απόφασή τους να κα¬ 
ταλάβουν το Σόκαλο από τις ι6 Ιουλίου και να εμποδίσουν τη διοργάνωση 
της ΟυεΙ^υ6ϋζ& 4 από τον κυβερνήτη. Την απόφαση στηρίζει ολόκληρη η 
ΑΡΡΟ, που εκείνη τη μέρα, πέρα από την παρεμπόδιση της επίσημης διορ¬ 
γάνωσης, οργανώνει τη δική της 0υ6ΐα§υ6ίζα. 

Κι αν η πρώτη Συνέλευση της ΑΡΡΟ, τον Γενάρη, εξαντλήθηκε στη διαμά¬ 
χη για την αναγκαιότητα ή μη της συμμετοχής στις εκλογές, οι αποφάσεις της 
δεύτερης πολιτειακής Συνέλευσης, που τελείωσε στις 4 Ιουνίου, μοιάζουν 
να αντανακλούν τη θέληση των οργανώσεων βάσης και να ξεπερνούν τις δι¬ 
αφωνίες όσων θέλησαν να εγκλωβίσουντο κίνημα σε μια αντίθεση, υπαρκτή 
μεν, αλλά που αφορά μόνο μια μικρή πτυχή του αγώνα. Γιατί η εξέγερση 
στην Οαχάκα είναι πραγματικά μια εξέγερση των απο κάτω και η συνέχειά 
της δεν εξαρτάται από την ύπαρξη και τις διαφωνίες «ηγετών», αυτόκλητων 
ή κατασκευασμένων από τα ΜΜΕ. 

«Οι διαφωνίες είναι φυσιολογικές. Αλλά είμαστε σε θέση να αναγνωρίζου¬ 
με ότι οι πολιτικοί μας στόχοι και τα κοινά μας είναι πολύ πιο σημαντικά. 
Μας είναι απολύτως καθαρό ότι ο σεβασμός στην πολυμορφία μας, που 
είναι και η δύναμή μας, μας υποχρεώνει να εφαρμόσουμε στην πράξη όλες 
τις συμφωνίες μας». 

Έτσι, σύμφωνα με τις αποφάσεις της δεύτερης πολιτειακής Συνέλευσης: 
από την πρώτη εβδομάδα του Ιουνίου ξεκινάνε καταυλισμοί και μπλόκα στους 
βασικούς δρόμους της πόλης. Και προετοιμάζεται η μεγάλη πορεία για τις 14 
Ιουνίου, στην επέτειο της καταστολής του κινήματος των δασκάλων. Και επει¬ 
δή ο αγώνας ενάντια στη λήθη είναι αγώνας ενάντια στην εξουσία, η ΑΡΡΟ, σε 
μια συμβολική και πραγματική κίνηση, θα αλλάξει όλα τα ονόματα των κεντρι¬ 


κών δρόμων της πόλης με ονόματα των νεκρών της και 
σημαντικές ημερομηνίες του αγώνα. 

Οι επερχόμενες εκλογές ίσως δεν επιτρέπουν στον 
Ουλίσες Ρουίς, που έχει αποδοθεί σε μια ασύστολη 
εξαγορά ψήφων υπέρ του ΡΚΙ, να αντιμετωπίσει αυτή 
τη στιγμή το κίνημα με καταστολή. Αλλά τα πάντα στην 
Οαχάκα είναι ρευστά. Είναι πολλές οι δυνάμεις που 
αντιπαλεύουν. 

Η χύτρα και ο ατμός... 

Μια μεταφορά, που χρησιμοποιεί ο Γκουστάβο Εστέ- 
βα 5 , μοιάζει να είναι εξαιρετικά εύστοχη: «Χρόνια δια¬ 
φθοράς και αχαλίνωτου αυταρχισμού μετέτρεψαν την 
Οαχάκα σε μια χύτρα ταχύτητας που έβραζε σε σιγανή 
φωτιά. Ο Ουλίσες Ρουίς έριξε ξύλα στη φωτιά, ώσπου 
η πίεση πέταξε το καπάκι στις 14 Ιουνίου. Η Συνέλευση 
τωνΛαώντης Οαχάκα ένωσε τη δυσαρέσκεια που έβρα¬ 
ζε μέσα στη χύτρα και τη μετέτρεψε σε μετασχηματιστι- 
κή δράση. Η αγριότητα της Ομοσπονδιακής Αστυνομίας 
έβαλε ένα βαρύ καπάκι πάνω στην Οαχάκα, στις 25 του 
περασμένου Νοεμβρίου. Αλλά η φωτιά συνεχίζει να καί¬ 
ει. Η πίεση συνεχίζει να συσωρεύεται και οποιαδήποτε 
στιγμή θα πετάξει ξανά το καπάκι. Η εμπειρία ίσως επι¬ 
τρέψει στην πίεση να εκφραστεί πιο οργανωμένα αυτή τη 
φορά. Αλλά κανείς δεν μπορεί να προβλέψει τι θα γίνει... 
Γιατί, όταν δεν πρόκειται για την κατάληψη της εξουσί¬ 
ας αλλά για το «να αλλάξουμε τον κόσμο», ο ατμός της 
χύτρας, που συμπυκνώνεται συνεχώς σε εμπειρία, επε¬ 
νεργεί αποτρέποντας τον αυτοδιασκορπισμό του. Περι- 
στασιακά, βολεύεται σε λέβητες που ο ίδιος δημιουργεί 
στο πέρασμά του. Αλλά δεν μπορεί να συγκρατηθεί σε 
«οργανωτικούς μηχανισμούς» ούτε να καθοδηγηθεί από 
«ηγετικές οργανώσεις». Και οι μεν και οι δε, για να παί¬ 
ξουν έναν σημαντικό ρόλο, πρέπει να αποποιηθούν τις 
πυραμιδικές μορφές τους, να μάθουν να ενεργούν ως δί¬ 
κτυο, να μάθουν να διοικούν υπακούοντας. Και να προ¬ 
σαρμόζονται συνεχώς στους όρους και τους τρόπους 
των πραγματικών ανδρών και γυναικών, αυτών που είναι 
ο ατμός, η ώθηση. Αυτών που, εντέλει, καθορίζουν την 
πορεία και τις δυνατότητες του κινήματος». 

Ευγενία Μιχαλοπούλου 


ι. «αλάνα», ι. 4, σ. 20. 

2. Πρόεδρος του απόλυτα ελεγχόμενου από το κράτος Εθνικού 
Συνδικάτου των Εργαζομένων στην Εκπαίδευση. Πρόσωπο με 
ισχυρές πολιτικές διασυνδέσεις και πρωτεργάτης της πρόσφα¬ 
της νοθείας στις εκλογές του 2006. 

3. «αλάνα», τ. 5, σ. 38. 

4· Πρόκειται για παραδοσιακή γιορτή της Οαχάκα, που έχει μετα¬ 
τραπεί σε τεράστια φολκλορική φιέστα από τον Ουλίσες Ρουίς 
τα τελευταία χρόνια και αποτελεί το βαρύ πυροβολικό της του¬ 
ριστικής βιομηχανίας της Οαχάκα. Το 2006, η ΑΡΡΟ εμπόδισε 
τη διεξαγωγή της, καταστρέφοντας τις μεγάλες κατασκευές 
που είχαν στηθεί στην πόλη για τη γιορτή. 

Στις 25 Μάρτη βρέθηκε στην Ελλάδα, καλεσμένος της «αλάνας», ο Ομάρ θλι¬ 
βερά Εσπινόσα, μέλος του Συνδικάτου των Δασκάλων και της Λαϊκής Συνέλευ¬ 
σης των Λαών της Οαχάκα (ΑΡΡΟ). Σε δύο εκδηλώσεις που συνδιοργανώθη- 
καν, στην Αθήνα με τη Συσπείρωση Πανεπιστημιακών και στη Θεσσαλονίκη με 
ομάδες και σχήματα δασκάλων και φοιτητών, ο Ομάρ Ολιβέρα μίλησε για την 
εξέγερση στην Οαχάκα και την εμπειρία του κινήματος των δασκάλων. 

Εκείνες τις μέρες οι κινητοποιήσεις στον χώρο της παιδείας βρίσκονταν 
σε κρίσιμο σημείο. Το κίνημα στα Πανεπιστήμια, έχοντας καταφέρει να απο¬ 
κρούσει τα σχέδια για την αναθεώρηση του Συντάγματος που οδηγούσαν στην 
άλωση της δημόσιας δωρεάν τριτοβάθμιας παιδείας, αναζητούσε αγωνιστικά 
όρους για τη συνέχεια με στόχο τον νόμο-πλαίσιο. Έτσι, η φωνή των εξεγερμέ- 
νων δασκάλων της Οαχάκα έφτασε σε ένα κοινό προβληματισμένο και ανήσυ¬ 
χο, ένα κοινό που η εμπειρία των αγώνων ενός ολόκληρου χρόνου και στις τρεις 
βαθμίδες της εκπαίδευσης, είχε τροφοδοτήσει με ελπίδες και όνειρα για μια 
αλλιώτικη δημόσια παιδεία. 

0 Ομάρ Ολιβέρα Εσπινόσα 

είναι μέλος του συνδικάτου 
των δασκάλων και της Λαϊκής 
Συνέλευσης των Λαών της 
Οαχάκα (ΑΡΡΟ), συντονιστής 
του ραδιοφωνικού σταθμού 
των δασκάλων της 
τ Οαχάκα (Ράδιο Πλαντόν). 


ΑΛΑΝΑ ( ληλεγγυη. » πσταση, ξιοηρεπεια] ...στις Αμερικές των κινημάτων) 

ΣΥΣΠΕΙΡΩΣΗ ΠΑΝΕΠΙΣΤΗΜΙΑΚΩΝ 




Ο σύντροφος Ομάρ, δάσκαλος από την Οαχάκα, ήταν κατηγορηματικός όταν μας μί¬ 
λησε για την πολύμηνη εξέγερση στην πόλη του, εξέγερση που πήρε τα χαρακτηριστικά 
μιας συνολικής ανατροπής της ζωής στην πόλη: αν θέλουμε να αλλάξουμε τον κόσμο, 
πρώτα πρέπει να πάρουμε στα χέρια μας τα μέσα μαζικής ενημέρωσης και ύστερα να 
πάρουμε τα μέσα παραγωγής. Οι εξεγερμένοι της Οαχάκα κατέλαβαν τα ιδιωτικά και 
κρατικά κανάλια της πόλης, τους ραδιοσταθμούς, αναμετρήθηκαν πολλές φορές με τις 
δυνάμεις καταστολής. Ξέφυγαν, επανήλθαν, επινόησαν εναλλακτικές μορφές πληροφό¬ 
ρησης. Οι «άλλοι», οι κυρίαρχοι, ήξεραν πολύ καλά την καθοριστική σημασία αυτών 
των κινήσεων. Και δεν δίστασαν να καταστρέφουν τους αναμεταδότες των κρατικών 
καναλιών προκειμένου να μη μείνουν στα χέρια των εξεγερμένων. 

Ένα κίνημα για την παιδεία, κίνημα αντίστασης στην ιδιωτικοποίηση, υπεράσπισης 
των εισοδημάτων των δασκάλων, διεκδίκησης του δικαιώματος στη μόρφωση για τους 
φτωχούς και αποκλεισμένους, πυροδότησε την εξέγερση. Τους ξέρουμε αυτούς τους 
αγώνες και στη χώρα μας. Είδαμε μαθητές, δασκάλους, φοιτητές και καθηγητές να 
κατεβαίνουν συχνά στους δρόμους τον τελευταίο χρόνο, με παρόμοια αιτήματα. Και 
είδαμε με πόσο λυσσασμένο τρόπο τα μέσα ενημέρωσης, ιδιωτικά και κρατικά, τους 
συκοφάντησαν, ενεργοποιώντας τις καλλιεργημένες φοβίες των θεατών τους και τα 
συντηρητικά αντανακλαστικά τους. Δεν έφτασε το κίνημα στην Ελλάδα στα επίπεδα 
και τις μορφές του κινήματος των δασκάλων της Οαχάκα. Αναζήτησε, όμως, με τον 
δικό του τρόπο, τη διέξοδο από τον ασφυκτικό κλοιό της παραπληροφόρησης και της 
προπαγάνδας. Κάποιοι δοκίμασαν να παρέμβουν στις εκπομπές της «εικονικής δημο¬ 
κρατίας». Και, συχνά, κονιορτοποιήθηκαν οι θέσεις τους στον ορυμαγδό των κραυγών 


























και των εικόνων. Άλλοι πάλι δοκίμασαν να στήσουν κα¬ 
νάλια εναλλακτικής πληροφόρησης. Και ίσως πέτυχαν 
να δημιουργήσουν, παράλληλα με τη δημόσια ζωή των 
συνελεύσεων και των διαδηλώσεων, έναν δημόσιο χώ¬ 
ρο διαλόγου και ενημέρωσης στις εναλλακτικές ιστο¬ 
σελίδες που έφτιαξαν. Πολύ μακριά από το να πάρει τα 
μέσα στα χέρια του, το κίνημα της παιδείας κατάλαβε 
πως είναι εξαιρετικά σημαντικό ο λόγος και οι δράσεις 
του να φτάσουν σε κείνους που δυνητικά βρίσκονται 
στο πλάι του. 

Υπήρξε μια πτυχή τούτης της συλλογικής εμπειρίας, 
που πραγματικά διέρρηξε την υγειονομική ζώνη που 
δοκίμασαν να επιβάλλουν γύρω του κυβέρνηση και 
νεοφιλελεύθεροι κάθε είδους με τη διαχείριση των μέ¬ 
σων: ένας πολύ μεγάλος αριθμός από εκδηλώσεις πλη¬ 
ροφόρησης και συμπαράστασης έγινε στην Ελλάδα. Σε 
γειτονιές της Αθήνας και σε επαρχιακές πόλεις, κάποιοι 
και κάποιες έπαιρναν την πρωτοβουλία για τούτες τις 
εκδηλώσεις που σκορπίζονταν παντού απρόβλεπτα. 
Αποδείχθηκε, έτσι, ότι η κοινωνία δεν είναι όπως την 
παρουσιάζουν τα μέσα, νεκρή, απαθής, διαιρεμένη σε 
επιθετικά άτομα που αποζητούν μόνο το προσωπικό 
κέρδος. Αποδείχτηκε πως υπάρχουν παντού άνθρωποι 
που σκέφτονται αλλιώς, βασανίζονται με τις επιλογές 
τους και παλεύουν για μια αξιοπρεπή υπεράσπιση της 
ζωής και των αξιών τους. 

Στην Οαχάκα, η δύναμη της κοινωνίας να αντιδρά 
και να αντιστέκεται ενεργοποιήθηκε σε κλίμακα πρω¬ 
τοφανή. Εδώ, μπορεί οι εκδηλώσεις να εμπόδιζαν την 
ανάπτυξη ενός ρεύματος επιθετικότητας απέναντι στις 
κινητοποιήσεις από «οργισμένους γονείς» ή «αγανακτι- 
σμένους πολίτες». Μπορεί να εξασφάλισαν, μαζί με 
την ακτινοβολία των αγώνων, μια υπόγεια συμπαρά¬ 
σταση ή μια ανοικτή στήριξη, χωρίς την οποία η αντοχή 
του πανεπιστημιακού κινήματος ή του κινήματος των 
δασκάλων θα ήταν πενιχρή. Εκεί, όμως, η συμπαρά¬ 
σταση πήρε μορφές συλλογικής διαχείρισης της ζωής. 
Οι γονείς των μαθητών μαγείρευαν για τους απεργούς 
δασκάλους, τους φρόντιζαν για να έχουν τη δύναμη 
να αγωνίζονται, ήταν μαζί τους στα οδοφράγματα και 
τις διαδηλώσεις. Η κοινωνική αλληλεγγύη πήρε τέτοι¬ 
ες μορφές, που οδήγησε στο σημείο όλος ο λαός της 
πόλης και των πόλεων γύρω της να αναλάβει το σύνολο 
των λειτουργιών της κοινής ζωής. Είδαμε, μας είπε ο 
Ομάρ, ότι μπορούμε να ζήσουμε, και να ζήσουμε κα¬ 
λά, χωρίς τους στρατιώτες τους, την αστυνομία τους, 
τη διεφθαρμένη διοίκηση, τους μηχανισμούς λήστευ- 
σης του κοινού πλούτου, χωρίς τις διαιρέσεις και τις 
διακρίσεις. Και το είδαν αυτό γιατί το ίδιο το κίνημα 
ανάπτυξε μορφές και διαύλους επικοινωνίας, που έδω¬ 
σαν στον καθένα και την καθεμιά τη δύναμη να πράξει, 
να δημιουργήσει, να γνωρίσει τους διπλανούς, να συ¬ 
ντονίσει το βήμα με τους άλλους. 

Η συνάντηση με την κοινωνία, και στην Οαχάκα και 
εδώ, είναι πάνω απ’ όλα μια ευκαιρία για το ίδιο το 
κίνημα να ξαναδεί τη συγκρότησή του, να ελέγξει τη 
δημοκρατία στο εσωτερικό του, να αναρωτηθεί για τις 
δυνατότητες που δίνει στον αγώνα η συμβολή όλων 


παρά τη διαφορετικότητα τους. Στο κίνημα της παιδείας στην Ελλάδα δια¬ 
σταυρώθηκαν παλιές και νέες μορφές δράσης. Οι μικροκομμάτικοί υπολο¬ 
γισμοί και ο ηρωικός σεχταρισμός διασταυρώθηκαν με συλλογικές διαδικα¬ 
σίες πρωτοφανούς συμμετοχής και δημοκρατίας. Αν, όμως, κάτι απογείωσε 
τούτη την κίνηση του κόσμου, καταφέρνοντας να ταρακουνήσει την κοινωνία 
και να δυναμιτίσει τη νεοφιλελεύθερη συναίνεση, ήταν η καθημερινή αλλη¬ 
λεγγύη που γεννήθηκε. Στους δρόμους, ενάντια στην αναβαθμισμένη κατα¬ 
στολή, αλλά και στα αμφιθέατρα και τις αίθουσες, η συμμετοχή στον αγώ¬ 
να έγινε εμπειρία ζωής. Ποιος μπορεί να αρνηθεί ότι όλοι εκείνοι που κάθε 
εβδομάδα τους ράντιζαν με χημικά, τους χτυπούσαν, τους συκοφαντούσαν 
ως αντικοινωνικά στοιχεία και υποκινούμενους, ποιος μπορεί να αρνηθεί ότι 
δεν σκόρπισαν τρομαγμένοι αλλά στάθηκαν μαζί, στηριγμένοι στη δύναμη 
της αλληλεγγύης που περνούσε στα μικρά και στα μεγάλα: ένα ψέκασμα με 
Μααλόξ στην «αλυσίδα» της περιφρούρησης, ένα σύνθημα της στιγμής που 
ξεπερνά συλλογικά τον φόβο, μια βραδιά στη σχολή, ένα απόγευμα στη συ¬ 
ναυλία, μια ολόκληρη μέρα σε μια συνέλευση που δεν λέει να τελειώσει. 

Στην Οαχάκα, όπως και εδώ, αυτή η καθημερινή αλληλεγγύη είναι που 
μπορεί να γεννά και να τρέφει τη δημοκρατία στο κίνημα, να επιτρέπει συν¬ 
θέσεις και συναντήσεις. Οι εξεγερμένοι στην Οαχάκα κατάφεραν, στη δυ¬ 
ναμική του δικού τους αγώνα, να φτιάξουν δομές άμεσης συμμετοχής και 
δημοκρατίας, που επέτρεψαν τον διάλογο και την κοινή δράση ανθρώπων 
που οι απόψεις τους, έως τότε, τους χώριζαν. Εδώ, στα μέτρα ενός αγώνα 
ολότελα διαφορετικής κλίμακας, δοκιμάστηκαν τέτοιες συναντήσεις. Και, 
ως έναν βαθμό, ξεπεράστηκαν διαχωριστικές γραμμές. Αν αναζητούμε τι μέ¬ 
νει μετά από μια περίοδο έντονων κινητοποιήσεων, χρειάζεται να ψάξουμε 
όχι μόνο στα αποτελέσματα τους σε σχέση με τα αιτήματα, αλλά και στην 
ίδια τη μορφή που πήραν κατακτήσεις που αφορούν στη συλλογική συγκρό¬ 
τηση των αντιστάσεων. Και αν στη συλλογική δράση παίζεται η δυνατότητα 
να ανατραπεί ο νεοφιλελευθερισμός και η καπιταλιστική βαρβαρότητα, η 
Οαχάκα μάς έδωσε κάτι πολύ περισσότερο από έναν ηρωικό αγώνα. Μας 
έδωσε το παράδειγμα μιας κινητοποίησης των «από κάτω», που ξαναβρήκε 
το νόημα μιας γενικευμένης συλλογικής δράσης, χωρίς αυτόκλητες πρωτο¬ 
πορίες και παραδειγματικές ενέργειες. Η Κομμούνα της Οαχάκα μπόρεσε 
στη σύντομη ζωή της να δείξει πώς μπορούμε να ζούμε αλλιώς αν ονειρευό¬ 
μαστε και δημιουργούμε κοινά. 

Σταύρος Σταυρίδης 



γεωγροιρίες ίων αντιστάσεων 

ΟΙ ι^ονΜΟΙ ΤΟ Μ ΚΊΝΗΜΑΤΟΝ 












ΠΑΝΕΠΙΣΤΗΜΙΟ ΚΑΙ ΚΟΙΝΩΝΙΑ 


σε αναζήτηση 

μιας δημιουργικής αλληλεγγύης 



Εχουμε αναφερθεί, σε προηγούμενα τεύχη της «αλάνας», στους αγώνες που 
διεξάγονται αυτή την εποχή σε πολλές χώρες της Λατινικής Αμερικής, από 
φοιτητές και εκπαιδευτικούς, για το δικαίωμα στη δωρεάν και δημόσια παι¬ 
δεία. Κατά βάση, αυτοί οι αγώνες περιβάλλονται με μεγάλη κοινωνική υπο¬ 
στήριξη, ιδίως από τα λαϊκά στρώματα. Πολλές φορές η υποστήριξη αυτή, 
που κυρίως εμφανίζεται ανάμεσα στα πιο προωθημένα κινηματικά τμήματα, 
μεταβάλλεται σε αγωνιστικό δεσμό. Τα τελευταία χρόνια έχουν δραστηριο¬ 
ποιηθεί στον χώρο της εκπαίδευσης πολλές αυτόνομες ομάδες, που ξεφεύ¬ 
γουν από τα πλαίσια των παραδοσιακών πολιτικών πρακτικών και επιδιώκουν 
αυτή η σχέση να οικοδομείται και να γίνεται στοιχείο της καθημερινότητάς 
τους και να μην περιορίζεται μόνο στην περίοδο της αγωνιστικής έξαρσης. 
Ο κύριος τόπος αυτής της σύνδεσης πανεπιστημίου-κοινωνίας είναι οι αυτο- 
διαχειριζόμενοι χώροι που έχουν δημιουργήσει φοιτητικές ομάδες μέσα σε 
πολλά πανεπιστημιακά συγκροτήματα. Συνήθως πρόκειται για κατειλημμέ¬ 
νους χώρους, στους οποίους έχουν δοθεί χαρακτηριστικές ονομασίες, που 
δεν επιτρέπουν περιθώρια παρερμηνείας για τις προθέσεις των οργανωτών 
τους («Τσε Γκεβάρα», «απελευθέρωση», «κατάληψη» κ.λπ.). 

«Η ΟΟάΡΑ (κατάληψη) είναι ένας νέος χώρος, απέναντι στη λήθη, στην 
αμνησία, όπου παράγουμε, διασκεδάζουμε, αγωνιζόμαστε και προχωράμε 
όσοι αναζητάμε την αξιοπρέπεια. Γι’ αυτό κάναμε την κατάληψη. Η ΟΈΙάΡΑ 
είναι το πρώτο απελευθερωμένο έδαφος μέσα στο πανεπιστήμιο, θ’ ακο¬ 
λουθήσουν κι άλλα. Ένας αυτοδιαχειριζόμενος χώρος ανοιχτός, όχι μόνο 
στους φοιτητές αλλά στον καθένα που δημιουργεί μέσα από τη γλώσσα και 
τον πολιτισμό. Ένας χώρος μέσα απ’ τον οποίο θα αποδείξουμε ότι οι προ¬ 
σπάθειες των τρελών δεν είναι απομονωμένες... Υποστήριξε την Αυτοδιαχεί¬ 


ριση, πρόσφερε Ιδέες», λένε οι δημιουργοί της ΟΈΙάΡΑ 
στο Πανεπιστήμιο του Κίτο, στο Εκουαδόρ. 

«Η κατάληψη “αίθριο Τσε Γκεβάρα” ξεκίνησε στις 4 
Σεπτεμβρίου του 2000 και έκτοτε αποτελεί έναν χώρο 
ελευθεριακής έκφρασης. Στο αίθριο πραγματοποιού¬ 
νται εκδηλώσεις μουσικής, κινηματογράφου, ζωγρα¬ 
φικής, θεάτρου, λογοτεχνίας. Είναι χώρος πολιτικών 
συζητήσεων και εδώ γίνονται συνελεύσεις φοιτητών, 
καθηγητών αλλά και εργατών και αγροτών απ’ όλη τη 
χώρα. Λειτουργούμε ένα φθηνό χορτοφαγικό εστια¬ 
τόριο, μια καφετέρια, το Ράδιο Κατάληψη καθώς και 
διάφορα εργαστήρια. Η δέσμευση που έχουμε όλοι 
με τις περιθωριοποιημένες ομάδες, μας υποχρεώνει 
να συνδεόμαστε μέσα κι έξω από τον χώρο μας με τα 
πιο ευάλωτα κομμάτια της κοινωνίας, αποδεχόμενοι 
το αναφαίρετο δικαίωμα που έχουν οι εργαζόμενοι 
να χρησιμοποιούν τους δημόσιους χώρους, οι οποίοι 
έχουν φτιαχτεί με τα χρήματα και τις προσπάθειες των 
εκμεταλλευόμενων τάξεων... Να σχεδιάσουμε μέσα κι 
έξω απ’ το πανεπιστήμιο χώρους, όπου όλη η κοινωνία 
συμβάλλει στη δημιουργία νέων κοινωνικών σχέσεων. 
Οι χώροι που καταλαμβάνουν οι φοιτητές σ’ όλες τις 
σχολές είναι φυτώρια ενός νέου κύματος κοινωνικής 
κινητοποίησης, είναι χώροι όπου σχηματίζονται δίκτυα 
με άλλες ομάδες νέων, με οργανωμένα κινήματα και 
φοιτητές από διάφορες σχολές. Σ’ αυτούς τους χώρους 
γεννιέται μια νέα κοινωνία κάτω απ’ τις αρχές της αυτο¬ 
νομίας, της αυτοδιαχείρισης, της αμοιβαίας στήριξης, 
της αλληλεγγύης, της ισότητας των φύλλων, της ελευ¬ 
θερίας». (Από τη διακήρυξη της κατάληψης «αίθριο Τσε 
Γκεβάρα» του Αυτόνομου Πανεπιστημίου του Μεξικού, 
η οποία συμμετέχει στην «Αλλη Καμπάνια».) 

Κάτω από το σύνθημα «να αξιοποιήσουμε το πανεπι¬ 
στήμιο» διοργανώνονται στο αίθριο εργαστήρια, σεμι¬ 
νάρια, πολιτιστικές εκδηλώσεις κ.λπ. 

Στο νότιο άκρο της ηπείρου, στη Νομική Σχολή του 
Πανεπιστημίου του Μπουένος Αιρες (υΒΑ), μια αυ¬ 
τόνομη συλλογικότητα φοιτητών ξεκίνησε, το 2003, 
τη λειτουργία ενός αυτοδιαχειριζόμενου μπαρ-εστια- 
τορίου, όπου τελικά βρήκαν απασχόληση δέκα άτομα, 
ενώ η τροφοδοσία σε φαγητά γίνεται από τα συλλογικά 
αυτοδιαχειριζόμενα εγχειρήματα που δημιούργησαν 
άνεργοι στη γειτονική συνοικία Μπάχο Φλόρες . 

Σε μια άλλη συνοικία του Μπουένος Αιρες, στο Αλ- 
μάγκρο, η συνέλευση της γειτονιάς δημιουργεί τον συ- 






























νεταιρισμό ανέργων «Η Κατσαρόλα», που στεγάζεται 
στο ίδιο κτίριο με τη σχολή των Κοινωνικών Επιστημών 
του υΒΑ και τροφοδοτεί με σάντουιτς τα σχολεία της 
περιοχής. 

Στη σχολή Θετικών Επιστημών, το ΜΤϋ (Κίνημα 
Ανέργων Εργαζομένων) της περιοχής Αλμιράντε Μπρά- 
ουν, ανέλαβε τη διαχείριση του μπαρ της σχολής, ενώ 
στη Φιλοσοφική, το ΜΤϋ 5 οΙαηο λειτούργησε μέσα 
σ’ έναν εγκαταλειμμένο χώρο της σχολής έναν φούρ- 
νο-ζαχαροπλαστείο, που καλύπτει τις ανάγκες των 
φοιτητών και του διδακτικού προσωπικού. Οι εκδη¬ 
λώσεις που έκαναν τα ΜΤϋ στους πανεπιστημιακούς 
χώρους υπήρξαν η αφετηρία για να δημιουργηθεί κλίμα 
εμπιστοσύνης με ομάδες φοιτητών και τις πρυτανικές 
αρχές. Στις ποδιές που χρησιμοποιούν οι δώδεκα ερ¬ 
γαζόμενοι στον φούρνο είναι γραμμένα τα συνθήματα: 
Αυτονομία, Αμεση Δημοκρατία, Κοινωνική Αλλαγή, 
Δουλειά, Ελευθερία. «Έχουμε ανοίξει έναν χώρο συ¬ 
νάντησης. Εδώ μπορούμε να συζητάμε πολιτικά, να 
συνδεθούμε με τους φοιτητές, μπορούμε ακόμη και 
να δημιουργήσουμε ένα άλλο πανεπιστήμιο», διατεί¬ 
νονται. 

Δεκάδες πανεπιστημιακοί ραδιοσταθμοί, στο Με¬ 
ξικό και σε άλλες χώρες, έχουν ανοιχτά τα μικρόφωνά 
τους στις φωνές, τα προβλήματα και τα αιτήματα των 
λαϊκών στρωμάτων και των οργανώσεώντους. 

Στις η Μαΐου, στο Ποτοσίτης Βολιβίας, ξέσπασαν 
συγκρούσεις μεταξύ φοιτητών και αστυνομίας. Κύριο 
αίτημα των φοιτητικών κινητοποιήσεων είναι η συμ¬ 
μετοχή των κοινωνικών οργανώσεων της περιοχής στα 
διοικητικά όργανα του πανεπιστημίου ΙΙΑΤΡ. Ήδη, σε 
ένα άλλο γειτονικό πανεπιστήμιο ( 5 ί§Ιο XX), στο πλαί¬ 
σιο μιας τριμερούς διοίκησης καθηγητών, φοιτητών και 
εργατών ορυχείων, ο αντιπρύτανης είναι εκπρόσωπος 
του συνδικάτου των εργατών ορυχείων, που αποτελούν 
τον κύριο όγκο των εργαζομένων της περιοχής. 

Αν αυτά είναι μερικά από τα εναλλακτικά εγχειρήματα 
που βρίσκουν τρόπους έκφρασης μέσα στους πανεπι¬ 
στημιακούς χώρους, οι πρωτοβουλίες σύνδεσης με τα 
κοινωνικά κινήματα έξω από το πανεπιστήμιο, στους 


ζωτικούς χώρους αυτών των κινημάτων, αποκτά ακόμα μεγαλύτερη αξία. 

Μια πρωτόλεια αλλά εξαιρετικής σημασίας εκδήλωση, είναι η συμμετοχή 
φοιτητών και καθηγητών στις προσπάθειες αλφαβητισμού σημαντικών τμη¬ 
μάτων του πληθυσμού, που γίνεται σε διάφορες χώρες της Λατινικής Αμερι¬ 
κής (Βολιβία, Εκουαδόρ, Βενεζουέλα, Αργεντινή, Νικαράγουα, Αϊτή, Μεξικό 
κ.ά.) και συνήθως βασίζεται στην κουβανέζικη μέθοδο «Υο δί ρυεάο». (Ναι, 
μπορώ). 

Στο ίδιο κλίμα και Βενεζολάνοι φοιτητές, οι οποίοι, ανάλογα με την ειδι¬ 
κότητά τους, συμμετέχουν στις περίφημες Μΐδΐοηεδ (αποστολές που χρημα¬ 
τοδοτεί η κυβέρνηση της Βενεζουέλας για να στηρίξει και να ανακουφίσει τα 
πιο φτωχά λαϊκά στρώματα). Φοιτητές από το ΙΙΝΑΜ της Πόλης του Μεξι¬ 
κού κατεβαίνουν εδώ και χρόνια στις εξεγερμένες κοινότητες της Τσιάπας, 
για να ενισχύσουντο αυτόνομο εκπαιδευτικό σύστημα που προσπαθούν να 
αναπτύξουν οι Ζαπατίστας. Και όταν ξέσπασε το κύμα καταστολής προς 
τους εξεγερμένουςτου Ατένκο, ομάδες φοιτητών αποφάσισαν να κάνουν τις 
διακοπές τους εκεί. «Πάμε με εκπαιδευτικά και καλλιτεχνικά εργαστήρια, με 
μουσική, θέατρο, ζωγραφική, με σεμινάρια ψυχολογίας, με μπριγάδες ιατρι¬ 
κής και οδοντιατρικής περίθαλψης για τον πληθυσμό του Ατένκο, που σήμε¬ 
ρα μας χρειάζεται περισσότερο από ποτέ. Θα στήσουμε έναν καταυλισμό 
στο Ατένκο! Θα φέρουμε το πανεπιστήμιο στο Ατένκο!» 

Ομάδα καθηγητών από το πανεπιστήμιο υΒΑ του Μπουένος Άιρες έχει 
αναλάβει την ευθύνη της λειτουργίας μιας σχολής με προσανατολισμό τη 
λειτουργία και τη διαχείριση κοοπερατίβας. Η σχολή λειτουργεί μέσα στους 
χώρους της ΙΜΡΑ, ενός εργοστασίου μεταλλουργίας που βρίσκεται υπό εργα¬ 
τικό έλεγχο. Μαθητές είναι εργαζόμενοι επιχειρήσεων υπό εργατικό έλεγχο. 

Επίσης, το ΜΤΘτης Ματόνσα, στην Αργεντινή, έχει δημιουργήσει τη δική 
του σχολή, που χρηματοδοτείται από τις παραγωγικές δραστηριότητες που 
αναπτύσσει (φούρνος, ραφείο, εργαστήριο μεταξοτυπίας κ.ά.). Έργο της 
σχολής είναι η εκπαίδευση ανέργων στις νέες τεχνολογίες και στις διαδικασί¬ 
ες λειτουργίας των κοοπερατιβών. 

Στη Βραζιλία, ύστερα από μια συνάντηση στην οποία συμμετείχαν εκπρό¬ 
σωποι της κυβέρνησης της Βενεζουέλας, του πανεπιστημίου Ρ&Γαη* και του 
Μ 5 Τ (Κίνημα των Χωρίς Γη), αποφασίστηκε η δημιουργία μιας σχολής αγρο- 
οικολογίας, που θα λειτουργεί σε έναν μόνιμο καταυλισμό του Μ 5 Τ και στην 
οποία θα φοιτούν νέοι από όλες τις χώρες της Λατινικής Αμερικής, οι οποίοι, 
ταυτόχρονα με τις σπουδές τους, θα περνούν ένα μέρος του χρόνου τους 
στα αγροκτήματα του κινήματος. 

Στη Χιλή, από τον Μάιο του 2006, κάθε Σάββατο φοιτητές από το πάνε- 





















πιστήμιοτου ΙΙΝΑΡ, ταξιδεύουν στην κοινότητα Τσανα- 
βαγίτα, όπου λειτουργεί ένα κοινοτικό σχολείο, για να 
διδάξουν σε διάφορα εργαστήρια σπουδών που έχουν 
βάλει σε λειτουργία. «Δεν πηγαίνουμε για λογαριασμό 
κανενός κόμματος, πολύ περισσότερο για λογαριασμό 
του κρότους και της κακής κυβέρνησης. Δεν θέλουμε 
να κάνουμε πολιτική παρέμβαση. Θέλουμε μόνο να 
γνωριστούμε με την κοινότητα, να συνομιλήσουμε, να 
προβληματιστούμε». 

Στη Χιλή, επίσης, ένα ενδιαφέρον στοιχείο είναι η εμ¬ 
φάνιση των ΘΕΤ (Λαϊκές Επιτροπές για μια νέα εκπαί¬ 
δευση και δουλειά). Οι ΈΕΤ δημιουργήθηκαν το 2006, 
στη διάρκεια των μεγάλων μαθητικών και φοιτητικών 
κινητοποιήσεων. Αρχικό ήταν παρέες νεαρών από τις λα¬ 
ϊκές συνοικίες, που χαλούσαν μαθητές και φοιτητές να 
ενημερώσουν για τον αγώνα τους, και τους εκδήλωναν 
τη συμπαράστασή τους. Στη συνέχεια, λειτούργησαν πιο 
οργανωμένα και άρχισαν να συντονίζουν τη δράση τους 
με συλλογικότητες φοιτητών και εκπαιδευτικών, με πολι¬ 
τιστικά κέντρα, με το δίκτυο λαϊκής οικονομίας κ.ά. Αυτό 
το δίκτυο, πέρα από τη στήριξη των μαθητικών κινητο¬ 
ποιήσεων, αποφασίζει να ιδρύσει κοινοτικά σχολεία σε 
συνοικίες και αγροτικές περιοχές. Επιπλέον, στοχεύουν 
να δημιουργήσουν λαϊκές βιβλιοθήκες και πολιτιστικά κέ¬ 
ντρα, τα οποία θα διαχειρίζεται ο κόσμος της γειτονιάς. 
Προχωρώντας μάλιστα ένα βήμα παραπέρα, αναζητούν 
την άμεση οικονομική σχέση ανάμεσα σε κοινοτικούς πα¬ 
ραγωγούς και τους λαϊκούς καταναλωτές, επιδιώκοντας 
να δημιουργήσουν μια εναλλακτική οικονομική δομή 
απέναντι στους μηχανισμούς της αγοράς. 

Είναι βέβαιο πως στη Λατινική Αμερική θα εκδηλώ¬ 
νονται πολλές ακόμη τέτοιου είδους πρωτοβουλίες 
(φταίει το κινηματικό νερό και οξυγόνο της περιοχής). 
Αυτό δεν σημαίνει πως βρισκόμαστε μπροστά σ’ ένα 
γενικευμένο φαινόμενο. Απλά, και στον πανεπιστημιακό 
χώρο, όπως και σε άλλους χώρους της κοινωνίας, κάποι¬ 
οι αναζητούν τη σύγχρονη πολιτική σκέψη και πράξη, 
επιστρέφοντας στο σημείο εκκίνησης, στις αρχές που 
αποτελούν ίσως την πεμπτουσία του κινήματος: την αλ¬ 
ληλεγγύη, τη συμμετοχική διαδικασία, την οριζοντιότη- 
τα, την αξιοπρέπεια. Ας ελπίσουμε πως αυτή τη φορά 
δεν θα τις αποχωριστούν ποτέ. Στέλιος Γαβριηλίδης 



ΚΟΛΟΜΒΙΑ Αναταραχή στην εκπαίδευση 



Τις τελευταίες μέρες ο κόσμος της εκπαίδευσης, φοιτητές, μαθη¬ 
τές, καθηγητές, βρίσκεται σε αναβρασμό. Από τις 23 Μαΐου, που 
κηρύχθηκε η επ’ αόριστον απεργιακή κινητοποίηση, πολλές σχολές 
βρίσκονται υπό κατάληψη και σημειώνονται μαζικότατες διαδηλώ¬ 
σεις σε πολλές πόλεις στη χώρα. Στις 31 Μαΐου η αστυνομία, κά¬ 
νοντας επίδειξη δύναμης, εισέβαλε στο πανεπιστήμιο της Κάουκα, 
τραυματίζοντας και συλλαμβάνοντας πολλούς φοιτητές. Η κατα¬ 
στολή, όμως, δεναποτρέπειτις κινητοποιήσεις και στη δεύτερη με- 
γαπορεία, στην «κατάληψη της Μπογοτά», όπως την αποκάλεσαν, 
συμμετείχαν 120.000 άτομα σύμφωνα με την αστυνομία. 

Οι κινητοποιήσεις, που ξεκίνησαν με αίτημα να μην περάσει το 
Σχέδιο Εθνικής Ανάπτυξης που προωθεί η κυβέρνηση και πλήττει 
καίρια τη δημόσια παιδεία, παίρνουν στην πορεία έναν όλο και πιο 
ανοιχτά αντικυβερνητικό χαρακτήρα. Όπως λένε οι ίδιοι οι πρωτα¬ 
γωνιστές των κινητοποιήσεων: «Η στιγμή είναι τώρα. Ο Ουρίμπε 
πρέπει να φύγει για να ανοίξει τον δρόμο στη δημιουργία μιας αλη¬ 
θινής δημοκρατίας στην Κολομβία». Σ.Γ. 


ΧΙΛΗ η επιστροφή των πιγκουΐνων 

Οι μαθητές της δευτεροβάθμιας εκπαίδευσης ξεκίνησαν έναν νέο 
κύκλο κινητοποιήσεων, που εκδηλώνεται με καταλήψεις γυμνασίων 
και διαδηλώσεις. Οι φετινές κινητοποιήσεις έρχονται ως συνέχεια των 
περσινών, της «εξέγερσης των πιγκουΐνων», όπως αποκαλούνται οι 
μαθητές στη Χιλή. Αν και προς το παρόν οι κινητοποιήσεις δεν έχουν 
φτάσει τη μαζικότητα των περσινών, ωστόσο επιδεικνύουν μεγάλη 
μαχητικότητα. Η κυβέρνηση επιλέγει να χτυπήσει το κίνημα με δυ¬ 
ναμικούς τρόπους τώρα που βρίσκεται στο ξεκίνημά του. Έτσι, τα 
λύκεια που καταλαμβάνονται από τους μαθητές, εκκενώνονται βίαια 
από την αστυνομία. Ο συντονισμός των μαθητών δεν βρίσκεται επί¬ 
σης στο καλύτερο σημείο του. Για την ώρα η πρωτοβουλία δράσης 
βρίσκεται κυρίως στις ανεξάρτητες ομάδες μαθητών, οι οποίες έχουν 
πληθύνει στα λύκεια. Η αντιπαράθεση των μαθητών της Χιλής με την 
κυβέρνηση τείνει να πάρει χαρακτηριστικά μονιμότητας, με δεδομέ¬ 
νη την κυβερνητική πρόθεση να παραχωρηθεί η εκπαίδευση στους 
σχεδιασμούς των δυνάμεων της αγοράς και την αντίσταση των μαθη¬ 
τών σ’ αυτά τα σχέδια. Έτσι, η πρόσκαιρη έκβαση αυτής της αντιπα¬ 
ράθεσης κάθε φορά εξαρτάται από τον συσχετισμό δυνάμεων που 
διαμορφώνεται ανάμεσα στα αντίπαλα στρατόπεδα. Σ.Γ. 























Ένα βιωματικό κείμενο για τις κινητοποιήσεις στο Ροστόκ 
Ένα πολιτικό κείμενο για τις κινητοποιηθείς στο Ροστόι 


Η Μυριώ μού ζήτησε ένα βιωματικό κείμενο για τις κινητοποιήσεις στο Ρο¬ 
στόκ ενάντια στους 08 . Στην αρχή σκεφτόμουν να της γράψω μια πολύ πολύ 
βαριά πολιτικούρα για τον απολογισμό των κινητοποιήσεων και τις προοπτικές 
του αντιπαγκοσμιοποιητικού κινήματος, γιατί έχω την αίσθηση ότι η καλή συ- 
ντρόφισσα παρασύρεται από τις πομφόλυγες του Χόλογουεϊ (άσε που με το 
που θα το έβλεπε θα έπαιρνε και το γνωστό πολύ θυμωμένο ύφος «δεν μπορεί 
να είσαι τόσο μαλάκας»). Όσο όμως περνούσαν οι μέρες και σκεφτόμουν αυ¬ 
τά που ζήσαμε στο Ροστόκ, αντιλαμβανόμουν ολοένα και περισσότερο ότι ο 
διαχωρισμός είναι ψευδής. Γιατί μια πολιτική άξια του ονόματος της, δηλαδή 
μια επαναστατική πολιτική, δεν μπορεί παρά να αφορά άμεσα στις ζωές των 
υποκειμένων που τη συντάσσουν, αλλά και γιατί μια ζωή που δεν καθορίζεται 
θεμελιωδώς από την πολιτική δεν μπορεί να είναι άξια του ονόματος της. Εδώ 
ακριβώς βρίσκεται η σημασία του Ροστόκ. Η πολύ μεγάλη σημασία του. Το 
Ροστόκ μας (ξανα)θύμισε την προμηθεϊκή δύναμη της πολιτικής, το ότι κά¬ 
νουμε πολιτική για να αλλάξουμε τις ζωές μας, το ότι μπορεί να υπάρξει μια 
τέτοια πολιτική, και ότι ο μόνος τρόπος για να γίνει κάτι τέτοιο είναι η άμεση, 
βιωματική και ενσώματι συμμετοχή στην παραγωγή της. 

Στο κάμπινγκ 

Από την πρώτη στιγμή που φτάσαμε στο κάμπινγκ στο Ροστόκ αρχίσαμε 
να αντιλαμβανόμαστε ότι κάτι σημαντικό συνέβαινε και ότι κάτι ακόμα ση¬ 
μαντικότερο επρόκειτο να συμβεί. Αν ο κομουνισμός είναι το ζην από κοινού 
(με αυτό το από κοινού να μετατρέπεται στο κεντρικό σημείο αναφοράς της 
κοινωνικής θέσμισης και του αξιακού συστήματος), τότε το κάμπινγκ του 
Ροστόκ κάλλιστα θα μπορούσε να χαρακτηριστεί κομουνιστικό. Και αυτό 
όχι μόνο (και όχι κυρίως) γιατί όλες οι λειτουργίες του στηρίζονταν στην 
αυτοοργάνωση και την εθελοντική συμμετοχή (πράγμα καθόλου αμελητέο 
αν σκεφτεί κανείς ότι μπορούσες να περάσεις δέκα μέρες χωρίς να ξοδέψεις 
δεκάρα). Το κάμπινγκ αυτό ήταν σπουδαίο κυρίως γιατί ήταν ένας χώρος 
οντολογικής παραγωγής. Ένας χώρος δηλαδή συνάντησης, επικοινωνίας, 
ανταλλαγής εμπειριών, συντροφικότητας, ένας χώρος αφετηρίας για και¬ 
νούργιες διαδρομές, ένας χώρος παραγωγής νέων γλωσσών και νέων συναι¬ 
σθημάτων, και πάνω από όλα ένας χώρος όπου παραγόταν η αίσθηση μιας 
νέας διεθνούς κοινότητας, η χαρά και η άψη ενός «μαζί» που συντάσσει μια 
καινούργια πολιτική, έναν καινούργιο κόσμο. Γιατί το καινούργιο που κομίζει 
το αντιπαγκοσμιοποιητικό κίνημα είναι αυτή η νέα διεθνής κοινότητα, το ότι 
δεν είμαστε μόνο αλληλέγγυοι με κάποιους που είναι πέρα από τα σύνορα, 
αλλά το ότι κάνουμε μαζί τους πολιτική. Κάτι που είναι τελείως νέο και ταυ¬ 
τόχρονα απόλυτα αρχαϊκό γιατί δεν πρέπει να ξεχνάμε ότι αυτές ακριβώς 
υπήρξαν οι απαρχές του εργατικού κινήματος. 

Στην πορεία 

Όπως ήταν αναμενόμενο, η πορεία μας εξέπληξε ευχάριστα με τη μαζικό- 
τητά της. Αν εξαιρέσει κανείς τις κινητοποιήσεις για το Ιράκ το 2003, τέτοιας 
έκτασης κινητοποίηση (ογδόντα χιλιάδες κόσμος) είχε να γίνει στη Γερμανία 
από την εποχή του κινήματος ενάντια στην εγκατάσταση των πυρηνικών πυ¬ 
ραύλων Κρουζ. Στο Ροστόκ επαναλήφθηκε αυτό που είχαμε δει και στην Αθή¬ 
να με το Ευρωπαϊκό Κοινωνικό Φόρουμ τον Μάιο του 2006. Είχαμε δηλαδή 
μια κινητοποίηση πολύ μεγάλη, πολύ μεγαλύτερη από ό,τι αναμενόταν, και 
απείρως μεγαλύτερη από τις οργανωτικές δυνατότητες των ομάδων που την 
προετοίμασαν. Το ότι αυτή η έκπληξη συμβαίνει οπουδήποτε πραγματοποι¬ 
είται αντιπαγκοσμιοποιητική κινητοποίηση (και γι’ αυτό πρέπει να χαρακτηρί¬ 



ζεται αναμενόμενη), είναι ίσως η πιο απτή απόδειξη του 
κοινωνικού βάθους του αντιπαγκοσμιοποιητικού κινή¬ 
ματος. Ενός κινήματος που επιμένει να διαψεύδει τους 
σοφολογιότατους που αρέσκονται να το χαρακτηρίζουν 
εφήμερο και επιφανειακό. Νομίζω ότι όσο περνάει ο 
καιρός και αυτό το κίνημα κατοχυρώνει και διευρύνει τη 
θέση του, γίνεται ολοένα και πιο σαφές ότι δεν εκφράζει 
μόνο τη μαζική αντίθεση στη βαρβαρότητα της παγκο¬ 
σμιοποίησης. Το αντιπαγκοσμιοποιητικό κίνημα εκφρά¬ 
ζει ταυτόχρονα την πλατιά ανάγκη, τη μαζική επιθυμία 
για μια καινούργια χειραφετησιακή οικουμενικότητα, 
για μια ανταγωνιστική στον καπιταλισμό ολότητα που 
θα εμπεριέχει και θα περιφρουρεί την πολλαπλότητα. 
Ολοένα και περισσότεροι άνθρωποι εμφορούνται από 
την αντίληψη ότι για να σπάσει το καπιταλιστικό φράγ¬ 
μα που περιορίζει την κίνηση της ανθρωπότητας πρέπει 
τα διάσπαρτα ρεύματα του κοινωνικού ανταγωνισμού 
να ενωθούν στην κοίτη ενός καινούργιου ποταμού, ενός 
ποταμού, όμως, όπου (και εδώ είναι η διαφορά με το 
πρόσφατο παρελθόν) τα διαφορετικά χρώματα των ρευ¬ 
μάτων που τον συναποτελούν δεν θα αμβλύνονται αλλά 
θα είναι όσο ορατά ήταν και πριν συνενωθούν. 

Στα μπλόκα 

Η κορωνίδα της κινητοποίησης ήταν τα μπλόκα στη 
σύνοδο. Οι δέκα χιλιάδες που έτρεξανπολλά χιλιόμετρα 
μέσα στους αγρούς για να αποφύγουν τους Ρόμποκοπ 
που μετέφεραν τα ελικόπτερα, δεν κατήγαγαν μόνο μια 
από τις πιο σημαντικές νίκες του κινήματος μπλοκάρο- 
ντας τη σύνοδο. Ανέδειξαν και πάλι την πολιτική ως πε¬ 
ριπέτεια, μια περιπέτεια που βιώνεται με τη χαρά, τον 
θυμό και τον φόβο που αξίζει σε κάθε περιπέτεια που 
αξίζει το όνομά της. Οι δέκα χιλιάδες των αγρών δεν 
διέπραξαν κάποια μεγάλη παρανομία. Αλλά όταν δέκα 
χιλιάδες κάνουν μια μικρή παρανομία τότε κάτι αρχίζει 
να συμβαίνει με τον Νόμο... Γιάννης Αλμπάνης 

ΜΕΞΙΚΟ: η Άλλη Καμπάνια συνεχίζει τώρα με την υπεράσπιση της γης 


Η πρώτη περιοδεία της Άλλης Καμπάνιας 1 στο Μεξικό ήταν μια 
εμπειρία πλούσια σε γεγονότα και συναισθήματα. Η Άλλη Καμπά¬ 
νια κατάφερε να χαρτογραφήσει τις αντιστάσεις και τους αγώνες 
στο Μεξικό και να δημιουργήσει ένα δίκτυο σχέσεων με αντιστά¬ 
σεις που συστηματικά αγνοούνται και υποβαθμίζονται. 

Η άγρια καταστολή στο Ατένκο και αργότερα στην Οαχάκα, ση¬ 
μάδεψε την πρώτη αυτή περίοδο. Δεν έλειψαν όμως και οι μικρότε¬ 
ρης έντασης επιθέσεις σε βάρος ανθρώπων που συμμετέχουν στο 
εγχείρημα της Άλλης Καμπάνιας, σε διάφορες πολιτείες της χώρας, 
ενώ παραστρατιωτικές οργανώσεις επιχειρούν την αρπαγή της κα¬ 
τειλημμένης από το 1994 Υ η( ϊ απ ° τις ζαπατίστικες κοινότητες. 

Τον Μάρτιο του 2007 ξεκίνησε ο δεύτερος γύρος. Τρεις αντιπρο¬ 
σωπείες των Ζαπατίστας και μια αντιπροσωπεία του Εθνικού Ιθαγε- 
νικού Κογκρέσου, διέτρεξαντον βορρά του Μεξικού και συνέχισαν 
να μιλάνε, να μοιράζονται και, κυρίως, να ακούνε τις ιστορίες των 
αγώνων στο Μεξικό. Αυτή τη φορά η περιοδεία είχε πιο συγκεκρι¬ 
μένο σκοπό: τη δημιουργία ενός εθνικού σχεδίου αγώνα με στόχο 
την υπεράσπιση της γης. Μια παγκόσμια καμπάνια για την υπερά¬ 
σπιση των αυτόνομων ιθαγενικών και αγροτικών εδαφών στηνΤσιά- 
πας, στο Μεξικό και στον κόσμο. 

«Η γη και το έδαφος είναι κάτι περισσότερο από απλές πηγές 
δουλειάς και τροφής για εμάς, τους ιθαγενείς λαούς. Είναι πολιτι¬ 
σμός, κοινότητα, ιστορία, όνειρα, μέλλον, ζωή και μητέρα», εξηγεί 
η κομαντάντα Κέλι, στην έναρξη της δεύτερης περιόδου της Άλλης 
Καμπάνιας, στις 25 του Μάρτη, στο Σαν Κριστόμπαλ δε λας Κάσας. 
Στην παγκόσμια καμπάνια για την υπεράσπιση της ιθαγενικής και 
αγροτικής γης, ενώθηκε η Μ\ά ^3.η^ρ6δ^η3. και το Κίνημα των Χωρίς 
Γη (Μ 5 Τ) της Βραζιλίας, καθώς και άλλα 66 κινήματα και οργανώ¬ 
σεις από τη χώρα. 

Το Μ 5 Τ, απευθύνοντας χαιρετισμό, αναφέρει: «Το μεγάλο διε¬ 
θνές κεφάλαιο, με τη μηχανή πολέμου που διαθέτει, θέλει τώρα να 
κυριαρχήσει όχι μόνο στα εδάφη μας αλλά και στη διατροφή μας, 
στον πολιτισμό μας, στη βιοποικιλότητα, στα νερά μας. Ο δικός 
σας αγώνας και η αντίστασή σας, αδέρφια Ζαπατίστας, είναι για μας μια ανά¬ 
σα, μια ελπίδα. Ένα κοινωνικό καύσιμο. Είμαστε μαζί σας και εκφράζουμε 
όλη μας την υποστήριξη στην Παγκόσμια Καμπάνια για την Υπεράσπιση της 
Γης. ΗΕ5ϋαΙ&νίτϋοπΕΐδί6ΓηρΓ6». 

Η δεύτερη περιοδεία στον βορρά της χώρας, σημαδεύτηκε από καταστολή 
και επιθέσεις και από μια καθαρή προειδοποίηση για όσους επιμένουν να αγω¬ 
νίζονται στο Μεξικό: στις 3 Μαΐου, έναν χρόνο ακριβώς από την καταστολή 
στο Ατένκο, ανακοινώθηκαν οι καταδικαστικές αποφάσεις για τρεις από τους 
φυλακισμένους ηγέτες του Μετώπου των Λαών για την Υπεράσπιση της Γης 
(ΡΡϋΤ), που είναι ενεργό κομμάτι της Άλλης Καμπάνιας: 67 χρόνια φυλακής. 

Οι εμπειρίες αυτές αλλά και η πολιτική κατάσταση στο Μεξικό, επιβάλ¬ 
λουν στην Άλλη Καμπάνια να προετοιμαστεί για την αντιμετώπιση των κα¬ 
τασταλτικών χτυπημάτων που θα έρθουν. Ήδη, με πρόταση της Επιτροπής 
της Έκτης του ΕΖ 1 _Ν, συζητιέται στην Άλλη Καμπάνια η οργανωτική μορφή 
που μπορεί να πάρει ένα «Πανεθνικό Μέτωπο Ενάντια στην Καταστολή». 
«Το μεξικανικό κράτος είναι σαν ένα ζώο πληγωμένο και μετά δυσκολίας 
μπορεί να κρύψει την πραγματικά βίαιη και παράνομη φύση του. Πρέπει 
να περιμένουμε περισσότερα χτυπήματα, περισσότερους φυλακισμένους, 
περισσότερους νεκρούς... και πρέπει να προετοιμαστούμε γΓ αυτό... Πρέ¬ 
πει να αντέξουμε... Παλεύουμε για έναν κόσμο που δεν θα τον δούμε... για 
τη χώρα μας, που είναι τόσο μεγάλη που δεν χωράει στο σήμερα, που μας 
πονάει και καταλαμβάνει ήδη έναν χώρο στο αύριο που ονειρευόμαστε» 2 . 

Ελπίδα Νίκου 

ι. «αλάνα», ι. 2 , Ηπρ://εηΐ£06Ζ2ρ&Π5^.6ζΙη.θΓ£.ιτιχ/ 

2 . Υποδιοικητής Μάρκος, Μάης 2007, «Η Άλλη Καμπάνια... ενάντια στην καταστολή». 


Στις ι8 Μαΐου, στις 5 τα ξημερώματα, η 
αστυνομία περικυκλώνει μεγάλη έκταση, 
35 χιλιόμετρα από το κέντρο του Σάο Πά- 
ουλο. Είναι το τέλος της κατάληψης Ζοάο 
Κάντιδο ()020 Έ^ηάιάο). Με απόφαση της 
συνέλευσης αποχωρούν χωρίς αντίσταση οι 
3.000 οικογένειες. Ωστόσο, σ’ αυτή τη θλι¬ 
βερή στιγμή της έξωσης, όταν εκατοντάδες 
οικογένειες, το ξημέρωμα μέσα στη βροχή, 
< φορτώνονται τις σακούλες με τα λιγοστά 
^ τους υπάρχοντα και τραβάνε για το πουθε- 
Ος νά, πολλοί πήγαν να τους προσφέρουν τη 
συμπαράστασή τους. 

Έπειτα από πολλές διαδηλώσεις, μπλόκα 
σε οδικούς άξονες, κατασκηνώσεις έξω από κυ¬ 
βερνητικά κτίρια, συναυλία διαμαρτυρίας έξω από 
υπερπολυτελή καταστήματα της πόλης, έπειτα από 
αμέτρητες ώρες διαπραγματεύσεων, κατάφεραννα 
πάρουντην υπόσχεση για κατασκευή κατοικιών από 
δύο κρατικούς οργανισμούς. Για ιο μέρες μια «αντι¬ 
προσωπεία» από 500 περίπου άτομα είχε κατασκη¬ 
νώσει έξω από το κτίριο της Δημαρχίας. Τελικά η 
δημαρχία παραχώρησε ένα άλλο μικρότερο οικόπε¬ 
δο, όπου μπορούν να μείνουν 350 οικογένειες για 
90 μέρες. Οι άλλοι; Αρκετοί θα γυρίσουν πίσω στις 
φαβέλες, σε σπίτια φίλων και συγγενών, κάτω από 
τις γέφυρες ή στα άθλια παραπήγματα όπου έμεναν 
με ενοίκιο. 

Η κατάληψη έκλεισε δύο μήνες. Η οργάνωση 
ΜΤ 5 Τ (Κίνημα Αστέγων Εργαζομένων) εκτιμά πως 
ήταν ένας νικηφόρος αγώνας και μια πολύπλευρη 
εμπειρία. Ξεκίνησαν την κατάληψη περίπου ι.οοο 
άνθρωποι και έφτασαν τους ιο.οοο. Επί δύο μήνες 
οργάνωσαν μόνοι τους την κοινή ζωή τους, το φαγη¬ 
τό τους, τη διασκέδασή τους, την καθημερινή τους 
πάλη με την εξουσία. Φώναξαν ότι έχουν δικαίωμα 
να ξεφύγουν από τις ρεματιές όπου πνίγονται με 
κάθε νεροποντή. Είναι απαράδεκτο να υπάρχουν 
τόσες άδειες εκτάσεις και άδεια κτίρια και οι άν¬ 
θρωποι να κοιμούνται στον δρόμο. Διαδήλωσαν ότι 
είναι αδύνατο να πληρώσουν στέγη με τα μεροκά¬ 
ματα που βγάζουν, ενώ είναι πρόθυμοι να χτίσουν 
με τα χέρια τους ένα σπίτι, αρκεί να τους δοθεί γη. 

Σ' αυτόντον αγώνα συμπαραστάθηκαν πολλοί και 
με πολλούς τρόπους. Από ένα απλό ηλεκτρονικό 
μήνυμα συμπαράστασης στη σελίδα της οργάνω¬ 
σης, μέχρι συναυλίες, συγκέντρωση τροφίμων. 

Ο καταυλισμός των άστεγων οικογενειών είχε το 
όνομα Ζοάο Κάντιδο, προς τιμή ενός μαύρου αγωνι¬ 
στή, και όσοι συμμετείχαν αποτελούντώρα μια συλ- 
λογικότητα. Όπου κι αν βρουν προσωρινή στέγη, 
τα «μέλη» πλέον της οργάνωσης Ζοάο Κάντιδο θα 
συνεχίσουν να παίρνουν μέρος στις συνελεύσεις και 
τις κινητοποιήσεις, μέχρι το κράτος να υλοποιήσει 
τις δεσμεύσεις του. Κ.Η. 

Για περισσότερες πληροφορίες, φωτογραφίες και επικοινωνία 
με το κίνημα, δείτε τη σελίδα του: Η Τϋρ ://νννννν. γπ Τ 51 :. ΐηΓο/ 














ΒΡΑΖΙΛΙΑ Κατάληψη της πρυτανείας 

Φοιτητές, διδάσκοντες και υπάλληλοι του Πανεπιστημίου 
του Σάο Πάουλο, κάνουν απεργία και κατάληψη της Πρυ¬ 
τανείας για περισσότερο από έναΝ μήνα. Καταλήψεις και 
απεργίες έχουν και άλλα κρατικά πανεπιστήμια της πολιτεί¬ 
ας. Διεκδικούν την απόσυρση των Διαταγμάτων του Κυβερ¬ 
νήτη ]θ56 5 θγγ 3. που βάζουν το πανεπιστήμιο σε ακόμα πιο 
σφιχιό κλοιό, σε οικονομικό περιορισμό, και καταργούν την 
ήδη κουτσουρεμένη αυτονομία του. Στις 31 Μαΐου, η μεγά¬ 
λη πορεία φοιτητών και πανεπιστημιακών απαγορεύτηκε να 
φτάσει στο Προεδρικό Μέγαρο. Οι διαδηλωτές έκλεισαν τον 
δρόμο επί πέντε ώρες. Με ιοο χλμ. μποτιλιάρισμα στην πόλη, 
έγινε δεχτή η αντιπροσωπία τους και την άλλη μέρα ο κυβερ¬ 
νήτης υποχώρησε σε αρκετά σημεία. Για να γίνει αντιληπτή 
η επέμβαση του κυβερνήτη στο Πανεπιστήμιο, αρκεί το γε¬ 
γονός ότι ο Πρύτανης ΔΙΟΡΙΖΕΤΑΙ από τον κυβερνήτη της 
Πολιτείας ανάμεσα στους τρεις πρώτους υποψήφιους, ενώ 
βάζει συνεχώς βέτο στην αύξηση του προϋπολογισμού που 


ψηφίζει η πολιτειακή βου¬ 
λή. Το Πανεπιστήμιο του 
Σάο Πάουλο (ΙΙ5Ρ) είναι 
ένα δημόσιο πανεπιστήμιο 
με μεγάλο κύρος, παρ’ όλη 
τη θάλασσα των ιδιωτικών. 

Ιδρύθηκε τη δεκαετία του 
1930 με τη συμβολή ευρω- 
παίων επιστημόνων, όπως 
ο Μπροντέλ και ο Λέβι-Στρος, και άντεξε στον οδοστρωτήρα 
της 2θχρονης δικτατορίας. Παρόλο που οι πλούσιοι διαθέ¬ 
τουν άφθονα ιδιωτικά πανεπιστήμια, προτιμούν να στέλνουν 
τα παιδιά τους στην ΙΙ5Ρ. Μολονότι όλοι οι εργοδότες πλει¬ 
οδοτούν σε φανφάρες κατά των κρατικών πανεπιστημίων, 
προτιμούν να προσλαμβάνουν τους αποφοίτους τους, προ¬ 
τιμούν έναν γιατρό από δημόσιο πανεπιστήμιο παρά από την 
«ιατρική σχολή του κ. Τάδε». 

Στην κατάληψη συμπαραστέκονται πολλές οργανώσεις και 
προσωπικότητες, όπως ο σκιτσογράφος Λατούφ, ο τραγου¬ 
διστής Τομ Ζε, και άλλοι. ΚρίτωνΗλιόπουλος 



ΒΡΑΖΙΛΙΑ Μια ελπιδοφόρα πρωτοβουλία 


Μέσα στη χειροτέρευση της ζωής των «από κάτω» και τον 

άγριο πλουτισμό των «επάνω» 
και το Πρόγραμμα Επιτάχυν¬ 
σης της Ανάπτυξης (ΡΑ(Ι) που 
προωθεί η κυβέρνηση της 
Βραζιλίας, μια νέα ελπιδοφό- 
ρα πρωτοβουλία γεννήθηκε. 
Κοινωνικά κινήματα, συνδικα¬ 
λιστικές συσπειρώσεις, φοι¬ 
τητικοί σύλλογοι, το Κίνημα 
των ακτή μόνων εργατών Χω¬ 
ρίς Γη (ΜδΤ), κινήματα αστέ¬ 
γων στις πόλεις, οργανώσεις 
γυναικών και πολιτικές οργα¬ 
νώσεις δημιούργησαν ένα Μέτωπο Πάλης. 

Στις 25 Μάρτη, 6.οοο αντιπρόσωποι 630 οργανώσεων 
απ’ όλη τη Βραζιλία συγκεντρώθηκαν σ’ ένα γήπεδο του Σάο 
Πάουλο. Συμμετείχαν ακόμα και οργανώσεις συγγενικές του 
κυβερνώντος κόμματος, που ως τώρα έδειχναν «μικρότερη 
αντιπολιτευτική διάθεση», όπως η μεγαλύτερη συνδικαλιστι¬ 
κή ομοσπονδία, η ΟΤΓ, υπό την πίεση διασπάσεων και εσωτε¬ 
ρικών πιέσεων όπως το «Ταξικό Ρεύμα». Το κλίμα της συγκέ¬ 
ντρωσης ήταν μαχητικό και ενθουσιώδες, όμως δεν έμειναν 
εκεί. Αποφάσισαν τη δημιουργία ενός κοινού πλαισίου διεκ¬ 
δικήσεων και ένα χρονοδιάγραμμα αγωνιστικών κινητοποι¬ 
ήσεων για συντονισμό της πάλης. Καθοριστική ημερομηνία 
για το Μέτωπο, η 23η Μαΐου. Οι συλλογικότητες που συμμε¬ 
τέχουν στο Μέτωπο οργανώνουν απεργίες, διαδηλώσεις και 
κάθε μορφής διαμαρτυρίες σε όλη τη Βραζιλία. Η επόμενη 
μεγάλη μάχη έχει οριστεί για τον Ιούνιο, στη διάρκεια των 


ΠαναμερικάνικωνΑγώνωνστο Ρίο. Η γενική κατεύθυνση είναι 
«ούτε ένα δικαίωμα λιγότερο», μπροστά στον κίνδυνο αντι¬ 
δραστικών μεταρρυθμίσεων, αλλά και επιθετικό αιτήματα, 
όπως κρατικοποιήσεις ιδιωτικοποιημένων εταιρειών. 

Στο Μέτωπο συμμετέχει το Συντονιστικό των Κοινωνικών 
Κινημάτων (0Μ5), που είναι πιο κοντά στο κυβερνητικό Ερ¬ 
γατικό Κόμμα, η συνδικαλιστική (ΌΝΐυΤΆ$, που συσπει¬ 
ρώνει πρωτοβάθμια σωματεία πολλών κλάδων, φοιτητικούς 
συλλόγους και κοινωνικά κινήματα και δημιουργήθηκε με 
πρωτοβουλία των πολιτικών κομμάτων Ρ50Ε (διάσπαση του 
ΡΤ) και Ρ5ΤΙΙ (τεταρτοδιεθνιστικό),το Μ5Τ (Χωρίς Γη), κινή¬ 
ματα αστέγων και η Λαϊκή Συνέλευση (ΑεεβιηΙεώ ΡορυΙείΓ), 
ένα συντονιστικό με αγωνιστές της θεολογίας της απελευ¬ 
θέρωσης σε κινήματα πόλης και υπαίθρου. Όπως τονίζει ο 
Στέντιλετου Μ5Τ, πρόκειται για έναν συντονισμό δίχως «ηγε¬ 
μονισμούς ή σεχταρισμούς». 

Ως κεντρικό πρόβλημα αναδεικνύεται η πολυδιάσπαση του 
κινήματος και η αδυναμία του να επηρεάσει τις κεντρικές πο¬ 
λιτικές επιλογές. Πώς θα δημιουργηθεί μια δυναμική συνολι¬ 
κής ανατροπής της σημερινής πολιτικής, πέρα από επιμέρους 
μέρους διεκδικήσεις; Παράλληλα, είναι ορατή η ανυπαρξία 
μιας «άλλης» πολιτικής πρότασης, μετά τη λήξη της δεύτερης 
και τελευταίας θητείας του Λούλα και το τέλος της δυναμικής 
που γεννήθηκε με το Εργατικό Κόμμα το 1980 και κατέληξε με 
την ανάληψη της εξουσίας. 

Πολλοί μίλησαν με ενθουσιασμό που θύμιζε τις συγκεντρώ¬ 
σεις της δεκαετίας του ’8ο, όμως μάλλον πρέπει να δείξουμε 
συγκρατημένη αισιοδοξία, παρά τη σημαντική άνοδο των κι¬ 
νητοποιήσεων και των απεργιών το τελευταίο τρίμηνο. 

Κρίτων Ηλιόπουλος 



























η αυλή των θαυμάτων... 


επειδή σημαντικά εναλλακτικά εγχει¬ 
ρήματα δεν γίνονται μόνο στην άλλη 
πλευρά του ωκεανού, στην «αυλή των θαυμάτων» επιθυμούμε να παρου¬ 
σιάσουμε και να προβάλλουμε εκείνες τις μικρές ή μεγάλες πρωτοβουλί¬ 
ες που κάνουν τη διαφορά... 


ομάδα Ρ.Α.Κ..Μ.Α. 

Η ομάδα Ρ.Α.Κ.Μ.Α. (Ρί§Ηΐ; Ρογ ΑΙΐειτιαάνε Κεηε^Νε ΜεΐΗοάδ 2ηά 
Αυϋοηοπΐ)/ - Αγώνας για Εναλλακτικές Ανανεώσιμες Μεθόδους και Αυτονο¬ 
μία) δραστηριοποιείται εδώ και μερικούς μήνες, με κύριο στόχο τη μελέτη 
και τη συγκέντρωση πόρων για την κατασκευή μικρής υδροηλεκτρικής μο¬ 
νάδας σε ζαπατίστικη κοινότητα τηςΤσιάπας. Στο πλαίσιο αυτό, λειτουργεί 
εργαστήριο για την κατασκευή ϋΙΥ (ϋο \ί ΥουτδεΙΡ-Φτιάξτο μόνος σου) ανε- 
μογεννητριών από απλά, φθηνό υλικό, με στόχο την εγκατάστασή τους σε 
στέκια, καταλήψεις και κοινωνικούς χώρους στην Ελλάδα. Βασικό ζητήματα 
που ανοίγει είναι η έμπρακτη πολιτική αλληλεγγύη, η ριζοσπαστική οικολο¬ 
γία, οι ανανεώσιμες πηγές ενέργειας και η αυτονομία. 

Οι σύγχρονες κοινωνίες καταναλώνουν τεράστιες ποσότητες ενέργειας και, 
με την εξέλιξη της τεχνολογίας, η ενεργειακή ζήτηση αυξάνεται ολοένα. Στις 
μέρες μας, το μεγαλύτερο ποσοστό ενέργειας που χρησιμοποιούμε προέρ¬ 
χεται από τις συμβατικές πηγές που, αργό η γρήγορα, θα εξαντληθούν και 
των οποίων η παραγωγή και η χρήση δημιουργούν μια σειρά περιβαλλοντικών 
προβλημάτων. Συγκεκριμένα, η καύση των γαιανθράκων παράγει αιθάλη και 
διοξείδιο του άνθρακα ενώ η καύση του πετρελαίου παράγει επιπλέον οξείδια 
του αζώτου και του θείου και ελευθερώνεται μόλυβδος. Αποτελέσματα αυ¬ 
τής της ρύπανσης είναι η αιθαλομίχλη (ιδιαίτερα οικεία στους κατοίκους των 
μεγαλουπόλεων...), το φαινόμενο του θερμοκηπίου, η όξινη βροχή. Είναι χα¬ 
ρακτηριστικό ότι σχεδόντο %%της ατμοσφαιρικής ρύπανσης οφείλεται στην 
παραγωγή, τον μετασχηματισμό και τη χρήση των συμβατικών καυσίμων. 

Την ίδια στιγμή, η παγκόσμια ζήτηση ενέργειας αυξάνει και αναμένεται να 
αυξηθεί κατά 6ο% μέχρι το 2030 και η θερμοκρασία έχει ήδη αυξηθεί κατά 
ο,8°Έ σε σχέση με τα προβιομηχανικά επίπεδα (ο ρυθμός αύξησης είναι ο 
μεγαλύτερος των τελευταίων ιο.οοο χρόνων). 

Από την άλλη πλευρά, οι Ανανεώσιμες Πηγές Ενέργειας (ΑΠΕ), που είναι και 
οι πρώτες μορφές ενέργειας που χρησιμοποίησε ο άνθρωπος, σχεδόν αποκλει¬ 
στικό, μέχρι τις αρχές του 20ού αιώνα, ανανεώνονται μέσω του κύκλου της 
φύσης και όρα θεωρούνται πρακτικά ανεξάντλητες, συμβάλλοντας και στη 
μείωση της εξάρτησης από συμβατικούς ενεργειακούς πόρους. Απαντούν 
έτσι στο ενεργειακό πρόβλημα για τη σταθεροποίηση των εκπομπών διοξει¬ 
δίου του άνθρακα και των υπόλοιπων αερίων που προκαλούν το φαινόμενο 
του θερμοκηπίου και οδηγούν σε ελάττωση εκπομπών από άλλους ρυπαντές, 
π.χ. οξείδια θείου και αζώτου που προκαλούν την όξινη βροχή. Επιπλέον, εί¬ 
ναι διάσπαρτες γεωγραφικά και οδηγούν στην αποκέντρωση του ενεργειακού 
συστήματος, δίνοντας τη δυνατότητα κάλυψης των ενεργειακών αναγκών σε 
τοπικό και περιφερειακό επίπεδο, ανακουφίζοντας έτσι τα συστήματα υπο¬ 
δομής, μειώνοντας τις απώλειες από τη μεταφορά ενέργειας και ενισχύοντας 
τηντοπική ενεργειακή ανεξαρτησία και την ασφάλεια του ενεργειακού εφοδια¬ 
σμού. Έχουν, συνήθως, χαμηλό λειτουργικό κόστος, που δεν επηρεάζεται από 
τις διακυμάνσεις της διεθνούς οικονομίας και ειδικότερα των τιμών των συμ¬ 
βατικών καυσίμων. Μπορούν να αποτελόσουν σε πολλές περιπτώσεις πυρήνα 
για την οικονομική και κοινωνική αναζωογόνηση υποβαθμισμένων περιοχών 
και πόλο για τηντοπική ανάπτυξη. Προσφέρουν τη δυνατότητα ορθολογικής 
αξιοποίησης των ενεργειακών πόρων, καλύπτοντας ένα ευρύ φάσμα των ενερ¬ 



γειακών αναγκών των χρηστών (π.χ. ηλιακή ενέργεια για 
θερμότητα χαμηλών θερμοκρασιών, αιολική ενέργεια για 
ηλεκτροπαραγωγή). 

Ωστόσο, δεν είναι κάθε χρήση των ΑΠΕ «καλή». Τα 
μεγάλα αιολικά πάρκα, για παράδειγμα, προκαλούν 
πρόβλημα στο οικοσύστημα συντελώντας στη διάβρω¬ 
ση του εδάφους (όπως, π.χ., στην Καλιφόρνια), απαι¬ 
τώντας καταστροφή δασών για την κατασκευή τους, τη 
μεταφορά και την εγκατάσταση των άνεμο γεννητριών, 
παράγοντας θόρυβο, αλλοιώνοντας το φυσικό τοπίο, 
προκαλώντας σκίαση, δημιουργώντας με τα καλώδια 
κινδύνους για τους κατοίκους της περιοχής αλλά και για 
την τοπική πανίδα. Τα τεράστια υδροηλεκτρικό έργα 
στραγγίζουν κοίτες ποταμών, εξαφανίζουν είδη ψαριών 
και ζώων, βυθίζουν εκτάσεις ολόκληρες δασών ή πεδι¬ 
άδων κάτω από νερό και ανατρέπουν, εντέλει, πλήρως 
τις ισορροπίες των τοπικών οικοσυστημάτων. 

Πρέπει να γίνει σαφές πως οι ΑΠΕ είναι πολύτιμες 
μόνο στον βαθμό που δεν γίνονται ένα ακόμη πεδίο 
ανταγωνισμού και κερδοσκοπίας για το καπιταλιστικό 
σύστημα. Όταν μετατρέπονται απλώς σε ένα καινούρ¬ 
γιο πεδίο επιχειρηματικής δραστηριότητας, τότε ο σχε- 
διασμός γίνεται με γνώμονα το κέρδος και κατασκευ¬ 
άζονται τεράστια έργα. Έτσι, οι «καθαρές» μορφές 
ενέργειας δεν γίνονται η λύση στο οικολογικό πρόβλη¬ 
μα, γίνονται απλώς μια ακόμη επιλογή για τις εταιρείες 
του ενεργειακού τομέα. 

Οι Ζαπατίστας αποτελούν ένα ζωντανό, διαρκώς εξε¬ 
λισσόμενο κίνημα, που προχωράει προσαρμοζόμενο 
συνεχώς στις ανάγκες των ιθαγενικών πληθυσμών, όπως 
αυτές εκφράζονται μέσα από αμεσοδημοκρατικές δι¬ 
αδικασίες. Λειτουργώντας αντιιεραρχικά, οι Ζαπατίστας 
πορεύονται μαθαίνοντας και αναδιαμορφώνοντας αστα¬ 
μάτητα τους στόχους και τις πρακτικές τους, διατηρώ¬ 
ντας την αξιοπρέπεια και την αυτονομία τους, θέτοντας 
ρητό ως υψηλή προτεραιότητα τον σεβασμό προς το 
περιβάλλον και οικοδομώντας από τα κάτω έναν κόσμο 
διαφορετικό με προτόγματα την ισότητα και την αλλη¬ 
λεγγύη. 

Εκτός από τις διαρκείς επιθέσεις παραστρατιωτικών 




















ομάδων, έχουν να αντιμετωπίσουν και το ζήτημα της εξασφάλι¬ 
σης ηλεκτρικής ενέργειας καθώς, αρνούμενοι συναλλαγές με το 
μεξικανικό κράτος, έχουν πρόβλημα με την κάλυψη των βασικών 
τους αναγκών και με τη λειτουργία ακόμη και των υποδομών που 
οι ίδιοι έχουν δημιουργήσει. 

Κάπως έτσι γεννήθηκε η ιδέα της κατασκευής μιας μικρής υδρο¬ 
ηλεκτρικής μονάδας στις εξεγερμένες περιοχές του νοτιανατολι- 
κού Μεξικού: Για να βοηθηθεί ουσιαστικά και άμεσα η αυτονομία 
των κοινοτήτων αυτών από οικονομικά και πολιτικά κέντρα, παρά¬ 
γοντας ενέργεια εκεί που αυτή είναι απαραίτητη και με σεβασμό 
στις δυνατότητες και τις ανοχές του τοπικού οικοσυστήματος. 
Με τον σκοπό να προχωρήσει το βάθεμα της αυτονομίας τους και 
να λυθεί ένα απτό, καθημερινό τους πρόβλημα. Ας σημειωθεί εδώ 
πως το σχεδιαζόμενο έργο είναι διαστάσεων τέτοιων που δεν θα 
επηρεάζει αρνητικά την ισορροπία του τοπικού οικοσυστήματος. 

Η Ρ.Α.Κ.Μ.Α. αυτή τη στιγμή βρίσκεται σε επαφή μετουςΖαπατί- 
στας και η πρώτη αποστολή μελώντης θα γίνει στα τέλη Ιουνίου, έτσι 
ώστε να γίνουν οι πρώτες επαφές και επί τόπου μελέτες για το έργο. 

Κατά το τριήμερο ιι, 12, β Μαΐου, η ομάδα διοργάνωσε φεστι¬ 
βάλ με σκοπό να διαδοθεί ο λόγος των Ζαπατίστας, να τεθούν τα 
ζητήματα των ΑΠΕ και της ριζοσπαστικής οικολογίας σε σχέση με 
τη σημερινή πραγματικότητα και να ενισχυθεί οικονομικά το σχέ¬ 
διο της υδροηλεκτρικής μονάδας. Στο φεστιβάλ έγιναν συζητή¬ 
σεις, προβολές και συναυλίες και συμμετείχαν ομάδες έμπρακτης 
πολιτικής αλληλεγγύης στους Ζαπατίστας: Σπόρος, Καμπάνια 
«Ένα Σχολείο για τηνΤσιάπας», Περιοδικό Κεδίδϋεηεΐαδ και μέλη 
των Ιταλών Υ3. Βαδΐα. Οι Υα Βαδΐ2, μια από τις πιο δραστήριες, 
πολιτικά αλληλέγγυες στους Ζαπατίστας, συλλογικότητες, έχουν, 
ανάμεσα σε άλλα, κατασκευάσει ένα υδροηλεκτρικό έργο στην 


Τσιάπας. Για τον λόγο αυτό, η επαφή που είχαμε μαζί τους κατά 
τη διάρκεια του φεστιβάλ μάς ήταν ιδιαίτερα πολύτιμη, καθώς 
μας προσέφεραν την τεχνογνωσία και την εμπειρία τους από την 
πραγματικότητα στις εξεγερμένες περιοχές. 

Ένα άλλο ζήτημα που απασχολεί την ομάδα και που, πιστεύ¬ 
ουμε, συνδέεται με την έννοια της αυτονομίας, είναι το ϋΙΥ (ϋο 
\ί ΥοϋΓδεΙί), που αντιτίθεται στην λογική πως μόνο οι ειδήμονες 
και οι μεγάλες εταιρείες, με τις ιδέες-πατέντες, είναι σε θέση να 
διαχειρίζονται την τεχνολογική γνώση και να παράγουν μηχανές. 
Ενάντια στην αλλοτριωτική αυτή λογική, που στερεί από τον καθέ¬ 
να την αμεσότητα της ιδιοκατασκευής αυτού που έχει ανάγκη, το 
ϋΙΥ αμφισβητεί την αποκλειστικότητα των μεγάλων επιχειρήσεων 
και την αυθεντία των «ειδημόνων», θέτοντας ως πρόταγμα την 
ανοιχτή για τον καθένα πρόσβαση στη σύγχρονη τεχνολογία και, 
γενικότερα, στη γνώση. 

Από κει προκύπτει και ένας ακόμη παράλληλος στόχος της ομά¬ 
δας: Η κατασκευή, με απλά και φτηνά υλικά, μικρών ϋΙΥ ανεμο- 
γεννητριών για καταλήψεις, στέκια και κοινωνικούς χώρους στην 
Ελλάδα και η διάδοση της αντίστοιχης τεχνογνωσίας, ενάντια σε 
πατέντες και κέντρα ελέγχου της γνώσης. Ήδη, η πρώτη ανεμο- 
γεννήτρια έχει ολοκληρωθεί και τοποθετήθηκε πανηγυρικά στην 
κατάληψη του κτήματος Πραποπούλου στο Χαλάνδρι! 

Ακόμη, στα σχέδια της ομάδας είναι να γίνουν παζάρια σε γειτο¬ 
νιές της Αθήνας, με σκοπό αφ’ ενός την οικονομική ενίσχυση και 
αφ’ ετέρου την γνωριμία μας με περισσότερο κόσμο και να διατη¬ 
ρούνται, ει δυνατόν, ανοικτοί δίαυλοι επικοινωνίας και πιθανώς συ¬ 
νεργασία με άλλες ομάδες που ασχολούνται με το ζήτημα είτε των 
Ζαπατίστας, είτε του ϋΙΥ καιτουτεχνοαιαιβισμού, είτε των ΑΠΕ. 

Επικοινωνία: 6947 77 ^ 5 ^ ί*π^@Ιί 5 ί 5 .Π 5 θυρ.ηβί 


Αλληλεγγύη στην κοινότητα Χοσέ Μάρμολ, Αργεντινή 


Η μικρή κοινότητα Χοσέ Μάρμολ βρίσκεται στην επαρχία Τσάκο της 
Αργεντινής και κατοικείται κυρίως από κρεολούς, που προέρχονται 
από τις επιμειξίες των ευρωπαίων μεταναστών (που αποκαλούνται 
γκρίνγκος) με τους ιθαγενείς. Η περιοχή του Τσάκο είναι εξαιρετικό ξε¬ 
ρή, με θερμοκρασίες που κυμαίνονται μεταξύ 40 και 50°€ και με εντυ¬ 
πωσιακή δασική βλάστηση. Ενώ οι γκρίνγκος συντω χρόνω απέκτησαν 
οικονομική και πολιτική δύναμη, οι κρεολοί παρέμειναν πάμπτωχοι, 
εργαζόμενοι στις αγροτικές και δασικές επιχειρήσεις των γκρίνγκος 
και ζουν σε συνθήκες απόλυτης φτώχιας. Η ραγδαία εξόπλωση της 
καλλιέργειας της σόγιας οδήγησε στη συστηματική αποψίλωση της 
περιοχής προκειμένου να δημιουργηθούν καλλιεργήσιμες εκτάσεις. 
Την καταστροφή των δασών έχει αναλόβει η τεχνολογία. Οι κρεολοί 
απασχολούνται μόνο σε βαριές χειρωνακτικές εργασίες, όπως μετα¬ 
φορά κορμών και ξερίζωμα ριζών. Κάτω από εξαντλητικές συνθήκες, 
δουλεύουν για 12-14 ώρες, με αμοιβή πέντε ευρώ. Δεν έχουν ιατρική 
περίθαλψη, δεν έχουν ηλεκτρισμό, το νερό μεταφέρεται από μακρινή 
απόσταση, κυρίως από τα παιδιά. Η απουσία του κράτους είναι παντε¬ 
λής και τα ποσοστά αναλφαβητισμού είναι εξαιρετικά υψηλά. 

Εδώ και πέντε χρόνια, το ΜΟΡΙδ (Κίνημα για την Κοινωνική Συμμετο¬ 
χή και Ενσωμάτωση, το οποίο δημιούργησαν φοιτητές του Πανεπιστη¬ 
μίου των Μανάδων της πλατείας του Μάη), ήρθε σε επαφή μαζί τους 
και αποφάσισε να υιοθετήσει την κοινότητα Χοσέ Μάρμολ, παρέχοντας 
τους αρχικό αρωγή σε γραφειοκρατικές δουλειές (συμπλήρωση εντύ¬ 


πων, απεύθυνση σε κρατικές υπηρεσίες κ.λπ.). Στην πορεία η ομάδα 
αποφάσισε να δραστηριοποιηθεί αποκλειστικό με την κοινότητα και 
συνδέθηκε με την καθημερινότητα των κατοίκων της, με αποτέλεσμα 
να ανοίξει ένας διάλογος μεταξύ τους για το πώς μπορούν ν’ αντιμε¬ 
τωπίσουν συλλογικό τα προβλήματα τους. Ήδη λειτουργεί μια ομάδα 
γυναικών στην κοινότητα, ενώ φέτος δύο μέλη της ομάδας αποφάσι¬ 
σαν να ζήσουν στην κοινότητα. Βοήθησαν στη δημιουργία σχολείου, 
άνοιξαν πηγάδια για την προμήθεια νερού (ένα από αυτά φτιάχτηκε με 
χρήματα από την Ελλάδα, απ’ όπου επίσης μεταφέρθηκαν πρόσφατα 
και δύο κούτες με φάρμακα τα οποία πρόσφεραν φίλοι φαρμακοποιοί). 
Στα άμεσα σχέδια είναι η κατάληψη μίας έκτασης δέκα εκταρίων, όπου 
θα κατασκευαστούν ένας φούρνος, ένα συνεταιριστικό μπακάλικο και 
ένα κοινοτικό αγρόκτημα. Παραθέτουμε απόσπασμα από το τελευταίο 
μήνυμα των ανθρώπων της κοινότητας Χοσέ Μάρμολ. 

«Για όλα αυτά που κάνουμε δενπαίρνουμε οικονομική βοήθεια ούτε 
από το κράτος, ούτε από την εκκλησία, ούτε από κάποια εταιρεία. Η 
παραμικρή βοήθεια είναι πολύτιμη για μας για να μπορέσουμε να συ- 
νεχίσουμε τον αγώνα για το δικαίωμα στη ζωή και στην αξιοπρέπεια. 
Θα θέλαμε να σας ευχαριστήσουμε όχι μόνο για τη βοήθεια που ήδη 
πήραμε από σας αλλά και για τη συμπαράσταση και την αλληλεγγύη 
σας. Θα ήταν μεγάλη μας χαρά να επισκεφτείτε την φτωχική μας κοι¬ 
νότητα. Σας ευχαριστούμε». 

Όποιος/α επιθυμεί να βοηθήσει το εγχείρημα μπορεί να απευθυνθεί στην «αλάνα». 

συνέντευξη της «αλάνας» με τον Αδόλφο Τζίλι 

Ο Αδόλφο Τζίλι γεννήθηκε το 1928 στο Μπουένος Αιρες. Μετά την Αργεντινή και τη Βολιβία, κατέ¬ 
ληξε στο Μεξικό, όπου και φυλακίστηκε την περίοδο 1966-1970. Έχει γράψει πολλά βιβλία με θέματα 
από τη μεξικανική πραγματικότητα του 20 ού αιώνα. Ζει στην Πόλη του Μεξικού, όπου από το 1979 
είναι καθηγητής Ιστορίας στο Τμήμα Πολιτικών και Κοινωνικών Επιστημών του Αυτόνομου Εθνικού 
Πανεπιστημίου του Μεξικού (ΙΙΝΑΜ). Επίσης, συνεργάζεται με την εφημερίδα ίιφΓη&άι. Στα ελ¬ 
ληνικό κυκλοφορείτο βιβλίο του «Μεξικάνικη επανάσταση», εκδόσεις Κουκκίδα, 2006. 


Μια αρχική παρατήρηση: οι ερωτήσεις σας αφο¬ 
ρούν στην άμεση πολιτική του Μεξικού. Κινούνται 
στο επίπεδο της καθημερινής πολιτικής, κάτι που 
φαίνεται πιο εύκολο να παρακολουθήσει κανείς 
από τις εφημερίδες και που, παρόλο το προφανές, 
είναι πολύ δύσκολο να ερμηνεύσει όταν πρόκειται 
για μια πραγματικότητα μακρινή και ελάχιστα γνω¬ 
στή. Μπορεί κανείς να έχει την ψευδαίσθηση ότι 
τα καταλαβαίνει όλα, αλλά να μην βλέπει παρά τη 
επιφάνεια των πραγμάτων, που είναι αυτή που τα 
παιχνίδια των πολιτικών και των κομμάτων αφήνουν 
να φανεί. 

Εγώ βλέπω τρία επίπεδα. Ένα, πολύ βραχυπρό¬ 
θεσμο, αναφέρεται στην καθημερινή πολιτική, την 
«ροϋάρυε-ροΐίάαεηηε» όπως την αποκαλούν στη 
Γαλλία, που, για κάποιον που παρατηρεί από την 
Ευρώπη και ακόμα περισσότερο από την Ελλάδα, 


δεν είναι παρά ένας αντικατοπτρισμός, ένα επιφανειακό 
σχόλιο στο στιλ της «Ι_ε Μοηάε», γεμάτο γενικεύσεις 
και στερούμενο κάθε πραγματικότητας. Το άλλο, με¬ 
σοπρόθεσμο, αναφέρεται στην οικονομία, την εξέλιξή 
της, τις σχέσεις και τις αλλαγές της. Το τρίτο, το μα¬ 
κροπρόθεσμο, περικλείει την ιστορία και το πεδίο στο 
οποίο κινούνται, επανατοποθετούνται και αλλάζουν οι 
κοινωνικές τάξεις και οι σχέσεις της κοινωνίας στο σύ¬ 
νολό της. Αν εστιαστεί σωστά, μια εξήγηση σε αυτό το 
επίπεδο είναι πολύ περισσότερο κατανοητή και αποκτά 
νόημα για κάποιον που θέλει να κοιτάξει αυτή την κοι¬ 
νωνία από μακριά. 

Θα προσπαθήσω να απαντήσω στις ερωτήσεις σας, 
όχι στο επίπεδο της άμεσης πολιτικής, αλλά κυρίως σε 
αυτό των κινήσεων και των αλλαγών στην κοινωνία και 
τη χώρα. Δεν ξέρω αν θα το καταφέρω. 
































Ποιος είναι ο βαθμός ελέγχου των ΗΠΑ στο Μεξικό (πολιτικός, οικο¬ 
νομικός, στρατιωτικός). Ή μήπως η σύμπλευση με τις ΗΠΑ είναι μια 
επιλογή που έχει κάνει η κυρίαρχη πολιτικοοικονομική τάξη του Μεξι¬ 
κού και την οποία έχει τη δύναμη να αλλάξει εάν το θελήσει; 

Από ιον 19° αιώνα και μετά, ένα σημαντικό κομμάτι της ιστορίας του 
Μεξικού και της εδαφικής του κυριαρχίας βρίσκεται σε συνάρτηση με 
την επέκταση των Ηνωμένων Πολιτειών και με την αντίσταση σε αυ¬ 
τή την εισβολή, αρχικά εδαφική, στη συνέχεια οικονομική και, τέλος, 
τεχνολογική, πολιτιστική και στρατιωτική. Οι τελευταίες παίρνουν τη 
μορφή όχι της απόσπασης εδαφών, όπως στην περίπτωση του πολέμου 
του 1847, α ^λό μιας αυξανόμενης υποταγής στην εξουσία που ασκεί το 
γειτονικό κρότος σε αυτούς τους τομείς. 

Οι ΗΠΑ έχουν εντάξει το Μεξικό σε αυτό που αποκαλούν περιοχή της 
ηπειρωτικής τους ασφάλειας, που εκτείνεται από την Αλάσκα μέχρι το 
Κανάλι του Παναμά και περιλαμβάνει όλη την Καραϊβική. Οι ηγεμονικές 
τάξεις του Μεξικού, με μερικές αντιστάσεις και σιωπηρές διαφωνίες, με¬ 
τά τον Δεύτερο Παγκόσμιο Πόλεμο και κυρίως μετά τη δεκαετία του ^ο, 
υποτάσσονται όλο και περισσότερο σε αυτά τα σχέδια, ιδιαίτερα μετά τη 
σαφή πολιτική και στρατιωτική υποταγή και την εξαρτημένη οικονομική 
ένταξη που σήμανε η Συμφωνία Ελεύθερου Εμπορίου του 1994· 

Σήμερα, μία από τις πιο στρεβλές πλευρές αυτής της εξαρτημένης οι¬ 
κονομικής ένταξης στην αγορά και στις δυνάμεις ασφαλείας των ΗΠΑ, 
είναι η άνθηση του εμπορίου ναρκωτικών, που αποτελεί έναν από τους 
κεντρικούς πυλώνες της οικονομίας της χώρας και του οποίου η βασική 
αγορά βρίσκεται στο Μεξικό. Η χρήση του μεξικανικού στρατού από 
την κυβέρνηση του Φελίπε Καλντερόν ενάντια στις ισχυρές οργανώσεις 
των εμπόρων ναρκωτικών (βλ. «αλάνα»,τ. 5, ο. 39), έχει καταφέρει μέχρι 
τώρα να αυξήσει το κύμα βίας που αυτές οι εγκληματικές οργανώσεις 
προκαλούν (ακριβώς όπως συμβαίνει και στην Κολομβία). Δεν έχει δι- 
αρρήξει, το αντίθετο μάλλον, τους δεσμούς ανάμεσα στο εμπόριο ναρ¬ 
κωτικών και την πολιτική στις δύο πλευρές των συνόρων. Αποτελεί μια 
αφορμή για την αύξηση της διαφθοράς των στρατιωτικών στελεχών, με 
την επακόλουθη πρόσθετη αποδυνάμωση των ενόπλων δυνάμεων απέ¬ 
ναντι στον βόρειο γείτονα. Επίσης, φέρνει τον στρατό αντιμέτωπο με 
τον πληθυσμό, δεδομένου ότι στη μάχη ενάντια στο εμπόριο ναρκωτι¬ 
κών έχουν πεθάνει αυτή τη χρονιά, με ευθύνη του στρατού, τουλάχιστον 
δέκα αθώοι πολίτες, ακόμη και παιδιά. Η αυξανόμενη βία είναι μια από 
τις χειρότερες συνέπειες αυτής της εξαρτημένης ένταξης, σε μια χώρα 
που έχει σύνορα μήκους τριών χιλιάδων χιλιόμετρων με τις ΗΠΑ, της 
οποίας το έδαφος έχει έκταση δύο εκατομμύρια τετραγωνικά χιλιόμε¬ 
τρα και πληθυσμό περισσότερο από εκατό εκατομμύρια. Περισσότεροι 
από τους μισούς ζουν κάτω από το όριο της φτώχειας ή της ακραίας 
φτώχειας. 

Το Μεξικό, από την άλλη πλευρά, αποτελεί μια διαφορετική πολι¬ 
τισμική, εθνική, πολιτιστική και πνευματική πραγματικότητα, με ρίζες 
στο μακρινό παρελθόν και που, όσο και να απορροφηθεί και να ομογε- 
νοποιηθεί από την επονομαζόμενη «αμερικανική νεοτερικότητα» (που 
διεισδύει φυσικά από όλες τις πλευρές), συνεχίζει τη δική του ζωή ως 
ανθρώπινη κοινότητα, με μια ιστορία χιλιετιών από τους αυτόχθονες 
πολιτισμούς και μετά, και μια ιστορία πέντε αιώνων από την ισπανική 
κατάκτηση και έπειτα. 

Η επιμονή αυτών των δύο αλληλοσυσχετιζόμενων ιστορικών καταβο¬ 
λών εκφράζεται σε μια από τις κινήσεις της σύγχρονης κοινωνίας που 
αναπτύσσονται στην αντίθετη φορά από αυτή της βορειοαμερικανικής 
κυριαρχίας: την αυξανόμενη μετανάστευση και την παρουσία πολλών 
εκατομμυρίων Μεξικανών εργαζομένων στις ΗΠΑ, οι οποίοι διατη¬ 
ρούν τους δεσμούς τους με το Μεξικό, συγκεντρώνονται ακόμα στις 
περιοχές των ΗΠΑ που πριν ανήκαν στο Μεξικό (προφανώς όχι μόνο 


σε αυτές) και τα εμβάσματά τους αποτελούν τη δεύτερη πηγή 
συναλλάγματος για τη χώρα μετά το πετρέλαιο (χωρίς να υπο¬ 
λογίσουμε το τεράστιο και ανυπολόγιστου ύψους συνάλλαγμα 
που προέρχεται από το εμπόριο ναρκωτικών). 

Αυτή η αμοιβαία διείσδυση ανάμεσα στα δύο έθνη διαμορ¬ 
φώνει μια ανθρώπινη και πολιτιστική πραγματικότητα, όχι ακρι¬ 
βώς οικονομική και εμπορική. Για τα μελλοντικά της αποτελέ¬ 
σματα δεν μπορώ να πω τίποτα, γιατί δεν ξέρω. 

Υπάρχει τρικομματισμός στο Μεξικό ή πρέπει να μιλάμε για 
δύο μεγάλες παρατάξεις, από τη μια ΡΑΝ και ΡΚΙ μαζί, και από 
την άλλη το ΡΡϋ με τους συμμάχους του, χωρίς να παραβλέ¬ 
πουμε πως όλοι αποσκοπούν σε κάποιου είδους διαχείριση 
του συστήματος; Υπάρχει περίπτωση το ΡΡΙ να ανακάμψει; Τι 
εκπροσωπούντο 3 κόμματα; 

Το 1988 ανατράπηκε το σύστημα του ενός κρατικού, λαϊκού 
και φιλελεύθερου κόμματος, του ΡΚΙ (Θεσμικό Επαναστατικό 
Κόμμα), και ενός συντηρητικού και καθολικού, του ΡΑΝ (Κόμ¬ 
μα Εθνικής Δράσης), υποταγμένου στο πρώτο και ταυτόχρονα 
στυλοβάτη του καθεστώτος (κάτι σαν το Καθολικό Κόμμα της 
κομουνιστικής Πολωνίας μετά τον Δεύτερο Παγκόσμιο Πόλεμο, 
που ήταν ένα στοιχείο υποταγμένο και απαραίτητο για την ισορ¬ 
ροπία του κομουνιστικού καθεστώτος). Το ΡΚϋ (Δημοκρατικό 
Επαναστατικό Κόμμα) δημιουργήθηκε ως ένα κόμμα εθνικιστικής 
αριστερός, στην παράδοση του προέδρου Λάσαρο Κάρδενας, 
στο οποίο συνέκλιναν επίσης η παλιά μειοψηφική σοσιαλιστική 
αριστερά και πολυάριθμα κοινωνικά κινήματα. Ήταν ο απροσδό¬ 
κητος -και στη συνέχεια κλεμμένος- θρίαμβος του Κουαουτέμοκ 
Κάρδενας, στις εκλογές του 1988, με τις σημαίες που στη συνέ¬ 
χεια έγιναν και σημαίες του ΡΚϋ, αυτό που διέρρηξε το σύστημα 
του κρατικού κόμματος, που ίσχυε από το τέλος της μεξικανικής 
επανάστασης και κυρίως από το 1929, έτος ίδρυσης του ΡΚΙ από 
την Προεδρία της Δημοκρατίας, ως πολιτικού σκέλους του κομ¬ 
ματικού μηχανισμού. 

Σήμερα, υπάρχουν στο Μεξικό τρία μεγάλα κόμματα: το 
ΡΑΝ, που συνδέεται με τον επιχειρηματικό κόσμο και που το 
2006 έλαβε το 35% των ψήφων, το ΡΡΙ), που πήρε επίσης 35% 
και το παλιό ΡΚΙ, αποκομμένο από τον κρατικό μηχανισμό, που 
πήρε μόλις το 27% των ψήφων. Το υπόλοιπο ποσοστό κατανέ- 

μεται σε μικρότερα περιθωριακό κόμματα. Έτσι είναι διαιρεμένη η Γερουσία καθώς και 
το Κοινοβούλιο. 

Είναι ανακόλουθο για το ΡΚϋ να προσβάλλει την εγκυρότητα των προεδρικών εκλογών, 
όπου αναμφίβολα υπήρξε νοθεία αλλά στα πλαίσια αυτών των ποσοστών του εκλογικού 
σώματος, και να μην προσβάλλει την εγκυρότητα της εκλογής βουλευτών και γερουσι¬ 
αστών, όπου η αλλοίωση των αποτελεσμάτων πρέπει να είναι ανάλογη αλλά που κανείς 
βουλευτής ή γερουσιαστής δεν θέλει να αμφισβητήσει τη θέση του ούτε να ζητήσει μια 
νέα καταμέτρηση των ψήφων. 

Τα τρία κύρια κόμματα, καθώς και μερικά άλλα μικρότερα και περιθωριακά, απολαμ¬ 
βάνουν μια υπέρογκη και σκανδαλώδη δημόσια χρηματοδότηση, κάτι που καταργεί κάθε 
εξάρτηση ή υπευθυνότητα των επικεφαλής τους και των οργάνων τους απέναντι στις 
βάσεις τους. Αυτή η χρηματοδότηση αποκόβει όλη τη λεγάμενη «πολιτική τάξη» από 
τον πληθυσμό, εκτός από τις εκλογικές περιόδους, όταν όλοι αναζητούν ψήφους για να 
υπερασπιστούν ή για να αλλάξουν τους συσχετισμούς δυνάμεων μεταξύ τους, εντός του 
κρατικού μηχανισμού στον οποίο όλοι ανήκουν. Στο εσωτερικό αυτού του μηχανισμού 
εκφράζονται οι διαφωνίες τους και η μεγαλύτερή τους ανησυχία είναι η διατήρηση των 
κοινώντους προνομίων. Αυτό είναι που αποκαλούν «ομαλή διακυβέρνηση»... 

Θα μπορούσε κανείς να μιλήσει για ένα Μεξικό διαιρεμένο στα δύο; Ένα συντηρητικό 
βόρειο και ένα αγωνιστικό νότιο; 

Όχι. Δεν είναι καθόλου αλήθεια ότι στο Μεξικό υπάρχει ένας «συντηρητικός» Βορράς 
και ένας «αγωνιστικός» Νότος. Αυτό είναι ένα πλαστό και άχρηστο σχήμα, τόσο παλιό όσο 
και αυτό που συνήθιζαν να χρησιμοποιούν στην περίπτωση της Ιταλίας (ή σε άλλες χώρες 
της Ευρώπης), στο πρώτο μισό του 20ού αιώνα. Καλύτερα να το αφήσουμε αυτό στους 
δημοσιογράφους που μιλάνε για τα πάντα χωρίς να γνωρίζουν τίποτα. 

Τι δυνάμεις κινούνται σήμερα στο ΡΚϋ; Είναι πιθανές εσωτερικές διεργασίες που μπο¬ 
ρούν να το οδηγήσουν σε πιο ριζοσπαστικές αγωνιστικές θέσεις; Οι μεγάλες λαϊκές 
κινητοποιήσεις, μετά την καταγγελία για νοθεία στις εκλογές, είχαν επιπτώσεις στους 
εσωτερικούς του συσχετισμούς; Ποιοι είναι οι λόγοι που μία αδιάλλακτη στάση απένα¬ 
ντι στη νοθεία και τον Καλντερόν μεταβλήθηκε σε μια χαμηλών τόνων αντιπολίτευση; Τι 
μένει σήμερα από το κίνημα κατά της νοθείας; 

Το ΡΚϋ διατηρεί μερικές από τις κοινωνικές και εθνικές ανησυχίες που το χαρακτήρι¬ 
σαν την εποχή της δημιουργίας του, έχει όμως απομακρυνθεί από τα κοινωνικά κινήματα 
και έχει επικεντρωθεί αποκλειστικά στην εκλογική και την κοινοβουλευτική διαδικασία. 
Σε αυτή τη διαδικασία, στον κομματικό δηλαδή μηχανισμό που χρηματοδοτείται από τον 
δημόσιο προϋπολογισμό, εκφράζονται οι ανησυχίες και εκτυλίσσονται οι σταδιοδρομίες 
των ηγετικών τους στελεχών. ΓΓ αυτούς τους χρηματικούς πόρους και για τις θέσεις που 
εξασφαλίζουν πρόσβαση σε αυτούς, και όχι για τις ιδέες ή για άλλους θεμιτούς λόγους, 
προκύπτουν, ορισμένες φορές, οι έντονες συγκρούσεις μεταξύ των ηγετών και των στε¬ 
λεχών του ΡΡΌ. Για πολλούς, η πολιτική σταδιοδρομία μέσα από αυτό το κόμμα είναι, 
όπως ήταν επίσης και για το ΡΚΙ, ένας δρόμος που οδηγεί στην κοινωνική άνοδο και σε 
ψηλότερα εισοδήματα. 

Το ΡΚϋ, αποκομμένο από τα κοινωνικά κινήματα που συνέβαλαν στη δημιουργία του 
(όχι όμως και από τις γραφειοκρατικές ηγεσίες αυτών των κινημάτων που κατεβάζουν 
υποψήφιους με το ΡΚϋ), είναι ένα κόμμα που ζει για τις εκλογές. Και οι εκλογές είναι μια 
στιγμή της σύνθεσης και επανασύνθεσηςτου κρατικού μηχανισμού, αλλά πολύ λιγότερο, 
σχεδόν καθόλου, της ζωής και των κοινωνικών αγώνων του μεξικάνικου λαού. 

Πιστεύω ότι ο αγώνας ενάντια στην εκλογική νοθεία δεν ήταν αδιάλλακτος, πίσω από 
την επίσημή του έκφραση, και ήταν υποταγμένος σε έναν και μόνο ηγέτη και στις αποφά¬ 
σεις του. Ένας ηγέτης που, μαζί με τον στενό κύκλο συνεργατών του, είναι μέρος του πο¬ 
λιτικού συστήματος που περιέγραψα πριν. Ποτέ δεν έγινε ένα κάλεσμα για την αυτόνομη 
οργάνωση του λαού που έδωσε την ψήφο του στον Λόπες Ομπραδόρ, παρά υπήρξε μια 
διαρκής υπακοή στις αποφάσεις του. ΓΓ αυτό και οι κινητοποιήσεις κατέληξαν στην απο¬ 
γοήτευση και την αδρανοποίηση του λαού: αυτή ήταν η μοίρα που του επιφύλασσαν. 

Η Εθνική Δημοκρατική Συνέλευση δεν έχει κανένα κοινωνικό έρεισμα. Οι κάρτες των με- 
λώντης γράφουν ξεκάθαρα ότι ο καθένας συντάσσεται με τον Λόπες Ομπραδόρ και αυτός 
είναι που υπογράφει τα εκατοντάδες χιλιάδες διαπιστευτήρια των «οπαδών» του, όπως ο 



ίδιος τους αποκαλεί. Η υπογραφή του ηγέτη 
είναι αυτή που νομιμοποιεί τις βάσεις και όχι 
οι αποφάσεις και οι επιδιώξεις των βάσεων 
τον ηγέτη. 

Δεν υπάρχει το παραμικρό κάλεσμα για 
αυτόνομη οργάνωση από τα κάτω, για συμ¬ 
μετοχή στους αγώνες, εκ μέρους της Εθνικής 
Δημοκρατικής Συνέλευσης. Υπάρχουν μόνο 
πολυπληθείς συγκεντρώσεις γύρω από τον 
Ηγέτη. Η τρίτη απ’ αυτές θα πραγματοποι¬ 
ηθεί την ιη Ιουλίου και εκεί, στην πλατεία, 
θα ψηφιστούν διά ανατάσεως της χειρός 
οι προτάσεις που ο Ομπραδόρ θα υποβά¬ 
λει στο πλήθος. Ο καθένας με την ελάχιστη 
πολιτική κουλτούρα μπορεί να καταλάβει 
σε ποια μαζικά κινήματα του παρελθόντος 
ή του παρόντος προσιδιάζει αυτή η «συνε- 
λευσιακή δημοκρατία». 

Δεν είναι αυτή η παράδοση ούτε και η 
οργάνωση των κομμάτων της σοσιαλιστικής 





































αριστερός, μικρών ή μεγάλων, ούτε είναι δυ¬ 
νατόν να οργανωθούν με αυτόν τον τρόπο οι 
κοινωνικοί αγώνες του μεξικανικού λαού. 

Στο παρελθόν, ένα μεγάλο κομμάτι από 
αυτούς που ψήφισαν ΡΚϋ ήταν πολύ κο¬ 
ντά στους Ζαπατίστας, ιδίως από τα λα¬ 
ϊκά στρώματα. Η στάση των Ζαπατίστας 
απέναντι στον Ομπραδόρ έχει κόψει τους 
δεσμούς με αυτά τα στρώματα; 

Αυτή η ερώτηση τίθεται με όρους πολι¬ 
τικών κινήσεων και όχι κοινωνικής πραγμα¬ 
τικότητας. Μεγάλο μέρος των ψηφοφόρων 
του ΡΚϋ υποστήριξε ή ήταν ευνοϊκά διακεί- 
μενο απέναντι στον ΕΖΙΝ και το ιθαγενικό 
κίνημα, που είναι ευρύτερο από τον ΕΖΙΝ 
αλλά που πήρε μετά την εξέγερση της ιης 
Ιανουάριου του 1994 Η ια τεράστια ώθηση 
και δημοσιοποίηση. 

Σε περίπτωση ανάγκης, αυτές οι κοινω¬ 


νικές δυνάμεις θα υποστηρίξουν και θα υπερασπιστούν ξανά τους ιθαγενικούς και τους 
ζαπατιστικούς αγώνες. Αυτός είναι ένας από τους λόγους για τους οποίους συγκροτείται 
ακόμα η καταστολή των ιθαγενών από τη Δεξιό, την κυβέρνηση και τον στρατό. 

Η στάση του ΕΖΙΝ απέναντι στον Ομπραδόρ δεν έχει κόψει, κατά τη γνώμη μου, κανέ- 
ναν από αυτούς τους βαθείς δεσμούς με τον λαό, ό,τι και να λένε οι πολιτικοί και οι επιφα¬ 
νειακοί δημοσιογράφοι τους. Οι Ζαπατίστας αρνήθηκαννα ενταχθούν στο κίνημα στήριξης 
του Λόπες Ομπραδόρ, ενός εκσυγχρονιστή αστού πολιτικού, που περιτριγυρίζεται από 
άτομα προερχόμενα από το κοντινό περιβόλλοντου Κόρλος Σαλίνας. Πρόκειται γι’ αυτούς 
που διηύθυναντην επίθεση ενάντια στη γη, τους αγρότες, τους ιθαγενείς και τις κοινωνικές 
κατακτήσεις, κατά την εξαετία της κυβέρνησης του Σαλίνας. 

Οι Ζαπατίστας αρνήθηκαννα αναμειχθούν στην εκλογική πολιτική της ελίτ που αποτε- 
λείται από τα τρία κόμματα -το ΡΑΝ, το ΡΚΙ, και το ΡΚϋ-, ακριβώς τα ίδια κόμματα που 
αρνήθηκαν να αναγνωρίσουν στο Σύνταγμα τα ιθαγενικό δικαιώματα, μετά την πορεία 
του χρώματος της γης, το 2001. Αρνήθηκαν, συγκεκριμένα, να υποταχθούν σε ένα από 
αυτό τα κόμματα, το ΡΚϋ, και στον υποψήφιό του, Λόπες Ομπραδόρ. 

Γιατί να πάρουν μέρος σε μια πολιτική που αποκλείει τους ιθαγενείς; Γιατί να αναγνω¬ 
ρίσουν τις εκλογές του μεξικανικού κρότους, που αρνήθηκε ρητό να αναγνωρίσει τα δι¬ 
καιώματα τους στο εσωτερικό της μεξικανικής κοινότητας και διατήρησε τον πολιτικό 
αποκλεισμό των ιθαγενών; Το να μπουν στην εκλογική αναμέτρηση από την ψεύτικη πόρτα 
της υποψηφιότητας του ΡΚϋ θα σήμαινε την συνθηκολόγηση και την υποταγή του ΕΖΙΝ. 
Νομίζω ότι έκαναν πολύ καλό που διατήρησαν την ανεξαρτησία και την αυτονομία τους. 

Πώς εξηγείται η στροφή της ΑΡΡΟ προς τη συμμετοχή στις εκλογές; Υπάρχουν εσωτε¬ 
ρικές ανακατατάξεις μετά τη μεγάλη καταστολή; Πώς εξηγείται το μέγεθος της κατα¬ 
στολής; Γιατί μια έντονη αμφισβήτηση στην πολιτεία και κυρίως στην πόλη της Οαχάκα 
αντιμετωπίζεται με τέτοια κατασταλτική μανία, ενώ μία εξίσου έντονη αμφισβήτηση 
στην ύπαιθρο της Τσιάπας δεν έχει σήμερα την ίδια αντιμετώπιση; 

Η ΑΡΡΟ, μια μεγάλη οργανωμένη και πάντα μαχητική κινητοποίηση του λαού της Οα¬ 
χάκα, είναι ένα συνασπισμός διαφορετικών κινημάτων, διαφορετικού βαθμού κινητοποί¬ 
ησης. Δεν μπορεί να ειπωθεί ότι η ΑΡΡΟ συμμετέχει στις εκλογές επειδή μερικό μέλη 
της θα το κάνουν. Δεν γνωρίζω τους λόγους τους, ούτε είμαι ενήμερος για την παρούσα 
κατάσταση αυτού του μεγάλου λαϊκού κινήματος που χτυπήθηκε, αλλά του οποίου η 
εμπειρία για τον λαό της Οαχάκα και του Μεξικού είναι ανεξίτηλη. Αναγκαστικό αυτή η 
εμπειρία θα ανακτηθεί, τόσο στο παρόν όσο και στο μέλλον, μιας και κανείς δεν μπορεί 
να τη σβήσει από τις συνειδήσεις. 

Η αντίσταση στην Τσιάπας είναι τόσο δυνατή όσο και στην Οαχάκα, παρόλο που από 
μακριά, ακόμα και από την Πόλη του Μεξικού, μπορεί να είναι λιγότερο ορατή. Αυτή η 
αντίσταση, που δέχεται μια συνεχή καταστολή στις κοινότητες της Τσιάπας, έχει καταφέ¬ 
ρει να δημιουργήσει οργανωτικές μορφές αυτονομίας, όπως είναι τα Συμβούλια Καλής 
Διακυβέρνησης. Αλλά, χωρίς να έχω μια άμεση και πρόσφατη πληροφόρηση για τη λει¬ 
τουργίας τους, δεν μπορώ να πω πολλά επί του προκειμένου. Το ίδιο μπορεί να ειπωθεί 
και για την Οαχάκα: η αντίσταση συνεχίζεται, μπορεί όμως κανείς να δει τις μορφές της 
στον ίδιο τον τόπο και όχι τόσο από μακριά. 

Θα μπορούσε να γίνει μια αποτίμηση της Άλλης Καμπάνιας; Σήμερα οι Ζαπατίστας είναι 
πιο κοντά σε άλλες αντιστάσεις που υπάρχουν. Η Άλλη Καμπάνια συνετέλεσε στο να ενι- 
σχυθούν οι αντιστάσεις που υπήρχαν, ή στη δημιουργία νέων; Μπορεί κανείς να πει πως η 
ζαπατιστική φωνή σήμερα είναι ισχυροποιημένη και έχει μια πανεθνική εμβέλεια; 

Δεν έχω την πληροφόρηση, ούτε νιώθω ικανός να κάνω την αξιολόγηση της Αλλης 
Καμπάνιας που μου ζητάτε. 

Ποια είναι η κατάσταση όσον αφορά στην αυτονομία στις ζαπατιστικές περιοχές; Μέσα 
από ποιους θεσμούς και μέτρα εκφράζεται σήμερα αυτή η αυτονομία; Η επιλογή για την 
Άλλη Καμπάνια, αδυνάτισε το σκέλος της λειτουργίας της αυτονομίας ή αυτή ακολουθεί 
τη δική της πορεία; 

Για τους ίδιους λόγους, δεν μπορώ να απαντήσω κατάλληλα σε αυτή την ερώτηση, 
περισσότερο από ό,τι ήδη απάντησα σε προηγούμενες ερωτήσεις. 

μετάφραση: Κώστας Παπαθωμόπουλος 























ΚΟΛΟΜΒΙΑ Συγκρούσεις ΡΑίΜΙ - ΕΙΝ 

Τους τελευταίους μήνες έχουν σημειωθεί επανειλημμένες συγκρούσεις μεταξύ των δύο κύρι¬ 
ων αντάρτικων οργανώσεων της Κολομβίας, των ΡΑΡΈ (Ένοπλες Επαναστατικές Δυνάμεις της 
Κολομβίας) και του ΕΙΝ (Στρατός Εθνικής Απελευθέρωσης). Οι δύο αυτές οργανώσεις έκα¬ 
ναν την εμφάνισή τους στις αρχές της δεκαετίας του ’6ο και είναι τα παλαιότερα εν ενεργεία 
αντάρτικα κινήματα της ηπείρου. Οι ΡΑΚΟ (15-20.000 αντάρτες) είναι προσκείμενες στο Κο¬ 
μουνιστικό Κόμμα, ενώ οι καταβολέςτου ΕΙΝ (περίπου 5·000 αντάρτες, αλλά με ισχυρότατη 
επιρροή στο μαζικό κίνημα) είναι γκεβαρικές. Δεν είναι η πρώτη φορά που σημειώνονται ένο¬ 
πλες αντιπαραθέσεις μεταξύ τους αλλά ποτέ δεν είχαν τόση ένταση και τέτοια έκταση (υπήρ¬ 
ξαν αιματηρά επεισόδια ακόμη και μέσα στο έδαφος της Βενεζουέλας). Θα είχε πολιτική αξία 
να αναζητηθούν οι αιτίες αυτής της διαμάχης, όπως και το να εκτιμηθεί η συμπεριφορά της 
κάθε μιας από τις δύο εμπλεκόμενες οργανώσεις. Δημοσιεύουμε τις ανακοινώσεις των ΡΑΚΘ 
και του ΕΙΝ, που δόθηκαν σε σχέση μετά γεγονότα. Ίσως, το πιο αποκαλυπτικό στοιχείο είναι 
το εμφανώς διαφορετικό ύφος των δύο ανακοινώσεων που καταγράφεται και σίγουρα αντανα¬ 
κλά και την πολιτική στάση, το ήθος και την ιδεολογία των οργανώσεων αυτών. 


Ανακοίνωση των ΡΑΚ€ 

Είναι αξιοθρήνητος ο ρόλος του ΕΙΝ στη θλιβερή του δύση σαν 
εξεγερσιακό κίνημα. Παρά το γεγονός ότι ποτέ του δεν χτυπήθη¬ 
κε από τον κυβερνητικό σχεδίασμά, ετοιμάζεται, παρατώντας τον 
ένοπλο αγώνα, να ενταχθεί στο ύπαρχον πολιτικό σύστημα, στον 
εκλογικό αγώνα μέσα στα πλαίσια του συντάγματος και, σαν τε¬ 
λικό χτύπημα, αφήνεται να χρησιμοποιηθεί από την Στρατιωτική 
Υπηρεσία Πληροφοριών κατά των ΡΑίΙΌ 

Τον τελευταίο καιρό άρχισαν να επιτίθενται στην οργάνωσή μας 
και τώρα εμφανίζονται στον κόσμο, ολύμπιοι, σαντα θύματα μιας 
απάντησης, την οποία αυτοί μας υποχρέωσαν να δώσουμε. 

Όλα τα τελευταία γεγονότα μας κάνουν να σκεφτούμε πως ο 
ΕΙΝ είναι βαθύτατα διαβρωμένος από τη Στρατιωτική Υπηρεσία 
Πληροφοριών. Έτσι, δεν μπορούμε να τους θεωρούμε ως στρα¬ 
τηγικούς μας συμμάχους. Όποιοι συμπεριφέρονται έτσι δεν μπο¬ 
ρεί παρά να είναι πράκτορες του κυβερνητικού στρατού. 

Εδώ δεν υπάρχει κυβέρνηση. Η καλή θέληση της ηγεσίας του, 
διασταυρωμένη με την παραπληροφόρηση των προβοκατόρων, 
μετατρέπεται σε λόγια του αέρα, γιατί κάποιοι από τα ενδιάμεσα 
στελέχη τους πράττουν αυτό που τους προστάζει το χρήμα. Κά¬ 
νουν συμφωνίες με τις ΡΑΚΈ, που δεν τις τηρούν, απαγάγουν και 
εκβιάζουν στο όνομα των ΡΑΙΙΌ Πολλοί απ’ αυτούς σκανδαλωδώς 
μαζεύουν χρήμα μπροστά στο ενδεχόμενο αποστράτευσής τους. 

Η διαστρέβλωση που γίνεται μέσω της αντι-ΡΑΚΘ εκστρατεί¬ 
ας μάς υποχρεώνει να αναφέρουμε αυτά τα γεγονότα για να μην 
προκαλούνται συγχύσεις στην κοινή γνώμη. Έχουμε την υποψία 
ότι, μέσω αυτών, εκδηλώνεται η προσπάθεια να διαιρέσουν, όπως 
στη Μέση Ανατολή, τις δυνάμεις της πατριωτικής αντίστασης 
στην Κολομβία. 

Καλούμε τους μαχητές και τα επαναστατικά στελέχη του ΕΙΝ 
να κρατήσουν αποστάσεις από τους υποκινούμενους πράκτορες. 
Δεν έχουμε κανένα πρόβλημα να δουλέψουμε μ’ αυτούς που είναι 
υπέρ της δημιουργίας μιας νέας δημοκρατικής, μπολιβαριανής 
και σοσιαλιστικής πατρίδας. 

Γενικό Επιτελείο 
Μπλοκ Καραϊβικής των ΡΑΚΘ 
Βουνά της Κολομβίας, Φλεβάρης 2007 


Ανακοίνωση του ΕΙ_Ν 

Τόσο οι ΡΑΡΜΙ όσο και ο ΕΙΝ είμαστε κομμάτια της αντιιμπερια- 
λιστικής αντίστασης, αγωνιζόμαστε για τον σοσιαλισμό και βρισκό¬ 
μαστε στην υπηρεσία της επαναστατικής υπόθεσης του λαού. 

Παίρνουμε αυτή την ευκαιρία για να διακηρύξουμε πως με τις 
ΡΑΚΘ έχουμε περισσότερα κοινά σημεία παρά διαφορές και αυ¬ 
τές τις τελευταίες τις κατανοούμε ως μέρος των φυσιολογικών αμ¬ 
φισβητήσεων που αναπτύσσονται μέσα στο λαϊκό στρατόπεδο. 
Αυτή η πραγματικότητα καθιστά εμφανές πως είμαστε κομμάτια 
του ίδιου εθνικού και επαναστατικού αγώνα, πως είμαστε αδελ¬ 
φές οργανώσεις και όχι αντίπαλες. 

Απέναντι στον λαό είμαστε υπόλογοι, γιατί δεν έχουμε καταφέ¬ 
ρει μέχρι σήμερα να σταματήσουμε την αδελφοιαόνα σύγκρου¬ 
ση, αλλά επαναλαμβάνουμε την υπόσχεση να συνεχίσουμε την 
επίμονη προσπάθεια για να επιλύσουμε τις ιδεολογικές διαφορές 
ανάμεσα σε επαναστάτες, με την ανταλλαγή ιδεών και τη συζήτη¬ 
ση, όχι με τη δύναμη. 

Και οι δύο οργανώσεις έχουμε την υποχρέωση να εξηγήσουμε 
ποιες είναι οι πραγματικές αιτίες αυτής της παράλογης σύγκρουσης. 
Είναι βέβαιο πως κάθε πλευρά κάνει τη δική της ανάγνωση των αι¬ 
τίων, που αξίζει ωστόσο να ακουστούν και από την άλλη, ώστε να 
αποκτήσουμε μεγαλύτερη αντικειμενικότητα. Για μας, η πρώτη αιτία 
































της σύγκρουσης βρίσκεται στη διαφορετικότητα των ιδεών, η δεύ¬ 
τερη έχει να κάνει με συγκεκριμένες διαφορετικές πρακτικές, η τρίτη 
μετοντρόπο που ερμηνεύει η μία οργάνωση την άλλη και η τέταρτη 
με τις εκδοχές που κάθε ηγεσία δέχεται από τα μεσαία στελέχη. 

Το ξεκαθάρισμα των αιτίων αυτής της σύγκρουσης είναι μια 
πρόκληση και για τις δύο οργανώσεις, ιδιαίτερα για τις ηγεσίες 
τους. Αυτό θα επιτρέψει να διεξαχθεί μια δημιουργική συζήτη¬ 
ση, να γεννηθούν οι χώροι και τα όργανα της ενότητας μέσα στη 
διαφορετικότητα, να προχωρήσουμε επίσης στη διόρθωση των 
λανθασμένων πρακτικών, μέσα στο πλαίσιο που οι επαναστάτες 
πρέπει να δίνουν στις αντιπαραθέσεις που εκδηλώνονται στο 
εσωτερικό του λαϊκού στρατοπέδου. 

Συμμεριζόμαστε την υπόδειξη που κάνει ο κομαντάντε Μαρου- 
λάντα, στο γράμμα του στις 5 Δεκεμβρίου του 2005, που πρόσφα¬ 
τα δόθηκε στη δημοσιότητα, και στο οποίο καλεί «να απέχουμε 
από προστριβές κάτω απ' οποιοδήποτε κόστος» και το αξιολο¬ 
γούμε ως τον κατάλληλο τρόπο για να συγκρατήσουμε την αδελ- 
φοκτόνα σύγκρουση. 

Προτείνουμε στη Γραμματεία των ΡΑΡ£ και στην Κεντρική Δι- 

ΕΥΡΩΠΑΪΚΗ ΕΝΩΣΗ Για το 

Πολλά προβλήματα έχουν ανακύψει στις συνομιλίες για τη 
διαμόρφωση μιας συμφωνίας μεταξύ της Ευρωπαϊκής Ένω¬ 
σης και των χωρών του Συμφώνου των Άνδεων (Κολομβία, 
Εκουαδόρ, Περού, Βολιβία). Η κυβέρνηση της Βολιβίας αρ- 
νείται να συμπράξει και το Εκουαδόρ διατυπώνει επιφυλά¬ 
ξεις. Έτσι, θιασώτες της συμφωνίας παραμένουν η Κολομβία 
και το Περού, που ήδη έχουν υπογράψει και τη Συμφωνία 
Ελεύθερου Εμπορίου (ΤίΈ) με τις ΗΠΑ. Αν η διαφορετική 
στάση των κυβερνήσεων των τεσσάρων χωρών του Συμφώ¬ 
νου (η Βενεζουέλα έχει εδώ και καιρό αποχωρήσει από το 
Σύμφωνο) αντανακλά και το βαθμό υποταγής τους στις επι¬ 
θυμίες των οικονομικά ισχυρών κρατών και των πολυεθνικών, 
αυτό που έχει ιδιαίτερη σημασία είναι οι απαιτήσεις και οι 
επιδιώξεις της Ευρωπαϊκής Ένωσης, που δεν διαφέρουν από 
τις επιδιώξεις των ΗΠΑ, δηλαδή αποσκοπούν στην οικονομι¬ 
κή καταλήστευση της Λατινικής Αμερικής και τη διαμόρφωση 
ενός πολιτικού πλαισίου που θα επιτρέπει αυτή τη λεηλασία. 

Στις 3 Ιουνίου δόθηκε στη δημοσιότητα μα διακήρυξη-κα- 
ταγγελία δεκάδων κοινωνικών κινημάτων της περιοχής, μέσω 
της οποίας αναδεικνύεται ο ληστρικός χαρακτήρας της Ε.Ε. 

«Ανησυχούμε βαθύτατα από τις συνέπειες που θα μπορού¬ 
σε να έχει για τους λαούς μας η υπογραφή της Συμφωνίας 
Σύνδεσης των χωρών της Κοινότητας των Ανδεων με την Ευ¬ 
ρωπαϊκή Ένωση, στην οποία περιλαμβάνεται και μια συμφω¬ 
νία ελεύθερου εμπορίου, αντίστοιχη με την ΑΙΌΑ την οποία 
απορρίψαμε εδώ και καιρό. Στην περιοχή μας πλατειά κοι¬ 
νωνικά στρώματα, ακόμη και ορισμένες κυβερνήσεις, έχουμε 
απορρίψει κατηγορηματικά την ΑΙΌΑ, τα Σύμφωνα Ελεύθε¬ 
ρου Εμπορίου και κάθε πρόταση που εξυπηρετεί τα συμφέ¬ 
ροντα των μεγάλων πολυεθνικών. 

Θλιβόμαστε γιατί η στρατηγική της Ε.Ε., που αποκαλείται 
«Μία Παγκόσμια Ευρώπη», αν και μιλά για σεβασμό των αν¬ 
θρωπίνων δικαιωμάτων, στην πράξη προτείνει να προχωρήσει 


οίκηση του ΕΙΝ να μετατρέψουμε αυτή την υπόδειξη σε κοινή 
διαταγή, για να σταματήσει αμέσως αυτή η αντιπαράθεση και, 
ταυτόχρονα, να επανεξετάσουμε τις τωρινές μας διαφορές για να 
ξαναδημιουργήσουμε σημεία συμμαχίας και ενότητας, σαν αυτά 
που είχαμε τα προηγούμενα χρόνια. Έχουμε τη διάθεση να ανα¬ 
ζητήσουμε όλους τους χώρους συνάντησης που επιτρέπουν να 
πετύχουμε τη σύντομη λύση αυτής της διαμάχης. 

Κεντρική Διοίκηση Ε 1 _Ν, 
Βουνά της Κολομβίας, 19 Φλεβάρη 2007 

επιλογή-μετάφραση: Στέλιος Γαβριηλίδης 


ο σχεδιασμός του Παγκόσμιου Οργανισμού Εμπορίου, χωρίς 
να παίρνει υπόψη της πως στις χώρες των Ανδεων υπάρχουν 
πραγματικότητες ποικίλες, διάφορες και ολοκληρωτικά δια¬ 
φορετικές από αυτές των Ευρωπαίων αφεντικών. Στη λογική 
των ευρωπαϊκών προτάσεων, το πιο σημαντικό είναι η ελεύ¬ 
θερη διακίνηση κεφαλαίων και εμπορευμάτων, ενώ περιορί¬ 
ζεται η ελεύθερη διακίνηση των ανθρώπων. 

Απορρίπτουμε τις πολιτικές που απαιτούν την ιδιωτικοποί¬ 
ηση της υγείας, της εκπαίδευσης, των δημόσιων υπηρεσιών, 
της γεωργίας, της γνώσης, του πολιτισμού και των παραδόσε¬ 
ων των ιθαγενικών κοινοτήτων. Η εμπειρία από χώρες όπως το 
Μεξικό, που υπέγραψε Σύμφωνο Σύνδεσης με την Ε.Ε. εδώ 
και 7 χρόνια, δείχνει πως οι συμμαχίες με την Ευρώπη ευνο¬ 
ούν τις πολυεθνικές επιχειρήσεις, τις πολυεθνικές τράπεζες 
και ζημιώνουν τον λαό. 

Αναζητάμε την ενοποίηση των λαών μας, αλλά μια ενοποίη¬ 
ση αλληλέγγυα που θα συντελέσει στο να αδελφοποιηθούν οι 
λαοί μας, με σεβασμό απέναντι στα ανθρώπινα δικαιώματα, 
τα δικαιώματα των ιθαγενών λαών, τα δικαιώματα των μετα¬ 
ναστών, προστατεύοντας την ισορροπία με τη φύση. 

Οι χώρες μας και οι κοινότητές μας δεν είναι για πούλημα. 
Θέλουμε εμπόριο, αλλά ένα εμπόριο αλληλέγγυο και δίκαιο 
ανάμεσα στους λαούς. 

Καλούμε όλες τις κοινωνικές οργανώσεις της ηπείρου σε 
μια μεγάλη κινητοποίηση κατά τη Σύνοδο των αρχηγών κρα¬ 
τών της Λατινικής Αμερικής, της Καραϊβικής και της Ευρω¬ 
παϊκής Ένωσης, που θα γίνει στη Λίμα του Περού, τον Μάιο 
του 2008. 

Όχι στη Συμφωνία Ελεύθερου Εμπορίου! Ναι στο Δίκαιο 
και Αλληλέγγυο Εμπόριο! Για την κυριαρχία των λαών μας! Αλ¬ 
λη ενσωμάτωση είναι δυνατή!» 



Στέλιος Γαβριηλίδης 
















πολιτικά τοπία 



Αϊτή 

λαός μαστιγωμένος, 
λαός λησμονημένος 

της Ιμμακούλα Νερβίλ 

Προέδρου του Αϊτινού Μπολιβαριανού Ιδρύματος της Βενεζουέλας. 

Διάλεξη στο Καθολικό Πανεπιστήμιο του Σάο Πάουολο 


Κατά την άφιξη του Χριστόφορου Κολόμβου, το έτος 1492, στη νήσο Μπο- 
ϊο (ένα από τα ονόματα που της είχαν δώσει οι ιθαγενείς κάτοικοί της), την 
οποία ο Κολόμβος ονόμασε Νήσο Λα Εσπανιόλα, κατοικούσαν εκεί οι Τάι- 
νος, της εθνότητας Καρίμπε. Η ηρωική αντίσταση που προέβαλαν στον ει¬ 
σβολέα είχε ως αποτέλεσμα την απάνθρωπη εξολόθρευσή τους στο όνομα 
ενός «Θεού» που ενεργούσε ενάντια στη φύση. Οι Ισπανοί ιμπεριαλιστές, 
απομένοντας έτσι χωρίς εργατικά χέρια στη διάθεσή τους, έφεραν εργατικό 
δυναμικό από την αφρικανική ήπειρο. Το 1503 έφτασε στο νησί το πρώτο 
φορτίο νέγρων σκλάβων. 

Το 1804, οι σκλάβοι κάτοικοι του νησιού, μετά από σκληρούς αγώνες, 
κατάφεραν ν 5 αποτινάξουν τα δεσμά της σκλαβιάς τους, να συστήσουν το 
πρώτο κράτος ελεύθερων νέγρων στον κόσμο και να γίνουν ο δεύτερος λαός 
που κατέκτησε την ελευθερία του στην αμερικάνικη ήπειρο. Έκτοτε η Αϊτή 
(ιθαγενικό όνομα που σημαίνει Βουνίσια Γη) γίνεται ο Ναός της Αμερικάνικης 
Ελευθερίας, στον οποίο καταφεύγουν γυναίκες και άνδρες από ολόκληρη 
την ήπειρο και τα γειτονικά νησιά για ν 5 αποφύγουν την αμείλικτη καταδίωξη 
των αυτοκρατοριών της εποχής, που διένεμαν μεταξύ τους εκείνα τα εδά¬ 
φη που δεν τους ανήκαν. Ο λαός της Αϊτής τους καλωσόριζε και τους πρό- 
σφερε βοήθεια, ώστε να μπορέσουν να απελευθερώσουν τους λαούς τους. 

Ο Ζαν Ζακ Ντεσαλίν, πατέρας του 
έθνους, διακήρυττε την ελευθερία 
των ανθρώπων και προσέφερε αλ¬ 
ληλέγγυα βοήθεια σε όποιον έφθανε 
στις ακτές της Αϊτής, διψασμένος για 
ελευθερία. Το πρώτο Σύνταγμα της 
Δημοκρατίας της Αϊτής προέβλεπε 
ότι κάθε άνθρωπος, που κατέφευγε 
στο έδαφος της μαχόμενος για την 
απόκτηση της ελευθερίας του λαού 
του, θεωρούνταν πολίτης της Αϊτής 
και τύχαινε ανάλογης μεταχείρισης. 

Υπάρχουν ντοκουμέντα που πιστο¬ 
ποιούν το πέρασμα πολλών πατριω¬ 
τών προερχόμενων από την Κεντρική 
Αμερική, το Μεξικό και τη Λατινική 



Αμερική από αυτά τα εδάφη, στα οποία οι νέγροι Ιακω¬ 
βίνοι είχαν κατακτήσει την ελευθερία, την αδελφότητα 
και την ισότητα. Έτσι, γνωρίζουμε για την επίσκεψη του 
στρατηγού Φρανσίσκο ντε Μιράντα και για την αλλη¬ 
λεγγύη και βοήθεια σε πολεμιστές που του προσέφερε 
ο λαός της Αϊτής. Και ο Απελευθερωτής μας, ο Σιμόν 
Μπολίβαρ, υπήρξε αποδέκτης της αλληλέγγυας αυτής 
βοήθειας και γΓ αυτό δεν έπαψε ποτέ να εκφράζει τη 
βαθιά του ευγνωμοσύνη στον επιφανή άνδρα Αλεξά- 
ντερ Πετιόν και τον λαό του για τη βοήθειά τους, η 
οποία αποδείχθηκε αποφασιστική για την ελευθερία 
των λαών της Λατινικής Αμερικής. Ο Σιμόν Μπολίβαρ, 
αποτίοντάς του φόρο τιμής, αναφέρει σε μήνυμά του 
προς τους λαούς της Βενεζουέλας και της Λατινικής 
Αμερικής, στις 22 Οκτωβρίου ι8ι8: «Μετά την απώλεια 
της Βενεζουέλας και της Νέας Γρανάδας, η νήσος της 
Αϊτής με δέχθηκε φιλόξενα: ο εξέχων Πρόεδρος Αλε- 
ξάντερ Πετιόν μου προσέφερε την προστασία του και 
υπό την αιγίδα του κατάφερα να συγκροτήσω μια απο¬ 
στολή 300 ανδρών, οι οποίοι σε ανδρεία, πατριωτισμό 
και ήθος μπορούν να συγκριθούν με τους συντρόφους 
του Λεωνίδα...» 

Ας θυμηθούμε ότι το σπαθί με το οποίο ο Σιμόν Μπο¬ 
λίβαρ, για οκτώ ολόκληρα χρόνια, διέτρεξε τη Λατινική 
Αμερική κατακτώντας την ελευθερία, ήταν αυτό που 
του δώρισε ο Στρατηγός Πετιόν εκείνο το απόγευμα 
της 5ης Δεκεμβρίου του ι8ι6, όταν έφευγε από το Που- 
έρτο Πρίνσιπε. 

Η πολιτική κατάσταση σήμερα 

Από την πτώση της δικτατορίας των Ντιβαλιέ (ΐ 957 _ 
1986) και μετά, η Αϊτή αντιμετωπίζει μια γενικευμενη κρί¬ 
ση. Τον Μάρτιο του 1987 θεσπίστηκε ένα νέο Σύνταγμα, 
στα μέτρα των μεγάλων δυνάμεων που το επέβαλαν, το 

















οποίο αργότερα καταλύθηκε από ένα πραξικόπημα που 
διάρκεσε από τον Ιούνιο του 1988 ως τον Δεκέμβριο 
του 1990. Ο πρώτος πρόεδρος της Αϊτής, δημοκρατικά 
εκλεγμένος τον Φεβρουάριο του 1991, ήταν ο ιερέας Ζαν 
Μπερτρόν Αριστίντ, ο οποίος ανατράπηκε από ένα νέο 
πραξικόπημα τον Σεπτέμβρη του 1991 και επέστρεφε 
στο προεδρικό αξίωμα το 1994 Η ε την υποστήριξη της 
διεθνούς κοινότητας και ιδιαίτερα του Στέιτ Ντιπάρ- 
τμεντ. Όχι όμως γιατί η βορειοαμερικανική υπερδύναμη 
επιθυμούσε να στηρίξει το δημοκρατικό σύστημα στην 
Αϊτή, αλλά γιατί ήθελε να αποτρέψει τη μαζική έξοδο 
των Αϊτινών προς το Μαϊαμι, απόρροια της καταπίεσης 
και της επιδείνωσης της κοινωνικοοικονομικής κατάστα¬ 
σης του πληθυσμού, που ήταν προϊόν της δικτατορίας 
που οι ίδιες οι ΗΠΑ είχαν στηρίξει. Τον Δεκέμβριο του 
1995 εκλέχθηκε πρόεδρος ο Ρενέ Πρεβόλ, με την υπο¬ 
στήριξη του Αριστίντ, αφού το Σύνταγμα δεν επιτρέπει 
δύο συνεχόμενες θητείες από το ίδιο πρόσωπο. 

Ο Πρεβόλ κατέβαλε επίπονη προσπάθεια για να προ¬ 
ωθήσει την αγροτική μεταρρύθμιση. Οι διαδηλώσεις, 
οι απεργίες και οι καταλήψεις γης, αποτελούσαν ένα 
δείγμα της αναγκαιότητας για δικαιοσύνη, σεβασμό 
των ανθρωπίνων δικαιωμάτων και για ικανοποίηση του 
αιτήματος για ισότιμη ανακατανομή των κοινωνικών 
αγαθών. Πρωτοστατούσαν αγροτικοί συνεταιρισμοί, 
οργανώσεις σχετιζόμενες με τον κατώτερο κλήρο, 
κοινότητες, ανεξάρτητες εταιρείες μέσων μεταφοράς, 
συλλογικότητες φοιτητών και γυναικών. 

Στις προεδρικές εκλογές του 2000, νικητής ανα¬ 
δείχτηκε και πάλι ο Αριστίντ, ο οποίος όμως ανετρά- 
πη εκ νέου το 2004 από τη ΟΑ και τη Γαλλία, με τη 
συνέργεια ντόπιων μισθοφορικών στοιχείων (ΡΚΑΡΗ), 
και εκδιώχθηκε πολύ μακριά από τη χώρα, στη Νότια 
Αφρική, συνοδευόμενος από πράκτορες της ΟΑ. Είχε, 
προηγουμένως, τολμήσει να ζητήσει την επιστροφή 
του χρέους των 22 δις δολαρίων, που είχε καταβάλει η 
Αϊτή στη Γαλλία από την εποχή της αποικιοκρατίας, ως 
αποζημίωση για την ανεξαρτησία της. Μάταια τα κρά- 
τη-μέλη της ΈΑΚ.ΚΙΟΜ (Κοινότητα της Καραϊβικής) 
πάλεψαν να επιτύχουν την παραμονή στην εξουσία του 
εκλεγμένου προέδρου Αριστίντ. Η ατζέντα των ιμπε¬ 
ριαλιστών ήταν διαφορετική. Η επέμβαση στην Αϊτή 
υπήρξε μια από τις πρώτες κοινές ενέργειες Γαλλίας 
και ΗΠΑ μετά την κρίση στις σχέσεις τους εξαιτίας 
του πολέμου στο Ιράκ. Είναι, επίσης, ενδεικτικό το γε¬ 
γονός ότι λίγες ώρες μετά την απαγωγή του Αριστίντ 
από τη ΟΑ, φτάνει στην Αϊτή η πολυεθνική δύναμη 
υπό τη διοίκηση των ΗΠΑ και με συμμετοχή της Γαλ¬ 
λίας και του Καναδά. Στη συνέχεια, προστίθενται στην 
ιμπεριαλιστική αυτή δύναμη επέμβασης στρατεύματα 
από τη Βραζιλία, την Αργεντινή, τη Βολιβία, τη Χιλή, 
το Εκουαδόρ, το Σαλβαδόρ, την Ουρουγουάη και την 
Παραγουάη και ακολουθούν στρατεύματα από τις νέες 
«αποικίες» των ΗΠΑ στην αφρικανική ήπειρο. 

Στις προεδρικές εκλογές του 2006 εκλέγεται πρόε¬ 
δρος και πάλι ο Ρενέ Πρεβάλ, κληρονομώντας μια χώρα 
υπό κατοχή, κατακερματισμένη, με διαρρηγμένες τις 
κοινωνικές της δομές, οικονομική κατάρρευση και πολι¬ 


τική βία, προϊόν 20 χρόνων ανευθυνότητας των αϊτινών ελίτ από τη μία και της 
διεθνούς κοινότητας από την άλλη. 

Γεωπολιτικές βλέψεις των ΗΠΑ 

Η στρατιωτική παρουσία των ΗΠΑ στην Αϊτή σηματοδοτεί την ιμπερια¬ 
λιστική στρατηγική τους στην περιοχή της Καραϊβικής. Ο 2θός αιώνας είχε 
ξεκινήσει με την πρώτη εισβολή των ΗΠΑ στην Αϊτή, το 1915, όπου παραμέ¬ 
νουν για 19 χρόνια και κατά την αποχώρησή τους, το Ι 934 > οικειοποιούνται 
το νησί Λα Ναβάς. Το 1994 επιστρέφουν μεταμφιεσμένοι σε λυτρωτές, με 
το πρόσχημα της επαναφοράς του Αριστίντ στην εξουσία και με στόχο την 
επιτήρηση της χώρας. Αυτή η προσπάθεια ελέγχου ταλάνισε την αϊτινή κοι¬ 
νωνία και προκάλεσε συνθήκες έντονης ακυβερνησίας, προϊόν ακριβώς της 
υπονόμευσης την οποία υπέστησαν σταδιακά οι κυβερνήσεις της χώρας. 

Φαίνεται, ξεκάθαρα πλέον, ότι απώτερος στόχος της κυβέρνησηςτων ΗΠΑ 
ήταν η στρατιωτικοποίηση όλης της περιοχής της Καραϊβικής, ξεκινώντας 
από τη νήσο Λα Εσπανιόλα (την οποία μοιράζονται η Αϊτή και η Δομινικανή 
Δημοκρατία), λόγω της στρατηγικής της θέσης νοτιοανατολικά της Κούβας 
και βόρεια της Βενεζουέλας, δύο χώρες τις οποίες οι ΗΠΑ ενδιαφέρονται 
ιδιαίτερα να πιέσουν σε πολιτικό επίπεδο. 


Ο ρόλος του ΟΗ Ε και των λατινοαμερικανικών χωρών 

Η παρέμβαση των Ηνωμένων Εθνών στο ζήτημα της Αϊτής, και ιδιαίτερα 
σε σχέση με την ίδια την ανατροπή της κυβέρνησης, δεν έχει ακόμα ερευνη- 
θεί και, πολύ περισσότερο, δεν έχουν επιβληθεί κυρώσεις. 

Στις 29 Φεβρουάριου του 2004, ο μόνιμος αντιπρόσωπος της Αϊτής στα 
Ηνωμένα Έθνη παρουσίασε μια αίτηση αρωγής του εγκάθετου προσωρινού 

























προέδρου, Μπονιφάς Αλεξάντρ, με την οποία νομιμοποιούσε την είσοδο 
στρατευμάτων στην Αϊτή. Με βάση αυτή την αίτηση, το Συμβούλιο ενέ- 
κρινε την ανάπτυξη της Προσωρινής Διεθνούς Δύναμης (ΡΜΡ), απο- 
τελούμενης από 200 πεζοναύτες των ΗΠΑ, 300 στρατιώτες και μέλη 
της Ειδικής Κατασταλτικής Μονάδας της γαλλικής αστυνομίας καθώς 
και Καναδούς στρατιώτες. Το Συμβούλιο αποφάσισε να εγκαταστή- 
σει μια δύναμη σταθεροποίησης και επιτήρησης, για να στηρίξει τη 
συνέχιση της «ειρηνευτικής και συνταγματικής» πολιτικής διαδικασίας 
και να εξασφαλίσει ένα σίγουρο και ασφαλές περιβάλλον. Στις 30 Απρι¬ 
λίου του 2004, το Συμβούλιο Ασφαλείας ενέκρινε την αποστολή της 
ΜΙΝΙΙ 5 ΤΑΗ (Αποστολή των Ηνωμένων Εθνών για τη Σταθερότητα στην 
Αϊτή) και ζήτησε η διοίκηση της Προσωρινής Διεθνούς Δύναμης να 
περάσει στην ΜΙΝΙΙ 5 ΤΑΗ την ιη Ιουνίου του 2004. Ο ιμπεριαλισμός 
των ΗΠΑ είχε βρει αυτούς που θα έκαναν τη βρόμικη δουλειά!! 

Η παρούσα στρατιωτική δύναμη στο νησί (7.500 στρατιωτικοί και 
1.897 αστυνομικοί από 22 χώρες), υπό την υποτιθέμενη διοίκηση της Βραζιλί¬ 
ας, είναι ίσως το πιο σοβαρό βήμα σε στρατιωτικό επίπεδο για τη διάνοιξη 
μιας ρωγμής στην ηγεμονία της Ουάσιγκτον στην περιοχή, στην περίπτωση 
που η αποστολή αποβεί επιτυχής. Παρ' όλα αυτά, πολλές φωνές κριτικής 
ακούγονται, κυρίως στις χώρες της Λατινικής Αμερικής που συμμετέχουν στην 
εν λόγω αποστολή, και πολλοί αναλυτές υποστηρίζουν ότι αυτή καταλήγει 
να εξυπηρετείτο ηγεμονικά συμφέροντα των ΗΠΑ. 

Οι Ηνωμένες Πολιτείες, αποδυναμωμένες εξαιτίας της επέμβασής 
τους στο Ιράκ, δεν επιθυμούν να προκαλέσουν κι άλλο τη διεθνή 
κοινότητα με μια ξεδιάντροπη επέμβαση στην Αϊτή. Επιπλέον, η Ου- 
άσιγκτον χρειάζεται τη συμμετοχή της Βραζιλίας για να διασφαλίσει 
την παρουσία της στην Αϊτή, στην οποία προσβλέπει να εγκαταστή- 
σει τη μεγαλύτερη στρατιωτική βάση στην περιοχή της Λατινικής 
Αμερικής και της Καραϊβικής. 

Αγνοούμε πώς η βραζιλιάνικη κυβέρνηση θα μπορέσει να δικαιολο¬ 
γήσει τα εγκλήματα που καθημερινά διαπράττει αυτή η «ειρηνευτική 
δύναμη» ενάντια στον αϊτινό λαό. Είναι γνωστό «Το Δείπνο των Νε¬ 
κρών», που αυτά τα στρατεύματα εισβολής προσέφεραν στις 22 
Δεκεμβρίου του 2006 στις οικογένειες της Σιτέ Σολέιγ. Γι’ αυτόν 
τονλό-γο απαιτούμε την αποχώρηση των στρατευμάτων-τραμπούκων από 
τα πατρογονικά μας εδάφη, στρατεύματα-λακέδες του ιμπεριαλισμού, τα 
οποία έχουν καταγγελθεί επανειλημμένα για παραβίαση των ανθρωπίνων 
δικαιωμάτων. Σήμερα υπολογίζεται ότι ο αριθμός των νεκρών, άμεσο απο¬ 
τέλεσμα των στρατευμάτων κατοχής, ανέρχεται στους ιο.οοο. 



Περιβαλλοντική και οικολογική 
κατάσταση 

Η Αϊτή αντιμετωπίζει μεγάλα περιβαλλοντικά 
προβλήματα. Το ένα τρίτο περίπου του εδά¬ 
φους της είναι διαβρωμένο εξαιτίας της εξάλει¬ 
ψης της βλάστησης. Η δασική της έκταση, που 
παλαιότερα ήταν αρκετά μεγάλη και καθόρισε 
και το όνομά της (Αϊτή: Γη Βουνίσια), κάθε μέ¬ 
ρα συρρικνώνεται και η αποψίλωση των δασών 
της συνεχίζεται με ανησυχητικούς ρυθμούς. 
Κάθε χρόνο παρασύρονται στη θάλασσα 33 δις 
κυβικών μέτρων γης. Απομένουν μόνο μερικές 
εστίες δέντρων στα πιο δυσπρόσιτα σημεία της 
χώρας. Τα υπόλοιπα εξαλείφθηκαν από έναν 
πληθυσμό που επιζητούσε απελπισμένα τη 
δημιουργία καλλιεργήσιμων εκτάσεων και βο¬ 
σκότοπων ή τη χρήση των λίγων δένδρων που 
απέμεναν ως καύσιμα. Αυτή η περιβαλλοντική 
καταστροφή που έχει συντελεστεί αποτελεί μέ¬ 
ρος του Οικολογικού Χρέους των ιμπεριαλιστι¬ 
κών χωρών προς την Αϊτή. 


Η στάση της Βενεζουέλας 

Η Βενεζουέλα έχει εκφράσει σε όλους τους τόνους 
την αντίθεσή της στην ξένη στρατιωτική παρουσία 
στην Αϊτή. Επισημαίνονταςτις αρνητικές συνέπειες που 
θα μπορούσε να έχει το γεγονός αυτό για τα δημοκρα¬ 
τικά καθεστώτα της Αμερικής, στηρίζει το αίτημα της 
ΟΑΚ.ΙΟΟΜ να εγκρίνει το Συμβούλιο Ασφαλείας του 
ΟΗΕτη διεξαγωγή μιας ανεξάρτητης έρευνας, που θα 
ρίξει φως στις συνθήκες που οδήγησαν στην απαγωγή 
και εκδίωξη του Αριστίντ από τη χώρα. 

Η κυβέρνηση της Βενεζουέλας ήταν μια από τις ελά¬ 
χιστες κυβερνήσεις η οποία αποφάσισε να ενισχύσει τον 
λαό της Αϊτής. Με την ανάληψη των καθηκόντων του 
εκλεγμένου προέδρου Πρεβάλ τον Μάιο του 2006, η 
Βενεζουέλα έστειλε 6ο.οοο βαρέλια ντίζελ και 40.000 
βαρέλια βενζίνη. Ταυτόχρονα, η Αϊτή προσχωρεί στην 
Ρευοο^πΒε (Συμφωνία για την αλληλέγγυα συνεργασία 
στον ενεργειακό τομέα των χωρών της Καραϊβικής). 
Αυτά τα βαρέλια θα εξασφαλίσουν τη λειτουργία των 
μονάδων παραγωγής ηλεκτρικής ενέργειας και τη λει¬ 
τουργία των καυστήρων στα λίγα νοσοκομειακά κέντρο 
που υπάρχουν στην Αϊτή. 

Σήμερα, και για διάστημα ενός χρόνου, η Βενεζουέλα 
δωρίζει στην Αϊτή 120 τόνους ασφάλτου τον μήνα. Αυ¬ 
τή η δωρεά αποτελεί μέρος της ΑΙ_ΒΑ (Μπολιβαριανή 
Εναλλακτική Πρωτοβουλία για τη Λατινοαμερικάνικη 
Ενοποίηση) και έχει στόχο τη βελτίωση του οδικού δι¬ 
κτύου της Αϊτής που είναι σε οικτρή κατάσταση. 

Σήμερα η Βενεζουέλα παρέχει το σύνολο των καυσίμων 
που χρειάζεται η Αϊτή, η οποία πληρώνει σε 90 ημέρες το 
6ο% της αξίας των καυσίμων και το υπόλοιπο 40% σε 25 
χρόνια, με ι%τόκο και δύο χρόνια περίοδο χάριτος. 
























Πολιτισμός 

Αναγνωρίζεται όλο και περισσότερο η ύπαρξη μιας αυτό- 
χθονης αιτινιίς κουλτούρας που συνδυάζει αφρικανικό, γαλ¬ 
λικό και στοιχεία των Αντιλλών. 

Το Βουντού στην Αϊτή δεν είναι μόνο θρησκεία, δεν είναι 
μόνο κουλτούρα, αλλά και οργάνωση πάλης, καθημερινής 
ζωής... ίσως και κοσμογονικής θεώρησης, ένα πέπλο που 
αγκαλιάζει όλη την κοινωνία. Μέσω της τελετουργίας του, 
που περιλαμβάνει τον χορό και την έκσταση, ωθεί σε ακραία 
σημεία τις πνευματικές και φυσικές λειτουργίες των πιστών. 
Ο όρος Βουντού προέρχεται από τη διάλεκτο των Φον του 
Μπενιν, στα δυτικό της Αφρικής, και σημαίνει πνεύμα. Η 
επιβίωση των μύθων, των τελετουργιών, των θεοτήτων, των 
παραδόσεων και των θρησκευτικών αναπαραστάσεωντων νέ¬ 
γρων Αφρικανών σκλάβων επηρεάστηκε και αναμείχθηκε με 
τη θρησκεία των Ευρωπαίων κατακτητών: τον χριστιανισμό. 


Κατά την τελευτά ία επίσκεψη του προέδρου Τσόβες 
στην Αϊτή, τον Μάρτιο του 2007, υπεγράφησαν πολ¬ 
λές συμφωνίες, μεταξύ των οποίων η παροχή βοήθειας 
ύψους 20 εκατ. δολαρίων για την ανάπτυξη της Αϊτής. 

Η υποδοχή που επεφύλαξε ο λαός της Αϊτής στον 
Τσόβες ήταν αποθεωτική. 

Η κυβέρνηση της Βενεζουέλας χρηματοδοτεί, επί¬ 
σης, ορισμένα σημαντικά προγράμματα βοήθειας προς 
τον λαό της Αϊτής, όπως μια μαζική εκστρατεία αλφα¬ 
βητισμού, την επιχείρηση διάσωσης των ελάχιστων δα¬ 
σών της χώρας, την καταπολέμηση της φτώχειας, τις 
οφθαλμολογικές χειρουργικές επεμβάσεις σε χιλιάδες 
Αϊτινούς κ.λπ. 

Εμπλοκές στη διαδικασία ενοποίησης 
των χωρών της Λατινικής Αμερικής 
και της Καραϊβικής 

Η νέα ενοποίηση πρέπει να γίνει από τα κάτω, από τη 
βάση. Η μπολιβαριανή ενοποίηση είναι θέμα περισσό¬ 



τερο των λαών και λιγότερο των κρατών και /ή των κυβερνήσεων. 

Η πολιτική αστάθεια στην Αϊτή δεν δυσκολεύει μόνο τη διαδικασία ενο¬ 
ποίησης τωνχωρών της Λατινικής Αμερικής και της Καραϊβικής, αλλά και την 
οικονομική εξέλιξη και ανάπτυξη της ίδιας της Αϊτής. Εμείς οι Λατινοαμερι¬ 
κάνοι οφείλουμε να συμπρόξουμε με αυτή τη χώρα της Καραϊβικής, μέσω 
της συνεργασίας και την αλληλεγγύης. Αν επιτρέψουμε στις Ηνωμένες Πο¬ 
λιτείες να εγκατασταθούν στο νησί αυτό της Καραϊβικής, να μετατρέψουν 
την Αϊτή σε χώρα υπό την εποπτεία του ΟΗΕ και να επιβάλουν κυβερνήσεις- 
μαριονέτες που θα ενεργούν σύμφωνα μετά συμφέροντα τους, θα απομα¬ 
κρυνθούμε ακόμη περισσότερο από την ένωση της Λατινικής Αμερικής και 
της Καραϊβικής. Οφείλουμε να είμαστε αλληλέγγυοι και να παλέψουμε μαζί 
με την Αϊτή (έναν αφρικανικό λαό στην Αμερική), ώστε αυτό το έθνος να 
μπορέσει να συμμετόσχει με όρους ισοτιμίας και ισότητας στις διαδικασίες 
ενοποίησης. 

Το δράμα της Αϊτής είναι το δράμα των ανοιχτών πληγών της δικής μας 
Αμερικής. Ο λαός της Αϊτής μάς χρειάζεται. Οι απόγονοι του λαού που νίκη¬ 
σε τον Ναπολέοντα πριν το Βατερλό χρειάζονται την βοήθεια μας. Πρέπει 
να συνδράμουμε σε αυτήν την έκκληση, το οφείλουμε ως πολίτες, είναι επα¬ 
ναστατικό και αλληλέγγυο χρέος μας, είναι μια πρόσκληση ήθους και ηθικής 
στην οποία πρέπει να απαντήσουμε, εμείς οι λαοί του πλανήτη. Και ιδιαίτε¬ 
ρα οι λαοί που αποφασίσαμε ότι ήρθε η ώρα να δείξουμε τη γενναιότητά 
μας, σπάζοντας τα δεσμό που μας κρατούσαν αιώνες προσκολλημένους 
στις μεγάλες δυνάμεις. 

Πρέπει να φράξουμε τον δρόμο στον βορειοαμερικάνικο ιμπεριαλισμό. 
Οι λαοί της Λατινικής Αμερικής και ολόκληρου του κόσμου πρέπει να στα¬ 
θούν ενεργοί και αλληλέγγυοι στη μάχη του αϊτινού λαού ενάντια στους 
εσωτερικούς και ξένους καταπιεστές του. Η δίψα και η πείνα του λαού, για 
τρόφιμα αλλά και για ελευθερία και δικαιοσύνη, είναι μεγάλη και οι άνεμοι 
της Αϊτής μπορούν να αποτελόσουν μέρος της καταιγίδας που διατρέχει την 
Αμερική μας. 

Κοινωνία 

Η κοινωνική κατάσταση της Αϊτής δεν έχει όμοια της στη Λατινική Αμερι¬ 
κή. Είναι η πιο φτωχή χώρα της ηπείρου. Η τεράστια πλειοψηφία των Αϊτινών 
δεν έχει εργασία ούτε πρόσβαση στην υγειονομική περίθαλψη. Τα παιδιά, 
αγόρια και κορίτσια, είναι καταδικασμένα να επιβιώνουν στον δρόμο κα¬ 
θαρίζοντας αυτοκίνητα, υποψήφια θύματα μιας ομάδας που σκορπάει τον 
τρόμο, τους επονομαζόμενους απαγωγείς. Το 50% των παιδιών ζει κάτω από 

Οικονομική κατάσταση 

Τα στοιχεία των Ηνωμένων Εθνών δείχνουν ότι, από τα 8,5 εκατομ- 
μύρια των κατοίκων της, το 52% βρίσκεται κάτω από το όριο της 
φτώχειας, το 50% υποαπασχολείται και ο μέσος όρος ζωής μόλις 
που αγγίζει τα 53 χρόνια. Επίσης, 3,8 εκατ. άνθρωποι δεν διαθέτουν 
επαρκείς πόρους για τη επιβίωσή τους και από αυτούς τα 2,4 εκα¬ 
τομμύρια ζουν σε κατάσταση χρόνιας διατροφικής ανασφάλειας. 

Σήμερα η χώρα δοκιμάζεται από την έλλειψη των προϊόντων βα¬ 
σικής διατροφής, τον υψηλό πληθωρισμό και τα σοβαρά εμπορικά 
ελλείμματα, επιδεινούμενα από το χρέος που δημιουργείται γιατί η 
Αϊτή πληρώνει για τη συντήρηση των στρατευμάτων που σφαγιά¬ 
ζουν τον λαό της. Χρήματα που θα μπορούσαν κάλλιστα να χρησι¬ 
μοποιηθούν για την ανοικοδόμηση της χώρας. Ο ΟΗΕ δεσμεύθηκε 
να ανταλλάξει τα τανκ με αγροτικά μηχανήματα, αλλά κάθε μέρα 
που περνάει βλέπουμε περισσότερα στρατιωτικά μηχανήματα και 
λιγότερη ανθρωπιστική βοήθεια. 

Το μεγαλύτερο μέρος της εισροής ξένων κεφαλαίων στην Αϊτή τα 
τελευταία πέντε χρόνια προέρχεται από τα εμβάσματα που στέλνει 
η εκπατρισμένη αϊτινή κοινότητα στους συγγενείς της και από τους 
φόρους επί των εισερχόμενων τηλεφωνικών κλήσεων. 


το κρίσιμο όριο της φτώχειας και δεν πάει σχολείο. Η υψηλή θνησιμότητα 
στην Αϊτή είναι αποτέλεσμα της γενικευμένης ανέχειας και της επιδημίας του 
ιούτου ΑΙϋ 5 . Οι οργανισμοί των Ηνωμένων Εθνών υπολογίζουν ότι το ποσο¬ 
στό των ενηλίκων που πάσχουν από Α 1 ϋ 5 είναι μεγαλύτερο του 6%. Επίσης, 
εκτιμάται ότι ο αριθμός των παιδιών κάτω των 15 ετών, που έχουν χάσει του¬ 
λάχιστον έναν από τους δύο γονείς τους από ΑΙ 05 , ανέρχεται στις 200.000. 

Περισσότερο από το μισό του πληθυσμού δεν έχει πρόσβαση σε καμία 
βαθμίδα της εκπαίδευσης. Πάνω από το μισό του πληθυσμού δεν ξέρει να 
διαβάζει και να γράφει. Το κράτος δεν έχει τη δυνατότητα ούτε τους πόρους 
για τη συντήρηση των δημόσιων σχολείων. 

Προσπάθησα να μοιραστώ τον πόνο μας μαζί σας. Παρόλα αυτά, η κα¬ 
τάσταση είναι πολύ πιο σοβαρή από αυτή που εξέθεσα εγώ εδώ. 17 αυτό 
ζητάμε την προσοχή σας, την αλληλεγγύη σας και τη συνεργασία σας για να 
μπορέσουμε να ξεπεράσουμε αυτή τη δραματική κατάσταση. 

μετάφραση: Αννα Θεοδωρίδου 


Μια πρόσκληση για βοήθεια 

Η Αϊτή είναι η πιο φτωχή χώρα του δυτικού 
ημισφαιρίου. Ο λαός της, ζώντας σε συνθήκες 
απόλυτης φτώχειας και εξαθλίωσης, βρίσκεται 
ταυτόχρονα αντιμέτωπος και με τις ξένες δυ¬ 
νάμεις που βρίσκονται στη χώρα. Κάθε προ¬ 
σπάθεια του λαού να αναζητήσει τον δικό του 
δρόμο για να αντιμετωπίσει τα τρομακτικά του 
προβλήματα, συναντάει την αντίδραση των με¬ 
γάλων δυνάμεων και των ιμπεριαλιστικών διε¬ 
θνών οργανισμών. 

Τα τελευταία χρόνια, ιδιαίτερα μετά τη 
στρατιωτική κατοχή της Αϊτής, έχει αναπτυχθεί 
ένα διεθνές κίνημα αλληλεγγύης προς τον λαό 
της. Ένα κίνημα που ζητά την αποχώρηση των 
στρατευμάτων κατοχής και, ταυτόχρονα, συ¬ 
γκεντρώνει και στέλνει βοήθεια στα πιο περι¬ 
θωριοποιημένα στρώματα, φροντίζοντας όμως 
να ενισχύσει τις συλλογικές προσπάθειες αντι¬ 
μετώπισης των προβλημάτων τους. Ένα τέτοιο 
πρόγραμμα είναι κι αυτό που προωθεί η Επιτρο¬ 
πή Αλληλεγγύης στην Αϊτή και γνωστοποιήθηκε 
και σε εμάς. Το πρόγραμμα περιλαμβάνει την 
αγορά αγελάδων που θα τροφοδοτούν με γά¬ 
λα μητέρες που δεν καταφέρνουν να θηλάσουν 
εξαιτίας της ασιτίας, μωρά και τους λιγοστούς 
ηλικιωμένους που καταφέρνουν να επιβιώνουν. 
Ακόμη το πρόγραμμα προβλέπει τη δημιουργία 
ενός συνεταιρισμού και ενός κέντρου επαγγελ¬ 
ματικής κατάρτισης γυναικών (με μαθήματα 
κοπτικής-ραπτικής, κομμωτικής, χειροτεχνίας 
αλλά και γενικών γνώσεων). Το πρόγραμμα αυ¬ 
τό έχει πιλοτικό χαρακτήρα και θα δοκιμαστεί 
στην πόλη Φορτ Λιμπερτέ, πρωτεύουσα του 
βορειοανατολικού διαμερίσματος της χώρας. Η 
ομάδα «αλάνα», θέλοντας να ενισχύσει αυτό το 
πρόγραμμα, κυκλοφορεί ένα Έϋ με γυναικείες 
φωνές από την Αϊτή και από χώρες της Λατινικής 
Αμερικής. Αναζητήστε το... 
























πολιτικά τοπία 


Βραζιλία 

από τις αλλοτινές μνήμες υπανάπτυξης 

στις σημερινές εικόνες ανάπτυξης... 



Χον Ιανουάριο του 2007, αν ^λαβε την προεδρία για τη δεύτερη θη¬ 
τεία του, ο Βραζιλιάνος πρόεδρος Δούλα ανακοίνωσε το Πρόγραμμα για 
την Επιτάχυνση της Ανάπτυξης (ΡΑ(Ζ). Πρόκειται για ένα πακέτο έργων εκ¬ 
μετάλλευσης του εδάφους και του νερού για την παραγωγή εμπορευμάτων 
και ενέργειας. Προπάντων, όμως, για την παραγωγή κερδών. Δέντρα, ποτά¬ 
μια, βουνά, υπέδαφος, καλλιεργήσιμη γη, άνθρωποι, αναλώνονται για την 
επιτάχυνση της Ανάπτυξης. Το ίδιο πρόγραμμα περιλαμβάνει μέτρα για την 
αύξηση της ηλικίας συνταξιοδότησης (στη Βραζιλία υπάρχουν πολλοί που 
δουλεύουν από την ηλικία των ιο ή 12 ετών), τον περιορισμό του δικαιώμα¬ 
τος της απεργίας και τη... σημαντική μείωση του εργατικού κόστους. 

Πρέπει να ξεπεραστούν όλα τα εμπόδια που περιορίζουν την ανάπτυξη. 
Μεταξύ άλλων και κάποια μέτρα προστασίας του περιβάλλοντος και των 
ανθρώπων που ζουν σ’ αυτό. Δυστυχώς, υπάρχει ένα Ινστιτούτο (ΙΒΑΜΑ) 
που πρέπει να δίνει άδειες, λόγου χάρη, για να κλειστεί ένα ποτάμι και να 
φτιαχτεί υδροηλεκτρικό εργοστάσιο. Και το Ινστιτούτο ανήκει στην ευθύνη 
του Υπουργείου Περιβάλλοντος, του οποίου υπουργός είναι η ιθαγενικής 
καταγωγής Μαρίνα Σιλβα, κόρη σερινγκέιρο (εργάτη του καουτσούκ), η 
οποία ήταν συντρόφισσα του Τσίκο Μέντες, του πρωτοπόρου αγωνιστή της 
Αμαζονιας, που έκανε διεθνώς γνωστό το πρόβλημα της καταστροφής του 
Αμαζόνιου και δολοφονήθηκε από τους καταπατητές γης το 1988. 

Παρ’ όλη την απόλυτα συμβιβαστική πολιτική της, η υπουργός Περιβάλ¬ 
λοντος αντιστάθηκε αρκετό στην καταλήστευση του πλούτου της φύσης για 
την παραγωγή κέρδους. Το ΙΒΑΜΑ έδειχνε αυστηρότητα που δεντην ανέχο¬ 
νται οι επιχειρηματίες, γιατί φρενάρει την ανάπτυξη. Και τώρα του αλλάζουν 
τα φώτα. Οι εργαζόμενοι στο Ινστιτούτο ΙΒΑΜΑ κήρυξαν απεργία διάρκειας 
στις 14 Μάη. Μια πολιτική απεργία, ενάντια στην πολιτική καταστροφής του 
περιβάλλοντος. Μια απεργία που δεν αφορά μόνο τη Βραζιλία. 

Ας δούμε μερικές εικόνες ανάπτυξης. Η εταιρεία νοϋοηηίϊιτ) ήδη παρά¬ 
γει αλουμίνιο, στην πόλη που ονομάζεται Αλουμίνιο. Οι ρομαντικοί θα έλε¬ 
γαν ότι οι πόλεις, που άλλοτε έπαιρναν ονόματα πουλιών, τώρα παίρνουν 
ονόματα μετάλλων. Για να εκμεταλλεύεται τον βωξίτη η εταιρεία χρειάζεται 
ενέργεια. Ηδη έχει έξι δικούς της υδροηλεκτρικούς σταθμούς που παρά¬ 
γουν 270.000 Κ\ν. Το βραζιλιάνικο κράτος έχει χαρίσει στην εταιρεία όλα 
τα ποτάμια της κοιλάδας για να φτιάξει φράγματα και υδροηλεκτρικά ερ¬ 
γοστάσια. Εδώ και χρόνια, από τη δεκαετία του ’8ο, επιδιώκει να κάμψει 
τις αντιστάσεις του κόσμου και να φράξει τον ποταμό Ιγουαπέ, που είναι 
ο μόνος που ακόμα κυλά ελεύθερα στο Σάο Πάουλο. Η διαδικασία είναι 
απλή. Μόλις πάρει την άδεια, η κάθε Εταιρεία παίρνει δικό της το ποτάμι, 
το κλείνει, πνίγει τα χωριά, τις καλύβες και τις καλλιέργειες των ανθρώπων 
που ζούσαν δίπλα του, πλημμυρίζουν εκατομμύρια στρέμματα δάσους. 



Υπόσχεται αποζημιώσεις που δεν δίνει ποτέ. Ύστερα 
οι ίδιες εταιρείες, πουλούν πανάκριβα το ηλεκτρικό 
ρεύμα στο βραζιλιάνικο κράτος, που τους χάρισε το 
ποτάμι. Από τις όχθες του αναγκάζονται να φύγουν ιθα¬ 
γενείς φυλές, που ζούσαν εκεί εκατοντάδες χρόνια, και 
να μετακομίσουν στις φαβέλες των πόλεων ή κάτω από 
τις γέφυρες, να τους κυνηγάει η αστυνομία γιατί «βρο- 
μιζουν» την πόλη, να γίνουν μικροπωλητές και πάλι να 
τους κυνηγάει η αστυνομία ή να κάνουν καταλήψεις γης, 
και πάλι να τους κυνηγάει η αστυνομία. Μωρά ιθαγενών 
πεθαίνουν δίπλα στις εθνικές οδούς από ασιτία και, όσα 
επιζήσουν, κινδυνεύουν από τις πλαστικές σφαίρες των 
μπάτσων που θα έρθουν να τους διώξουν κι από εκεί. 
Οι ξεριζωμένοι από τα φράγματα έχουν φτιάξει την 
οργάνωση ΜΑΒ (Κίνημα Θυμάτων από Φράγματα) και 
























στις 23 Μάη κατέλαβαν... ολόκληρο το υδρο¬ 
ηλεκτρικό εργοστάσιο Τουκουροΐ. Μέχρι την 
ώρα που γράφεται το άρθρο είναι περικυκλω¬ 
μένο ι από... τον Ομοσπονδιακό Στρατό που 
έστειλε εκεί η κυβέρνηση. 

• Μέσα στις ζούγκλες της Βραζιλίας, υπάρ¬ 
χουν εκτάσεις γης που δεν είναι ακόμα ιδιοκτη¬ 
σία κανενός. Μιλάμε γι’ αυτό που ονομάζεται 
Κιλόμπο. Πρόκειται για κοινότητες μαύρων, 
οι οποίοι είναι απόγονοι σκλάβων που δρα¬ 
πέτευσαν και κρύφτηκαν στις ζούγκλες για να 
οργανώσουν τη ζωή τους ελεύθερα. Φτάνει 
όμως κι εκεί η ανάπτυξη και απειλεί να τους 
πάρει τη γη τους, που άλλοι την έχουν ήδη 
κατοχυρώσει νομικά κι άλλοι αγωνίζονται να 
την κατοχυρώσουν. Αν δεν τα καταφέρουν, οι 
απόγονοι σκλάβων θα γίνουν πάλι σκλάβοι για 
ένα πιάτο φαί στις φυτείες ζαχαροκάλαμου, 
που παράγουν φτηνό καύσιμο για τα αυτοκί¬ 
νητα των πόλεων. Εκεί, το αφεντικό τούς ταΐ¬ 
ζει χειρότερα απ’ ό,τι τάιζαντους προγόνους 
τους. Διότι, αν πέθαιναν από πείνα οι παλαιοί 
σκλάβοι, είχε ζημία το αφεντικό, ενώ σήμερα 
αν πεθάνουν εκατό από υπερκόπωση, θα έρ¬ 
θουν άλλοι εκατό πιο φρέσκοι. 

• Η υδροφόρος λεκάνη του ποταμού Μα- 
δέιρα είναι το 23% όλης της λεκάνης του Αμα¬ 
ζόνιου και συνεισφέρει με περίπου 15% του 
όγκου νερού που ο Αμαζόνιος εκβάλλει στον 
Ατλαντικό Ωκεανό. Οι πηγές του είναι στους 
πρόποδες των Ανδεων, στη Βολιβία και στο 
Περού, σε μια περιοχή με ιδιόμορφη μορφο¬ 
λογία, απ’ όπου το ποτάμι αντλεί πολύτιμα 

συστατικά. Εκεί θέλουν να φτιάξουν ένα μεγάλο φράγμα που θα παράγει 
3.500 μεγαβάτ και, ως τώρα, το υπουργείο Περιβάλλοντος αρνούνταν να 
δώσει άδεια, ενώ ταυτόχρονα αντιστέκονταν οι κάτοικοι της περιοχής που 
ζουν και στα τρία κράτη: Περού, Βολιβία και Βραζιλία. 

Για τα επόμενα 15 χρόνια προβλέπεται να κατασκευαστούν 200 φράγματα 
στη Βραζιλία... Η πολυπόθητη ανάπτυξη. 

• Παρ’ όλα αυτά, μήπως αυτό δεν είναι ανάπτυξη αλλά υπανάπτυξη; Μή¬ 
πως, πάλι, «ξένοι» εκμεταλλεύονται τον πλούτο της Βραζιλίας; Οι εταιρεί¬ 
ες που φτιάχνουν τα παραπάνω έργα, π.χ. Οεπίεγ§ο (Ιοιτεα, ΟάεδεεΗί:, ΟΚ 
Αητιεπο^, νοϋΟΓοίηάηι, είναι βραζιλιάνικες, οι ιδιοκτήτες τους γεννήθηκαν 
μέσα στα γεωγραφικά σύνορα της χώρας, δεν είναι ούτε Βορειοαμερικάνοι 
ούτε Ευρωπαίοι (φυσικά υπάρχουν κι αυτοί). Παρ’ όλο που η βραζιλιάνικη 
κυβέρνηση δίνει κυριολεκτικά «γη και ύδωρ» στις εταιρείες που θα φέρουν 
την ανάπτυξη, ντόπιες και ξένες, παρ’ όλο που υπάρχουν πάμπολλες «ξένες» 
εταιρείες, τα κέρδη δεν φεύγουν από τη χώρα όπως άλλοτε, αφού μέσα σε 
τρεις μήνες τα κεφάλαια κάνουν απόσβεση. 

• Πάει καιρός που η Βραζιλία και άλλες χώρες της Λατινικής Αμερικής δεν 
εξαρτώνται πια από τις εντολές του ΔΝΤ. Η περιζήτητη «εθνική ανεξαρτη¬ 
σία» είναι πραγματικότητα σε μεγάλο βαθμό. Τώρα δεν αποφασίζει το ΔΝΤ 
την οικονομική πολιτική αλλά οι εθνικές κυβερνήσεις. Τώρα τι θα γίνουμε 
χωρίς βαρβάρους; Για χρόνια οι «λαοί» πάλευαν ενάντια στους «ξένους», 
που αποφάσιζαν για τη μοίρα τους. Τώρα ποιοι θα είναι οι «ξένοι»; 

• Η εταιρεία ν^Ιε άο Κΐο ϋοτε είναι ιδιοκτησία ανθρώπων που γεννήθηκαν 
στον γεωγραφικό χώρο που ορίζεται από τα σύνορα του κράτους της Βρα¬ 
ζιλίας. Μαζί με μία Βρετανική, μία Αυστραλιανή και μία Κινέζικη εταιρεία 



παράγουν το 8ο%της παγκόσμιας παραγωγής σιδήρου. 
Πρόσφατα, η ν^Ιε με την κινέζικη Β^οδϋεεΙ έκλεισαν 
συμφωνία για να καθορίζουν αυτοί τις τιμές σιδήρου 
στον πλανήτη. Οικονομική Ανάπτυξη... 

Η ν&Ιε άο Κΐο ϋοτε, πρώην κρατική, έγινε ιδιωτική την 
εποχή της προεδρίας του Φερνάντο Ενρίκε Καρδόσο, 
χωρίς κανένα οικονομικό όφελος για το κράτος. Τώρα 
υπάρχει ένα ισχυρό κίνημα για την κρατικοποίησή της. 

Η ΡεϋΓοόΓΕδ είναι μία βραζιλιάνικη εταιρεία, με το 
34% των μετοχών της να ανήκουν στο κράτος (παρ’ όλο 
που διαφημίζεται ως κρατική). Αναπτύσσεται ραγδαία 
ώστε να λειτουργεί σε έντεκα χώρες, σε τρεις ηπείρους, 
και η Βραζιλία να είναι αυτάρκης σε πετρέλαιο. Γιατί 
όμως η βενζίνη φτάνει στους καταναλωτές 2-3 φορές 
ακριβότερη από τη Βενεζουέλα, ακριβότερη κι από 
την Αργεντινή; Αφού δεν επεμβαίνει πια το ΔΝΤ, ποιος 
επεμβαίνει; Γιατί η Ρ 6 ΠΌ 0 Γ 25 δεν υπολογίζει τα δάση 
του Εκουαδόρ, τα οποία καταστρέφει μαζί με τους κα¬ 
τοίκους τους; Η Βολιβία παράγει το φυσικό αέριο που 
εκμεταλλεύεται (σε μεγάλο ποσοστό) η βραζιλιάνικη 
Ρ6ΠΌ0Γα5. Γι’ αυτό οι Βολιβιάνοι δεν μπορούν να έχουν 
φτηνό αέριο, θα πει κάποιος. Σωστά. Τότε όμως οι Βρα¬ 
ζιλιάνοι (που «έχουν» την ΡεϋΓοόΓΕδ) γιατί πληρώνουν 
πιο ακριβό το φυσικό αέριο; 

Εξίσου βραζιλιάνικη είναι και η Αγεοοιζ ΟεΙυΙοδε, που 
ξηλώνει τα δάση για να φυτέψει καταστροφικούς ευκα¬ 
λύπτους που προορίζονται για την παραγωγή χαρτιού. 
Ήταν μάλιστα η εταιρεία-χορηγός της Εθνικής Ομάδας 
ποδοσφαίρου στο περασμένο Μουντιάλ και τη διαφήμι¬ 
ζε ο γνωστός Πελέ. Στις τελευταίες εκλογές υποστήριξε 
οικονομικά πάρα πολλούς βουλευτές και γερουσιαστές, 
με ποσά που ξεπερνούν τα δύο εκατ. ευρώ (στοιχεία 
του Εκλογικού Δικαστηρίου, 5 ΤΕ). 

• Για χάρη της ανάπτυξης δίνονται φοροαπαλλαγές 
σε εξαγωγείς σόγιας, ζάχαρης, καφέ, αιθανόλης, αυτο¬ 
κινητοβιομηχανίες, φαρμακοβιομηχανίες, τσιμεντοβιο¬ 
μηχανίες, ναυπηγεία, αεροπορική βιομηχανία, ορυχεία. 
Η ΒΝϋΕ 5 (Τράπεζα Ανάπτυξης) δίνει πλουσιοπάροχες 
επιδοτήσεις στους επιχειρηματίες. Όταν η \/οΙΙ<δνν3.§0η 
απείλησε με μαζική απόλυση 1.500 εργατών, ήταν αρκε¬ 
τή η απειλή της ΒΝϋΕδ για διακοπή των επιδοτήσεων. 
Η μαζική απόλυση δεν έγινε, απολύθηκαν όμως οι συν¬ 
δικαλιστές... 

Για την ανάπτυξη γίνονται δημόσια έργα με ανάθεση 
σε ιδιώτες και, στις ι8 Μάη, η Ομοσπονδιακή Αστυ¬ 
νομία συνέλαβε 49 άτομα, ιδιοκτήτες εταιρειών και 
πολιτικούς, μεταξύ των οποίων κυβερνήτες πολιτειών, 
βουλευτές και δημάρχους, που είχαν το μεγαλύτερο 
κύκλωμα διανομής των δημοσίων έργων. Αραγε πόσοι 
θα πάνε στην ίδια φυλακή με τον μαύρο πιτσιρικά από 
τη φαβέλα που έκλεβε πορτοφόλια; Αραγε θα φάνε το 
ίδιο ξύλο από τους μπάτσους, όπως ο 46χρονος μαύρος 
τραγουδιστήςΉΓθΐηίαδ Ρθιέϊγβ. άζ δϋνα, που τον σκότω¬ 
σαν με βασανιστήρια σε αστυνομικό τμήμα του Μαρα- 
νιάο, ενώ είχε συλληφθεί «κατά λάθος»; 

Το πρόγραμμα ανάπτυξης περιλαμβάνει απόλυτη ελευ¬ 
θερία για τις μπίζνες, όποιος, όμως, πουλάει καραμέλες 
στα φανάρια χωρίς τιμολόγια, συλλαμβάνεται, το εμπό- 


















ρεύμα κατάσχεται και ο εγκληματίας δεν έχει να πληρώ¬ 
σει δικηγόρο. Επιπλέον είναι βρόμικος και δεν ξυπνά 
καθόλου τη συμπάθεια των δικαστών, οι οποίοι στον 
δρόμο για τη δουλειά τους αναγκάζονται να κλείνουν τα 
τζάμια των αυτοκινήτων τους, για να μη λερωθούν από 
το χνώτο των παιδιών στα φανάρια. Στο τέλος, ο εγκλη¬ 
ματίας θα κλειστεί σε άθλιες φυλακές, όπου οι φύλακες 
θα τον βασανίζουν και, όταν βγει, η μόνη λύση που θα 
έχει είναι η παρανομία και το περιθώριο. 

Μέσα στον Απρίλιο, η Γερουσία της Βραζιλίας ψή¬ 
φισε με μεγάλη πλειοψηφια τη μείωση του κατώτερου 
ορίου ηλικίας που θεωρείται κάποιος ανήλικος για τη 
δικαιοσύνη, με στόχο να καταπολεμηθεί η εγκληματι¬ 
κότητα από τις μικρές ηλικίες. 

• Από την ανάπτυξη της Βραζιλίας το χρηματιστή¬ 
ριο έχει ανέβει 20.000 μονάδες τον τελευταίο χρόνο, 
12.000 μονάδες το τελευταίο τρίμηνο του Προγράμ¬ 
ματος Επιτάχυνσης της Ανάπτυξης. Αρα, δεν χάνουν 
οι Βραζιλιάνοι από την ανάπτυξη, έχουν κέρδη ώστε 
να αγοράζουν τσάντα Ι_υί$ νυώοη 3.500 ευρώ η μία και 
να μετακινούνται με ελικόπτερα από το σπίτι τους στη 
δουλειά. Στο Σάο Πάουλο υπάρχουν τουλάχιστον 270 
ελικοδρόμια σε ταράτσες κτιρίων. 

Τέλος, το βραζιλιάνικο κράτος ξοδεύει σε κοινωνικές 
παροχές συνολικά 26 δις δολάρια. Αυτές τις μέρες οι 
εφημερίδες έγραψαν ότι τα έσοδα των τραπεζών από 
υπηρεσίες (όχι από τόκους) ήταν ακριβώς 26 δις δο¬ 
λάρια. 

Μια ουσιαστική νέα εξέλιξη 
στο κίνημα της Βραζιλίας 

• Ο κόσμος του κινήματος στη Βραζιλία είναι πο¬ 
λύ αποδυναμωμένος. Θα έλεγε κανείς ότι δεν κινείται 
τίποτα. Στην εικόνα αυτή συμβάλλει και ο απόλυτος 
έλεγχος της ενημέρωσης από τέσσερις ιδιωτικές εται¬ 
ρείες. Παρ’ όλα αυτά, οι «μυημένοι» θα μάθουν για 
διμηνη απεργία εκπαιδευτικών στη μια πολιτεία, για 
γενική απεργία των δημοσίων υπαλλήλων στην άλλη 
πολιτεία (η Βραζιλία είναι ομοσπονδιακό κράτος και η 
κάθε πολιτεία έχει τη δική της, αυτόνομη, πολιτειακή 
κυβέρνηση, πέραν της ομοσπονδιακής). Οποιοσδή¬ 
ποτε κάτοικος του Σάο Πάουλο θα μπλοκαριστεί από 
την απεργία των εργαζομένων στο Μετρά, που είναι 
μια πολιτική απεργία, εξαιρετικής σημασίας για όλους 
τους εργαζόμενους. Οι εργαζόμενοι στο Μετρά μάχο¬ 
νται ενάντια στον νόμο που δίνει το δικαίωμα πρόσλη¬ 
ψης προσωπικού δίχως σύμβαση εργασίας, λες και ο 
υπάλληλος είναι επιχειρηματίας που παρέχει υπηρε¬ 
σίες στον εργοδότη του (αυτό που στην Ελλάδα είναι 
γνωστό ως «δελτίο παροχής υπηρεσιών») και δεν έχει 
δικαίωμα σε ασφάλεια, σύνταξη κ,λπ. Την εφαρμογή 
του νόμου έχει μπλοκάρει με βέτο ο πρόεδρος Λούλα, 
ωστόσο η Βουλή και η Γερουσία πιέζουν για την εφαρ¬ 
μογή του. Νικηφόρα απεργία των εργατών καθαριότη¬ 
τας, απεργίες τραπεζικών, μεταλλουργίας κ.λπ. 

• Οι εργάτες γης έκαναν ιδ καταλήψεις εκτάσεων, κτι¬ 
ρίων, μπλόκα δρόμων κ,λπ. απαιτώντας γη. Οι άστεγοι 


των πόλεων επίσης κάνουν καταλήψεις και διαδηλώσεις. Φοιτητές είναι σε 
κινητοποιήσεις σε πολλές πόλεις και στο Σάο Πάουλο έχουν καταλάβει για 
μέρες την Πρυτανεία. 

• Η 23η Μάη ήταν μέρα δυναμικών κινητοποιήσεων στη Βραζιλία. Απεργί¬ 
ες, μπλόκα σε δρόμους, διαδηλώσεις, καταλήψεις. Απεργοί στις βιομηχανί¬ 
ες μετάλλου και πετρελαίου, καθώς και τραπεζικοί, έκλεισαν τους δρόμους 
προς το μεγαλύτερο λιμάνι της χώρας, αγρότες έκλεισαν μεγάλες οδικές 
αρτηρίες, έγιναν συγκεντρώσεις στη Βουλή, σε υπουργεία, στον σύλλογο βι- 
ομηχάνων. Καθολική ήταν η απεργία στην Ρευοδι-αε και την ΕγπΒγβ,θγ (παρα¬ 
γωγή πετρελαίου και αεροπλάνων, αντίστοιχα), πολλές δημόσιες υπηρεσίες 
παρέλυσαν και οι απεργοί εκπαιδευτικοί συγκρούστηκαν με την αστυνομία. 

Νέα συσπείρωση 

• Παρ’ όλο όμως που υπάρχουν κινήματα και αγώνες, δεν έχουν τη δυ¬ 
ναμική να επηρεάσουν τη συνολική πολιτική κατάσταση, που γίνεται όλο 
και χειρότερη για τους από κάτω. Ποιο είναι το σημερινό σκηνικό; Υπάρχει 
το Συντονιστικό των Κοινωνικών Κινημάτων ^Μ5), όπου συσπειρώνονται 
διάφορες οργανώσεις από ολόκληρη τη Βραζιλία και κυρίως η εργατική 
ομοσπονδία (ΖΙΙΤ και η φοιτητική ΙΙΝΕ, που «πρόσκεινται» στο κυβερνητικό 
Εργατικό Κόμμα, η νία (Εαηιρεδΐη^ και η Πορεία Γυναικών. 

• Τμήματα που διαφώνησαν με την πολιτική γραμμή της (ΕϋΤ επιχειρούν 
να ανασυγκροτηθούν σε μαχητικό συνδικαλισμό, δημιουργώντας το συντο¬ 
νιστικό ΙηϋεΓδίηάώαΙ. Συνδικαλιστές και αγωνιστές που πρόσκεινται πολιτι¬ 
κό στο Ρ 50 Ι_, το Ρ 5 ΤΙΙ και ανεξάρτητοι αριστεροί δημιούργησαν την ομο¬ 
σπονδία (ΌΝΐυΤΑδ (βλ. «αλάνα» τ. 3), που 
συσπειρώνει σωματεία, κοινωνικά κινήματα 
και φοιτητές. Τέλος, υπάρχει η συσπείρωση 
ΑδδθΓηΒΙθία ΡορυΙ^Γ, με ευρύ φάσμα λαϊκών 
δυνάμεων, όπως οι κοινωνικές επιτροπές της 
καθολικής εκκλησίας, κινήματα γυναικών, η 
νία (Ζ^ιηρεδίη^ και πολλά μαχητικά συνδικά¬ 
τα. 

• Αυτές οι οργανώσεις αποφάσισαν να 
δημιουργήσουν ένα κοινό πλαίσιο πάλης, με 
συγκεκριμένες διεκδικήσεις που αντιπαλεύ¬ 
ουν τις αντιδραστικές μεταρρυθμίσεις της 
κυβέρνησης και με χρονοδιάγραμμα αγώνων. 

Μετά τις πρωτομαγιάτικες διαδηλώσεις, ως 
σημαντικότερη ημερομηνία καθορίστηκε η 
Μέρα Αγώνα στις 23 Μαΐου. 

• Όπως τόνισε ο Ζ.Π. Στέντιλε, εκπρόσω¬ 
πος του ΜδΤ (Κίνημα των Χωρίς Γη), πρόκει¬ 
ται για ένα συντονισμό δίχως «ηγεμονισμούς 
ή σεχταρισμούς». 

Η γενική κατεύθυνση είναι «ούτε ένα δικαί¬ 
ωμα λιγότερο» αλλά και επιθετικά αιτήματα, 
όπως κρατικοποιήσεις μεγάλων επιχειρήσε¬ 
ων που χαρίστηκαν στο κεφάλαιο την περίο¬ 
δο του άγριου νεοφιλελευθερισμού. 

Ωστόσο, είναι μόνο η αρχή και δεν φαίνε¬ 
ται άμεσα στον ορίζοντα ένα νέο δυναμικό 
ρεύμα διεκδικήσεων, και ακόμα περισσότε¬ 
ρο απέχει από τη συγκρότηση μιας εναλλα¬ 
κτικής πολιτικής λύσης, για τη μετά Λούλα 
εποχή. Είναι, όμως, ένα σημαντικό βήμα που 
ενθαρρύνει τον κόσμο που αγωνίζεται. 

Κριτών Ηλιόπουλος 



















πολιτικά τοπία 


Ποιος θυμάται τις Μαλβίνες; 

25 χρόνια από τον πόλεμο των Φόκλαντ 


Ηταν Απρίλης του 1982. Η στυγερή δικτατορία του Βιντέλα στην Αργεντι¬ 
νή είχε ξεπεράσει σε δολοφονίες και εξαφανίσεις αυτήν του Πινοτσέτ στη 
Χιλή. Αισθανόμενη πλέον ότι το μίσος του λαού δεν θα την άφηνε για πολύ 
καιρό ήσυχη, επιχείρησε να τονώσει το «εθνικό συναίσθημα» με μια επίθε¬ 
ση στα νησιά Μαλβίνες (Φόκλαντ σύμφωνα με τους Εγγλέζους). Αυτό δίνει 
την ευκαιρία στη «σιδηρό κυρία» Μάργκαρετ Θότσερ να γελοιοποιήσει τον 
Βιντέλα. Η ανύπαρκτη στρατιωτική μηχανή της Αργεντινής κατατροπώθηκε 
από την ιμπεριαλιστική υπερδύναμη της Αγγλίας. 

Ο τραγικός απολογισμός: 649 νεκροί Αργεντινοί στρατιώτες, που είναι 
θαμμένοι στο κοιμητήριο του Δαρβίνου, στα υπό αγγλική κατοχή νησιά. 
Για τους Αργεντινούς, ο πόλεμος αυτός αποτελεί μια διαρκή πληγή και τη 
μεγαλύτερη ντροπή της ιστορίας τους. Το μόνο θετικό από την υπόθεση 
αυτή ήταν ότι έγινε ο καταλύτης για την κατάρρευση της χούντας. (Όσο το 
γράφω... κάτι μου θυμίζει... κάτι μου θυμίζει...) 



Η εκδίκηση από... «το χέρι του θεού» 

Λέγεται ότι η εκδίκηση είναι ένα πιάτο που τρώγεται κρύο, αλλά για τους 
Αγγλους νομίζω ότι ήταν καυτό. Στο παγκόσμιο κύπελλο ποδοσφαίρου, το 
1986, που έγινε στο Μεξικό, συναντιούνται στα προημιτελικά η Αργεντινή με 
την Αγγλία. Το παιχνίδι γίνεται στις 22 Ιουνίου στο στάδιο Αζτέκα της Πόλης 
του Μεξικού. Το πρώτο ημίχρονο λήγει ισόπαλο χωρίς τέρματα. Στο δεύ¬ 
τερο ημίχρονο, στο 510 λεπτό, ο «πίμπο ντ’ όρο» (χρυσό παιδί) της Αργε¬ 
ντινής Ντιέγκο Μαραντόνα, δέχεται την μπάλα κάτω από τη σέντρα. Κάνει 
μια στροφή προς την εστία των Αγγλων και σε χρόνο δέκα δευτερολέπτων 
διανύει μια απόσταση 62 μέτρων, ντριπλάροντας πέντε Αγγλους ποδοσφαι¬ 
ριστές και κατόπιν τον τερματοφύλακα και στέλνει την μπάλα στο άδειο τέρ¬ 
μα. Κατά την ξέφρενη κούρσα κτύπησε την μπάλα δώδεκα φορές και όλες 
με το αριστερό του πόδι. Το γκολ αυτό έχει χαρακτηριστεί ως «το γκολ του 
2θού αιώνα». 

Πριν προλάβουν να συνέλθουν οι Αγγλοι, στο 550 λεπτό, ο Ντιεγκίτο ξα¬ 
ναχτυπά. Σέντρα στην περιοχή, ο Μαραντόνα σηκώνεται για κεφαλιά και η 
μπάλα στα δίχτυα. 

Όπως έδειξε το ριπλέι, το γκολ σημειώθηκε όχι από το κεφάλι του αλλά από 
το... χέρι του. Ο ίδιος, σε δηλώσεις του μετά τη λήξη του αγώνα, είπε: «για να νι¬ 
κήσουμε έβαλε και... ο θεός το χέρι του». Και το γκολ αυτό έμεινε στην ιστορία 
ως... «το χέρι του θεού». Το παιχνίδι έληξε 2-ι, οι Αγγλοι πήγαν πίσω στα σπίτια 
τους και η Αργεντινή ολόκληρη στους... εφτά ουρανούς. Αν και κατάκτησαν τε¬ 
λικά το κύπελλο, νομίζω ότι ο χρόνος σταμάτησε γι’ αυτούς στις 22 Ιουνίου... 

Οι Μαλβίνες σήμερα 

Σήμερα οι Μαλβίνες, υπό αγγλική διοίκηση, έχουνπληθυσμ 03 .οοο κατοίκων, 



^ΜϋΙ·^· 

από τους οποίους οι 2.οοο ζουν στην πρωτεύουσα 
Στάνλει, ένα χωριό με σπιτάκια που έχουν χρωματι¬ 
στές στέγες. Ο πληθυσμός είναι κυρίως ιθαγενείς, 
με ένα ιο% Χιλιανούς, οι οποίοι μάλιστα «έφεραν» 
την ισπανική γλώσσα στα νησιά. Οι χωμάτινοι δρό¬ 
μοι, όπου κόλπαζαντα άλογα των γκάουτσος, έχουν 
αντικατασταθεί από ασφόλτινους, όπου τρέχουν 

καμιονέτες 4X4· 

Κύριες πηγές εσόδων είναι η αλιεία (μουρουνέ- 
λαιο), η κτηνοτροφία και το πετρέλαιο. 

Πρόσφατα ανακαλύφθηκαν στο αρχιπέλαγος των 
Μαλβίνωννέα πλούσια κοιτάσματα πετρελαίου και 
αυτό έχει φέρει στα νησιά μια σειρά από τεχνικές 
εταιρείες, κυρίως Χιλιάνικες, που ετοιμάζουν τις 
υποδομές για την άντλησή του. Την αλιεία εκμε¬ 
ταλλεύονται ισπανικές εταιρείες, ενώ τα κέρδη του 
μαύρου χρυσού καρπώνονται η ολλανδο-βρετανική 
Σελ ( 5 ΗεΙΙ) και η ιταλική Ατζίπ (Α§ίρ). Αεροπορική 
σύνδεση υπάρχει μόνο από το Λονδίνο και το Σαντι¬ 
άγο. Μοναδική εφημερίδα στα νησιά είναι η αγγλό¬ 
φωνη Πένγκουϊν Νιους, με Νεοζηλανδή εκδότρια. 

Άγγλοι... γενίτσαροι 

Η εκπαίδευση ακολουθείτο αγγλικό σύστημα και 
οι... προοδευτικοί Άγγλοι αναλαμβάνουν τη συνέχι¬ 
ση των σπουδώντων νέων με δικό τους έξοδα. Από 
την ηλικία των δεκατεσσάρων ετών, τους στέλνουν 
στη... μητέρα Αγγλία για συνέχιση και ολοκλήρω¬ 
ση των σπουδών τους. Κατόπιν, εμποτισμένοι από 
ιδεώδη της γηραιός Αλβιόνας (και ολίγη από... 
Μπλερ), επιστρέφουν στο αρχιπέλαγος. 

Η Αργεντινή θέτει θέμα αλιείας και άντλησης πε¬ 
τρελαίου στα δικό της χωρικά ύδατα και καταφεύ¬ 
γει στα διεθνή δικαστήρια. Ο Κίρσνερ, μάλιστα, 
σκέφτεται να θέσει και θέμα διεκδίκησης των νησι¬ 
ών, αλλά ως τώρα δεν το διατυπώνει επίσημα. 

Για όλα αυτό, ο Βρετανός κυβερνήτης ΑλανΧακλ 
απαντά: «Το Ηνωμένο Βασίλειο είναι πάντα σύμ¬ 
φωνο με την αυτοδιάθεση των λαών. Αν ένας λαός 
θέλει ανεξαρτησία ή να ενωθεί με άλλη χώρα, είναι 
ελεύθερος να το κάνει. Αυτό δεν έχει διατυπωθεί 
ποτέ ως τώρα από τους κατοίκους των νησιών». 

Και πώς να διατυπωθεί, άλλωστε, αφού επί ένα 
τέταρτο του αιώνα δημιουργούνται Αγγλοι... γενί¬ 
τσαροι. Εεε... ρε... Ντιέγκο που σας χρειάζεται... 

Η τραγωδία του πολέμου έχει αποτυπωθεί σε 
δυο ταινίες, μια από την κάθε πλευρά. 

Στην Αγγλία, με τίτλο «Το παιχνίδι των Φόκλαντ», 
που παίχτηκε το 2006 στο Τσανελ ψ και πήρε κακές 
κριτικές από τον τύπο, και στην Αργεντινή, με την 
ταινία «Φωτισμένοι από τη φωτιά», του Τρίσταν 
Μπόουερ (2005), που διακρίθηκε σε διεθνή φε¬ 
στιβάλ και πήγε αρκετό καλά και στις αργεντίνικες 
αίθουσες. 

ΜιχάληςΑνιτσάκης 


ΕΚΟΥΑΔΟΡ Το στοίχημα της Συντακτικής Συνέλευσης 

«Η μάχη για τη Συντακτική Συνέλευση είναι 
η μητέρα όλων των μαχών στο Εκουαδόρ, αν 
χάσουμε αυτή θα χάσουμε τον πόλεμο», δή¬ 
λωσε ο Ραφαέλ Κορέα, πρόεδρος της χώρας, 
σε πρόσφατη ραδιοφωνική ομιλία του στη δι¬ 
άρκεια της τακτικής σαββατιάτικης εκπομπής 
του. Ο ίδιος έχει θέσει τη συνέχιση της προ¬ 
εδρικής του θητείας στη διάθεση αυτής της 
Συντακτικής Συνέλευσης. Όχι γιατί αμφισβη¬ 
τείται από κανέναν η νομιμότητα της εκλογής 
του, αλλά γιατί ευθύς εξαρχής είχε δηλώσει 
ότι η Συντακτική Συνέλευση αποτελεί αφετηρία για ένα νέο ξεκίνημα στο 
Εκουαδόρ. Κάτω απ’ αυτό το πρίσμα, άλλωστε, ο Κορέα δεν παρουσίασε 
δικούς του υποψήφιους βουλευτές στις γενικές εκλογές του Νοεμβρί¬ 
ου του 2006, θεωρώντας πως δεν έπρεπε να προσφέρει κύρος σ’ έναν 
ολοκληρωτικά ανυπόληπτο θεσμό, όπως ήταν το κοινοβούλιο. Το δημο¬ 
ψήφισμα για την έγκριση της προεδρικής εξαγγελίας ώστε να συσταθεί 
Συντακτική Συνέλευση, έδωσε ποσοστό 81,7% στην προεδρική πρόταση. 
Ηταν μια συντριπτική νίκη του Κορέα απέναντι σε μια συντηρητική αντι¬ 
πολίτευση, που δεν έπαψε, από την πρώτη κιόλας μέρα της ορκωμοσίας 
του νέου προέδρου, να ορθώνει εμπόδια στο έργο του. 

Η επόμενη πράξη θα παιχτεί στις εκλογές για την ανάδειξη των 130 με¬ 
λών της Συνέλευσης που θα διαμορφώσουν το νέο Σύνταγμα της χώρας 
και τους νέους κανόνες του πολιτικού παιχνιδιού. Οι εκλογές θα διεξα- 
χθούν στις 30 Σεπτεμβρίου 2007 και όλο το φάσμα των πολιτικών δυνάμε¬ 
ων θα βρίσκεται στη σκηνή διεκδικώντας το μεγαλύτερο δυνατό μερίδιο 
αντιπροσώπων. Αυτή τη φορά έδρες θα διεκδικήσουν και οι κομματικοί 
υποστηρικτέςτου προέδρου που συσπειρώνονται στον κομματικό φορέα 
ΡΑΙδ (ΧΩΡΑ). Συνολικά έντεκα κομματικοί σχηματισμοί θα διεκδικήσουν 
την εκπροσώπησή τους στη Συντακτική Συνέλευση, ενώ ήδη άρχισαν να 
διαμορφώνονται και οι πρώτες συμμαχίες. 

Ταυτόχρονα, όμως, απέναντι στην κυβέρνηση διεξάγεται ένας πολιτι¬ 
κοοικονομικός πόλεμος, κυρίως από την πλευρά των τραπεζών και των 
μεγάλων επιχειρηματικών συμφερόντων. Ο πόλεμος αυτός έχει ενταθεί 
μετά την κατάθεση του Νόμου Οικονομικής Δικαιοσύνης, με τον οποίο ο 
Κορέα προσπαθεί να περιορίσει τα κέρδη των τραπεζών και να εμποδίσει 
τον έλεγχο των μέσων μαζικής επικοινωνίας από τις μεγάλες εταιρίες. Σε 
αντιπερισπασμό, τα ιδιωτικά κανάλια διεξάγουν τον «πόλεμο των βίντεο», 
καθώς καθημερινά προβάλλουν εικόνες δυσφημιστικές για την κυβερνητι¬ 
κή παράταξη. Από τη δική τους μεριά, τα κοινωνικά κινήματα, κυρίως το 
ισχυρό ιθαγενικό κίνημα και πολιτικές οργανώσεις της αριστερός, παρά το 
γεγονός ότι στήριξαν την εκλογή του Κορέα στον δεύτερο καθοριστικό 
γύρο, φροντίζουν να κρατούν αποστάσεις από την κυβερνητική πολιτική. 

Η εμπειρία που είχαν από τη σύμπλευση με τον προηγούμενο πρόεδρο 
Γκουτιέρες, τον οποίο στη συνέχεια οι ίδιοι εξανάγκασαν σε παραίτηση, 
έχει αφήσει τα τραύματά της. 

Ο Κορέα φαίνεται να ακολουθεί τον άνεμο αλλαγής που φυσά στη Λα¬ 
τινική Αμερική, αν και με πιο συγκρατημένα βήματα από ό,τι ο Τσάβες ή ο 
Μοράλες. Το αδιαμόρφωτο ακόμα πολιτικό σκηνικό ασφαλώς δεν ευνοεί 
τη λήψη ριζοσπαστικών μέτρων μεγάλης έντασης. Η αποσαφήνιση της 
πολιτικής Κορέα θα γίνει ύστερα από τις εκλογές για την ανάδειξη των 
μελών της Συντακτικής Συνέλευσης και αφού θα έχει διαμορφωθεί ήδη 
ένας συσχετισμός δυνάμεων. 

Στέλιος Γαβριηλίδης 























πολιτικά τοπία 


Ουοτ!!!! 

Συνεχίζουμε τη στήλη, 
στην οποία παρουσιάζουμε 
τους «κακούς», τους πολύ κακούς, 
είτε είναι άτομα, 
είτε είναι επιχειρήσεις. 
Τα αισθήματά μας γι’ αυτούς 
εκφράζονται εύγλωττα 
στο όνομα της στήλης. 


Οταν έμαθα για την (ΙοΙοηώ 0ί£ηί030 
(«Αποικία Αξιοπρέπεια»), τον Δεκέμβριο 
του 2004, αδυνατούσα να πιστέψω ότι 
μπορεί το Κακό να συμπυκνωθεί τόσο 
πολύ σε μια στιγμή, σε έναν άνθρωπο, 
σε έναν τόπο. Κι όμως, το Κακό υπήρχε 
και επί τέσσερις δεκαετίες στη Χιλή έκα¬ 
ναν πως δεν το έβλεπαν. Στην Ελλάδα, το 
περιοδικό «Λατινική Αμερική» είχε ήδη 
γράψει, από τις αρχές της δεκαετίας του 
’8ο. Στη Γερμανία και στις ΗΠΑ, ομοίως, 
δημοσιεύματα έθεταν ερωτήματα χωρίς 
να λαμβάνουν απαντήσεις. 

Προσωποποίηση του Κακού, εδώ, είναι 
ο Ρ&υΙ 5οΗοΓθγ δοήηείάεΓ, που γεννήθη¬ 
κε τον Δεκέμβριο του 1921 στη Γερμανία. 



Εντάχθηκε από μικρός στη χιτλερική νεο¬ 
λαία και στον πόλεμο υπηρέτησε στα 55 
ως νοσοκόμος. Μετά τον πόλεμο ίδρυσε 
ένα λουθηρανικό ευαγγελικό ορφανοτρο¬ 
φείο στην Βόννη και το 1959 μια ιδιωτική 
φιλανθρωπική οργάνωση. Την ίδια χρονιά 
κατηγορήθηκε για σεξουαλική κακοποίη¬ 
ση δύο παιδιών και λίγο μετά εξαφανίστη¬ 
κε από τη Γερμανία, ακολουθούμενος από 
μερικούς εκ των οπαδών του. Πιθανώς να 
φυγαδεύτηκε από το δίκτυο 0065$α, το 
οποίο είχαν χρησιμοποιήσει για να ξεφύ- 
γουν ουκ ολίγοι επιφανείς Ναζήδες. 

Το 1961, ο Σέφερ εμφανίστηκε, μαζί με 
τους ακολούθους του, στη Χιλή. Μεταξύ 
αυτών των ακολούθων ήταν και μερικό 


παιδιά με τους γονείς τους ή που τον είχαν 
ακολουθήσει με τη συναίνεση των γονιών 
τους. Αργότερα, όμως, αποδείχτηκε πως 
μερικό από τα παιδιά είχαν απλά απαχθεί 
από τη Γερμανία. Η κυβέρνηση του έδω¬ 
σε την άδεια να ιδρύσει μια φιλανθρωπι¬ 
κή κοινότητα στο Παράλ, 350 χιλιόμετρα 
νότια του Σαντιάγο, στους πρόποδες 
των Ανδεων. Ο Σέφερ αγόρασε, έναντι 
άγνωστου αλλά πάντως μεγάλου ποσού, 
μια τεράστια έκταση πολλών δεκάδων τε¬ 
τραγωνικών χιλιομέτρων, την περιέφραξε 
και η ΟοΙοηώ ϋίξηίάϊά έγινε μια κλειστή 
αγροτική κοινότητα, βασισμένη στη σκλη¬ 
ρή εργασία. Ο γιος τού επικεφαλής της 
μυστικής αστυνομίας της χούντας, του 
Μανουέλ Κοντρέρας, λέει ότι ο πατέρας 
του μαζί με τον Πινοτσέτ επισκέφτηκαν 
τη φόρμα το 1974 και ότι ο Κοντρέρας 
ήταν καλός φίλος του Σέφερ. 

Οι περίπου 250 ενήλικες κάτοικοι της 
ΟοΙοηίβ Οί^ηίόεά, δούλευαν όλη μέρα 
στα χωράφια, το βουστάσιο και τους 
φούρνους. Τα παιδιά έμεναν χώρια από 
τους γονείς τους σε κοιτώνες αρρένων και 
θηλέων, μάθαιναν να τους προσφωνούν 
«θείο» και «θεία», το σεξ μεταξύ ενηλίκων 
αποθαρρυνόταν και ο Σέφερ, ο «μεγάλος 
θείος», καλούσε τα πιτσιρίκια στο κρεβά¬ 
τι του. Το χωριό έμοιαζε με έναν βαυαρι¬ 
κό παράδεισο. Η είσοδος του οικισμού 
φυλασσόταν από ενόπλους και στην περί¬ 
μετρο υπήρχαν περίπολοι αλλά το νοσο¬ 
κομείο των 65 κλινών, δυσανάλογα μεγάλο 
για τόσο μικρή κοινότητα, δεχόταν ντόπι¬ 
ους για δωρεάννοσηλεία. Μερικό ινδιανά- 
κια κατέληγαν εσώκλειστα, αφού οι γονείς 
τους δεν μπορούσαν να τα θρέψουν. Και 
φαίνεται πως τα περιλόβαινε ο Σέφερ. 

Η έξοδος απαγορευόταν για τους πά- 
ντες. Και οι ελάχιστοι που κατά καιρούς 
ξέφυγαν, έκαναν λόγο για σκληρές σω¬ 
ματικές τιμωρίες, στα όρια των βασα¬ 
νιστηρίων, για υποχρεωτική χορήγηση 
φαρμάκων που επηρέαζαν τη μνήμη και 
για σεξουαλικές κακοποιήσεις. Το 1966, 
ένας 2θχρονος ονόματι Βόλφγκανγκ Μί- 
λερ, απέδρασε από την «αποικία» και κα¬ 
τήγγειλε ότι τον υποχρέωναν να δουλεύει 
με τις ώρες στα χωράφια και τον έδερναν, 
ότι ο Σέφερ τον κακοποιούσε σεξουαλικό 
όταν είχαν πρωτοέρθει στη Χιλή και πως, 
όταν αντιδρούσε, τον ανάγκαζε να πάρει 
φάρμακα, που του αλλοίωναν τη μνήμη. 
Την ίδια χρονιά απέδρασε και η Βιλελμίνα 
Λίντεμαν, η οποία έκανε επίσης λόγο για 
υποχρεωτική χορήγηση φαρμάκων και μά¬ 
λιστα είχε ίχνη πρόσφατων ενέσεων. Γρή- 



Ο Πάουλ Σέφερ 

και η «Αποικία Αξιοπρέπεια» 





































γορα, όμως, απέσυρε την κατάθεσή της, 
καθώς την επισκέφθηκε ένας εκπρόσω¬ 
πος της αποικίας και της ανακοίνωσε ότι 
είχε έρθει ο σύζυγός της από τη Δυτική 
Γερμανία και την περίμενε στην αποικία. Η 
Λίντεμαν επέστρεψε στην αποικία για να 
μην ξανακουστεί ποτέ. 

Οι φήμες που κυκλοφορούσαν στις 
αρχές της δεκαετίας του ’γο, πυροδότη¬ 
σαν μια δικαστική έρευνα, η οποία όμως 
ξεχάστηκε με την ανατροπή του Σαλβα¬ 
δόρ Αλιέντε. Η χούντα του Πινοτσέτ δεν 
άργησε να ζητήσει τις υπηρεσίες του Σέ- 
φερ. Ο φίλος του, ο Κοντρέρας, ο αρχη¬ 
γός της ϋΙΝΑ, αξιοποίησε το άβατο της 
ΟοΙοηώ Οί^ηίάιά ως χώρο ανακρίσεων 
και εκτελέσεων. Λες και δεν του έφταναν 
οι στρατώνες του Σαντιάγο! Όταν, το 
2004, ύστερα από καταγγελίες αριστερών 
που βασανίστηκαν εκεί, άνοιξαν οι πύλες 
αυτού του προδρομικού Γουαντάναμο, τί¬ 
ποτε δεν μαρτυρούσε, εκ πρώτης όψεως, 
τα βασανιστήρια. Κι όμως, κάτω από την 
επιφάνεια του εδάφους υπήρχαν κελιά και 
δωμάτια ανακρίσεων συνδεόμενα με στο¬ 
ές, οι οποίες άνοιγαν μόνο από μέσα. Όλο 
αυτό το υπόγειο δίκτυο είχε κατασκευα¬ 
στεί από κρατούμενους. Οι είσοδοί του 
ήταν καλά καμουφλαρισμένες ως λοφάκια 
σκεπασμένα με πλούσιο γρασίδι. Πάνω 
από την κόλαση, έβλεπες μόνο ένα πάρκο. 
Κι όποιος δεν ήθελε να ξέρει, απλά δεν 
κοίταγε. Οι κρατούμενοι έφταναν νύχτα, 
ύστερα από πολύωρο ταξίδι, χωρίς φυσικά 
να γνωρίζουν πού βρίσκονταν και τι θα πά- 
θαιναν. Εκεί, τους παραλάμβαναν οι Χιλια- 
νοί βασανιστές της ϋΙΝΑ, εκπαιδευμένοι 
από παλιούς 55 αξιωματικούς, οι οποίοι 
είχαν πλέον ασπαστεί τη σέχτα του Σέφερ. 
Μεταξύ των πολλών που πέθαναν από τα 
βασανιστήρια, ήταν ο ακροαριστερός ηγέ¬ 
της Αλβάρο Βαλιέχο Βιλαγκράν. Ένα από 
τα θύματα των βασανιστηρίων, η οποία 
κατάφερε όχι μόνο να επιβιώσει αλλά και 
να αναγνωρίσει το μέρος, ήταν η Αντριάνα 
Μπόρκες, η οποία αργότερα αναδείχθηκε 
σε μάρτυρα κλειδί της δίκης του Σέφερ. 
Από το 1974 έως το 1990, η υπόγεια φά¬ 
μπρικα της φρίκης λειτουργούσε συνεχώς. 

Η μητέρα τού Κλαούντιο Χεσούς Εσκανί- 
για Εσκομπάρ, ο οποίος ζούσε στο Παράλ, 
κοντά στην ΈοΙοηία ϋί§ηίάαά και εξαφανί¬ 
στηκε επι χούντας, είναι βέβαιη ότι ο γιος 
της πέθανε στα υπόγειά της. 

Το πρώτο σημαντικό λάθος της «Ναζι- 
λάνδης», η οποία κατά τ’ άλλα απέφευγε 
να δίνει στόχο στη δημοσιότητα, ήταν η 
δολοφονία το 1985 ενός Αμερικανοεβραί- 


ου μαθηματικού, ρωσικής καταγωγής, 
του Μπόρις Βαϊσφάιλερ, ο οποίος είχε 
εξαφανιστεί ενώ έκανε ορειβασία στην 
περιοχή. Το πτώμα του βρέθηκε πολύ αρ¬ 
γότερα αλλά τον είχαν δει στην περιοχή. 
Απ’ ό,τι έγινε γνωστό, όταν πια το κακό 
είχε αποκαλυφθεί, μια περίπολος της 
ΈοΙοηώ Οί^ηίά^ά τον εντόπισε να περι¬ 
φέρεται «ύποπτα» γύρω από την αποικία, 
τον συνέλαβε, τον ανέκρινε και τον δο¬ 
λοφόνησε ως «πράκτορα των Εβραίων», 
πιστεύοντας προφανώς ότι ήταν ένας 
από τους ερευνητές-κυνηγούς των Ναζί, 
οι οποίοι αναζητούσαν ίχνη των φυγάδων. 
Τον Δεκέμβριο του 1987, η \Λ/ε$Ηίη§τοη 
Ρθ5£ δημοσίευσε ένα τεκμηριωμένο άρ¬ 
θρο σχετικά με την «αποικία», τις έρευνες 
της γερμανικής δικαιοσύνης, τις καταγγε¬ 
λίες όσων είχαν ξεφύγει από δαύτην και 
το πέπλο σιωπής που την περιέβαλλε. Ο 
εκπρόσωπος της αποικίας, ένας Γερμανός 
με τον τίτλο του δόκτορα, έκανε λόγο για 
μια κοινότητα η οποία βασίζεται στην 
σκληρή εργασία και την πάταξη της τρυ- 
φηλότητας. Αργότερα, το όνομά του εμ¬ 
φανίστηκε μεταξύ των καταδικασμένων. 

Το απόστημα άρχισε να σπάει το 1995, 
όταν ένας εισαγγελέας κατάφερε να νική¬ 
σει τη γραφειοκρατία και τις υψηλές δια¬ 
συνδέσεις, οι οποίες έμεναν στα πόστα 
τους παρά την πτώση της χούντας, και να 
μπει στην αποικία. Εκεί, ένα από τα ανήλι¬ 
κα θύματα του Σέφερ του έδωσε κρυφά 
μια καταγγελία για σεξουαλική κακοποίη¬ 
ση. Το 1997 εκδόθηκε ένταλμα σύλληψης 
για κακοποίηση 26 παιδιών, τα οποία είχαν 
παρασυρθεί στην (ΙοΙοηώ Οί^ηίάϊά λό¬ 
γω του δωρεάν σχολείου και της δωρεάν 
κλινικής. Ο Σέφερ, τον Μάιο του ’97, το 
έσκασε για την Αργεντινή. Το 1999 τα ΜΜΕ 
άρχισαν να αναρωτιούνται, ανοιχτά πλέον, 
για την ΈοΙοηώ Οί§ηίάιά. Οι κάτοικοί της 
αντέδρασαν στους φακούς των ΜΜΕ με 
ναζιστικούς χαιρετισμούς και με επίδειξη 
του οπλισμού τους. Αργότερα, ανακαλύ¬ 
φθηκε ότι διέθεταν μέχρι και άρμα μάχης! 
Επιπλέον, οργάνωσαν διαδήλωση των παι¬ 
διών τους έξω από το αστυνομικό τμήμα 
της περιοχής, ζητώντας πίσω το παιδί, το 
οποίο είχε κάνει τις καταγγελίες και κρυ¬ 
βόταν. Τα παιδιά κρατούσαν πικέτες που 
έγραφαν «Ανχελ, όλοι ξέρουν ότι η αστυ¬ 
νομία σε κακομεταχειρίστηκε και σε έβαλε 
να πεις ψέματα!» Κάτι ήξεραν κι αυτοί για 
τις συμπεριφορές της αστυνομίας! 

Τον Μάρτιο του 2005, ο πρώην πράκτο- 
ράς της ΜίοΗαεΙ ΤοννηΙεγ, ο οποίος τώρα 
ζει στις ΗΠΑ προστατευόμενος από ειδικό 



πρόγραμμα προστασίας μαρτύρων, παρα¬ 
δέχτηκε τις σχέσεις της ΈοΙοηώ Ο^ηίάπά 
όχι μόνο με την ΩΙΝΑ αλλά και με το Ερ¬ 
γαστήριο Βακτηριολογικού Πολέμου του 
χιλιάνικου στρατού. Σχέσεις, οι οποίες, 
προφανώς, αναπτύχθηκαν εις βάρος των 
κρατουμένων-πειραματόζωων. Την ίδια 
χρονιά, η ΟίεεΙα δεενν^Ιά, μια Γερμανίδα 
που είχε εγκατασταθεί το 1963 στην αποι¬ 
κία, κατέθεσε ότι είχε δώσει ψυχοφάρμα¬ 
κα σε παιδιά, επειδή ο Σέφερ την είχε δια- 
βεβαιώσει ότι ήταν... δαιμονισμένα! 

Τον Μάρτιο του 2005, ο Σέφερ εντο¬ 
πίστηκε και συνελήφθη σε ένα χωριό, 40 
χιλιόμετρα από το Μπουένος Αιρες και 
εκδόθηκε στη Χιλή. Εκεί, εκτός των άλ¬ 
λων, κατηγορήθηκε και για την εξαφάνιση 
το 1976 του αγωνιστή Χουάν Μάινο. Έναν 
χρόνο νωρίτερα, το 2004, είχε καταδικα¬ 
στεί ερήμην για την υπόθεση της παιδο- 
φιλίας. Τον Μάιο του 2006, του επεβλήθη 
ποινή 20 ετών και πρόστιμο ι,5 εκατομμυ¬ 
ρίου δολαρίων για την κακοποίηση των 
παιδιών. Τον Απρίλιο του 2006, πρώην 
μέλη της αποικίας δημοσίευσαν μια επι¬ 
στολή στη μεγαλύτερη εφημερίδα της 
Χιλής, ζητώντας συγνώμη για τα 40 χρόνια 
παραβίασης κάθε δικαιώματος και ισχυρι- 
ζόμενοι ότι ο χαρισματικός τους ηγέτης 
τούς έλεγχε ψυχή τε και σώματι! 

Αλλά η υπόθεση δεν έληξε εδώ. Μετα¬ 
ξύ των εξαφανισθέντων ήταν και τέσσερις 
Γάλλοι υπήκοοι, οπότε τον λόγο πήρε και 
η γαλλική δικαιοσύνη. Η δε γερμανική, 
ακόμα τον περιμένει για όσα έπραξε στην 
Βόννη. Τώρα η (ΙοΙοηώ Οί^ηίάαά έχει με¬ 
τονομαστεί σε νίΙΙε ΒανίεΐΈ («Βαυαρικό 
Χωριό») και ορκίζεται ότι δεν έχει καμία 
σχέση με το παρελθόν. Αλλαξε ρούχα ο 
Μανολιός.... Αρίστος Γιαννόπουλος 

Πηγές: Βίίιεηί.ίηάγηιεάία.οΐΊ; (άρθρο 297049), Κυ¬ 
ριακάτικη Ελευθεροτυπία (27 Μαρτίου 2005), 
\ΜΙ<ίρεάί3, [Ηε ίτεε εηογοΙορεάΐΒ, \Α/35Ηίη§£οη 
Ρθ5£. 

έγκλημα Κρομανιόν 

της Σίλβια Μπιγνάμι, για την «αλάνα» 

μητέρα του Χουλιάν Ρόζενγκαρτ, 
μέλος της συλλογικότητας «Μνήμη και Δικαιοσύνη για τα Παιδιά μας» 


Στη μνήμη του γιου μου Χουλιάν, 

ι8 χρόνια ονείρων ; κομματιασμένα σε μια νύχτα. 

Στις 30 Δεκεμβρίου του 2004, έχασαντη ζωή τους από πυρκαγιά σε 
ντισκοτου Μπουένος'Αιρες, με το προφητικό όνομα «Δημοκρατία 
Κρομανιόν», τουλάχιστον 194 άτομα, στην πλειοψηφία τους νέοι και 
νέες. Εκτός από τους νεκρούς, πολλοί ήταν αυτοί που σημαδεύτη¬ 
καν για πάντα, αφού εκείνη τη νύχτα παρακολουθούσαντη συναυλία 
των Καγιεχέρος (0*ΙΙθ]θγο 5) περίπου 5.000 άτομα. Δυστυχώς, αν 
και ακούγεται σαν ψέμα, οι συγγενείς των θυμάτων εξακολουθούμε 
μέχρι σήμερα να ζητάμε την επίσημη λίστα με τους τραυματίες και 
τους νεκρούς, χωρίς κανένα αποτέλεσμα. 



I ια πολλούς από μας η υπόθεση Κρομανιόν ξεγυμνώνει την ίδια τη λο¬ 
γική του καπιταλιστικού συστήματος, που απαξιώνει τη ζωή, σκληρή έκ¬ 
φραση της οποίας είναι ο άδικος θάνατος 194 νέων. 

Εμείς, λοιπόν, οι συγγενείς, επιζώντες και φίλοι, που ήρθαμε σε επα¬ 
φή σιγά-σιγά και αγωνιζόμαστε μαζί εδώ και δυο χρόνια απαιτώντας δι¬ 
καιοσύνη, δεν έχουμε καμιά αμφιβολία για τους υπεύθυνους αυτού του 
εγκλήματος. Οι ένοχοι έχουν όνομα και επίθετο και θα έπρεπε να είχαν 
δικαστεί με παραδειγματικό τρόπο, εδώ και πολύ καιρό. Είναι φανερό, 
βέβαια, ότι η δικαστική εξουσία δεν προτίθεται να το πράξει. 

Οι προφανείς ένοχοι σε αυτήντην ιστορία είναι η κυβέρνηση του Μπου- 
ένος Λίρες, με τον ψευδοπροοδευτικό πρόεδρό της Ανίβαλ Ιμπόρρα, κα¬ 
θώς και τον αντιπρόεδρο Χόρχε Τέλερμαν, εκείνη την εποχή σύμμαχοι, 
ενώ σήμερα, στην προεκλογική περίοδο που διανύουμε, δήθεν αντίπαλοι 
και εχθροί. Το ίδιο υπεύθυνη, αν και είναι δύσκολο να το αποδείξει κά¬ 
νεις, είναι και η ξένη εταιρεία, ιδιοιαήτρια της ντίσκο και του γειτονικού 
ξενοδοχείου, της οποίας τα μέλη-φαντόσματα έβαλαν τις επιχειρήσεις 
τους πάνω από την ανθρώπινη ζωή. Έτσι, τη νύχτα της πυρκαγιάς, ήταν 
αδύνατη η γρήγορη εκκένωση του κτιρίου, γιατί βρέθηκαν πόρτες κλει¬ 
στές με λουκέτο και έξοδοι κινδύνου σε αχρηστία. 


Ένοχα είναι, επίσης, όλα τα υψηλά 
στελέχη της κυβέρνησης του Μπου- 
ένος Αιρες, καθώς και της αστυνομί¬ 
ας, γιατί έχει αποδειχθεί η δωροδο¬ 
κία τους, καθώς και ο Ομάρ Τσαβόν, 
επιχειρηματίας της συγκεκριμένης 
ντίσκο, άλλων νυχτερινών κέντρων και 
μόνατζερ πολλών νεανικών συγκροτη¬ 
μάτων ροκ. Ένοχος γιατί, χωρίς κανένα 
ενδοιασμό και μέσα από δωροδοκίες, 
κατάφερε να εξασφαλίσει τη λειτουρ¬ 
γία της ντίσκο, να κλειδώσει πόρτες, 
να επιτρέψει την είσοδο τριπλού και 
τετραπλού αριθμού ατόμων σε κλει¬ 
στό χώρο και να «διακοσμήσει» το 
ταβάνι με εύφλεκτο και τοξικό υλικό, 
χωρίς κανένα αντιπυρικό σύστημα. Ο 
Ομάρ Τσαβόν, προσωπικός φίλος του 
προέδρου Ανίβαλ Ιμπόρρα, με τον ίδιο 





















κυνικό τρόπο εξαφανίστηκε εκείνη τη νύχτα του μακελειού για να αποφύγει 
(προσωρινά) τη σύλληψη και τη φυλακή στην οποία βρίσκεται σήμερα. 

Αλλά, αν ο επιχειρηματίας Τσαβάν μπόρεσε να κάνει όλες αυτές τις ατα¬ 
σθαλίες, είναι γιατί του το επέτρεψε το κλίμα της ατιμωρησίας και η παντε- 
Αής απουσία ελέγχου. 

Οπως ειπώθηκε στην πολιτική δίκη του Ιμπάρρα, η υπόθεση Κρομανιόν 
δεν ήταν ένα ατύχημα, ούτε μια τραγωδία. Οι βαθιές αιτίες, που προκάλεσαν 
τον θάνατο 194 νέων, σχετίζονται με την εφαρμογή εγκληματικών πολιτικών, 
που κατεστρεψαν το Μπουένος Αιρες και ολόκληρη τη χώρα: δωροδοκία, 
ατιμωρησία, πουλημένοι πολιτικοί και απαξία της ζωής του λαού. 

Το έγκλημα Κρομανιόν είναι αποτέλεσμα της συνενοχής επιχειρηματιών 
της νύχτας και της κυβέρνησης. Είναι συνέπεια ενός συστήματος δομικής 
και ανεξέλεγκτης διαφθοράς, του οποίου οι διαχειριστές επέλεξαν τον Άνι- 
. β α ^ Ιμπάρρα ως σύμμαχο και πολιτικό εκφραστή τους. 

Θα μπορούσαμε, επίσης, όπως και πολλοί συγγενείς, να προσθέσουμε 
ανάμεσα στους υπεύθυνους, το συγκρότημα Καγιεχέρος, παρόλο που ανα¬ 
γνωρίζουμε ότι δεν δημιούργησαν οι ίδιοι τις συνθήκες του εγκλήματος, 
επειδή, συνειδητά ή όχι, μπήκαν σε αυτή την επιχειρηματική διεφθαρμένη 
λογική, πουλώντας με δική τους συνυπευθυνότηια περισσότερα εισιτήρια 
από τη χωρητικότητα της ντισκο, αλλά και γιατί απέκρυψαν το γεγονός ότι 
στον ίδιο χώρο είχε ξεσπάσει μικρή πυρκαγιά μερικές μόλις μέρες πριν από 
τις 30 Δεκεμβρίου. Αναρωτιόμαστε μαζί με τα παιδιά μας: Γιατί υιοθετείται 
αυτός ο τροπος λειτουργίας; Είναι δικαιολογημένο να μην προστατεύει το 
συγκρότημα τον κόσμο του επειδή η «κοινωνία είναι άδικη» ή γιατί «έτσι 
είναι το εμπόριο»; Γιατί οι Καγιεχέρος απουσιάζουν από όλες τις πορείες και 
τους αγώνες για δικαιοσύνη, υιοθετώντας έτσι τη θέση του θύματος; 

Κατά τη διάρκεια εκείνης της νύχτας, η ανησυχία της κυβέρνησης ήταν 
να εκκενωθεί γρήγορα το κτίριο, όχι όμως για την προστασία των θυμάτων, 
αλλα για να αποφύγει τις δαντικές εικόνες που έφταναν σε όλοντον κόσμο.’ 

Προσπάθησε να αυτοπροστατευτει και όχι να προστατεύσει τη ζωή των νέ- 
ων παιδιών. 

Η κατασταση που επικρατούσε εκείνες τις ώρες ήτανχαοτική. Δεν υπήρξε 
καμιά ορθολογική διακομιδή των θυμάτων στα κατάλληλα νοσοκομεία σύμ¬ 
φωνα με τη σοβαρότητα της κατάστασής τους, τα ασθενοφόρα δεν είχαν 
επαρκείς φιάλες οξυγόνου ή ήταν ληγμένες, και τα νοσοκομεία δεν αξιοποι- 
ήθηκαν σωστά. Είναι χαρακτηριστικό, άλλωστε, ότι ενώ η πλειοψηφία των 
παιδιών πεθαναν από ασφυξία λόγω τοξικών αερίων ή γιατί καταπλακώθηκαν 
μεταξύ τους, στην προσπάθειά τους να βγουν από το κτίριο, το νοσοκομείο 
της πόλης με τη μεγαλύτερη ειδίκευση σε αναπνευστικά προβλήματα δεν 
χρησιμοποιήθηκε σχεδόν καθόλου. 

Μέσα σε όλο αυτό το χάος, η αλληλεγγύη ανάμεσα στους ίδιους τους 
νέους και τις νέες ήταν πολύ πιο αποτελεσματική από τη δράση της κυβέρ¬ 
νησης του Μπουένος Αιρες. Το αποδεικνύει, άλλωστε, το τραγικό στοιχείο 
οτι το 40% των παιδιών πέθαναν καθώς προσπαθούσαν να μπουν ξανά στην 
ντισκο για να βοηθησουντους φίλους, τους συντρόφους ή αγνώστους. Πότε 
θα θυμηθούμε άραγε αυτούς τους ήρωες; 

Έτσι έχουν σε γενικές γραμμές τα γεγονότα. Μετά ακολούθησαν οι πορεί¬ 
ες, ο αγώνας, η οργάνωση των συγγενών, των φίλων και όσων επέζησαν. Ένας 
αγώνας που, παρά τα δυο χρόνια της ατιμωρησίας, συνεχίζεται ακόμα. 

Τι απομένει σ’ εμάς, τους συγγενείς, επιζώντες και φίλους; 

Είναι αδύνατο να κάνει κανείς έναν οριστικό απολογισμό. Όλα συνεχίζο¬ 
νται και γίνονται όλο και πιο σύνθετα. Διαρκώς αναδεικνύονται νέοι χώροι και 
θέματα για να αγωνιστούμε, κάτι σαν ένα κείμενο που γράφεται ακόμα από 
όλους μας, μιας και κάνεις μας δεν θα μπορούσε να το γράψει μόνος του. 
Οποιαδήποτε εκτίμηση θα πρέπει να είναι συλλογική. Προσπαθώντας να απο- 
στασιοποιηθούμε από το συμβάν, αν και όχι από τον πόνο, και με τη σκληρή 
πραγματικότητα ότι τα παιδιά μας δεν θα γυρίσουν ποτέ πίσω, ό,τι κι αν κά- 
νουμε, εκτιμούμε και αποφασίζουμε συλλογικά τα επόμενα βήματά μας. 



Ο αγώνας μας για δικαιοσύνη 
κινείται σε τρία επίπεδα 

Σε πολιτικό επίπεδο, καταφέραμε να καθαιρέσουμε 
τον πρόεδρο της Κυβέρνησης του Μπουένος Αιρες, 
τον Ανίβαλ Ιμπάρρα, γεγονός που αποτέλεσε νίκη όχι 
μόνο της κινητοποίησης, αλλά και των ίδιων των γεγο¬ 
νότων. Δίκη των πολίτικων υπευθύνων και καθαίρεση 
ενός κυβερνήτη που δεν είχε προηγούμενο σ’ αυτή τη 
χώρα, η οποία, όπως ήταν αναμενόμενο, προκάλεσε 
ενα κύμα διαφορετικών αντιδράσεων ακόμα και μέσα 
στον λεγόμενο προοδευτικό κόσμο. 

Το 2005, η ερευνητική επιτροπή της βουλής του 
Μπουένος Αιρες ενέκρινε τη δίκη πολιτικών στελεχών. 
Στον ίδιο χώρο βρισκόμασταν και εμείς, οι συγγενείς, 
επιζώντες και φίλοι, δηλώνοντας με την παρουσία μας 
ότι δεν θα επιτρέπαμε την ατιμωρησία για μιαν ακόμη 
φορά. Δεν το χωρούσε ο νους μας ότι, παρά τις όποι¬ 
ες διαπλοκές, τις δωροδοκίες, την εξαγορά ψήφων, τις 
απειλές και τον πειθαρχικό μηχανισμό του κράτους, η 
δίκη θα προχωρούσε. Δεν καταφέραμε βέβαια «να φύ¬ 
γουν όλοι», όπως τραγουδούσαμε τότε, το 20οι, αλλά 
πετύχαμε, τουλάχιστον, να απομακρύνουμε από τη θέση 
του τον ανώτερο σε ιεραρχία υπεύθυνο για τον θάνατο 
194 ν ^ν, γεμάτων όνειρα και ζωή. 

Ενα δεύτερο επίπεδο του αγώνα μας είναι το ποινι¬ 
κό. Δυστυχώς, μέχρι σήμερα, η δικαιοσύνη αρνείται να 
λειτουργήσει ως ανεξάρτητη αρχή, όπως ορίζει το Σύ¬ 
νταγμα της χώρας, αφού οι δικαστές υπακούουν στις 

εντολές τόσο της κυβέρνησης 
του Μπουένος Άιρες όσο και 
της εθνικής κυβέρνησης του 
Κίρσνερ. Είναι η ίδια δικαιοσύ¬ 
νη που δεν δίστασε να κατα¬ 
δικάσει συγγενείς για «αδική¬ 
ματα» όπως, για παράδειγμα, 
το κάψιμο της φωτογραφίας 
του Ιμπάρρα κ.λπ. Σκεφτείτε 
την αναλογία: μια οικογένεια 
εξοργισμένη, που κατεβαίνει 
στους δρόμους και καίει φω¬ 
τογραφίες και το ατιμώρητο 
έγκλημα 194 παιδιών! 

Ενα τρίτο επίπεδο είναι αυτό του ήθους της κοινωνίας, που μπο¬ 
ρεί να οδηγήσει σε ένα αποφασιστικό «ΠΟΤΕ ΞΑΝΑ» άλλο έγκλημα 
σαν αυτό της «Δημοκρατίας Κρομανιόν». Γιατί, πραγματικά, αυτό που 
μας κρατά όλους στον αγώνα και σε εγρήγορση, ανεξάρτητα από τα 
εκλογικά ή δικαστικά αποτελέσματα, είναι ένας νέος τρόπος πολιτικής 
συμπεριφοράς, που μας έχει φέρει κοντά όχι μόνο αναμεταξύ μας αλ¬ 
λά και με άλλους συγγενείς, όπως, για παράδειγμα, αυτούς που έχουν 
χάσει τα παιδιά τους από σφαίρες της αστυνομίας. Η επιθυμία μας 
είναι «να δώσουμε φωνή στα θύματα», κάθε φορά πιο οργανωμένα, 
αναλογιζόμενοι το πόσο μας δυναμώνει η κινητοποίηση ενάντια στην 
ατιμωρησία και η υπεράσπιση των ανθρωπίνων δικαιωμάτων, όχι μόνο 
του χθες, αλλά του σήμερα και του αύριο. 

Ατιμωρησία είναι η λέξη κλειδί για να καταλάβουμε αυτό που έχει 
συμβεί και έχει πολλές εκφράσεις. Ατιμωρησία είναι η αστυνομία που 
δολοφονεί εν ψυχρώ τον εκπαιδευτικό στο Νεουκέν ενώ ο πρόεδρος 
Κίρσνερ ξεκουράζεται στο εξοχικό του, όπως ακριβώς είχε συμβεί και 
εκείνη τη νύχτα του Κρομανιόν. Ατιμωρησία είναι το να επιτρέπεις σή¬ 
μερα στον Ιμπάρρα να συμμετέχει στις εκλογές της πόλης του Μπου¬ 
ένος Αιρες και να χτίζει τις πολιτικές του συμμαχίες. 

Η υπόθεση Κρομανιόν είχε και έχει αντίκτυπο σε όλη την κοινωνία 
της Αργεντινής, γιατί καθιστά φανερή την αναντιστοιχία λόγου και πρά¬ 
ξης μιας κυβέρνησης που αυτοαποκαλείται προοδευτική, ενώ, την ίδια 
στιγμή, περιχαρακώνεται στο προεδρικό μέγαρο μένοντας κάθε φορά 
όλο και πιο μακριά από τον λαό. Μιας κυβέρνησης που καταστέλλει 
τις κοινωνικές συγκρούσεις διαψεύδοντας, στη συνέχεια, την ύπαρξη 
οποιοσδήποτε καταστολής. Μιας κυβέρνησης που έχει στρατιωτικο- 
ποιήσει τα σχολεία του νότου ως απάντηση στην πολύμηνη απεργία 
των εκπαιδευτικών και που επέτρεψε την απαγωγή και εξαφάνιση του 
Χόρχε Χούλιο Λόπες, βασικού μάρτυρα κατηγορίας στη δίκη ενός βα¬ 
σανιστή δικτατορίας (2006). 

Σ' αυτό το πολιτικό σκηνικό, οι επιζώντες, 
οι συγγενείς και οι φίλοι, μέλη αυτού που 
λέγεται «κίνημα Κρομανιόν», βρισκόμαστε 
διαρκώς σε έναν αγώνα αυτοπροσδιορισμού. 
Παρ’ ότι πενθούμε τον χαμό των παιδιών μας, 
ένα πένθος που δεν θα τελειώσει ποτέ, δεν 
κατεβάζουμε τα χέρια, συνεχίζουμε χτίζοντας 
συλλογικούς χώρους, προσπαθούμε να γνωρι¬ 
στούμε και να συνυπάρξουμε, να σκεφτούμε 
νέους και δημιουργικούς τρόπους καταγγελίας, δίνοντας έμφαση όχι 
μόνο στο ήθος του αγώνα μας αλλά, επίσης, στην αποδοχή της δια- 
φορετικότητάς μας. Είναι αυτό που μας κρατά ενωμένους σε τούτη τη 
δύσκολη διαδρομή. 

μετάφραση: Τοσούλα Χεπάκη 





στη δουλειά... 


απάτην κοινωνική 

του Σαντιάγο Ρομάν, για την «αλάνα» 

Πρώτα ήταν: «Φοξ πρέπει να καταλάβεις, το ΙΜδδ 
δεν πουλιέται». Έπειτα: «Καλδερόν πρέπει να καταλά¬ 
βεις, το Ι 555 ΤΕ δεν πουλιέται». Χιλιάδες εργαζόμενοι 
και εργαζόμενες βγήκαν οπούς δρόμους του Μεξικού 
να διαμαρτυρηθούν για την κλοπή, που νομιμοποιεί η 
τροποποίηση του συστήματος συντάξεων, μέσω των 
δύο μεγάλων δημόσιων ασφαλιστικών οργανισμών 
που υπάρχουν στη χώρα. Μόλις τον περασμένο Μάρ¬ 
τη έφτασε η ώρα του Ασφαλιστικού Οργανισμού των 
Δημοσίων Υπαλλήλων (ΙδδδΤΕ), στον οποίο ανήκουν πε¬ 
ρίπου 10,5 εκατομμύρια ασφαλισμένοι. Η τροποποίηση 
ήδη έχει εγκριθεί. Η κλοπή είναι επίσημη. 

Έπειτα από χρόνια εργασίας, από τους όλο και λιγότε- 
ρους Μεξικανούς που πλήρωσαν για την κοινωνική τους 
ασφάλιση, κανείς δεν θα έχει την «σιγουριά» μιας αξιο¬ 
πρεπούς σύνταξης. Με την έγκριση του «Νόμου ΙδδδΤΕ», 
αυτός ο ασφαλιστικός οργανισμός, που δημιουργήθηκε 
το 1959, βρίσκεται πλέον στα όρια της εξαφάνισης ως 
δημόσιος οργανισμός και η ιδιωτικοποίησή του είναι όλο 
και πιο κοντινή. Οι εργαζόμενοι στον δημόσιο τομέα (το 
6 ο% από αυτούς είναι εκπαιδευτικοί), μετατρέπονται σε 
πελάτες ιδιωτικών εταιρειών, που ήδη διαχειρίζονται τα 
χρήματά τους, τις συντάξεις τους, την ασφάλισή τους. 
Τις μηνιαίες και ετήσιες εισφορές των εργαζομένων δεν 
θα τις διαχειρίζεται πλέον ένας δημόσιος οργανισμός, 
αλλά ιδιωτικές επιχειρήσεις (τράπεζες, ασφαλιστικές 
εταιρείες κ,λπ.). Γεγονός που σημαίνει ότι οι εργαζόμε¬ 
νοι δεν θα μπορούν να οργανώνονται συλλογικά για τη 
διεκδίκηση του μέλλοντος τους, αλλά ατομικά. 

Η έγκριση του νέου νόμου δεν εξέπληξε δυστυχώς κα¬ 
νόναν. Μόλις το 2005 τροποποίησαν το καθεστώς συντά¬ 
ξεων του μεγαλύτερου Ασφαλιστικού Οργανισμού του 
Μεξικού (ΙΜδδ). Τότε, οι εργαζόμενες του ΙΜ 55 προ¬ 
ειδοποίησαν: «εμάς ήδη μας διέλυσαν, αλλά πρέπει να 
αγωνιστούμε για να μη διαλύσουν και τους υπόλοιπους, 
τώρα πάνε για το ΙδδδΤΕ, σε λίγο θα πάνε για τους υπό¬ 
λοιπους...». Και, όντως, ήρθε η ώρα. Και το έκαναν με 
τον ίδιο τρόπο, με τις ίδιες λέξεις, τροποποιώντας τον 
νόμο με τα ίδια κριτήρια, εφαρμόζοντας τις περίφημες 
«δομικές τροποποιήσεις». Φυσικά, πρόκειται για την 
εφαρμογή των «συμβουλών» της Παγκόσμιας Τράπεζας 
και της Διαμερικανι κήςΤράπεζας για την Ανάπτυξη (ΒΙϋ). 
Και αυτό ήταν μόνο η αρχή. Ακόμα λείπουν οι ιδιωτικο¬ 
ποιήσεις της Δημόσιας Επιχείρησης Πετρελαίου (Ρεηιεχ) 
και της Δημόσιας Επιχείρησης Ηλεκτρισμού (ΟΡΕ). 

Με λίγα λόγια, η τροποποίηση αυτή έχει στόχο την 
πραγματοποίηση περικοπών στους μισθούς των εργαζό- 























ΜΕΞΙΚΟ 


ασφάλιση στην ιδιωτική ανασφάλεια 


μενών, αύξηση των χρόνων εργασίας και του ορίου ηλικίας για συ- 
νταξιοδότηση και τη σημαντική μείωση ίου ποσού ίων συντάξεων. 
Σε τελική ανάλυση, έχει να κάνει με την καταπάτηση εργασιακών 
κατακτήσεων δεκαετιών για αξιοπρεπείς συνθήκες εργασίας. 

Έτσι το περιγράφει ο Λουίς Ερνάντες Ναβάρρο, στο άρθρο του 
«Νόμος Ι 555 ΤΕ, κλοπή μετά ψηφοφορίας», που δημοσιεύτηκε 
στην εφημερίδα Ι_ 3 . }θϊτ\ζάζ: «Μετατρέποντας τις συντάξεις των 
δημόσιων υπαλλήλων σε ατομικές εισφορές, διαλύεται το πνεύ¬ 
μα της κοινωνικής ασφάλισης ως μηχανισμός επαναδιανομής του 
εισοδήματος και αλληλεγγύης μεταξύ των γενεών». Και προσθέ¬ 
τει ότι, αν και συγκαλυμμένα, διαλύεται το καθεστώς κοινωνικής 
ασφάλισης σε όλα τα επίπεδα. Πραγματοποιούνται συμβάσεις 
με ιδιωτικές επιχειρήσεις, που πέρα από το θέμα των συντάξεων 
αναλαμβάνουντο ζήτημα της υγείας γενικότερα, διαλύοντας τελι¬ 
κά το πνεύμα της δημόσιας υγείας. 

Αυτές οι τροποποιήσεις, λοιπόν, είναι μέρος της διάλυσης του 
δημοσίου προς όφελος της ιδιωτικής πρωτοβουλίας. Όπως συνέ¬ 
βη και με άλλους παρόμοιους νόμους, η έγκριση στο κοινοβού¬ 
λιο ήρθε με τη στήριξη πάντοτε της πολυέξοδης επικοινωνιακής 
προπαγάνδας στο ραδιόφωνο, τηντηλεόραση και τις εφημερίδες. 
Οι επικοινωνιακές αυτές καμπάνιες προσπαθούν να πείσουντην 
κοινή γνώμη ότι τέτοιου είδους τροποποιήσεις είναι απαραίτητες, 
λόγω των ανεπαρκών υπηρεσιών που προσφέρουν οι δημόσιοι 
ασφαλιστικοί οργανισμοί. 


Είναι αλήθεια ότι αυτοί οι οργανισμοί δουλεύουν κάθε φορά και 
χειρότερα: δεν υπάρχουν φάρμακα στα νοσοκομεία, αν κάποια 
χρειάζεται να κάνει εγχείρηση στην καρδιά πρέπει να περιμένει έναν 
χρόνο, γιατροί και νοσοκόμοι δουλεύουν άπειρες ώρες χωρίς ξε¬ 
κούραση. Παρ’ όλα αυτό, αυτό που δεν λένε είναι ότι και οι δύο 
οργανισμοί έχουν χρησιμοποιηθεί σαν το κουτί για τα ψιλά, από 
κυβερνήτες που επανειλημμένα έχουν κατακλέψει τα ταμεία των 
συντάξεων και, ενώ άλλα υψηλόβαθμα στελέχη της εξουσίας λαμ¬ 
βάνουν υψηλότατους μισθούς, οι μισθοί των εργαζόμενων φτάνουν 
μόλις και μετά βίας για να καλύψουντις διατροφικές τους ανάγκες. 

Το ξεχνάνε και δεν κάνουν τίποτα για να καλυτερεύσουν τις 
υπηρεσίες. Το ίδιο συνέβη όταν συζητιόταν η ανάγκη ιδιωτικοποί¬ 
ησης της δημόσιας επιχείρησης ηλεκτρισμού και τότε, εντελώς 
κατά τύχη, έπεφτε η τόση και η Πόλη του Μεξικού παρέμενε στο 
σκοτάδι. Έτσι και τώρα, τα φάρμακα «εξαφανίζονται», αν και όλοι 
όσοι δουλεύουν στον ΙΜ 55 γνωρίζουν ότι τα φάρμακα βρίσκονται 
κλειδωμένα στις αποθήκες. 

Οι εργαζόμενες, οι εργαζόμενοι, δεν ξεχνάνε. Η κυβερνητική 
προπαγάνδα λέει ότι είναι προνομιούχοι γιατί έχουν υψηλές συντά¬ 
ξεις. Εκείνες απαντάνε ότι ναι, είναι προνομιούχες, αλλά γιατί έχουν 
ακόμα δουλειά με συμβόλαιο και κοινωνική ασφάλιση, γεγονός που 
είναι κάθε μέρα όλο και λιγότερο συνηθισμένο στο Μεξικό. 

μετάφραση: Ελπίδα Νίκου 


μηδενική ανοχή 


ΜΕΞΙΚΟ 


... το πρόσωπο της δημοκρατίας 


Τους τελευταίους μήνες άρχισε στο Μεξικό μια σταυροφορία ενά¬ 
ντια στο εμπόριο ναρκωτικών. Διάφορα σώματα στρατού έχουν ει¬ 
σβάλλει σε ολόκληρες πολιτείες. Με τον τρόπο αυτό, ο Καλντερόν, 
ο νέος παράνομος πρόεδρος της χώρας, κρατάει την υπόσχεση να 
χρησιμοποιήσει στη διάρκεια όλης της εξαετίας τον στρατό ενά¬ 
ντια στο έγκλημα. «Θα ξοδέψουμε πολλά χρήματα και θα χαθούν 
πολλές ζωές. Ήδη το έχουμε πει, η κυβέρνηση του Καλδερόν δεν 
θα κάνει βήμα πίσω», ανακοινώνει ο γραμματέας της κυβέρνησης. 

Μεταξύ αστυνομικών, στρατιωτών, πληρωμένων δολοφόνων 
των εμπόρων ναρκωτικών και απλούς πολίτες, το νούμερο των 
θυμάτων σε διάστημα τριών μηνών ξεπερνά τους χίλιους. Σε 
δρόμους χωρίς άσφαλτο, σε χωριά απομακρυσμένα, κάθε μέρα 
εμφανίζονται κομάντο των Ειδικών Δυνάμεων. Στρατιώτες ντυμέ¬ 
νοι στα πράσινα, με αλεξίσφαιρα γιλέκα, τα πρόσωπα καλυμμένα. 
Αυτές οι Ειδικές Δυνάμεις τα αρχικά τους στα ισπανικό), 
δημιουργήθηκαντο 1994 Υ ια την καταστολή της ζαπατιστικής εξέ¬ 


γερσης και έχουν εκπαιδευτεί στον τομέα της αντιτρομοκρατίας. 
Πολλοί από αυτούς τους στρατιώτες συμμετέχουν σήμερα στις 
παραστρατιωτικές ομάδες και είναι αναμεμειγμένοι στο οργανω¬ 
μένο έγκλημα και πιο συγεκριμένα στο εμπόριο ναρκωτικών. 

Μία από τις πιο βίαιες οπλισμένες ομάδες του εμπορίου ναρ¬ 
κωτικών είναι οι «Ζέτας», που βρίσκεται σε ολόκληρη τη χώρα και 
η πλειοψηφία των μελών της είναι πρώην στρατιωτικοί των επίση¬ 
μων Ειδικών Δυνάμεων Σήμερα είναι ένας δυνατός στρα¬ 
τός των ναρκεμπόρων με νέα μέλη και ισχυρά όπλα. Οι καταγγε¬ 
λίες δεν έχουν τελειωμό. Καθημερινό καταγράφονται παράνομες 
συλλήψεις, εισβολές σε σπίτια, βασανισμοί, μέχρι και κλεψιές. Η 
κυβέρνηση χάνει τον έλεγχο και πολλές περιοχές στην χώρα ελέγ¬ 
χονται από τους εμπόρους ναρκωτικών. 

Τον Μάη μήνα, ο Φελίπε Καλντερόν, δημιούργησε ένα και¬ 
νούριο στρατιωτικό σώμα με 3.500 στρατιώτες. Είναι ένα ειδικό 
σώμα που ονομάζεται Σώμα Δυνάμεων Ομοσπονδιακής Υποστή- 



ένας κόσμος 

ριξης (Οιεφο άβ ΡυεΓΖ2$ άε Αρογο ΡβοΙβΓαΙ). Αυτό ίο σώμα θα 
εκπαιδευτεί για τη διαχείριση κριτικών καταστάσεων κοινωνικής 
αναταραχής, με στόχο την αποκατάσταση της δημόσιας αρχής και 
του κράτους δικαίου. Θα παρεμβαίνει μετά από ειδικές οδηγίες 
αποκλειστικά του προέδρου της χώρας και η λειτουργία του είναι 
τόσο ευρεία που προκαλεί τρόμο. Η αποκατάσταση της τάξης 
σε καταστάσεις κοινωνικής αποσταθεροποίησης, όπως οι ίδιοι το 
ονομάζουν, θα πραγματοποιείται με στρατιωτικές επεμβάσεις. 

Ταυτόχρονα, ένας αντιτρομοκρατικός νόμος είναι ήδη έτοιμος 
και έχει εγκριθεί από το κοινοβούλιο της χώρας. Με λίγα λόγια, με 
τον νόμο αυτό, θα επιβάλλεται φυλάκιση από 6 μέχρι 40 χρόνια σε 
άτομα που χρησιμοποιούν τοξικές ουσίες, χημικό όπλα, εκρηκτι¬ 
κό και όπλα. Σε άτομα που μέσω πυρκαγιάς ή άλλων βίαιων τρό¬ 
πων πραγματοποιούν ενέργειες σε βάρος ατόμων και της υλικής 
περιουσίας των δημόσιων υπηρεσιών. Σε άτομα που προκαλούν 
τρόμο και φόβο στον πληθυσμό, ή σε ένα μέρος αυτού, και πραγ¬ 
ματοποιούν επιθέσεις ενάντια στη δημόσια ασφάλεια ως μέσο 
πίεσης ώστε οι αρχές να λάβουν αποφάσεις. 

Όμως φόβο και τρόμο προκαλεί ήδη η παρουσία του στρα¬ 
τού σε ολόκληρη την χώρα με πρόφαση τον πόλεμο ενάντια στο 
εμπόριο ναρκωτικών. Επίσης αυτοί που «πιέζουν τις αρχές για να 


λάβουν αποφάσεις» είναι οι οικονομικές ελίτ της χώρας και του 
κόσμου που με τίποτα δεν θεωρούνται τρομοκράτες. 

Όπως ήδη έχουν αναφέρει πολλοί, η τρομοκρατία είναι μια κατα¬ 
σκευή της παγκόσμιας εξουσίας για την αποδυνόμωση κοινωνικών 
ομάδων και για την εξάλειψη της αναγκαιότητας επίλυσης των κοινω¬ 
νικών προβλημάτων. Ο αντιτρομοκρατικός νόμος στο Μεξικό ανοίγει 
τις πόρτες σε μια καταστολή χωρίς προηγούμενο σε βάρος κοινωνι¬ 
κών διαδικασιών που δεν έχουν να κάνουν με την τρομοκρατία. 

Ο Φελίπε Καλντερόν βαδίζει προς ένα αυταρχικό κράτος βασι¬ 
σμένο στη δύναμη των όπλων και τα σημεία πρακτικής εφαρμογής 
ποικίλουν. Από τον πόλεμο ενάντια στο εμπόριο ναρκωτικών μέχρι 
τις εξεγερμένες ζαπατιστικές κοινότητες στηνΤσιόπας, την ζαπα- 
τιστική αντιπροσωπεία που βρίσκεται στη χώρα, τους πολιτικούς 
κρατούμενους του Ατένκο και της Οαχάκα, τους οργανωμένους 
αγρότες σε ολόκληρη την χώρα και όλες τις υπόλοιπες κοινωνικές 
αντιστάσεις. Το καθεστώς στο Μεξικό χρησιμοποιεί σαν μάσκα 
τη δημοκρατία και κρατάει καλό κρυμμένο το άλλο πρόσωπο, το 
φασιστικό, το πρόσωπο της κρατικής τρομοκρατίας. 

Ελπίδα Νίκου 

Πληροφορίες: Γ6νΐ5ϋ3. Ργοο 650, Ηϋΐ:ρ://νννννν.ρΓθοβδο.οοΓη.ηιχ, Ι_ 3 . 

αγώνας δρόμου 



Η πρόταση του Λευκού Οίκου για την αύξηση των καλλιεργειών 
ζαχαροκάλαμου και καλαμποκιού σε ορισμένες χώρες της Αμερι¬ 
κής, με στόχο την παραγωγή καύσιμου αλκοόλ (αιθανόλης), σε 
ποσότητα ικανή να καλύψει σημαντικό μέρος των ενεργειακών 
αναγκών αντικαθιστώντας το πετρέλαιο και το φυσικό αέριο, προ¬ 
καλεί τρόμο στην Αμερική. Έχουμε μια βεβαιότητα, παρόλο που 


ΒΡΑΖΙΛΙΑ 

για την αιθανόλη 

της Λούσια Σκρομόφ, για την «αλάνα» 


δεν την εκφράζουμε ακόμα ανοιχτό, ότι στο μέλλον θα αναπνέου¬ 
με αιθανόλη. Και μέσα μας αναρωτιόμαστε: «Μήπως θα πρέπει να 
τρώμε και αιθανόλη;» 

• Οι κίνδυνοι για το περιβάλλον και την παραγωγή τροφίμων 
είναι μεγάλοι. Ο στόχος για 500 εκατ. τόνους ζαχαροκάλαμου 
και καλαμποκιού για αλκοόλ θα έχει συνέπειες. Και δεν θα είναι 
οι καλύτερες, αν λάβουμε υπόψη ότι περιοχές όπου θα γίνουν οι 
καλλιέργειες που απαιτεί η αγορά -βλ. Ηνωμένες Πολιτείες- θα 
παραδοθούν στη μονοκαλλιέργεια. Επίσης, οι υπόρχουσες καλλι¬ 
έργειες δημητριακών θα στραφούν προς την αγορά του βιοκαυ¬ 
σίμου αντί για την αγορά τροφίμων, καθώς θα ανεβαίνει η ζήτηση 
καυσίμου και θα ανεβαίνουν οι τιμές. 

• Τα στοιχεία της Διεθνούς Τράπεζας τρομάζουν: «περίπου 2,7 
δισεκατομμύρια άνθρωποι ζούσαντο 2001 με εισόδημα κάτω από 
2 δολάρια την ημέρα» και κάθε αύξηση τιμής των τροφίμων έχει 
καταστροφικές συνέπειες. Με άλλα λόγια, πρόκειται για νέα μορ¬ 
φή γενοκτονίας, εφόσον η γη δεν θα τρέφει τον πληθυσμό αλλά 
τα αυτοκίνητα του Βορρά και των ΗΠΑ. Είναι απολύτως δικαιολο¬ 
γημένη η διατύπωση του Φιντέλ Κάστρο, ότι επίκειται παγκόσμια 
γενοκτονία. Ο Φιντέλ δεν είναι ο μόνος που σημαίνει συναγερμό. 
Περιβαλλοντολόγοι, οικονομολόγοι και όσοι έχουν κριτική σκέψη 
συμφωνούν. 





















Η αιθανόλη στη Λατινική Αμερική 

Η επιταγή για αυξημένη παραγωγή αιθανόλης στη 
Λατινική Αμερική έρχεται έξω από τη Λατινική Αμερική. 
Για άλλη μια φορά, ο λαχανόκηπος της αυτοκρατορίας 
πρέπει να παράγει για να καταναλώνουν άλλοι. Οι επι¬ 
λεγμένες χώρες είναι όσες ακόμα εξαρτώνται οικονομι¬ 
κά από τις ΗΠΑ και όσες ακολουθούν τη νεοφιλελεύ¬ 
θερη πολιτική τους. 

Γιατί η Βραζιλία; Επειδή είναι μεγάλος παραγωγός ζά¬ 
χαρης και διαθέτει τηντεχνολογία του αλκοόλ; Όχι μόνο. 
Η Βραζιλία προηγείται σε βιομηχανική και οικονομική 
ανάπτυξη, έχει μεγάλη ισχύ στην περιοχή και μπορεί να 
λειτουργήσει ως μοντέλο για άλλες χώρες της ηπείρου. 
Ποιος δεν θα ήθελε μια τέτοια χώρα ως συνεταίρο; Και 
συνέταιρο που αποσιωπά τους κινδύνους και συχνά παί¬ 
ζει τον ρόλο του επιστάτη της Αυτοκρατορίας. Όπως, 
λόγου χάρη, στην Αϊτή. Δεν είναι τυχαίο ότι η Βραζιλία 
πρότεινε να δημιουργηθεί εργοστάσιο αιθανόλης σ’ αυ¬ 
τή τη μικρή-μεγάλη χώρα. Φυσικά, η Αϊτή είναι σε πλεο¬ 
νεκτική τοποθεσία ως προς τις ΗΠΑ, βρίσκεται ακριβώς 
στις πύλες της Αμερικής, γειτονεύει με την Κούβα και με 
τη Βενεζουέλα του Τσάβες, ενώ, επιπλέον, είναι υπό την 
επιτήρηση των «ειρηνευτικών δυνάμεων» του ΟΗΕ, οι 
οποίες διοικούνται από τη Βραζιλία. 

Η βραζιλιάνικη κυβέρνηση προσπαθεί να πείσει το 
Εκουαδόρ και τη Βενεζουέλα για τα πλεονεκτήματα 
της αιθανόλης. Δεν βρίσκει αντίκτυπο, μολαταύτα εξα¬ 
κολουθεί να ψιθυρίζει στ’ αφτιά όλης της Αμερικής ότι 
το αλκοόλ είναι καθαρό καύσιμο και θα «διώξει» ένα 
από τα μεγαλύτερα φαντάσματα, την ανεργία. Δηλα¬ 
δή, προσβλέπει στη δημιουργία πολλών θέσεων εργα¬ 
σίας. Ο σύμβουλος διεθνών σχέσεων του Λούλα υπο¬ 
στήριξε πρόσφατα πως η άποψη του Φιντέλ Κάστρο, 
ότι η στροφή προς την παραγωγή αλκοόλ απειλεί τη 
διατροφή, δεν ισχύει στην περίπτωση της Βραζιλίας. 
Λέει ότι στη Βραζιλία και όπου αλλού εφαρμόστηκε, 
δεν συνέβη κάτι τέτοιο και το πρόβλημα δεν είναι η 
έλλειψη τροφίμων, αλλά το εισόδημα. Επίσης, ότι η γη 
για την παραγωγή αλκοόλης δεν είναι κατάλληλη για 
παραγωγή τροφίμων. 

Μπορεί να συμφωνήσουμε ότι το μεγάλο πρόβλημα 
είναι η όνιση διανομή του πλούτου, όμως ξεχνάει η κυ¬ 
βέρνηση ότι στο κοντινό μέλλον θα υπάρξει και έλλει¬ 
ψη τροφίμων και το νερό του πλανήτη θα τελειώσει, αν 
συνεχιστεί αυτή η κατάσταση. Ο πυρετός του αλκοόλ 
μόλις τώρα αρχίζει και ζηλεύει τη δόξα του αγώνα για 
το χρυσό, κάποτε στην Καλιφόρνια. Στις ΗΠΑ, αγρότες 
που καλλιεργούσαν σιτάρι και ρύζι τώρα καλλιεργούν 
καλαμπόκι, μαγεμένοι από την άνοδο των τιμών που 
έφερε το αλκοόλ. Στη Βραζιλία, μεγάλα βοσκοτόπια και 
καλλιέργειες δημητριακών έγιναν ήδη φυτείες ζάχαρης. 

Σχέσεις κεφαλαίου-εργασίας στις φυτείες 
ζαχαροκάλαμου 

Ακόμα δεν έχει ξεκινήσει αυτός ο αγώνας δρόμου 
και φαίνονται τα θύματα των βιομηχάνων ζάχαρης-αι- 
θανόλης. Ήδη, στην πολιτεία του Σόο Πάουλο, στις 



παραδοσιακές φυτείες ζάχαρης, αυξήθηκε η πρόσληψη φτηνών εργατικών 
χεριών που έρχονται από μακρινές πολιτείες του Βορρά. Η αύξηση της πα¬ 
ραγωγής συμβαδίζει με τη συγκέντρωσή της σε χέρια λίγων, ενώ εξοντώνει 
τους μικρούς παραγωγούς του κλάδου και τις άλλες καλλιέργειες. Πολλοί 
σημερινοί εργάτες στην κοπή του ζαχαροκάλαμου ήταν πριν μικροί παραγω¬ 
γοί στις περιοχές τους, καλλιεργούσαν τον φοίνικα μπαμπασού, λόγου χάρη, 
ένα φυτό που έτρεφε τις οικογένειές τους. Ταυτόχρονα, αυξάνει η αξία της 
γης στις περιοχές του Νότου και η κτηνοτροφία φεύγει γρηγορότερα προς 
τον Βορρά. 

Ο νέος κύκλος του ζαχαροκάλαμου στην Αμερική αναπαράγει φαινόμενα 
που δεν θέλουμε να ξαναζήσουμε. Τη βαρβαρότητα της εργασίας στην κοπή 
ζαχαροκάλαμου, την εποχή της δουλείας. Πρόκειται για σκληρή και βαριά ερ¬ 
γασία. Οι εργάτες πιέζονται να κόψουν μέχρι και ^τόνους ζαχαροκάλαμου την 
ημέρα. Ο χρόνος ζωής τους σ’ αυτούς τους ρυθμούς δεν ξεπερνάει τα 12 χρό¬ 
νια. Το νέο μεταναστευτικό ρεύμα αποτελειται από εργάτες ηλικίας μεταξύ 25 
και 40 ετών, όμως η κόπωση και οι συνέπειες στην υγεία οδηγούν σε μεγαλύτε¬ 
ρη μετανάστευση. Μικρότερης ηλικίας εργάτες από τον Βορρά έρχονται στον 
βιομηχανικό Νότο. Οι αντιφάσεις μόλις αρχίζουν να φαίνονται. 

Οι βιομήχανοι ζάχαρης, που φοβούνται κινητοποιήσεις των εργατών, βι- 
άστηκαν να υπογράψουν ότι υποστηρίζουν αλλαγές, ευνοϊκές για τους ερ¬ 
γάτες. Ανάμεσα σ’ αυτές είναι η κατάργηση των μεσαζόντων, η δυνατότητα 
συνταξιοδότησης, ιατρική περίθαλψη, φροντίδα για τη μετακίνηση από και 
προς τους τόπους καταγωγής τους. 

Τίποτα απ’ αυτά δεν έγινε. Με την πρόσληψη μέσω τρίτων, πολλοί ερ¬ 
γάτες τελειώνουν τη σύντομη επαγγελματική τους ζωή δίχως δικαίωμα σε 
σύνταξη. Για να εξασφαλιστούν από μελλοντικά προβλήματα, οι βιομήχανοι 
προωθούν την άμεση πρόσληψη στα εργοστάσια. Σύμφωνα με τους υπολο¬ 
γισμούς τους, είναι 170 χιλιάδες εργάτες στον κλάδο, με κατώτερο εισόδημα 
περίπου 200 δολάρια το μήνα. Οι εργοδότες προβάλλουν ότι η αμοιβή είναι 
2,3 δολάρια τον τόνο, όμως φτάνει και τα διπλά, αν υπολογιστούν οι αργίες 
και τα έξοδα διατροφής και ο εργάτης με μέση παραγωγή 8 τόνους εξασφα¬ 
λίζει μέσο μισθό ψοο δολ. τον μήνα. 

Ωστόσο, απαντούντα εργατικά σωματεία, ο εργάτης του ζαχαροκάλαμου 
μπορεί να φτάσει ένα εισόδημα 400 δολαρίων τον μήνα μόνο τους λίγους 































μήνες της συγκομιδής. Και αμφι¬ 
σβητούν την αξία της παροχής ενός 
πιάτου φαγητού τη μέρα, λέγοντας 
ότι και οι σκλάβοι έτρωγαν καλύ¬ 
τερα, γιατί ο αφέντης τους ήθελε να 
ζήσουν για να δουλεύουν. Οι εργάτες 
δουλεύουν 44 ώρες την εβδομάδα. Οι 
περισσότεροι έχουν συμβάσεις 
προσωρινές. Τον φετι¬ 
νό Μάιο, στη αγροτική 
έκθεση του Ριμπεράο 
Πρέτου, περισσό¬ 
τεροι από 400 ερ¬ 
γάτες διαδήλωσαν 
α καλύτερους όρους 
εργασίας. Ζητούν 30 
ώρες δουλειά, αύξηση του κατώτερου μισθού στα 8οο δολά¬ 
ρια, μέτρα προστασίας και υγείας, εξαφάνιση του «Γάτου», του 
μεσάζοντα που προμηθεύει εργατικό προσωπικό. Απαιτούν να 
καταργηθούν τα πλάνα παραγωγής και ο έλεγχος της εργασίας 
να γίνεται από τους ίδιους τους εργάτες, γιατί πολλοί πεθαίνουν 
από υπερκόπωση. 

Το εργοδοτικό σωματείο αποφεύγει τις ευθύνες με τον ισχυρι¬ 
σμό ότι δεν αποδεικνύεται ότι οι θάνατοι οφείλονται σε κόπωση 
των εργατών. Ταυτόχρονα, η παραγωγικότητα μεγαλώνει με νέες 
μεθόδους, όπως η καύση του ζαχαροκάλαμου. Επειδή στη Βραζι¬ 
λία το μεγαλύτερο μέρος της συγκομιδής γίνεται με τα χέρια, δεν 
λείπουν κι άλλες απειλές. Οι εργάτες θα αντικατασταθούν από 
μηχανές κι αυτό σημαίνει μαζική ανεργία. Και ακολουθεί τρομο¬ 
κρατία για κρίση, για πείνα. Δεν κοροϊδεύουν κανέναν. Στα μάτια 
των γαιοκτημόνων λάμπουν ζαχαροκάλαμα και καλαμπόκια που 
σχηματίζουν το σύμβολο του δολαρίου και τίποτα άλλο... 


Χαναάν ή Αποκάλυψη; 

Ενώ η βραζιλιάνικη κυβέρνηση ονειρεύεται μια νέα εποχή, όπου 
η αιθανόλη θα ανοίξει τις πύλες για την ανάπτυξη και τη μείωση 
της φτώχειας στις χώρες της Λατινικής Αμερικής που θαυμάζει η 
κυβέρνηση Μπους, η αριστερά σιγοψιθυρίζει χωρίς ακόμα να φω¬ 
νάζει προς τις μεγάλες μάζες. Υπάρχει μια σιωπή, ενώ τα γεγονότα 
καλπάζουν. Δεν πρέπει να περιμένουμε. Ωστόσο, υπάρχουν καθα¬ 
ρές φωνές, από τη Βολιβία, τη Βενεζουέλα, την Κούβα, από επιστή¬ 
μονες στις ΗΠΑ, που παρομοιάζουν αυτό το κύμα μάλλον με την 
Αποκάλυψη... Τα αποτελέσματα μέχρι στιγμής ήταν η μεγαλύτερη 
συγκέντρωση κερδών, ενώ η μείωση της προσφοράς τροφίμων 
προκαλεί αύξηση τιμής και συνεπώς μεγαλύτερη φτώχεια, χωρίς να 
ξεχνάμε τις δεδομένες σχέσεις εργασίας στον κλάδο. Όσο για το αν 
το αλκοόλ είναι καύσιμο φιλικό προς το περιβάλλον, επιστήμονες 
απαντούν ότι οι καλλιέργειες καλαμποκιού και σόγιας προκαλούν 
διάβρωση των εδαφών και καταστροφή του νερού. Όλοι γνωρί¬ 
ζουν την καταστροφή που προκαλεί στη γη το ζαχαροκάλαμο, όταν 
καλλιεργείται αλόγιστα, με μόνη λογική την ηδονή του κέρδους. Το 
δείχνει η Αϊτή. Επιστήμονες υποστηρίζουν ότι αυτή η ενέργεια δεν 
αναπαράγεται μακροπρόθεσμα, απαιτεί συνεχώς περισσότερη γη. 
Η διέξοδος δεν είναι η αιθανόλη. Η φύση και η ανθρωπότητα θα 
ευγνωμονούσαν τον περιορισμό της κατανάλωσης ενέργειας και τη 
στροφή προς την αιολική ή την ηλιακή. 

... 42 ... 



Αιθανόλη, ένα ιδεολογικό καύσιμο 

Η συσπείρωση ορισμένων χωρών ενάντια στην ηγεμονία της 
Παγκόσμιας Τράπεζας και του ΔΝΤ προκαλεί εμφανή δυσφορία 
στις ΗΠΑ. Η παλιά εικόνα των χωρών που εξωθούνται σε υπερ¬ 
χρέωση άλλαξε. Βλέπουμε την πρόωρη αποπληρωμή των χρεών. 
Βενεζουέλα, Αργεντινή, Βραζιλία και τώρα το Εκουαδόρ κλείνουν 
άλλο ένα κεφάλαιο στην ιστορία της εξάρτησης. Από την Κούβα 
και τη Βενεζουέλα οι ΗΠΑ δέχονταν από καιρό επιθέσεις, όμως 
τώρα και οι άλλες χώρες κάνουν κριτική. Ως στόχος των επιθέσε¬ 
ων, οι ΗΠΑ φοβούνται την αποδυνάμωσή τους στην περιοχή και 
τον αντίκτυπο στον υπόλοιπο κόσμο, αν δεν βρουν άλλη επιλογή 
και εξακολουθήσουν να εξαρτώνται από το πετρέλαιο της Βενε¬ 
ζουέλας. Επιδιώκουν διμερείς συμφωνίες και πολιτικά παιχνίδια 
απειλητικά για τον πλανήτη και την ανθρωπότητα. 

μετάφραση: Κριτών Ηλιόπουλος 



Ο γνωστός κύριος Σόρος ανήγγειλε επενδύσεις 900 
εκατ. δολαρίων για τη δημιουργία τριών εργοστασίων 
παραγωγής αιθανόλης στην πολιτεία Μάτο Γκρόσο ντο 
Σουλ. Ας σημειωθεί πως ο Σόρος, μέσω της εταιρίας 
Αδετο που δημιούργησε στην Αργεντινή, έχει ήδη αγο¬ 
ράσει 150.000 εκτάρια, όπου θα καλλιεργούνται ζαχα¬ 
ροκάλαμα για την παραγωγή αιθανόλης. Η Αδετο στη 
Βραζιλία έχει ήδη στην κατοχή της φυτείες σόγιας, καφέ 
και βαμβακιού. Ο ίδιος ο Σόρος πήρε μέρος στην Πα¬ 
γκόσμια Σύνοδο για την Αιθανόλη, που οργάνωσε η Ένω¬ 
ση Παραγωγών Ζαχαροκάλαμου του Σάο Πάολο. Στην 
ίδια σύνοδο πήρε μέρος και ο Φελίπε Γκονσάλες, πρώην 
πρωθυπουργός και ηγέτης του Σοσιαλιστικού Κόμματος 
της Ισπανίας, ο οποίος δραστηριοποιείται τον τελευταίο 
καιρό οικονομικά και πολιτικά στη Λατινική Αμερική... 

















«δεν θα σαρώσουμε την ολιγαρχία, 
απλά της παίρνουμε τα οχυρά» 


μέσα ενημέρωσης 

ΒΕΝΕΖΟΥΕΛΑ 


I α μέτρα και τα σχέδια που ανακοινώνει ο Τσάβες διαδέχονται το ένα το άλ¬ 
λο. Κρατικός έλεγχος στα πετρέλαια, στρατιωτικές δυνάμεις αναλαμβάνουν 
τον έλεγχο της λεκάνης του ποταμού Ορινόκο, όπου βρίσκονται τεράστια 
αποθέματα πετρελαίου, εξαγγέλλεται η δημιουργία σ’ αυτήν την περιοχή 
μιας καινούργιας πόλης, όπου θα εφαρμοστεί ένα πιλοτικό πρόγραμμα πλή¬ 
ρους αυτοδιαχείρισης από τους κατοίκους της, προτείνεται να εισαχθεί το 
τρουέκε (ανταλλαγή προϊόντων και υπηρεσιών) στις κοινότητες της χώρας. 
Τελευταία εξαγγελία η δημιουργία 200 «σοσιαλιστικών εργοστασίων» που 
θα καλύπτουν τους τομείς τροφίμων, ρούχων, οικοδομικών υλικών, χημικών, 
ανταλλακτικών αυτοκινήτων, υπολογιστών. Τα εργοστάσια αυτά υλοποιούν 
«το πρόγραμμα εθνικής ανάπτυξης της μπολιβαριανής επανάστασης» το 
οποίο θα ενισχύσει την εθνική κυριαρχία και ανεξαρτησία της Βενεζουέλας. 

Βέβαια τίποτα απ' αυτά δεν απασχολεί τα παγκόσμιας εμβέλειας πρακτο¬ 
ρεία ειδήσεων και τα μεγάλα ΜΜΕ. Αντίθετα, το τελευταίο διάστημα έχει 
κορυφωθεί μία άνευ προηγουμένου εκστρατεία παραπληροφόρησης γύρω 
από την υπόθεση της μη ανανέωσης της άδειας του ιδιωτικού τηλεοπτικού 
καναλιού (ΟΥ 

Στις 26 Μάη έληξε η εικοσαετής άδεια λειτουργίας που είχε παραχωρήσει 
το δημόσιο στο Κ^άίο ΤεΙενΐδίόη (ΚΟΛ/). Η κυβέρνηση του Τσάβες 

είχε ανακοινώσει από τις 28 Δεκέμβρη του 2006 πως δεν θα ανανέωνε την 
άδεια λειτουργίας του καναλιού. Στη θέση του ΚΟΎ άρχισε να εκπέμπει το 
κανάλι ΤΕ\/Ε 5 (Βενεζουελάνικο Κοινωνικό Κανάλι), το οποίο χρηματοδοτεί¬ 
ται από την κυβέρνηση αλλά διευθύνεται από ανεξάρτητη ομάδα στην οποία 
συμμετέχουν παραγωγοί από το εξωτερικό και τη Βενεζουέλα, εναλλακτικά 
μέσα πληροφόρησης, κοινωνικές οργανώσεις. Στη Βενεζουέλα λειτουργούν 
σήμερα 99 κανάλια, από τα οποία το 8ο% βρίσκεται στα χέρια ιδιωτών που 
αντιπολιτεύονται τον Τσάβες. 

Η μη ανανέωση της άδειας λειτουργίας του ΚΟΎ, το οποίο όμως μπορεί 
να λειτουργεί ως καλωδιακό κανάλι, ξεσήκωσε μια ενορχηστρωμένη εκστρα¬ 
τεία μέσα κι έξω από τη χώρα. Διαδηλώσεις της αντιπολίτευσης με μεγάλη 
συμμετοχή φοιτητών, από τα ιδιωτικά κυρίως πανεπιστήμια, δηλώσεις του 
Μπους και των λατινοαμερικάνων υποστηριιαών του, όπως ο πρόεδρος 
Γκαρσια του Περού και ο Ουρίμπε της Κολομβίας («στην Κολομβία δεν θα 
έκλεινα ποτέ ένα κανάλι της αντιπολίτευσης» -μόνο που στην Κολομβία δεν 
λειτουργεί κανένα αντιπολιτευτικό προς το καθεστώς κανάλι). Ωστόσο, η 
πλειοψηφια των κυβερνήσεων της Λατινικής Αμερικής δεν αμφισβήτησε το 
νόμιμο δικαίωμα που είχε η κυβέρνηση Τσάβες να μην ανανεώσει την άδεια 
λειτουργίας του καναλιού. Επίσης, η στήριξη από τα κοινωνικά κινήματα και 
τις αριστερές πολιτικές οργανώσεις της ηπείρου σ’ αυτήντην απόφαση ήταν 
καθολική. Στην ίδια τη Βενεζουέλα, ο λαϊκός παράγοντας της επανάστασης 
έκανε μια εντυπωσιακή διαδήλωση στο κέντρο του Καράκας και έδειξε για 
άλλη μια φορά ποιος έχει το πάνω χέρι στις πολιτικές εξελίξεις. 

Τα οργισμένα άρθρα μεγάλων εφημερίδων της Ευρώπης (της Ισπανίας 
κατά κύριο λόγο) και οι δηλώσεις κοινοβουλευτικών και δημοσιογραφικών 
κύκλων που αντιπολιτεύονται συστηματικά την κυβέρνηση Τσάβες, παρακά¬ 
μπτουν το στοιχειώδες ερώτημα: σε ποια χώρα του κόσμου ένα κανάλι που 
πρωτοστάτησε στο στρατιωτικό πραξικόπημα που ανέτρεψε για τρεις μέρες 
τον νόμιμο πρόεδρο της χώρας, θα εξακολουθούσε να εκπέμπει ανενόχλητο 
για πέντε ακόμη χρόνια μέχρι να λήξει η άδεια λειτουργίας του; Είναι από¬ 
λυτα κατανοητό αυτό που είπε ο διάσημος Αργεντινός σκηνοθέτης, ο Πίνο 


Σολάνας: «η μη ανανέωση είναι μια γιορτή για τους Βενε- 
ζουελάνους. Μια δεύτερη γιορτή είναι το ξεκίνημα ενός 
άλλου καναλιού». 

Ο ίδιος ο Τσάβες, απευθυνόμενος σε περισσότερους 
από ένα εκατομμύριο συγκεντρωμένους στη διαδήλωση 
της 2 Ιούνη, ήταν σαφής: «Δεν έχουμε κανένα σχέδιο να 
σαρώσουμε την ολιγαρχία. Τώρα, εάν η ολιγαρχία, εάν 
η αστική τάξη της Βενεζουέλας δεν αποδέχεται το κά¬ 
λεσμά μας για ειρήνη και τη συνύπαρξη μαζί μας, αυτό 
θα το επιβάλλουν οι επαναστατικές πλειοψηφίες. Εάν η 
αστική τάξη συνεχίσει να επιτίθεται απελπισμένα, χρη¬ 
σιμοποιώντας τα οχυρά που τους έχουν απομείνει, θα 
συνεχίσει να τα χάνει ένα προς ένα. Έλεγχαν τον στρατό, 
τον έχασαν. Έλεγχαν το κανάλι 2 της τηλεόρασης. Το έχα¬ 
σαν και δεν πρόκειται να το ξαναπάρουν ποτέ». 

Τα πιο ριζοσπαστικά κινήματα της μπολιβαριανής 
επανάστασης, όπως το Μέτωπο Σαμόρα των αγροτών, 
επικρότησαν την κυβερνητική στάση, καλώνταςτην μά¬ 
λιστα να βαθύνει το περιεχόμενο της επανάστασης. 

Υπήρξαν όμως και ορισμένοι σκεπτικιστές, όχι τόσο 
ως προς την ουσία του μέτρου, δηλαδή αν αποτελεί 
ένα βήμα προς τον αυταρχισμό, αλλά αν αυτή τη στιγμή 
αυτό το μέτρο μπορεί να δραστηριοποιήσει ξανά μια 
πολιτικά ηττημένη αντιπολίτευση. 

Ένα σημαντικό γεγονός που δεν καταγράφηκε από τα 
διεθνή ΜΜΕ, ήταν η προκαταρτική εγγραφή 5400*000 
Βενεζουελάνων ως μέλη του Ρ 51 Λ/ (Ενωμένου Σοσιαλι¬ 
στικού Κόμματος της Βενεζουέλας), που φιλοδοξεί να 
συνενώσει όλες τις δυνάμεις που στηρίζουν την μπολι- 
βαριανή επανάσταση. Η ίδρυση αυτού του κόμματος 
αφήνει διάφορα ερωτήματα, όπως αν θα συμμετάσχουν 
όλοι οι πολιτικοί σχηματισμοί του επαναστατικού στρα¬ 
τοπέδου (ήδη το ΚΚ έχει κρατήσει αποστάσεις), ποιοι 
θα είναι οι μηχανισμοί λειτουργίας του, αν πηγαίνουμε 
προς ένα μονοκομματικό σύστημα διακυβέρνησης, 
κ.λπ. Ο τεράστιος αριθμός των εγγραφών (αν αναλο- 
γιστει κανείς πως τον Τσάβες ψήφισαν στις τελευταίες 
εκλογές 7.200.000 ψηφοφόροι), δείχνει κατ’ αρχάς πως 
το κόμμα αυτό μάλλον ταιριάζει προς ένα κίνημα παρά 
σε ένα κόμμα πρωτοπορίας. Συνολικότερη εικόνα όμως 
θα μπορέσει να διαμορφώσει κανείς στο προσεχές 



ένας κόσμος 

το αναρχικό κίνημα στη Χιλή - μέρος δεύτερο 

κίνημα 



Στο προηγούμενο τεύχος της «αλάνας» δημοσιεύσαμε το πρώτο μέρος της εκτεταμένης 
δουλειάς πάνω στο αναρχικό κίνημα της Χιλής. Οι βασικοί λόγοι που μας κάνουν να ασχολη¬ 
θούμε με το αναρχικό κίνημα στη Χιλή είναι δύο. Ο πρώτος είναι η ιδιομορφία της χώρας ως 
προς τη γεωγραφική της μορφή και θέση αλλά και τον ορυκτό της πλούτο και ο δεύτερος η 
ιδιομορφία του ίδιου του κινήματος, το οποίο, πέρα από τη δυναμική του, παρουσιάζει και 
διαφορές από τα αντίστοιχα κινήματα της Βραζιλίας και της Αργεντινής, καθώς αυτό της 
Χιλής αναπτύσσεται αυτόνομα, χωρίς να στηρίζεται σε ηγέτες οικονομικούς μετανάστες, 
που μετέφεραν την εμπειρία της Ευρώπης και της Βόρειας Αμερικής. 


Το κραχ των λιπασμάτων 

Το 1930 η οικονομία της Χιλής, που κλυδωνίζεται ήδη 
από το κραχ του 1929, δέχεται ένα σημαντικό πλήγμα: 
Γερμανοί επιστήμονες ανακαλύπτουν τα χημικό λιπά¬ 
σματα και η Γερμανία τα προωθεί στην αγορά σε πολύ 
χαμηλότερες τιμές από τα αντίστοιχα φυσικό της Χιλής. 
Τα ορυχεία λιπασμάτων κλείνουν το ένα μετά το άλλο 
και οι χιλιάδες εργαζόμενοι με τις οικογένειές τους 
παίρνουν τον δρόμο της εσωτερικής μετανάστευσης. 
Προς τον νότο αυτή τη φορά, που οι πόλεις του παρου¬ 
σιάζουν ήδη φαινόμενα υπερπληθυσμού και ανεργίας. 

Την ίδια χρονιά εμφανίζεται στο προσκήνιο μια ση¬ 
μαντική φιγούρα του αναρχικού κινήματος: ο Πέδρο 
Νολάσκο Αρότια. 

Κατά την περίοδο 1931-34. τα συνδικάτα της ΈΟΤ 
διοργανώνουν απεργίες και χτίζουν ένα νέο δυναμικό 
εργατικό κίνημα. Την περίοδο αυτή ιδρύεται και το 
συνδικάτο των δασκάλων. 

Στις 27 Απρίλη 1934, τα γραφεία της Εργατικής Ένω¬ 
σης της Χιλής (ΡΟΈΗ) στο Σαντιάγκο δέχονται επίθε¬ 
ση από την αστυνομία και τους «λευκούς φρουρούς» 
των αφεντικών. Εφτά εργάτες και ένα παιδί δολοφο¬ 
νούνται ενώ άλλοι 200 τραυματίζονται σοβαρό. Τον 
Ιούνιο της ίδιας χρονιάς δολοφονούνται 477 χωρικοί 


στις περιοχές Αλτο Μπίο-Μπίο, Ρανκίλ και Λονκιμάι 
(όλες στη χώρα των ιθαγενών Μαπούτσε). 

Τον Δεκέμβρη του 1936, μετά από πρωτοβουλία της 
ΐν\ΛΑ/ και της Αντιστασιακής Εργατικής Ένωσης της Χι¬ 
λής (ΡΟΚΈΗ), ιδρύεται η Γενική Συνομοσπονδία των 
Εργατών (Κ 7 Π Υπενθυμίζουμε μερικές από τις κατακτή- 
σειςτης I\ΑΛΛ/: 

ί) η εργάσιμη ημέρα των 8 ωρών, 

ϋ) η κυριακάτικη αργία, 

ίϋ) η αποζημίωση για εργατικό ατυχήματα, 

ίν) η αναγνώριση ως συντάξιμων των χρόνων εργασίας, 

ν) το δικαίωμα στη σύνταξη και 

νί) το δικαίωμα να συνταξιοδοτούνται οι εργαζόμενοι 

μεγάλης ηλικίας. 

Την ίδια χρονιά, η Χιλιανή Αναρχική Ομοσπονδία 
(ΡΑΈΗ) στέλνει μερικές διεθνιστικές μπριγάδες στο 
πλευρό των Ισπανών αναρχικών στον ισπανικό εμφύλιο 
πόλεμο. 

Νέες επιθέσεις του κράτους και 
στρατόπεδο συγκέντρωσης 

Στις 28 Γενάρη του 1946, οι αστυνομικές δυνάμεις επι¬ 
τίθενται με σκυλιά και σφαίρες σε μια μεγάλη εργατική 
















συγκέντρωση, στην πλατεία Μπούλμες του Σαντιάγο. 
Απολογισμός: οχτώ νεκροί και πολλοί τραυματίες από 
τα δαγκώματα των σκυλιών. 

Έναν χρόνο αργότερα, ανοίγει το στρατόπεδο συγκέ¬ 
ντρωσης της Πισάγουα, όπου εκτοπίζονται και βασανί¬ 
ζονται εκατοντάδες αναρχικοί. Το αναρχικό κίνημα συ¬ 
νεχίζει τον αγώνα του σε συνθήκες παρανομίας. Έτσι, 
ιδρύεται το πολιτιστικό κέντρο «Λουίσα Μίτσελ», που 
είχε στόχο την επιμόρφωση των εργατριών. Σημαντική 
φιγούρα του κέντρου, το οποίο είχε ~/ο σπουδάστριες, 
ήταν η αναρχική Φλόρα Σανχουέσα Ρ. Το 1953 μετονο¬ 
μάστηκε σε «ελευθεριακό σχολείο Λουίσα Μίτσελ». 
Λειτούργησε μέχρι το 1957 και απ ’ αυτό αποφοίτησαν 
αρκετές αναρχικές αγωνίστριες. 

Το 1950 ο Ερνέστο Μιράντα συνενώνει 12 εργατικές 
ομοσπονδίες και αρκετό συνδικάτα στο Ενωτικό Εθνικό 
κίνημα των Εργατών (ΜυΝΤ). Σκοπός του είναι να ενώ¬ 
σει τα ανεξάρτητα εργατικά συνδικάτα. Ο στόχος αυτός 
πραγματοποιείται το 1953 Η ε την ίδρυση της Κεντρικής 
Ένωσης των Εργατών (ΈΙΤΓ). 

Βασικό ιδρυτικό μέλη, εκτός από τον Μιράντα, ήταν 
και τρεις αναρχικοί από την ΈΟΤ: οι Παμόν Ντομίνγκες, 
Έκτορ Ντουράν και Κέλσο Πομπλέτε. 

Μια δυναμική απεργία προδίδεται 
από τους εργατοπατέρες 

Τον Ιούλιο του 1956, η ΈΙΙΤ κηρύσσει γενική απεργία 
στη Χιλή. Για 48 ώρες παραλύει η χώρα. Ο πρόεδρος 
Ιμπάνες (σε δεύτερη θητεία, αυτή τη φορά με εκλογική 
διαδικασία) λέει ότι θα παραιτηθεί και θα παραχωρή¬ 
σει την εξουσία στηνΈυΤ. Φυσικά μπλοφάρει και καλεί 
τους αριστερούς μαρξιστές ηγέτες της ΟΙΤ για δια¬ 
πραγματεύσεις. Για να βγει η χώρα από την κρίση, τους 
ζητά να διακόψουντην απεργία. Οι κομουνιστές και οι 
ριζοσπάστες συμφωνούν, οι αναρχικοί, με επικεφαλής 
τον πρόεδρο της ΈΙΓΓ Κλοτάριο Μπλεστ, διαφωνούν 
και επιμένουν στη συνέχιση της απεργίας, αλλά αποφα- 
σίζεται η διακοπή της. Οι εργάτες δεν καταλαβαίνουν 
γιατί να επιστρέφουν στη δουλειά, μετά από μια δυνα¬ 
μική απεργία που δεν πέτυχε τίποτα. 

Το 1957 διοργανώνεται νέα γενική απεργία με τα αιτή¬ 
ματα του 1956, αλλά λόγω της προηγούμενης εμπειρίας 
δεν έχει απήχηση στους εργαζόμενους. 

Πάντως, το Ι 957 > ή ένωση διασπάται, καθώς οι αναρ- 
χοσυνδικαλιστές αποχωρούν γιατί διαφωνούν στην 
εκλογική υποστήριξη του ΡΚΑΡ (Ευρύ Λαϊκό Μέτωπο) 
για τις προεδρικές εκλογές του 1958. Το ΡΡΑΡ ήταν μια 
συσπείρωση των ριζοσπαστικών δυνάμεων της Αρι¬ 
στερός και η εμπλοκή της ΈΙΙΤ στο εκλογικό παιχνίδι 
θεωρήθηκε προδοσία της ανεξαρτησίας του εργατικού 
κινήματος. 

Ο Μιράντα ονομάζεται «επιφανής γιος» από τον ίδιο 
τον Φιντέλ Κάστρο και ιδρύει την «Επιτροπή Υπεράσπι¬ 
σης της Κουβανέζικης Επανάστασης». Το 1960, η αναρ¬ 
χική ομοσπονδία ΕΛΈΗ ανακοινώνει ότι η κουβανέζικη 
επανάσταση παντρεύτηκε με τους Ρώσους. 


Από το ΜΙΚ στη σφαγή του Πουέρτο Μοντ 

Τον Αύγουστο του 1965, στο Ελευθεριακό Κέντρο, ιδρύεται το Κίνημα 
της Επαναστατικής Αριστερός (ΜΙΚ.). Πρώτος του γραμματέας ήταν ο τρο- 
τσκιστής Ενρίκε Σεπούλβεδα, αλλά οι αναρχοσυνδικαλιστές Μιράντα και 
Μπλεστ ήταν στην κεντρική επιτροπή. Αρχικά το ΜΙΚ προσπάθησε να γίνει 
ένα δυνατό αναρχοσυνδικαλιστικό κίνημα, αλλά από το 1967 ο Μιγκέλ Ενρί- 
κες και ο Λουτσιάνο Κρους πήραν ηγετικές θέσεις και το εμπότισαν με μαρ- 
ξιστικές-λενινιστικές αρχές. Οι Μιράντα, Μπλέστ και οι αναρχικοί σύντροφοί 
τους αποχώρησαν από το ΜΙΚ. 

Το 1968 ιδρύεται η Πρωτοπορία Οργάνωσης του Λαού (νΟΡ) από τους 
αναρχικούς που αποχώρησαν από το ΜΙΚ. Το ΜΙΚ και η νΟΡ ασκούν μεγάλη 
επιρροή στην εργατική τάξη και το 1969 διοργανώνουν απεργίες στους εργα¬ 
σιακούς χώρους, που υποχρεώνουν τα αφεντικά να δεχτούν τα αιτήματα των 
εργατών και να υπογράψουν πιο ανθρώπινα συμβόλαια εργασίας. Και οι δυο 
οργανώσεις ακολουθούν τον ίδιο δρόμο για να καλύψουν τις οικονομικές 
τους ανάγκες: ληστεύουν τράπεζες. 

Τον ίδιο χρόνο, η Επιτροπή Αστέγων του Πουέρτο Μοντ καταλαμβάνει 
μια έκταση στην πάμπα Ιριγκόγιεν για να χτίσει κατοικίες. Ο υπουργός Πέρες 
Βούγιοβιτς δίνει εντολή να ανοίξουν πυρ εναντίον τους, με αποτέλεσμα εννιά 
νεκρούς. Δύο από τα θύματα ήταν έγκυες γυναίκες. 

Η περίοδος της Λαϊκής Ενότητας 

Το 1970 ο νέος σοσιαλιστής πρόεδρος Σαλβαδόρ Αλιέντε δίνει αμνηστία 
στους πολιτικούς κρατούμενους. Η νΟΡ είναι από τους κερδισμένους αυτής 
της αμνηστίας και ανταποκρίνεται στο κάλεσμα του προέδρου να συνιδρύ- 
σει την προσωπική του φρουρό, την ΟΑΡ (Ομάδα Προσωπικών Φίλων). Τον 
Μάρτιο του ΐ 97 Ρ τα μέλη της νΟΡστη φρουρό προειδοποιούν τον πρόεδρο 
για ένα σχέδιο ανατροπής της κυβέρνησης. Ο πιο σημαντικός από τους συ¬ 
νωμότες ήταν ο Πέρες Βούγιοβιτς, σφαγέας του Πουέρτο Μοντ. Ο Αλιέντε 
δεν έλαβε υπόψη του την προειδοποίηση, αλλά η νΟΡ αποφάσισε να δρά¬ 
σει άμεσα και στις 8 Ιουνίου του 
1971 εκτέλεσε τον Βούγιοβιτς. Στην 
ανακοίνωσή της για την εκτέλεση 
πρόσθεσε ότι τον καταδίκασε και 
για την σφαγή στο Πουέρτο Μοντ. 

Πάντως, η νΟΡ πλήρωσε πολύ βα¬ 
ρύ τίμημα για την απόφασή της να 
προστατεύσει τον Αλλιέντε, όταν 
αυτός άρχισε να χάνει τον έλεγχο 
της διακυβέρνησης της χώρας. Τα 
μέλη της μπήκαν στο στόχαστρο 
του κράτους αλλά και της άκρας 
δεξιάς και της άκρας αριστερός. 

Οι αδελφοί Ριβέρα Καλντερόν 
δολοφονήθηκαν από τη μυστική 
αστυνομία, ενώ ήταν άοπλοι και 
κρατούσαν λευκή σημαία. Μια κα¬ 
θαρή περίπτωση εκδίκησης για την 
εκτέλεση του Βούγιοβιτς. 

Το 1972, και ενώ η Χιλή της Λαϊ¬ 
κής Ενότητας δοκιμαζόταν από την 
τεχνητή έλλειψη τροφίμων, που 
προκάλεσαν οι Βορειοαμερικάνοι 
εξαγοράζοντας τους οδηγούς φορ¬ 
τηγών και οι πλούσιοι έμποροι τρο¬ 
φίμων, που έκρυβαν τα αγαθά στις 
αποθήκες τους, οι εργάτες άρχισαν 




























να καταλαμβάνουν εργοστάσια και να τα αυτοδιαχειρίζονται. Οι επιτροπές 
γειτονιάς παραλάμβαναντα προϊόντα απευθείας από την παραγωγή, χωρίς 
τη μεσολάβηση των μεσαζόντων. Στις γειτονιές και τα εργοστάσια, με τον 
ενεργό πόλο του Μετώπου των Επαναστατών Εργατών (ΡΤΚ), η αυτοδιαχεί¬ 
ριση και η αλληλεγγύη είχαν φτάσει στον ψηλότερο δείκτη που είχε ποτέ ση¬ 
μειωθεί στη Χιλή. Όλα αυτά δεν ανησύχησαν μόνο τα αφεντικά αλλά και τον 
ίδιο τον Αλιέντε, που τοποθέτησε σ’ αυτά τα εργοστάσια «παρατηρητές», οι 
οποίοι έπαιξαντον ίδιο ρόλο με τα αφεντικά: έδιναν διαταγές. Την ίδια ώρα, 
το Κίνημα των Επαναστατών (ΜΟΚ.) προχώρησε σε εκτεταμένες καταλήψεις 
γης, την οποία διένειμαν στους ακτήμονες αγρότες. 

Η πίεση των Βορειοαμερικάνων προς τη λαϊκή κυβέρνηση αυξανόταν και 
στις ιη Ιούνη του 1973 γίνεται απόπειρα πραξικοπήματος που αποτυγχάνει. 
Ο Αλιέντε δεν καταλαβαίνει ότι αυτό ήταν μια δοκιμή για να δουν τις λαϊκές 
αντιδράσεις και να διαπιστώσουν αν ο λαός είχε όπλα για να υπερασπιστεί 
τις κατακτήσεις του. Ο στρατός αρχίζει να ψάχνει για την ύπαρξη όπλων στα 
αυτοδιαχειριζόμενα εργοστάσια και τις λαϊκές συνοικίες, αλλά οι εργάτες 
και ο λαός στήνουν οδοφράγματα και εμποδίζουν τις έρευνες. 

Το πραγματικό πραξικόπημα, όμως, δεν άργησε να έλθει. Τα τανκς διέσχι¬ 
σαν τους δρόμους του Σαντιάγο και κύκλωσαν τη Μονέδα, το προεδρικό 
μέγαρο. Ο βομβαρδισμός ήταν καταιγιστικός από στεριά και αέρα και την 
τραγική κατάληξη τη γνωρίζουμε όλοι. 

Τα μαύρα χρόνια του Πινοτσέτ 

Η Χιλή περνά στο πιο σκοτεινό κεφάλαιο της ιστορίαςτης. Χιλιάδες αγωνιστές 
και αγωνίστριες συλλαμβάνονται, βασανίζονται, βιάζονται και δολοφονούνται. 
Τις πρώτες μέρες γεμίζουν τα στάδια και τα κλειστό γυμναστήρια και όσους 
επιβιώνουν από αυτά τους μεταφέρουν στα στρατόπεδα συγκέντρωσης, που 
από μια ειρωνική συγκυρία είναι τα εγκαταλειμμένα για φο χρόνια εργοστάσια 
φυσικών λιπασμάτων. Το Κατσαμπούκο, η Καλάμα, ηΤοκοπίγια, η Πισάγουα,το 
Κοπιάπο. Αλλά και οι αστυνομικοί σταθμοί της Σερένα και Κιγιότα στο Βαλπα- 
ραΐσο, καθώς και η Στρατιωτική Σχολή Μηχανικού και η φρεγάτα Εσμεράλδα. 

Στο Σαντιάγο οι επαναστάτες φυλακίζονται σε κατοικίες που έμειναν στην 
ιστορία για τα φρικτά βασανιστήρια που εφαρμόζονταν εκεί. Η Βίλα Γκρι- 
μάλντι, η Χοσέ Ντομίνγκο Κάνιας, το Τρες Αλαμος, το Κουάτρο Αλαμος, το 
Λόντρες 38, κ.ά. 

Οι δολοφονημένοι στα κολαστήρια χαρακτηρίζονται από το καθεστώς 
«εξαφανισμένοι» (ντεσαπαρεσίδος) και κάθε αναφορά σ’ αυτούς επιφέ¬ 
ρει νέες συλλήψεις και εξαφανίσεις... Οι δολοφονημένοι είτε θάβονται σε 



ομαδικούς τάφους, είτε ρίχνονται από ελικόπτερα στη 
θάλασσα. 

Φυσικά, από την πρώτη μέρα της δικτατορίας δια¬ 
λύονται τα πολιτικά κόμματα και οι συνδικαλιστικές 
οργανώσεις και απαγορεύεται η κυκλοφορία μετά τις 
οκτώ το βράδυ. 

Καταργούνται τμήματα και μαθήματα στα πανεπι¬ 
στήμια γιατί θεωρούνται επαναστατικά. Όλοι ζουν με 
τον φόβο της Μυστικής Στρατιωτικής Αστυνομίας, 
της περιβόητης ϋΙΝΑ. 

Στους πρώτους μήνες του 1980 αρχίζει η οργάνωση 
της αντίστασης με σαμποτάζ στην ηλεκτροδότηση. Το 
1982 το Μ ΙΚεκτελεί τον αρχηγό της ϋΙΝΑ Ρότζερ Βερ- 
γκάρα. Την ίδια χρονιά οι εργάτες κλωστοϋφαντουργί¬ 
ας πραγματοποιούν την πρώτη απεργία στη διάρκεια 
της χούντας. Παρά την τρομοκρατία, η απεργία διαρ- 
κεί αρκετές μέρες και στις ιι Μαΐου οργανώνεται μια 
γενική απεργία συμπαράστασης. Οι εργαζόμενοι εγκα¬ 
ταλείπουν στις δύο το μεσημέρι τις δουλειές τους και 
επιστρέφουν στα σπίτια τους, τα παιδιά δεν πηγαίνουν 
στο σχολείο, οι δάσκαλοι δεν παραδίδουν μαθήματα, 
ο λαός δεν αγοράζει τίποτα και τα αυτοκίνητα κινού¬ 
νται με πολύ μικρή ταχύτητα στους δρόμους. 

Το βράδυ σβήνουντα φώτα και στις οκτώ το πρωί οι 
κάτοικοι βγαίνουν στους δρόμους χτυπώντας άδειες 
κατσαρόλες. Η αστυνομία απαντά με ρίψη δακρυγό- 
νων. Στις συγκρούσεις που ακολούθησαν ο απολογι¬ 
σμός ήταν δυο νεκροί, ένας στη συνοικία Λα Βικτόρια 
και ένας στη Λα Πλάσα. Τα χρόνια 1983-84 οι μαζικές 
διαμαρτυρίες έγιναν πιο συχνές και οι διαδηλωτές 
αμύνονταν στις αστυνομικές επιθέσεις με οδοφράγ¬ 
ματα, πέτρες και κοκτέιλ μολότοφ. 

Στις δραστηριότητες αυτές οι αναρχικοί είχαν συμ¬ 
μετοχή αλλά δεν προπαγάνδιζαν τις ιδέες τους. Όπως 
και οι άλλοι επαναστάτες, αντιλαμβάνοντανότι άμεση 
προτεραιότητα είχε το χτύπημα της χούντας και ο χρό¬ 
νος για ιδεολογική πάλη θα έλθει αργότερα. 

Το 1984 κυκλοφορεί στη Τάλκα το ελευθεριακό περιο¬ 
δικό «Η φωνή της φυσικής ζωής» και το 1987 ξαναεμφα- 
νίζονται μαύρες σημαίες στο Σαντιάγο, την Κονσεπσιόν 
και το Οσόρνο. Ανοίγουν κοινωνικά κέντρα όπως το «Ελ 
Ντουέντε» (Ο Καλικάντζαρος) στο Σαντιάγο και το ΚΑΙ 
(Αναρχική Κολεκτίβα Απελευθέρωση) στην Κονσεπσιόν. 
Και τα δύο ανοίγουν με τον παραπλανητικό τίτλο ΤΑ5Υ5 
(εργαστήρι συνδικαλιστικής και κοινωνικής ανάλυσης). 
Στην Κονσεπσιόν εμφανίζονται και δυο αναρχικά έντυπα: 
το «Ακρατα» και η «Απελευθέρωση», ενώ στο Σαντιάγο 
εκδίδεται το «Αξιόν Ντιρέιαα» Το 1989, μετά το «όχι» 
του λαού στο δημοψήφισμα, ο Πινοτσέτ αναγκάζεται να 
παραδώσει την εξουσία στους πολιτικούς. 


Τα χρόνια της Μεταπολίτευσης 

Στα χρόνια μετά τη δικτατορία το αναρχικό κίνημα 
αναδιοργανώνεται και ψάχνει να βρει νέους δρόμους 
αγωνιστικής δράσης. Το 1990, στο Ελ Ντουέντε, δη- 
μιουργείται το Συντονιστικό των Αναρχικών Φοιτητών 
και στις 2 Γενάρη του 1991, στην Κονσεπσιόν, ιδρύεται 























η Αναρχική Ομοσπονδία των Πόλεων. Παράλληλα, 
δημιουργούνται στην Κονσεπσιόν η ]ΑΜ (Νεολαία 
κατά της Στρατιωτικής Θητείας) και στο Σαντιάγο η 
ΘΟδΜΟ (Οργάνωση Ενάντια στην Υποχρεωτική Στρά¬ 
τευση). Στη συνεχεία, εμφανίζονται και άλλες οργανώ¬ 
σεις, όπως η ΜΑΙΟ (Αναρχικό Κίνημα Λουίς Ολέα), η 
ΡΑΙ και η «Πολιτιστική Ελευθεριακή Κολεκτίβα Μαλα- 
τέστα» στην Κονσεπσιόν, ο «Κόκκινος Αναρχικός» στη 
Βίγια Αλεμάνα, το Οσόρνο, το Τεμούκο, το Βαλπαραΐ- 
σο και το Σαντιάγο. Εμφανίζονται νέα περιοδικά, όπως 
η «Μαύρη Πανούκλα», ο «Μαύρος Καλικάντζαρος», η 
«Ελευθεριακή Δράση» και οι «Νέοι Καιροί». 

Οι Χιλιάνοι αναρχικοί είχαν σημαντική παρουσία πέρσι 
στο «κίνημα των πιγκουΐνων», που αναστάτωσε τη χώρα 
για τρεις μήνες. Κλείνοντας, θα αναφέρουμε μερικές πα¬ 
ραδοσιακές δράσεις των αναρχικών στη σημερινή Χιλή. 

Μια παραδοσιακή βραδιά των αναρχικών είναι η ιο η 
Σεπτεμβρίου, παραμονή της θλιβερής επετείου του 
πραξικοπήματος. Το βράδυ αυτό φτιάχνουν οδοφράγ¬ 
ματα στην είσοδο της γειτονιάς Βίλα Φράνσια, δίπλα 
στον κεντρικό σιδηροδρομικό σταθμό του Σαντιάγο. 
Οι μπάτσοι παρατάσσονται πάνοπλοι απέναντι τους 
και, μόλις νυχτώνει, ξεκινάει το πανηγύρι... Οι πέτρες, 
τα καδρόνια και οι μολότοφ αποκρούουν τα δακρυ- 
γόνα και τους πίδακες νερού από τις αύρες. Η μάχη 
κρατά όλο το βράδυ και το πρωί η συνοικία θυμίζει 
κανονικό πεδίο μάχης. Το ίδιο συμβαίνει και το βράδυ 
της 28 ης Μαρτίου, προς τιμή των δυο νεαρών αγωνι¬ 
στών του ΜΙΚ Ραφαέλ και Βεργκάρα Τολέδο, οι οποί¬ 
οι, μαζί με την Παουλίνα Αγκίρε, δολοφονήθηκαν στις 
29 Μαρτίου του 1985 από αστυνομικούς της χούντας. 

Στις ιι του Σεπτέμβρη, γίνεται πορεία προς το νε¬ 
κροταφείο της Ρεκολέτα, όπου υπάρχει το μνημείο για 
τα θύματα της Χούντας. Εκεί, οι αστυνομικοί «τη στή¬ 
νουν» στους αναρχικούς, για να πάρουν την εκδίκησή 
τους για την προηγούμενη βραδιά στη Βίλα Φράνσια. 
Στην πορεία αυτή παραβρέθηκα το 2003 και είδα κάτι 
που δεν μπορεί να εξηγηθεί με τα δικά μας δεδομένα. 
Για τον λόγο αυτό διαβάστε το προσεκτικά, γιατί όσες 


φορές το αφηγούμαι ο καθένας στην αρχή το καταλαβαίνει διαφορετικά. 

Στο νεκροταφείο οι αστυνομικοί ορμούν να κυκλώσουν τους αναρχικούς. 
Τότε, ξαφνικά, σπάει τις αλυσίδες της η κομουνιστική νεολαία και μπαίνει 
ανθρώπινη ασπίδα μπροστά από τους αναρχικούς, για να τους προστατεύσει 
από τους μπάτσους! 

Γωνία «Μακούλ κον Γκρέσια» 

Και τώρα μια εικόνα του αναρχικού κινήματος στη σημερινή Χιλή. Στη συ¬ 
νοικία της Νιουνιόα, στο νότιο Σαντιάγο, βρίσκονται και οι εγκαταστάσεις 
του Πανεπιστήμιου της Χιλής, ενός από τα ελάχιστα δημόσια πανεπιστήμια 
της χώρας. Η πιο σημαντική σχολή του είναι το Παιδαγωγικό Ινστιτούτο. Μια 
σχολή με πλούσια παράδοση σε αγώνες και καταλήψεις και με απόφοιτους 
που έχουν συνεισφέρει στο κίνημα και τα γράμματα της Χιλής. Βρίσκεται στη 
διασταύρωση των λεωφόρων Μακούλ και Γκρέσια. Δεν περνάει εβδομάδα 
ή ακόμη και μέρα που στη γωνία αυτή να μην γίνονται οδομαχίες μεταξύ 
φοιτητών και αναρχικών, από τη μια μεριά, και των δυνάμεων καταστολής, 
από την άλλη. Οι πέτρες και οι μολότοφ από τη μια, τα δακρυγόνα και οι 
αύρες από την άλλη. Ακριβώς απέναντι βρίσκεται ένα χαμπουργκεράδικο 
της αλυσίδας Μακντόναλντς,το οποίο καταστρέφεται μια με δυο φορές την 
εβδομάδα. Τον Νοέμβριο του 2003, ο Γιωργάκης ο Παπανδρέου είχε επισκε- 
φτει τη Χιλή ως υπουργός εξωτερικών. Στο πλαίσιο της επίσκεψής του, πήγε 
και στο Παιδαγωγικό Ινστιτούτο, που διαθέτει τμήμα Ελληνικών Σπουδών. 
Ξαφνικά, άρχισε το συνηθισμένο σκηνικό απ' έξω και ο δικός μας ρωτούσε 
απορημένος: «τι συμβαίνει ρε παιδιά;» Μέχρι να καταλάβει τι γίνεται, τον 
φυγάδευσαν στα γρήγορα από άλλη πόρτα. Στη Χιλή, η φράση «Μακούλ 
κον Γκρέσια» είναι συνώνυμη με χαβαλέ, επεισόδια ή τζερτζελέ, ανάλογα 
από ποια σκοπιά το βλέπει ο καθένας. Η φήμη της φράσης έχει ξεπεράσει 
τα σύνορα της χώρας. Το Φλεβάρη του 2004, στο αεροδρόμιο του Σάο Πά- 
ουλο, ο μπάτσος που μου έκανε έλεγχο διαβατηρίου, διαβάζοντας τη χώρα 
έκδοσής του και γνωρίζοντας ότι πηγαίνω στη Χιλή μου λέει: «Γκρέσια, όπως 
λέμε δηλαδή Μακούλ κον Γκρέσια!» 

Τον περασμένο Οκτώβρη ρώτησα δυο κυρίες από τη Χιλή τι σημαίνει για 
κείνες η φράση «Μακούλ κον Γκρέσια». Η πρώτη, δεξιών πεποιθήσεων, μου 
απάντησε: «το απόλυτο χάος!» Η δεύτερη, της παραδοσιακής αριστερής, 
μου είπε: «αγώνας, ελπίδα, έρωτας!» 

Επίλογος 



Κλείνω την εξιστόρηση για το αναρχικό κίνημα της Χιλής με 
μια ακόμη προσωπική εμπειρία. Τον Μάρτη του 2004, κυκλο¬ 
φορώντας στα όμορφα στενά του Βαλπαραΐσο, βλέπω σε ένα 
τοίχο γραμμένο στα ελληνικά το σύνθημα «αναρχία». Το φω¬ 
τογραφίζω, ενώ ένα σκυλί μού γαβγίζει χαρούμενα. Λίγο πιο 
κάτω, βλέπω στον δρόμο δυο παλιές τηλεοράσεις, που η μια 
έγραφε «κλείσε την τηλεόραση» και η άλλη «ζήσε τη ζωή». 
Δεν τις φωτογραφίζω και φεύγοντας από τη Χιλή μετανιώνω 
που δεν τράβηξα αυτή τη φωτογραφία. 

Πέρυσι τη βρήκα σε ένα αναρχικό σάιττου Βαλπαραΐσο! 

Μιχάλης Ανιτσάκης 

Δειιε: «Μαισούκα», ταινία του Αντρες Γουντ, με αναφορά στις πομπλασιόνες 
στα χρόνια της Λαϊκής Ενότητας και τις πρώτες μέρες του πραξικοπήματος. 
«Σαλβαδόρ Αλιέντε», ταινία του Πατρισιο Γκουσμάν, με αναφορές στις 
καταλήψεις εργοστασίων και γης. 

Ακούστε: «ΡΓ6§υηϋ&δ ροΓ Ρυειτο Μοηπ», τραγούδι από τον Βίκτορ Χάρα, 
που αναφέρεται στη σφαγή του Πουέρτο Μοντ. 

Πηγές: τα σόιτ «ΑγΒοΙ Ν6£ιό», « 5 οΙΐ 0 ΕΝ 0 ^ό ΟΒγθγε» και βιωματικές 
εμπειρίες. 

μύθοι από τη 

λατινική αμερική 



I ο 1492 πολιτικοί και κοινωνικοί παράγοντες της εποχής, οδήγησαν τον Χρι¬ 
στόφορο Κολόμβο να ανακαλύψει, ή μάλλον να «σκοντάψει» πάνω σε μια 
καινούργια ήπειρο. Αν και η ιστορία δεν αντάμειψε τον γενοβέζο ναυτικό 
δίνοντας το όνομά του σε εκείνα τα εδάφη, η συμβολή του σίγουρα έδωσε 
«σάρκα και οστά» σε αυτό που σήμερα αποκαλούμε Λατινική Αμερική. 

Συνέχισαν άλλοι Ευρωπαίοι το ίδιο ταξίδι, την ίδια διαδρομή, λούζοντας 
με το αίμα των ιθαγενώντα εδάφη εκείνα. Πολλοί ιθαγενείς σώθηκαν ευτυ¬ 
χώς, λόγω της έλλειψης εργατικών χεριών που είχαν ανάγκη οι κατακτητές. 

Η Λατινική Αμερική εκείνη την εποχή δεν ήταν -όπως πολλοί πιστεύουν- 
ένας κόσμος βαρβάρων, ένας κόσμος απολίτιστων. Στα εδάφη της την πε¬ 
ρίοδο εκείνη υπήρχε η Αυτοκρατορία των Ίνκας και η Αυτοκρατορία των 
Αζτέκων, με μια περίπλοκη κοινωνική, πολιτική και οικονομική οργάνωση. 

Αυτές οι Αυτοκρατορίες κάλυπταν πολλές ζώνες στην Κεντρική και Νό¬ 
τια Αμερική και διατηρούσαν ένα περίπλοκο δίκτυο κοινωνικών και οικονο¬ 
μικών σχέσεων. Ο πολιτισμικός και θρησκευτικός κόσμος τους επίσης ήταν 
πλούσιος. Από τον έκτο μέχρι τον δέκατο πέμπτο αιώνα, οι πολιτισμοί των 
Μάγιας, τωνΤαϊρόνας, των Ολμέκας και τωνΤσιμού, ανάμεσα σε άλλους, 
είχαν εξαπλωθεί στο Μεξικό, την Καραϊβική και το Περού. Πάνω τους οι¬ 
κοδόμησαν οι δυο άλλοι πολιτισμοί που αναφέραμε προηγουμένως. 

Οι κατακτητές ποδοπάτησαν τα μνημεία 

Στο Γιουκατάν, στη Γουατεμάλα, το Μπελίσε, την Ονδούρα, το Ελ Σαλ¬ 
βαδόρ και σε μέρος των μεξικανικών εδαφώνΤαμπάσκο καιϊσιάπας, άνθι¬ 
σαν οι Μάγιας, ένας πολιτισμός που πάντα μάγευε και εντυπώσιαζε τους 
αρχαιολόγους. Πολλά από τα μυστήρια εκείνου του πολιτισμού τα κρύβει 
ακόμη η ζούγκλα αλλά ένα μεγάλο μέρος τους έχει αποκαλυφθεί. Μπορεί 
κάποιος να θαυμάσει τη μεγαλοπρέπεια των πυραμίδων, των ναών, την τε¬ 
ράστια τεχνική ικανότητα των κατοίκων πάνω στα αγάλματα, καθώς επίσης 
αντικείμενα και φιγούρες που φανερώνουν εντυπωσιακές γνώσεις πάνω 
στην αστρονομία. 

Στο Εκουαδόρ και το Περού, οι πολιτισμοί Τσαβίν, Νάσκα, Μότσε, Τσι- 
μού, κ.ά., άφησαν επίσης ίχνη στο πέρασμά τους, γνωρίζοντας σήμερα πως 
και εκείνοι είχαν αναπτύξει έναν προηγμένο και πολύ σημαντικό πολιτισμό. 

Οι Ευρωπαίοι έκαψαντους ναούς, άρπαξαντοχρυσάφι, διέλυσαντα είδωλα 
και τα αγάλματα, ποδοπάτησαν τα μνημεία, σβήνοντας ακόμη περισσότερο 
τα ίχνη των ήδη εξαφανισμένων -την περίοδο της κατάκτησης- πολιτισμών. 

Γιατί κατασκεύαζαν μύθους οι ιθαγενείς; 

Οι ιθαγενείς κατάφερναν για αιώνες να κατανοήσουν τον κόσμο στον 
οποίον ζούσαν, κατασκευάζοντας γύρω του μύθους και διηγήματα ικανά 


να τους φέρουν ηρεμία και πίστη, απέναντι σε μια φύση 
ακατανόητη πολλές φορές, μαγική και πανίσχυρη. Η γη 
είναι η μητέρα με τα χίλια στόματα, οι καρποί δίνουν 
τη δύναμή τους, τους χυμούς τους για να ζήσει ο άν¬ 
θρωπος, τα πτηνά και τα ερπετά ενώνονται και δίνουν 
καταγωγή σε θεούς φανταστικούς. 

Διαβάζοντας κανείς τους μύθους αυτούς, είναι σαν 
να ζωντανεύει κατά κάποιον τρόπο αυτούς τους χαμέ¬ 
νους πολιτισμούς. Είναι σα να απαλύνει τις πληγές της 
ιστορίας, σα να εντάσσει τις ανησυχίες και τις ερμηνείες 
εξαφανισμένων λαών, σε έναν κόσμο στον οποίον και 
αυτοί ανήκουν. 

'Εχουν περάσει αιώνες από τη δημιουργία αυτών των 
μύθων. Κάποιοι χάθηκαν, άλλοι παραμένουν ζωντανοί. 

Η Δημιουργία 
(Μύθος των Ίνκας 
για την καταγωγή του Κόσμου) 

Όταν δεν υπήρχε ο κόσμος, ο 
Θεός χωρίς όνομα αντιλήφθηκε 
πως με τη γη, το νερό και τη φω¬ 
τιά μπορούσε να δώσει ζωή, σε 
αυτά που έβλεπε γύρω του και 
άρχισε να δουλεύει. Είχε σκεφθεί 
έναν κόσμο ενωμένο, μοναδικό, 
όπου τα υλικά και οι άνθρωποι 
θα ζούσαν αρμονικά. Για τον λό¬ 
γο αυτό έπρεπε κάθε πράγμα να 
πάει στην θέση του. Κανόνισε 
έτσι ώστε ο κόσμος να χωριστεί 
σε τρία μέρη. 

Επάνω θα πήγαινε ό,τι λάμπει. 

Οι θεοί, ο Ήλιος και το Φεγγάρι. 

Τα αστέρια και οι κομήτες. Επί¬ 
σης, εκεί, αλλά πιο κοντά στη γη, 
θα ζούσαν ο θεός της ακτίνας, του 
ουράνιου τάξου και του ανέμου. 

Στη Γη θα ήταν το δεύτερο μέρος. 

Εκεί θα κατοικούσαν όλα όσα έχουν 
ζωή. Ό,τι γεννιέται και μεγαλώνει. 

Οι καρποί, τα ζώα, οι άνθρωποι και 














τα πνεύματα. Όλα θα μοιράζονιαντο ίδιο μέρος και θα 
συμπεριφέρονταν σαν αδέρφια κάτω από το φως του 
Ηλιου. Ένα μέρος σκοτεινό και βαθύ στο εσωτερικό 
της Γης θα ήταν για εκείνους που έχουν πεθόνει. 

Αυτό τα τρία μέρη θα ήταν χωρισμένα μεταξύ τους, 
αλλά θα υπήρχαν μυστικό μονοπάτια, ειδικές διαδρομές 
που μόνο πολύ λίγοι θα μπορούσαν να γνωρίζουν για να 
ταξιδέψουν από το ένα μέρος στο άλλο. Από τη Γη μόνο 
ο Ίντι, ο γιος του Ηλιου θα μπορούσε να πάει επάνω, 
στο μέρος με τα αστέρια για να επικοινωνήσει με τους 
θεούς που φωτίζουν τον κόσμο με το φως τους. Από 
το σπίτι των νεκρών θα μπορούσε να φθόσει στο μέρος 
όπου κατοικούν οι ζωντανοί μέσα από τις ρωγμές των 
βράχων που περνούν στο υπέδαφος, ή από τις πηγές 
των υδάτων, ή από τους κρατήρες των ηφαιστείων. 

Έτσι δημιουργήθηκε ο κόσμος. Για αυτό στον ουρα¬ 
νό λάμπουν ο ήλιος, το φεγγάρι και τα αστέρια. Ο Ίντι 
που καταλαβαίνει την γλώσσα τους, τα κοιτάζει από τη 
Γη και μπορεί να εξηγήσει στους ανθρώπους ποιες είναι 
οι προθέσεις και τα σχέδια των θεών. 

Ο ιαγουάρος και η φωτιά 

Μύθος των Πεμόν (πολιτισμός που άνθησε 

στα νοτιοδυτικά της Βενεζουέλας) 

Οι άνθρωποι που εγκατέλειψαντο στρατόπεδο άφη¬ 
σαν τη φωτιά να τρεμοσβήνει μέσα στις στάχτες. Ο 
ιαγουάρος που περπατούσε να βρει φαγητό στο άδειο 
στρατόπεδο πέρασε από εκεί και χωρίς να το κατα¬ 
λάβει φύσηξε και έσβησε τη φωτιά. Τότε οι δυο τους 
άρχισαν να συζητούν. Ο ιαγουάρος που το μόνο που 
σκεπτόταν ήταν να γεμίσει το άδειο του στομάχι, ρώ¬ 
τησε τη φωτιά με τι τρέφεται. 

-Με κλαδάκια και φύλλα ξερά, είπε η φωτιά. Αλλά 
δεν μπορώ να τραφώ γιατί είμαι μόνη μου και οι άν¬ 
θρωποι έχουν φύγει και με άφησαν να πεθανω εδώ της 
πείνας. 

-Λοιπόν, εγώ δεν είμαι σαν και εσένα, απάντησε υπε¬ 
ρήφανος ο ιαγουάρος. Τρέφομαι με σάρκες από τα ζω¬ 
ντανά που εγώ ο ίδιος πιάνω. Είμαι γρήγορος σαν τον 
άνεμο. Μπορώ να πάω μέχρι όποιο σημείο θέλω για να 
βρω την τροφή μου. 

-Αντρέφεσαι μόνο με ανθρώπους και ζώα, τότε αυτό 
σημαίνει πως εγώ τρώω περισσότερο από εσένα, του 
είπε η φωτιά. Γιατί εκτός από κλαδάκια και ξερά φύλλα 
όταν ξυπνάει η όρεξή μου είμαι ικανή να φάω δέντρα 
ολόκληρα. Ο ιαγουάρος τότε ζήτησε να αποδείξει ότι 
λέει την αλήθεια, και να φάει ένα δέντρο ολόκληρο. 

-Εξαρτάται από εσένα, απάντησε η φωτιά. Πρέπει να 
με φυσήξεις για να μπορέσω να φάω το δέντρο. Στο 
είπα πως μόνη μου δεν μπορώ να τραφώ. Τότε ο ιαγου- 
άρος άρχισε να φυσά και κάποιες μικρές φλόγες που 
πετάχτηκαν έκαψαν λίγο το δέρμα του. Του άφησαν 
σημάδια που μέχρι σήμερα τα έχει. 

-Πρόσεχε, της είπε γεμάτος πόνο ο ιαγουάρος. 

-Σου είπα πως είμαι όπως είμαι. Και πως όταν ξυπνή¬ 
σει η όρεξή μου είμαι ικανός να φάω τα πάντα. 

-Μου είπες πως μπορείς να φας ένα δέντρο και μέχρι 


τώρα σε έχω δει να τρως μόνο φύλλα και ξυλαράκια, επέμεινε ο ιαγουά- 
ρος. Απόδειξέ μου τώρα πως είσαι ικανή για να σε πιστέψω. 

-Πλησίασε και φύσηξέ με. Θα δεις πως θα τελειώσω με όλα αυτά που 
υπάρχουν εδώ γύρω. 

Ο ιαγουάρος πλησίασε και φύσηξε με δύναμη. Η φωτιά σηκώθηκε και 
προχώρησε στο έδαφος. Ένας άνεμος την έκανε να εξαπλωθεί ακόμη πε¬ 
ρισσότερο. Οι γλώσσες της έγλυφαντα δέντρα μέχρι που τα άφησαν σκέτη 
στάχτη. Σε λίγα λεπτά όλη η γη έκαιγε. Ο ιαγουάρος τρέμοντας από φόβο 
και βλέποντας να τον αγγίζουν οι φλόγες άρχισε να τρέχει. Τρέχοντας άκου- 
γε πίσω του κάθε φορά πιο δυνατά τη φωτιά να φωνάζει από μακριά πως 
μπορούσε επιπλέον να φάει και ιαγουάρους. Για αυτό οι άνθρωποι αφή¬ 
νουν εστίες φωτιάς στα στρατόπεδα τους. Εκείνοι ξέρουν πως η φωτιά 
διώχνει τους ιαγουάρους. 



Στην πόλη Κοσκίν εδώ και καιρό ακούγονταν 
φωνές για την άφιξη ανθρώπων ξένων που έρχο¬ 
νταν από πολύ μακριά, πιο μακριά από τη θάλασ¬ 
σα. Έλεγαν πως είχαν γένια και ρούχα από μέταλλο, 
ότι ήταν ικανοί πολεμιστές, και κατακτούσαν ό,τι 
έβρισκαν στο διάβα τους. Για εννέα χρόνια οι κά¬ 
τοικοι της Κοσκίν διατηρούσαν σκοπιές για να προ¬ 
στατεύσουν τη γη τους από τους ξένους. Μέχρι 
που μια μέρα οι κατακτητές έφθασαν. 

Οι κάτοικοι της Κοσκίν ειρηνικοί από την φύση 
τους, πολύ σύντομα υποδουλώθηκαν και αναγκά¬ 
στηκαν να υποφέρουν τον βιασμό τους οι γυναίκες, 
να κακοποιηθούν οι άντρες, οι γέροι και τα παιδιά. 

Να δεχθούν να τους κατακλέψουν τις περιουσίες. 

Σιγά σιγά έβλεπαν να χάνουν ό,τι αγαπούσαν. Ο 
Καμίν ήταν ο αρχηγός της πόλης. Αρχηγός μέχρι που 
έφθασαν οι κατακτητές. Υπέφερε αρκετά. Έχασε την 
υπομονή του όμως όταν είδε να κακοποιούν την πανέ¬ 
μορφη γυναίκα του, την Κόσκο Ίνα. Ήρθε αντιμέτωπος 
με έναν λευκό καταχτητή και τον σκότωσε. Οι άνδρες 
του λευκού διοικητή κατεδίωξαντον Καμίν μέχρι που τον 
βρήκαν στα βουνά. Στόχος τους ήταν να τον πνίξουν. Ο 
Καμίν πολέμησε μέχρι τέλους, ρίχνοντάς τους πέτρες, 
αλλά η μάχη ήταν άνιση. Ο Καμίν άνοιξε τα χέρια του σαν 
κόνδορας και πήδηξε στο κενό, γιατί ήταν καλύτερα να πεθόνει πετώντας 
στον άνεμο σαν ένα πουλί, παρά να πεθάνει στα χέρια των καταχτητών. 

Η Κόσκο Ίνα που ακολουθούσε από πίσω και δεν είχε δει τι είχε συμβεί, 
είδε πως όλοι ήταν σιωπηλοί. Ακούσε έναν θόρυβο, πλησίασε με την ελ¬ 
πίδα να βρει τον Καμίν ζωντανό. Όμως ήταν τέτοιο το ύψος που ούτε καν 
φαινόταν το σώμα του. Η Κόσκο Ίνα πέρασε μέρες ψάχνοντας το σώμα 
του Καμίν. Φώναζε με όλη της τη δύναμη το όνομα του Καμίν, όμως το μό¬ 
νο που άκουγε ήταν η βοή του ανέμου και των υδάτων που έτρεχαν κάτω 
στο ποτάμι. Ένα απόγευμα είδε αρπακτικά να πηγαίνουν προς το σημείο 
που είχε πέσει ο Καμίν. Κατάλαβε πως ήταν κακό σημάδι. Ήξερε πως δεν 
θα έβλεπε ξανά τον Καμίν ζωντανό. Σηκώθηκε όρθια, άπλωσε τα χέρια και 
έπεσε στο κενό για να πεθόνει με τον ίδιο τρόπο με τον οποίο πέθανε ο 
αγαπημένος της. Είχε την ελπίδα να ενωθεί ξανά με αυτόν και όσο έπεφτε 
επαναλάμβανε με κραυγές το όνομα του Καμίν. 


Ο μύθος της Κόσκο Ίνα 
(Μύθος των'Ινκας για την κατάχτηση 
από τους Ισπανούς, στην περιοχή Κοσκίν, 
στη σημερινή Αργεντινή) 


Ιάσων Πιπίνης 

















«Η Μαφάλντα ζει σε έναν συνεχή διάλογο με τον ενήλικο κό¬ 
σμο, κόσμο που δεν εκτιμά, δεν σέβεται και απορρίπτει, διεκ- 
δικώντας το δικαίωμα να συνεχίσει να είναι ένα παιδί που δεν 
θέλει να αναλάβει την ευθύνη ενός πλανήτη παραμορφωμένου 
από τους γονείς». Έτσι περιγράφει ο Ουμπέρτο Έκο την αξια¬ 
γάπητη και τρομερή πιτσιρίκα με το στρογγυλό πρόσωπο, τον 
φιόγκο και τα πυκνό μαύρα μαλλιά, που δημιούργησε ο Αρ¬ 
γεντινός σκιτσογρόφος, γελοιογράφος και δημιουργός κόμικς 
Κίνο. Σήμερα, πάνω από σαράντα χρόνια από τη γέννησή της, 
η «οξύθυμη ηρωίδα που δεν εννοεί να δεχτεί τον κόσμο όπως 
είναι» διαβάζεται ακόμη από γενιές που δεν έχουν καμιά σχέση 
με τη δική της. 

Τα σκίτσα που δημοσιεύονται σε αυτό το τεύχος είναι επιλογή 
από το βιβλίο «ΜαίάΙάα Ιηέόίϋ3» (Ανέκδοτη Μαφάλντα, εκδό- 


«Σημασία δεν έχει τι πιστεύω εγώ για τη Μαφάλντα, 
αλλά τι πιστεύει αυτή για μένα» 
Χούλιο Κορτάσαρ 

σεις Ιά ΡΙογ, Μπουένος Αιρες) που εκδόθηκε το 1988 και δεν έχει 
μεταφραστεί στα ελληνικό. Το βιβλίο ακολουθεί τη διαδρομή 
της Μαφάλντα από το 1964 έως το 1973 και περιέχει ιστορίες που 
είχαν παραλειφθεί από τα βιβλία που είχαν εκδοθεί έως τότε, εί¬ 
τε για πολιτικούς λόγους, είτε επειδή απορρίφθηκαν ως «κακές» 
από τον συγγραφέα τους, είτε γιατί θεωρήθηκε ότι αναφέρονται 
σε εφήμερες καταστάσεις. Η έκδοση αυτή, όπως λέει η εισαγω¬ 
γή της, «αποτελεί φόρο τιμής στην ιστορική αλήθεια της Μα¬ 
φάλντα και έκκληση για στοχασμό πάνω σε μια δεκαετία τοπικής 
και παγκόσμιας ιστορίας. Είναι η εποχή της αμφισβήτησης, του 
φεμινισμού και του Τσε Γκεβάρα. Οι αναφορές στην Κίνα, την 
Αφρική, τη Λατινική Αμερική και τη θέση της γυναίκας, οφείλο¬ 
νται στην πεποίθηση της εποχής ότι ο «Τρίτος» Κόσμος και οι 
γυναίκες θα ξεπεράσουντην κατάσταση υποταγής τους». 




Πόλεμος των Έξι Ημερών μεταξύ Ισραήλ και Αιγύπτου. 

• Η πρωταγωνίστρια της σειράς είναι γυναίκα γιατί «εκείνη την 
εποχή το φεμινιστικό κίνημα ήταν πολύ δυνατό. Παρατήρησα 
μάλιστα ότι τα κοριτσάκια, τουλάχιστον στην Αργεντινή, είναι πιο 
ανήσυχα. Τα αγόρια σκέφτονται πιο καθημερινά πράγματα...». 

• Οι αγαπημένοι του ήρωες είναι η Λιμπερτάδ και ο Μανολίτο. 
Αυτός μοιάζει με τον Φελίπε: «καταστρέφω το παρόν σκεφτό- 
μενος τι με περιμένει στο μέλλον». 

• Ο Γκαμπριέλ Γκαρσία Μάρκες έγραψε για τον Κίνο: «Μας 
αποδεικνύει ότι τα παιδιά είναι κάτοχοι σοφίας. Το κακό για 
τον κόσμο είναι ότι όσο μεγαλώνουν χάνουν τη λογική, ξεχνάνε 
στο σχολείο ό,τι ήξεραν όταν γεννήθηκαν, παντρεύονται χωρίς 


αγάπη, δουλεύουν για τα λεφτά, πλένουν τα δόντια τους, κό¬ 
βουν τα νύχια τους και τελικά, μεταμορφωμένα σε μίζερους 
ενήλικες, δεν πνίγονται σε μια κουταλιά νερό αλλά σε ένα πιάτο 
σούπα». 

• «Εμένα μου αρέσει η σούπα. Δεν μου άρεσε όταν ήμουν μι¬ 
κρός και η μητέρα μου με υποχρέωνε να τη φάω, Ό,τι επιβάλλει 
σταθερούς κανόνες και το κάνουμε από υποχρέωση μας αφαι- 
ρεί ελευθερία. Η σούπα ήταν μια αλληγορία για τα στρατιωτικά 
καθεστώτα της Νότιας Αμερικής και αντιπροσωπεύει τον αυ- 
ταρχισμό που υποφέρουμε», λέει ο Κίνο. 

• Στην Ελλάδα το πρώτο βιβλίο του Κίνο εκδόθηκε το 1983. 


25 Ιουλίου 1967 ' 6 Ιουνίου 1967 





































































«Μερικές φορές μου συμπεριφέρονται σα να ήμουν δολοφόνος» 


υ Χοακίν Σαλβαδόρ Λαβάδο γεννήθηκε στη Μεντόσα της Αρ¬ 
γεντινής το 1932. Τον φωνάζουν Κίνο από τότε που γεννήθηκε και 
ακόμη και σήμερα τον επιπλήττουν επειδή σταμάτησε να σχεδιά¬ 
ζει ιστορίες με τη Μαφάλντα, «σα να ήμουν εγκληματίας πολέμου 
που σκότωσα εννέα άτομα, τους ήρωες της σειράς». 

Γιος Ισπανών μεταναστών, μεγάλωσε σε έντονα πολιτικοποιημένη 
οικογένεια και παρακολούθησε από πολύ κοντά τον ισπανικό εμφύ¬ 
λιο. «Για τους γονείς μου ήταν ένας γεγονός πολύ σημαντικό, πόσο 
μάλλον από τη στιγμή που ήταν με τους ηττημένους». 

Μετακόμισε στο Μπουένος Αιρες και χτύπησε την πόρτα πολ¬ 
λών εκδοτικών οίκων μέχρι να καταφέρει να δημοσιεύσει το πρώ¬ 
το του σκίτσο. Πριν τη Μαφάλντα δούλευε ήδη έντεκα χρόνια 
φτιάχνοντας βωβό κόμικς. Η Μαφάλντα είναι η μοναδική ιστορία 
του με σταθερούς ήρωες. Σήμερα συνεχίζει να κάνει κόμικς και 
γελοιογραφίες. 

Δεν πιστεύει ότι το χιούμορ μπορεί να αλλάξει κάτι αλλά ότι εί¬ 
ναι ο μικρός κόκκος άμμου που μπορεί να συνεισφέρει κανείς για 
να αλλάξει τα πράγματα. Προτιμάει τα σκίτσα χωρίς λόγια, όμως, 
όπως λέει, μερικές ιδέες χρειάζονται λόγο για να γίνουν κατανοη¬ 
τές. Δεν θεωρεί ότι τα σκίτσα του προκαλούν δυνατό γέλια. «Πε¬ 
ρισσότερο βάζουν νυστέρι και λιγότερο γαργαλούν». 

Το χιούμορ του είναι καυστικό, συχνό κυνικό και απαισιόδοξο, 
ανατρεπτικό, βυθισμένο στη μιζέρια και τον παραλογισμό της 
ανθρώπινης κατάστασης, πικρό αλλά και καθαρτικό, όπως ο χυ¬ 
μός του συνονόματου δέντρου κίνο με τα πορφυρά λουλούδια 


που συναντάται κυρίως στις Ανδεις. Τα αστεία του αναζητούν 
ένα χαμόγελο απέναντι στη σκληρή πραγματικότητα. Οι ιστορίες 
του είναι τρυφερές, με συμπάθεια για τους ήρωές του, που είναι 
άπλοι άνθρωποι (υπάλληλοι, παιδιά, νοικοκυρές, συνταξιούχοι), 
αθώα θύματα της ζωής. Ενίοτε χρησιμοποιεί και σουρεαλιστικές 
ή αλληγορικές σκηνές. Θέματά του η γραφειοκρατία, η εξουσία, 
οι θεσμοί, οι σχέσεις εξουσίας (ένας πολίτης μπροστά σε έναν 
δημόσιο υπάλληλο ή έναν γιατρό), η κοινωνική ανισότητα, η κα¬ 
ταστροφή του πλανήτη, η ζωή και ο θάνατος, με δυο λόγια «θέ¬ 
ματα καθόλου αστεία». Από τη δικτατορία και μετά, δεν μπορεί 
να αστειεύεται με τη φυλακή ήτα βασανιστήρια. 

Η Μαφάλντα που ζει σε μια γειτονιό του Μπουένος Αιρες και 
μιλάει την αργκό της περιοχής, αποτελεί ένα σχολαστικό αρχείο 
των «τικ» της μεσαίας τάξης της Αργεντινής της δεκαετίας του 
’ 6 ο. Έναν κόσμο στον οποίο παρελαύνουν στρατιωτικοί, ο ΟΗΕ, 
οι Μπιτλς, ο Ψυχρός Πόλεμος, τα οικονομικό προβλήματα της 
Αργεντινής, όμως οι ανησυχίες της συνεχίζουν να είναι στις μέρες 
μας απόλυτα κατανοητές. 

«Μάλλον γιατί το μήνυμά της δεν έχει χάσει ισχύ. Η ανθρωπό¬ 
τητα συνεχίζει να έχει εκκρεμότητες. Ο κόσμος του 1973; όταν 
άφησα τη Μαφάλντα, είναι ίδιος, αν όχι χειρότερος. Είναι απο- 
γοητευτικό να σκέφτεσαι ότι η κοινωνική αδικία που κατήγγελλε 
συνεχίζει να υπάρχει...», λέει ο «πατέρας» της. «Υπάρχει ελπίδα;» 
τον ρωτά αμέσως ο δημοσιογράφος: «Για μένα η ελπίδα βρίσκεται 
στο να καλλιεργείς μια ιστορική αισιοδοξία». 



Με τη συμπλήρωση ενός έτους διακυβέρνησης του Ουμπέρτο 7Αία, τον Οκτώβριο του '64, σύμφωνα με μια 
έρευνα το 98% των ερωτηθέντων χαρακτήριζε τον πρόεδρο «καλοπροαίρετο, ήρεμο και πατρικό» και όχι 
πολιτικό «με ηγετικές και εκτελεστικές ικανότητες». 

Τον Αύγουστο του 1967, δημιουργείται η Λατινοαμερικάνικη Οργάνωση Αλληλεγγύης (ΟίΑ8) στην 
Αβάνα, με στόχο να βρει μια νέα στρατηγική ενάντια στον βορειοαμερικανικό ιμπεριαλισμό, ακο- 
λουθώντας τις Θέσεις του Τσε. 


15 Αυγούστου 1967 1 Δεκεμβρίου 1964 
































































































































Μαφάλντα 

Ανησυχεί για την παγκόσμια πολιτική σκηνή, την ειρήνη, 
την υγεία του πλανήτη, τον ψυχρό πόλεμο, γι’ αυτό ενη¬ 
μερώνεται συνεχώς από το ραδιόφωνο, την τηλεόραση 
και τις εφημερίδες. Περίεργη, αντικομφορμίστρια, 
ασεβής, διεκδικητική, ονειροπόλα, απαισιόδοξη, 
τολμηρή, ορκισμένη εχθρός της σούπας. Μισεί την 
αδικία, τα πυρηνικό όπλα, τον ρατσισμό, τις 
παράλογες συμβάσεις των ενηλίκων. Λατρεύ¬ 
ει τους Μπιτλς, τα ανθρώπινα δικαιώματα, τη 
δημοκρατία. 


Διάσημες φράσεις: «Να ονειρευόμαστε παιδιά! Γιατί, αν δεν βιαστείς να αλ¬ 
λάξεις τον κόσμο, θα σε αλλάξει αυτός». 

«Ο κόσμος δεν αισθάνεται καλά, τον πονάει η Ασία». 

«Το χειρότερο είναι ότι η χειροτέρευση αρχίζει να χειροτερεύει». 
«Μήπως σε αυτόν τον κόσμο υπάρχει όλο και περισσότερος κόσμος και 
όλο και λιγότεροι άνθρωποι;» 


Μπαμπάς 


Αγνώστου ονόματος, υπάλληλος σε ασφαλι¬ 
στική εταιρεία, μετράει τα λεφτά για να βγά¬ 
λει τον μήνα. Λατρεύει τα φυτά εσωτερικού 
χώρου. 




Μαμά 


Τυπική νοικοκυρά μεσοαστικής οικογέ¬ 
νειας της δεκαετίας του ’6ο. Πλένει, μα¬ 
γειρεύει, σιδερώνει, ψωνίζει. Εγκατέλειψε 
το Πανεπιστήμιο γιατί παντρεύτηκε. 

17 Νοεμβρίου 1964 5 Ιανουάριου 1965 10 Νοεμβρίου 1964 





































































































































































































Φελίπε 

Ντροπαλός, ρομαντικός, τεμπέλης, αφηρη- 
μένος, καλοπροαίρετος, βλέπει τη ζωή πιο απλά 
από ό,τι η Μαφάλντα. Μισείτο σχολείο και 
τις ασκήσεις για το σπίτι. Δεν φαίνεται να 
τα έχει βρει με την προσωπικότητά του. 


Διάσημες φράσεις: «Αποφάσισα να αντι¬ 
μετωπίσω την πραγματικότητα, οπότε μόλις φτιάξει, ειδοποι¬ 
είστε με». 

«Μην αφήνεις για αύριο αυτό που μπορείς να κάνεις σήμε¬ 
ρα... Αύριο κιόλας αρχίζω!» 

«Γιατί σε μένα τον ίδιο έπρεπε να τύχει να είμαι εγώ;» 


Μανολίτο 



Γιος του μπακάλη της γειτονιάς. Έχει πά¬ 
θος για το χρήμα, είναι φιλόδοξος, συντη¬ 
ρητικός και τραχύς αλλά στο βάθος έχει 
καρδιά. Μόνο αυτός και η Σουζανίτα ξέρουν 
τι θέλουν στη ζωή. Αυτός θέλει μια μεγάλη 
^ αλυσίδα σούπερ μάρκετ και να γνωρίσει 
τον Ροκφέλερ. Μισεί τους χίπις και τη 
Σουζανίτα. 


Διάσημες φράσεις: «Πολλοί μιλάνε για κατάθεση εμπιστοσύνης 
αλλά κανείς δεν λέει τι τόκο σου βάζει». 


Μιγκελίτο 

Νάρκισσος, λίγο ντροπαλός, αθώος, με πολλή φαντασία. Εί¬ 
ναι το κέντρο του κόσμου και κανείς δεν μπορεί να αποδείξει το 
αντίθετο. Αναπαράγει τις φασιστικές ιδέες του παππού του, που 
λατρεύει τον Μουσολίνι. 


Διάσημες φράσεις: «Η ζωή δεν θα έπρεπε να 
βγάζει κάποιον από την παιδική ηλικία, 
χωρίς να του έχει εξασφαλίσει μια καλή 
θέση στη νεότητα». 

Σουζανίτα 

Φιλόδοξη, κακεντρεχής, κουτσομπόλα, ζηλιάρα, εγωίστρια 
μέχρι θανάτου. Θέλει να παντρευτεί έναν όμορφο και προπάντων 
πλούσιο άντρα και να γίνει μαμά πολλών παιδιών. Μισεί 
τους φτωχούς (νομίζει ότι η φτώχεια θα λυθεί με το 
που κρύψουμε τους φτωχούς), τις σκέψεις της Μα¬ 
φάλντα και τον Μανολίτο. Για τη μοίρα του κόσμου 
δεν της καίγεται καρφί. 

Διάσημες φράσεις: «Ο συντελεσμένος μέλλο¬ 
ντας του ρήματος αγαπώ είναι παιδάκια». 

«Αγαπάω την ανθρωπότητα, αυτό που με 
ενοχλεί είναι οι άνθρωποι». 

Λφπερτάδ 

Κοντή και μικροσκοπική, γιατί «η ελευθερία είναι πάντα μικρή». 

Αγαπάει την καθαριότητα και τους απλούς αν¬ 
θρώπους αλλά έχει ένα περίεργο και 
πολύπλοκο τρόπο να μιλάει γΓ αυτούς. 
Διανοούμενη, κριτική και δηκτική, μια 
ριζοσπαστική εκδοχή της Μαφάλντα. 

Διάσημες φράσεις: «Και λέω εγώ: μή¬ 
πως να εθνικοποιήσουμε το έθνος; Ή 
ζητάω πολλά;» 

«Γιατί να δυσκολεύεις τη ζωή σου με 

Το καλοκαίρι του 1966 πληθαίνουν οι φήμες για στρατιωτικό πραξικόπημα στην Αργεντινή. 




Τα ξημερώματα της 29ης Ιουνίου 1966, μια ομάδα στρατιωτικών απαιτεί από τον 
πρόεδρο Ίλια να παραιτηθεί κι αυτός εγκαταλείπει το προεδρικό μέγαρο με ταξί. 


29 Ιουνίου 1966 6 Απριλίου 1966 





















































τα προβλήματα της χώρας, όταν η πιο απλή λύση είναι να τα 
λύσεις;» 

«Σήμερα πρέπει να σκεφτόμαστε την κοινωνική επανάσταση 
και όχι να τρώμε παγωτό!» 

Γκίγιε 

Μικρός αδερφός της Μαφάλντα, αντιπρόσωπος 
της παιδικής αθωότητας. Αγαπάει τις μουτζού- 
ρες στους τοίχους, την πιπίλα οη ϋήε ιόοΙ< 5 και τη 
Μπριζίτ Μπαρντό. Πολύ τρυφερός, είναι ο μονα- 
ός ήρωας που μεγαλώνει με τον καιρό. 

Διάσημες φράσεις: «Μαφάλντα όταν μια χώρα 
εξαντλείται, που την πετόνε;» 


0 Κίνο στο μελάνι του 

Πώς του έρχονται οι ιδέες; «Αν ήξερα, θα ήμουν ο πιο ευτυχι¬ 
σμένος άνθρωπος στον κόσμο. Η δημιουργία, όπως και τα 
όνειρα, δεν προγραμματίζεται. Μερικές φορές διαβάζω μια 
είδηση που με εκνευρίζει και τότε σχεδιάζω κάτι για να διώξω 
τον θυμό». 

Γιατί έγινε σκιτσογράφος; «Την απόφαση την πήρα στα τρία μου 
χρόνια όταν έμεινα με τον θείο μου στο σπίτι και αυτός για να 
με διασκεδάσει άρχισε να σχεδιάζει. Τότε κατάλαβα τι μπορεί 
να βγει από ένα μολύβι. Ακόμη και σήμερα εκπλήσσομαι...». 
Γιατί δεν χρησιμοποιεί χρώμα; «Σχεδιάζω πάντα σε ασπρόμαυ¬ 
ρο, εκτός αν το χρώμα προσθέτει κάτι, όπως στις ταινίες του 
Κουροσόβα. Το χρησιμοποιώ πολύ λίγο, όταν υπάρχει αίμα ή 
όταν δικαιολογείται». 

Ματούλα Παπαδημητρίου 

(ένα μεγάλο ευχαριστώ στην Άννα και την Αθηνά για τη βοήθεια τους 
στις μεταφραστικές σπαζοκεφαλιές) 

Σύντομο βιογραφικό σημείωμα 

1962: Ο Κίνο προσλαμβάνεται για να φτιάξει μια σειρά κόμικ που θα προω¬ 
θούσαν τις ηλεκτρικές οικιακές συσκευές «Μάνσφιλντ», με την συμφωνία 
τα ονόματα των ηρώων να αρχίζουν από «μ». Σκαρφίζεται μια τυπική με¬ 
σοαστική οικογένεια, θυμάται ότι σε μια ταινία υπήρχε μια μπέμπα με το 
χαρούμενο όνομα Μαφάλντα και το υιοθετεί για την πρώταγωνίστριά του. 
Όμως, η εφημερίδα στην οποία θα δημοσιεύονταν τα σκίτσα αντιλαμ¬ 
βάνεται την γκρίζα διαφήμιση και η καμπάνια αναβάλλεται. Ευτυχώς για 
εμάς, γιατί τότε ξεκινά η διαδρομή της Μαφάλντα όπως την ξέρουμε. 

1964: Τα σκίτσα βγαίνουν από το ντουλάπι για να δημοσιευτούν στις 29 
Σεπτέμβρη 1964 στο ενημερωτικό περιοδικό «Πριμέρα Πλάνα», αρχι¬ 
συντάκτης του οποίου είναι ο Χουλιάν Ντελγάδο, φίλος του Κίνο, που 
«εξαφανίστηκε» αργότερα από τη δικτατορία. Είναι η εποχή που οι 
Μπιτλς σαρώνουν και ξεκινά η επέμβαση των ΗΠΑ στο Βιετνάμ. 

1965 -1968: εμφανίζεται ο Φελίπε, εμπνευσμένος από τον φίλο του Κίνο 
ΧόρχεΤιμόσσι, ο οποίος είχε δύο αστεία δόντια κουνελιού. Η Μαφάλ¬ 
ντα μετακομίζει στην ημερήσια εφημερίδα «Ελ Μούντο» και αναδημο¬ 
σιεύεται σε πολλές τοπικές εφημερίδες της χώρας. Ο Κίνο χρειάζεται 
κι άλλους χαρακτήρες για να εμπλουτίσει τη σειρά και δημιουργεί τον 
Μανολίτο, εμπνευσμένος από τον πατέρα του Χουλιάν Ντελγάδο, ιδιο¬ 
κτήτη φούρνου στην ιστορική γειτονιά ΣανΤέλμο του Μπουένος Αιρες, 
τη Σουζανίτα και τον Μιγκελίτο. Ο αδερφός της Μαφάλντα Γκίγιε είναι 
ακόμη στην κοιλιά της μαμάς του όταν, στα τέλη του 1967, η εφημερίδα 
κλείνει ξαφνικά. Είναι η χρονιά της δολοφονίας του Τσε, του Πολέμου 
των Έξι Ημερών και του πραξικοπήματος στην Ελλάδα. Μετά από έξι 
μήνες απουσίας, η Μαφάλντα επανεμφανίζεται στην εφημερίδα «Σιέτε 
Δίας Ιλουστράδος» και ταυτόχρονα αποβιβάζεται στην Ευρώπη. 

1969-1970: Το 1969 εκδίδεται για πρώτη φορά στο εξωτερικό στα ιταλικά, 
με πρόλογο του Ουμπέρτο Έκο. Το 1970, χρονιά που ο Φράνκο λογοκρί- 
νει την ισπανική έκδοση και ο Αλιέντε εκλέγεται πρόεδρος της Χιλής, 
μπαίνει στην παρέα η μικροσκοπική Λιμπερτάδ (Ελευθερία). 

25 Ιουνίου Ι 973 : Οι ήρωες αποχαιρετούν επίσημα τους αναγνώστες. Πο¬ 
λύ πριν, ο Κίνο είχε καταλάβει ότι δεν μπορούσε να συνεχίσει χωρίς να 
επαναλαμβάνεται. «Υπέφερα σε κάθε παράδοση. Όταν κρύβεις την τε¬ 
λευταία βινιέτα της ιστορίας και ξέρεις ποιο θα είναι το τέλος, σημαίνει 
ότι δεν πάει άλλο». 

1973 εως σήμερα: Η Μαφάλντα εμφανίζεται μόνο σε συγκεκριμένες περιστά¬ 
σεις, π.χ. σε εκστρατείες υπεράσπισης των παιδιών ή σε καμπάνιες για τη 
δημόσια υγεία. Επίσης, όταν ο δημιουργός της θέλει να διαμαρτυρηθεί 
για κάτι, «είναι η εκφραστής του θυμού μου», όπως λέει. Ποτέ δεν έχει 
δεχθεί να παίξει σε διαφημίσεις. Έχει γίνει πλατεία στο Μπουένος Αιρες 
,ενώ παραλίγο να γίνει και Επιφανής Πολίτις της πόλης (το σχέδιο ναυά¬ 
γησε τελευταία στιγμή με το επιχείρημα των αρμοδίων ότι ο τίτλος τιμής 
είναι μόνο για ανθρώπους). Επιλέχθηκε ανάμεσα στις δέκα Αργεντινές με 
τη μεγαλύτερη επιρροή στον 2θό αιώνα. Ο εκδότης της δεν μπορεί να 
υπολογίσει πόσα βιβλία έχουν πουληθεί στην Αργεντινή και τον υπόλοιπο 
κόομο. Διαβάζεται από παππούδες, παιδιά και εγγόνια, έχει μεταφραστεί 
σε τουλάχιστον 20 γλώσσες και συνεχίζεται να επανεκδίδεται, έχει γίνει 
κινούμενο σχέδιο, αφίσα, μέχρι και αντικείμενο επιστημονικής έρευνας για 
τη σχέση των αναγνωστών της με τη σούπα! 

Άκου τον παλμό του διαστήματος 
Είναι τα ταμπούρλα του καλοκαιριού 
Τα βήματα τπς ξαναμμένης εποχής 
Πάνω στις στάχτες τπς χρονιάς 
Ήχος φτερών και κροτάλων 
Το τρίξιμο της γης 

Κάτω απ’ το ένδυμά-της από έντομα και ρίζες 
Η δίψα ξυπνάει και οικοδομεί 
Τα μεγάλα γυάλινα κλουβιά-της 
Εκεί τραγουδάς το παράφορο τραγούδι-σου 
Το χαρούμενο τραγούδι-σου 

Νερού αλυσοδεμένου 

Εκεί τραγουδάς γυμνή 

Με την κοιλιά και τα στήθια αλειμμένα 

Με το πρόσωπο αλειμμένο γύρη 

Πάνω στο αφανισμένο τοπίο 

Ο ίσκιος-σου μια χώρα πουλιών 

Που ο ήλιος με μια χειρονομία διασκορπίζει. 


Η σιωπή κι η μοναξιά, 

οο δυο ζωάκια οδηγημένα απ’ τη σελήνη, 

πίνουν απ' αυτά τα μάτια, 

πίνουν απ' αυτά τα νερά. 

Αν ανοίξεις τα μάτια, 
ανοίγει η νύχτα, μουσκλιασμένες πόρτες, 
ανοίγει το μυστικό βασίλειο του νερού 
που αναβρύζει απ’ το κέντρο της νύχτας. 

Κι αν κλείσειςτα μάτια, 

ένα ποτάμι σε πλημμυρίζει από μέσα, 

προχωράει, σε σκοτεινιάζει: 

η νύχτα μουσκεύει τις μέσα-σου όχθες. 

ΠΑΜ Π ΑΟ ΑΝΧΟΝΙΟ ΚΟΥΑΔΡΑ (Νικαράγουα) 
Χειρόγραφο σε μια μπουκόλα 



Είχα κιόλας κοιτάξει τους κοκκοφοίνικες και τουςταμάριθμους 
και τα μάνγκος 

τα λευκά πανιά που στέγνωναν στον ήλιο 
τον καπνό του κολατσιού στον πρωινό 
ουρανό 

και τα ψάρια που πηδούσαν στα παραγάδια 

κι ένα κορίτσι ντυμένο στα κόκκινα 

που κατέβαινε στην ακρογιαλιά κι επέστρεφε με τον κουβά 

και περνούσε πίσω από τη δενδροφυτεία 

εμφανιζόταν κι εξαφανιζόταν 

και για ώρα πολλή 

δεν μπορούσα να οδηγήσω το καΐκι χωρίς την εικόνα 

της κοπέλας ντυμένης στα κόκκινα 

και οι κοκκοφοίνικες και οι ταμάρινθοι και τα μάνγκος 

μου φαινόταν πως υπήρχαν μόνο 

επειδή υπήρχε εκείνη 

και τα λευκά πανιά ήταν λευκά μόνο 

όταν εκείνη μισοξάπλωνε 

με το κόκκινο φόρεμά της κι ο καπνός ήταν γαλάζιος 

και τα ψάρια ευτυχισμένα και οι ανταύγειες των ψαριών 

και για πολλή ώρα προσπαθούσα να γράψω ένα ποίημα 

για το κορίτσι που ήταν ντυμένο στα κόκκινα 

και δεν έβρισκα τον τρόπο να περιγράψω 

εκείνο το παράξενο πράμα που με μάγευε 

κι όταν το αφηγήθηκα στους φίλους μου εκείνοι γελούσαν 


αλλά όταν ταξίδευα στη λίμνη κι επέστρεφα 

πάντα περνούσα από το νησί με την κοπέλα με το κόκκινο 

φόρεμα 

ώσπου μια μέρα μπήκα στον κολπίσκο του νησιού της 
έδεσα το καΐκι μου και βγήκα στη στεριά 
και τώρα γράφω αυτούς τους στίχους και τους ρίχνω στα 
κύματα μέσα σε μια μπουκάλα 
γιατί αυτή είναι η ιστορία μου 
γιατί κοιτάζω τους κοκκοφοίνικες και τους ταμάρινθους 
και τα μάνγκος 

τα λευκά πανιά που στεγνώνουν στον ήλιο 
τον καπνό του κολατσιού στον πρωινό ουρανό 
και περνάει ο καιρός 
και περιμένουμε και περιμένουμε 
και γρυλίζουμε 

και δεν έρχεται με τα τυλιγάδια της 
η κοπέλα ντυμένη στα κόκκινα. 



ι. Για χρόνια ο Π.Α. Κουάδρα εργάστηκε ως ναυτικός στη λίμνη της Νικαρά¬ 
γουας. Πολλά από τα ποιήματά του, καθώς και μια ολόκληρη συλλογή, τα 
«Ποιήματα του Σιφάρ», είναι εμπνευσμένα από αυτή την εμπειρία, φέρνοντας 
απόηχους από την ελληνική μυθολογία. Σ’ αυτό το ποίημα έχουμε έναν υπαι¬ 
νιγμό στην Κίρκη. 


Μετάφραση Ρήγας Καππάτος, 
από το βιβλίο Τα εκατό ωραιότερα ερωτικά ποιήματα της ισπανικής γλώσσας , 

εκδόσεις Εκάτη, 2000. 


















νεκροί μαριάτσι που χαμογελούν 

Ο Πάκο Ιγνάσιο Τάψπο II γεννή¬ 
θηκε στην πόλη Χιχόν της Ισπα¬ 
νίας το 1^49- Λίγα χρόνια ρετά 
οι γονείς του ρετανάστευσαν 
στο Μεξικό, κυνηγηρένοι από τη 
δικτατορία του Φράνκο. Ο Τάι- 
ρπο συρρετείχε στο φοιτητικό 
κίνηρα του 1968, που κατέληξε 
στη σφαγή του Τλατελόλκο, και 
στο συνδικαλιστικό κίνηρα της 
δεκαετίας του 1970. Διαθέτει 
ένα πλούσιο συγγραφικό έργο 
ως δηροσιογράφος, ιστορικός 
και πεζογράφος και θεωρείται ο 
ιδρυτής του νέου αστυνορικου 
ρυθιστορήρατος της Λατινικής 
Αρερικής. Το διήγηρα Νεκροί 
μαριάτσι που χαρογελούν δηρο- 
σιεύτηκε το 1994 0111 ουλλογή 
Νοπιαε Ιοε ητιυβηοε ε$ίέη δίβη 
οοηΐβηΐοε. 





Για τονΧίρι , επειδή είχε δίκιο 

Οι μουσικοί είχαν πεθάνει κρατώντας αγκαλιά τα όργανά τους, κι αυτό έκανε την κάθε 
φωτογραφία ένα ποίημα. 

«Θαυμάσιες», έλεγε ο Ελ Τσάτο πατώντας το κουμπί της μηχανής σα να ’ταν πολυβόλο. 
Δυστυχώς, δεν ήταν δυνατό να βγουν όλες καλές, έπρεπε να βρει τη γωνία απ’ όπου δεν θα 
φαίνονται τα ξερατά, τα πρόσωπα με τα πεταγμένα μάτια. 

- Καργιόληδες νεκροί, τι γαμότοι που ναι, είπε ο φωτογράφος. 

- Έπαθαν δηλητηρίαση, σχολίασε ένας τραυματιοφορέας του Ερυθρού Σταυρού καθώς 
στεκόταν ανάμεσα στο φακό του φωτογράφου και τους τέσσερις νεκρούς μουσικούς. 

- Στ’ αρχίδια μου, δεν με νοιάζει καθόλου, καλύτερα. «Συμφωνία αυτοκτονίας. Τέσσερις 
πούστηδες μουσικοί δηλητηριάζονται για ανομολόγητους έρωτες», είπε ο Ελ Τσάτο χωρίς να 
διακόπτει τη δουλειά του. 

- Μην ξηγιέσαι, ρε καργιόλη, ούτε στους νεκρούς δεν χαρίζεσαι. Δηλητηριάστηκαν από το 
φαγητό. 

- Και γρήγορα, είπε ο γιατρός καθώς σηκωνόταν από τη βάση του αγάλματος του Λεάντρο 
Βάγιε, όπου είχε γονατίσει δίπλα σε έναν από τους νεκρούς. Πέθαναν γρήγορα. Μάλλον τρο¬ 
φική δηλητηρίαση, κάποια χαλασμένη κονσέρβα. 

- Θα περίμεναν ταξί. Εδώ δεν έχει πολλούς μαριάτσι, στέκονται πιο πέρα, στην πλατεία 
Γκαριμπάλντι, έδειξε ένας αστυνομικός με μπλε στολή που προσπαθούσε να αποτρέψει πέντ’ 
έξι περίεργους απ’ το να κλείσουντον δρόμο ή να κλέψουν μια κιθάρα για σουβενίρ. 

- Με σκατά σαν κι αυτά η εφημερίδα μου κάνει μαγικά πράγματα, είπε ο Ελ Τσάτο βγάζο¬ 
ντας μια τελευταία φωτογραφία, μόνο και μόνο για να μην αφήσει το δάχτυλό του σε ησυχία. 

Κι έφυγε αργά αργά βάζοντας τη μηχανή στην πάνινη τσάντα. Ένας από τους μαριάτσι συνέ¬ 
χιζε να τον κοιτάζει, λυπημένος, γεμάτος ξερατά, με τα μάτια ορθάνοιχτα. 

Φτάνοντας στη γωνία, ο Ελ Τσάτο εντόπισε έναν τηλεφωνικό θάλαμο, όμως πλησιάζοντας 
ανακάλυψε ότι είχαν ξηλώσει τη συσκευή, το καλώδιο κρεμόταν στον αέρα αφήνοντας να 
φανούν τα εξαρτήματα. 

Εκείνη τη στιγμή σταμάτησα να γράφω. 

Σε ποιον θα τηλεφωνούσε ο Ελ Τσάτο; Σ’ εμένα; Θα μου τηλεφωνούσε για να μου πει ότι η 
ιστορία δεν έβγαζε πουθενά; Ότι δεν γίνονται διηγήματα με τα ψέματα; 

Είχε περάσει μια εβδομάδα που γυρόφερνα το διήγημα δίχως να βολεύεται τελικά στην οθόνη 
του υπολογιστή. Η παλιά ιστορία των αποτυχιών. Ειδικότητά μου δεν ήταν τα διηγήματα, εγώ 
είχα ανάγκη σελίδες, ανοιχτό πεδίο για να αναπτύξω την ατμόσφαιρα, μισό χιλιόμετρο χαρτί για 
να δημιουργήσω ήρωες που πολλές φορές δεν είχαν προορισμό. Δίκιά μου ειδικότητα ήταν τα 
μυθιστορήματα, τουλάχιστον μικρά, και αν ήταν δυνατό μεγάλα, με πλοκή και κόντρα πλοκή, με¬ 
γάλους χώρους ώστε να διηγηθώ για την πόλη, που τελευταία δεν αφήνεται να την εξιστορήσεις. 

Πάνω στο τραπέζι ήταν η αλληλογραφία τριών μηνών που περίμενε απάντηση, και ο πει¬ 
ρασμός να ξεφύγω από το αποτυχημένο διήγημα με τους μαριάτσι και να μπω να παίξω στον 
λαβύρινθο της ρουτίνας ερχόταν και πάλι πολύ στα σοβαρά. Πήγα μέχρι το ντουλάπι για να 

βεβαιωθώ ότι υπήρχαν προμήθειες από κόκα κόλες και χυμούς 
μήλου και ροδάκινου, είχα την καβάντζα γεμάτη τσιγάρα που 
έφερα από την Ισπανία, δεν υπήρχε καν το πρόσχημα για να 
πεταχτώ μέχρι την τράπεζα ή ν’ αγοράσω εφημερίδα. Σήμερα 
δεν ήθελα να διαβάσω εφημερίδα, διαισθανόμουν ότι δεν θα 
υπήρχαν καλά νέα. Κάθισα, κάθομαι, γράφω. 

Ανακεφαλαιώνω: Ένα διήγημα για την Πόλη του Μεξικού, 
ένα μαύρο διήγημα, πολύ μαύρο, αστυνομικό. 

Μια φορά ο Χίρι Προτσάσκα, ο Τσέχος φίλος μου που πέ- 
θανε πρόσφατα, μου είπε ότι γι’ αυτόν ήταν πολύ εύκολο, ότι 
στο Μεξικό ήταν σπουδαίο πράγμα ν’ ανοίξεις την εφημερίδα, 
ενώ αυτός στην Πράγα... Δεν είχε άδικο. Ψάχνω στο συρτάρι 
με τις ιστορίες που μου έχουν διηγηθεί τους τελευταίους μή- 





















νες: ο καρδινάλιος γαζωμένος από τις σφαίρες εμπόρων ναρκωτικών που «τον μπέρδεψαν» 
στο αεροδρόμιο της Γκουαδαλαχάρα, η ιστορία του Μανουέλ που του ζήτησαν το φορτηγάκι 
του για μια παράδοση ρούχων και κατέληξε στη φυλακή κατηγορούμενος για ένοπλη ληστεία, 
οι αστυνομικοί που πήγαιναν σε κοσμηματοπώλες εκβιάζοντας τους για να αποκτήσουν ένα 
δώρο για τη μάνα του αρχηγού της ομάδας (ήταν εντυπωσιακός ο τρόπος τους: «Δηλαδή, δεν 
έχετε καμιά πετρούλα που να περισσεύει; Βλέπετε, πλησιάζουν τα γενέθλια της αφεντικίνας 
του αφεντικού μας και...»). Οι αστυνομικοί που έκλεψαν το αυτοκίνητο της Πιλάρ και του 
Χόρχε κι ύστερα εισέπραξαντα εύρετρα... 

Ο ΕλΤσάτο βρήκε τηλέφωνο να λειτουργεί στο μπαρ Μαραβίγιας και κατάφερε να επικοι¬ 
νωνήσει, παρά τη φασαρία που έκαναν οι κούμπια και τα μερένγκε. 

- Έχω τους γαμιόληδες τους νεκρούς μαριάτσι, αφεντικό, τίποτ’ άλλο; 

-Τι σκατά φασαρία ακούγεται. Σίγουρα δεν τα τσούζεις; 

- Είναι το μόνο μέρος όπου υπήρχε τηλέφωνο. Ούτε είναι τέτοιο το χάος, αφεντικό, ψιλο- 
βαριούνται εδώ, κάνουν φασαρία και προσποιούνται ότι δεν είναι έτσι. Πέντε πουτάνες, δυο 
γέροι πνιγμένοι στηντεκίλα κι αυτός που βάζει μουσική μάλλον γιορτάζει την επέτειο θανάτου 
της γριάς του. 

- Οδός Ντοκτόρ Κάνο 157, ένας τύπος μ’ ένα μαχαίρι σε μια ταράτσα και δεν λέει να κατέβει. 
Πήγαινε, είπε ο υπεύθυνος σύνταξης. 

ζημέρωνε στη συνοικία Ντοκτόρες. Γκρίζα διόροφα κτίρια, φούρνοι και πολλά γραφεία κηδειών. 
Ένα κρύο και υγρό ξημέρωμα. Ο τύπος με το μαχαίρι δεν φαινόταν καλά από τον δρόμο, όμως δυο 
περιπολικά μπροστά από το κτίριο, όπου υπήρχε ένα υποκατάστημα τράπεζας, κι ένα σωρό παιδιά 
που κοιτούσαν με περιέργεια καθώς πήγαιναν στο σχολείο, μαρτυρούσαν ότι κάτι γίνεται. 

Ο ΕλΤσάτο έδειξε τη δημοσιογραφική του ταυτότητα σ’ έναν από τους αστυνομικούς με τα 
μπλε που κρατούσε στο χέρι το πιστόλι του, ύστερα σ’ έναν άντρα που φαινόταν να είναι ο διευ¬ 
θυντής της τράπεζας, μετά σε κάποιον άλλον δημοσιογράφο, όμως κανείς απ’ αυτούς δεν φάνη¬ 
κε να νοιάζεται, ούτε καν έριξαν μια δεύτερη ματιά στην ταυτότητα. Κοιτούσαν προς τα πάνω, 
πήγαιναν πέρα δώθε. Ο ασύρματος του πιο κοντινού περιπολικού έβγαζε ένα έντονο βουητό. 

Ο ΕλΤσάτο ανέβηκε στηνταράτσα του κοντινού κτιρίου. Μια παρέα οικοδόμων στέκονταν 
με γυρισμένη την πλάτη προς αυτόν ενώ φώναζαν κάτι προς τον τόπο του συμβάντος. Ο Ελ 
Τσάτο άνοιξε δρόμο με αγκωνιές, μουρμουρίζοντας «Τύπος, Τύπος». 

Στην ταράτσα της τράπεζας, καμιά διακοσαριά μέτρα και δυο ορόφους πιο κάτω, ένας 
άντρας που φορούσε πράσινο κασκέτο του μπέιζμπολ χειρονομούσε στους αστυνομικούς 
που ήταν στον δρόμο. Κρατούσε στο χέρι ένα μαχαίρι. Ο ΕλΤσάτο έβαλε έναν φακό κι άρχισε 
να βγάζει φωτογραφίες. 

- Για φαντάσου να του φύτευαν τώρα μια σφαίρα, μουρμούρισε. 

- Ρε συ, είσαι πολύ κακός, του ανταπάντησε ένας οικοδόμος. 

-Τι κάνει εκεί πέρα; 

- Ο Μακάριο δουλεύει εδώ, μαζί μας, αλλά χθες τα ’πιε, τον έδιωξαν και του κόλλησε να 
ληστέψει την τράπεζα. 

- Με μαχαίρι; 

Οι οικοδόμοι συγκατένευσαν με το κεφάλι. 

- Μπαίνοντας από την ταράτσα; 

- Πήγε μέχρι εκεί χρησιμοποιώντας μια σκάλα. Είναι εκεί όλη νύχτα, ο μαλάκας, κάνοντας μια 
τρύπα στο γαμημένο το ταβάνι, αλλά φαίνεται ότι χτύπησε ο συναγερμός της κωλοτράπεζας. 

- Εκανε καμιά τρύπα;, ρώτησε ο ΕλΤσάτο, καθώς συνέχιζε να πατάει το κουμπί της μηχανής. 

- Τι τα θες, τα ίδια σκατά είναι. Μόνο η απελπισία γέμισε τρύπες. 

- Δεν μου λέτε, αυτός ο κύριος είναι φίλος σας; 

Οι οικοδόμοι συγκατένευσαν. Έφτασε κι άλλο περιπολικό, με τη σειρήνα αναμμένη. Ο ΕλΤσά¬ 
το προσπάθησε να το καδράρει με τον οικοδόμο στην πάνω δεξιά γωνία της φωτογραφίας. 

- Πείτε του να κοιτάξει κατά δω. 

- Μακάριο! Είναι εδώ ένας φωτογράφος! 

- Να μου δείξει καλά το μαχαίρι. 

-Δείξ’τούτο μαχαίρι! 

- Τώρα, να πάρει άγρια φάτσα. 

- Κάνε γκρφάτσες, φίλε! 

Οχι, δεν υπάρχει καμιά ιστορία, όσο κι αν τη γυροφέρνω. Σταματάω να γράφω και κάνω βόλ¬ 
τες στο σπίτι σαν σε κλουβί, θυμάμαι ότι έχω αγοράσει έναν καινούργιο δίσκο με τις αναμνή¬ 
σεις της Τζόαν Μπαέζ. Έχω ένα πιάτο με ζωμό από κοτόπουλο στον φούρνο μικροκυμάτων. 
























Τι θα συνέβαινε τώρα στον οικοδόμο; Ο Βίκτορ Ρονκίγιο μου διηγήθηκε πριν μερικούς 
μήνες μια παρόμοια ιστορία. Ο τύπος, ένας οικοδόμος ι8 χρονών, βρισκόταντώρα στη 
φυλακή. Κάτω απ' το παράθυρο στήνουν μια πρόχειρη αγορά, όπως κάθε Τρίτη. Ανέ¬ 
βαινε η μυρωδιά του φρεσκοκομμένου ανανά και μουσική από ανύπαρκτες μαρίμπες. 

Χτυπάει το τηλέφωνο. Ο ΕλΤσάτο, μήπως; Πολύ περίεργα πράγματα έχουν συμβεί 
εδώ. Όχι. Ένας τύπος από τη δημοσιογραφική σχολή ΕΝΕΡ/Αγε§0π, αν θέλω να γίνω 
ανάδοχος μιας ομάδας μελλοντικών περιθωριακών δημοσιογράφων, που δεν θέλουν 
να πάρουν μέρος στην επίσημη τελετή αποφοίτησης, αν θέλω να γίνω νονός στην αντι- 
τελετή, στη μέση του αίθριου, με ηχεία. Αν υπάρχουν σερπαντίνες και κάποιος μα- 
ριάτσι, δέχομαι. Δεν τους φτάνουν τα λεφτά για τον μαριάτσι. Μισό μαριάτσι, τότε. 
Σύμφωνοι. 

Ο ΕλΤσάτο, εντω μεταξύ, ανέβηκε στην οροφή ενός αστικού λεωφορείου για να 
φωτογραφίσει ένα λυσσασμένο σκυλί. Με όλ’ αυτά, θα έχανε μια πιο ζουμερή αποστο¬ 
λή: να φωτογραφήσει στο Βόρειο Σωφρονιστήριο έναν αστυνομικό που ομολόγησε 
ότι είχε δολοφονήσει τις δυο του ερωμένες. Θα πει ότι το έκανε μετά από πιέσεις της 
γυναίκας του, της νόμιμης συζύγου του, της αληθινής συζύγου. Ο Ελ Τσάτο δεν θα 
βρίσκεται εκεί για να του ζητήσει να ποζάρει με το άσφαιρο ρεβόλβερ με το οποίο 
παραδοσιακά φωτογραφίζονται οι καταδικασμένοι. Το σκυλί ορμά σε μια μεταλλική 
πόρτα, σιγά σιγά οι μπόγιες, με κοντάρια από τα οποία κρέμεται ένα σκοινί, το κυ¬ 
κλώνουν. Η σκόνη, το χώμα του Τσάλκο, σηκώνεται καταστρέφοντας τη διαύγεια της 
λήψης στον φωτογράφο. 

- Κοίτα πάνω, αδερφέ, σήκωσε τον γαμιόλη τον σκύλο, φωνάζει ο ΕλΤσάτο σ’ έναν 
απ’ τους μπόγιες, που δεν του δίνει την παραμικρή σημασία. 

Το ζώο ξερνάει σάλια γεμάτα αίμα. Δεν ήταν αφροί; Ο ΕλΤσάτο σκέφτεται αν θα 
τοναφήσουννα ρίξει στο σκυλί μια δόση απορρυπαντικού, σαπουνιού, από εκείνα με 
άρωμα λεμόνι, ώστε να φαίνονται πολλοί αφροί. 

Όταν φτάνει στο αυτοκίνητό του, εξοργισμένος αφού οι μπόγιες δεν είχαν διάθεση 
για πειράματα, βλέπει ότι έχει σκάσει ένα λάστιχο. 

Δεν υπάρχουν σύννεφα βροχής πουθενά, παρότι λένε ότι το απόγευμα θα βρέξει. 

Η πραγματικότητα δεν είναι η πραγματικότητα. 

Σταματάω να γράφω και θυμάμαι ότι μια μέρα ένας ταξιτζής μου έλεγε ότι, ενώ κά¬ 
νεις μια διαδρομή, κάπου αλλού στην Πόλη του Μεξικού μια νέα γειτονιά ξεπετάγεται. 
Μια ολόκληρη συνοικία, στην οποία δεν θα πάω ποτέ. 

Ενώ την κοιτάζεις, η πόλη πίσω σου αλλάζει. 

Βλέποντάς την από ψηλά, η Πόλη του Μεξικού απλώνεται. Έτσι είναι, έτσι είναι στ’ 
αλήθεια, μπορώ να πω δεν πιάνεται, δεν χωράει. Δεν φτάνουν ούτε τα χέρια ούτε οι 
ιστορίες για να πιάσεις το τέρας. Είκοσι εκατομμύρια κάτοικοι μια κακή μέρα. Οι ροζ 
γραμμές από τα φώτα μαγνησίου, το πράσινο, σήμα κατατεθέντης λεωφόρου Ινσουρ- 
χέντες, η λευκή γραμμή της λεωφόρου Τλάλπαν. Αυτή η πόλη που δεν την καταλαβαίνω 
πια. Είναι το βασανιστικό πρόβλημα όσων την είχαμε και δεν την έχουμε πια. Το 'η\ νομί¬ 
ζαμε ότι ήταν δική μας, λίγο μετά το φοιτητικό κίνημα, όταν πηγαίναμε στις συνοικίες με 
τη συνδικαλιστική οργάνωση στα εργοστάσια, όταν σπάσαμε τα σύνορα και η νύχτα μάς 
έβρισκε δεκάδες χιλιόμετρα μακριά απ’ τα σπίτια μας, από τα οικεία μας μέρη, στην πε¬ 
ριφέρεια της περιφέρειας, στις βιομηχανικές περιοχές με το χώμα να μυρίζει χημεία. Και 
το ένιωσα και πάλι, αργότερα, όταν άρχισα να γράφω αστυνομικά μυθιστορήματα και οι 
ήρωές μου κινούνταν στην πόλη με φτερά αγγέλων και ήταν δική τους απ’ άκρη σ’ άκρη. 
Και τώρα εκείνη η πόλη δεν υπάρχει πια ή δεν τη γνωρίζω ή δεν την επινοώ σωστά... 

Χτυπάει το τηλέφωνο. 

- Μιλάω με τη σύνταξη; Σύνδεσέ με με τον Μαρίλες, αδερφέ, είμαι ο ΕλΤσάτο. 

- Δεν είναι η σύνταξη εδώ, του λέω. Είναι ιδιωτική κατοικία. 

- Ασε ρε φίλε, πες στον Μαρίλες ότι είμαι στον δρόμο, τα ’χω όλα. Και να ετοιμα¬ 
στεί, τι νόμιζε, εμφάνισα τις φωτογραφίες με τους μαριάτσι, ένας τους έχει τη στομα¬ 
τάρα του ανοιχτή, λες και χαμογελάει, πες του ότι θα του αρέσει πολύ. 

- Περίμενε... 

Όμως έκλεισαν. Ο ΕλΤσάτο έκλεισε. 

Επιστρέφω στο τραπέζι και γράφω. Δεν έχει και πολύ νόημα, υπάρχουν ιστορίες που 
δεν οδηγούν πουθενά, υπάρχουν διηγήματα που ποτέ δεν θα πάψουν να αφηγούνται. 
Υπάρχει μια πόλη εκεί έξω που μου διαφεύγει. μετάφραση: Νίκος Κοκκάλας 



Γκαμπριέλα Μιστράλ 
ΦΟΒΟΣ 


Δεν θέλω τη μικρή μου κόρη 

να μου την κάνουν χελιδόνα, 

να πετά στον ουρανό 

και να μην κατεβαίνει στην αυλή μου* 

να φτιάξει φωλιά στη μαρκίζα 

και τα χέρια μου να μην τη χτενίζουν. 

Δεν θέλω τη μικρή μου κόρη 
να μου την κάνουν χελιδόνα. 

Δεν θέλω τη μικρή μου κόρη 
να μου την κάνουν πριγκίπισσα, 
με χρυσά παπουτσάκια 
και πώς θα παίζει στα λιβάδια; 

Και όταν θα πέφτει η νύχτα 
δεν θα κοιμάται στο πλευρό μου... 

Δεν θέλω τη μικρή μου κόρη 
να μου την κάνουν πριγκίπισσα. 

Και προ πάντων, δεν θέλω μια μέρα 
να με κάνουν βασίλισσα... 

Να με βάλουν σ’ έναν θρόνο 
όπου τα πόδια μου δεν φτάνουν* 
και όταν θα έλθει η νύχτα 
δεν θα μπορώ να τα λικνίζω... 

Και προ πάντων, δεν θέλω μια μέρα 
να με κάνουν βασίλισσα! 

μετάφραση: Μιχάλης Ανιτσάκης 

0 Χούστο Αρόγιο γεννήθηκε 
στον Παναμά το 1936. Διδάσκει 
ισπανική φιλολογία στο Πανε¬ 
πιστήμιο του Παναμά και έχει 
χρηματίσει πρέσβης της χώρας 
του στην Κολομβία και απε¬ 
σταλμένος του Παναμά σε πο¬ 
λιτιστικά συνέδρια σε όλο τον 
κόσμο . Το συγγραφικό του έργο, 
μυθιστορήματα και συλλογές 
διηγημάτων ; είναι πλούσιο και 
έχει τιμηθεί με το Κεντροαμερι- 
κανικό Βραβείο Λογοτεχνίας το 
1998, γιο τη συλλογή διηγημάτων 
Ηέωθδ 3 . ιπθοίίο ΐεηρο. Το διή¬ 
γημα «Η ερώτηση» είναι το πρώ¬ 
το αυτής της συλλογής. 


η ερώτηση 


Το πρώτο είναι τα μάτια του. 

Με κόρες τόσο καυτερές που π πρώτη αντίδραση είναι να γυρίσεις αλλού το βλέμμα. 
Ο γέρος όμως το ξέρει και σε κοιτάζει μέχρι που να μηΝ μπορείς να κάνεις αλλιώς παρά 
να τον κοιτάξεις κι εσύ, μέχρι που η φωτιά των ματιών του να σε αναγκάσει να παραδε¬ 
χτείς την ύπαρξή του, κάτι που ήταν εξαρχής το ζητούμενο. 

Πριν ακόμα μπει στο εστιατόριο, ο γέρος αρχίζει να κυνηγάει βλέμματα. Πρώτα των 
πελατών, στα δεξιά του, που αρχικά δεν τον αντιλαμβάνονται, προσηλωμένοι καθώς 
είναι στο φαγητό τους ή στη συζήτηση. Κατόπιν των μαγείρων, στα αριστερά, που 
ντυμένοι στα λευκά σερβίρουν και εύχονται χαμογελαστά καλή όρεξη, ρωτώντας με τι 
το θέλετε το φιλέτο οας ή το κοτόπουλο ή το χοιρινό σας, αν το θέλετε με ρύζι ή με 
πατάτες ή με μακαρόνια, σερβίροντας τις μικρούλες μερίδες και επιδεικνύοντας την 
απάτη σε κάθε πιάτο, τονίζοντας τη ματαιότητα κάθε διαμαρτυρίας, γιατί τους βλέπεις 
κιόλας να τραβάνε στο σπίτι τους με βιαστικό βήμα, ώστε να προλάβουν να γυρίσουν 
στην ώρα τους για τη βραδινή βάρδια. 

Κι έτσι πληρώνεις ακριβά, τρως λίγο και κάνεις το κορόιδο. Με τι το θέλετε το φιλέτο 
σας; 

Ο γέρος όχι. 

Μόλις εμφανίζεται στην πόρτα, οι μάγειροι χάνουν το κέφι τους, ανταλλάσσουν 
βλέμματα απελπισίας και ο καθένας παρακαλάει να μην του τύχει να τον σερβίρει. Τα 
ρούχα του γέρου είναι φτωχά αλλά καθαρά, και υπάρχει κάτι στον τρόπο που κινείται, 
κάτι ανησυχητικό στην τόση του σβελτάδα, που δείχνει πως είναι έτοιμος για κάθε 
αναμέτρηση, ότι, επιπλέον, την αποζητάει. 

Ο γέρος καταλαβαίνει πως οι μάγειροι παραδέχονται την ύπαρξή του από τον τρό¬ 
πο που σκληραίνουν οι ώμοι τους και την αιφνίδια απώλεια του ρυθμού τους, στον 
αποσυντονισμό πιάτων, πιρουνιών και φαγητού. Ο γέρος τότε παίρνει τον δίσκο του 
και στέκεται στην ουρά. Στέκεται ευθυτενής, κυρίαρχος της περιοχής του ενόσω περι¬ 
φέρει το βλέμμα του στο εστιατόριο, τους μαγείρους, στον πίνακα με το μενού και τη 
λίστα των τιμών. 

Τίποτα απ’ αυτά, όμως, δεν έχει σημασία: εκείνο που μετράει είναι πως οι μάγειροι ήδη 
αναγνώρισαν την ύπαρξή του. Εκείνος, σε τούτη την ουρά, με τον δίσκο στο χέρι, έπαψε 
να είναι ο γέρος που όλοι αποστρέφονται, που περνούν από δίπλα του σάμπως να είναι 
μια ενόχληση, διεκδικώντας ακόμα και τον αέρα που αναπνέει και τον χώρο που πιάνει, 
προτρέποντάς τον σχεδόν να πεθάνει επιτέλους και να κάνει τόπο στους νέους. 

Με αργό βήμα, λοιπόν, ο γέρος στέκεται μπροστά σε έναν από τους μαγείρους. Το 
βλέμμα του καίει πιο πολύ και η εντολή είναι ξερή, με τον δεξιό δείκτη να δείχνει το φι¬ 
λέτο. Αιχμάλωτος του βλέμματος, ο ατυχής μάγειρος σπεύδει να τον σερβίρει, κρατώ¬ 
ντας στο αριστερό χέρι το πιάτο και στο δεξί ένα κουτάλι. Στην ουρά επικρατεί 
μεγάλη ησυχία, καθώς οι άλλοι μάγειροι σερβίρουν ανακουφισμένοι. .0 μάγει- 

ρος που εξυπηρετεί τον γέρο ψάχνει με το κουτάλι του στην πιατέλα με τα φιλέτα. 
Από κει, με πολλή προσοχή, βγάζει δυο φετούλες φιλέτο: μία... δύο. 

Ούτε μια παραπάνω. 

Δύο: λεπτές, διάφανες. 

Διακόσιες φετούλες βγαίνουν από κάθε κιλό φιλέτου και, με οκτώ δολάρια το κιλό 
και τέσσερα δολάρια το πιάτο, το κέρδος του εστιατορίου είναι ένα εκατομμύριο 
τοις εκατό σε τούτο το υπέροχο παράδειγμα άγριου καπιταλισμού. 

Όταν όμως ο μάγειρος πάει να λούσει τις φετούλες με σάλτσα, το χέρι του τρέμει, 
γιατί ξέρει πως έχει έρθει η ώρα. 

Η σιωπή είναι απόλυτη. Το εστιατόριο είναι γεμάτο: πελάτες, σερβιτόροι και τα¬ 
μίες ανταποκρίνονται στην ησυχία που έρχεται από την ουρά, σταματάει ο θόρυβος 
από τα πιάτα και τα μαχαιροπίρουνα, από τις συζητήσεις, τις παραγγελίες για φιλέτο, 
κοτόπουλο ή χοιρινό. Κάθε πιρούνι, κάθε κουτάλι και κάθε μαχαίρι μένει μετέωρο, 
καθώς όλοι στρέφουν το βλέμμα προς τον γέρο και την ουρά που μένει ακίνητη. 

Όλοι τώρα αναγνωρίζουν την ύπαρξη του γέρου και κανένας δεν μπορεί να πει ότι 
δεντον βλέπει, ότι είναι μόνο μια σκιά που την προσπερνάς. Γιατί όταντα φλέγόμενα 
μάτια του γέρου δίνουν τον λόγο στη φωνή, μια φωνή που δεν έχει τίποτα το παλιό 
αλλά θυμίζει τον νέο που ήταν κάποτε και που επιβαλλόταν με το που έμπαινε σ’ ένα 
δωμάτιο, εκείνο τον νέο μέσα σε τούτο το σώμα που σήμερα όλοι προσποιούνται 
ότι αγνοούν, η φωνή του γέρου σπάει τη σιωπή του εστιατορίου με τη μυστηριώδη 
ερώτηση, εκείνη που κανένας πριν απ’ αυτόν δεν είχε τολμήσει να διατυπώσει: 

-Τέσσερα δολάρια για δυο βρωμοφετούλες; 

Η σιωπή πυκνώνει σαν σε ταινία με σασπένς, σε όλα τα τραπέζια φράσεις μένουν 
στη μέση, μπουκιές δεν μασιούνται, γουλιές κρασί δεν πάνε κάτω. Το μόνο που κι¬ 
νείται είναι τα εκατό μάτια των πελατών, που πάνε από τον γέρο στον μάγειρο κι 
από τον μάγειρο στον γέρο, περιμένοντας την απάντηση στην ερώτηση που όλοι 
θα ήθελαν να κάνουν από τότε που άνοιξε το εστιατόριο αλλά που, από φόβο ή 
ντροπή, δεντηνπρόφεραν. 

Ο μάγειρος όμως δεν απαντάει, ούτε και τολμάει να σηκώσει το βλέμμα και εξακο¬ 
λουθεί να ρίχνει σάλτσα στις δυο φετούλες του φιλέτου. Και μετά, σε μια απόπειρα να 
σωθεί, ως ύστατο μέσο επανόδου στην ομαλότητα, σηκώνει το πρόσωπο και κοιτάζει 
κατευθείαν στα μάτια τον γέρο, επιχειρώντας, πίσω από την κάλυψη του βλέμματος, 
να καταφέρει να δραπετεύσει από την ερώτηση με μιαν άλλη ερώτηση, φυγή σωτη¬ 
ρίας. 

-Με τι το θέλετε το φιλέτο, κύριε, με ρύζι, πατάτες ή μακαρόνια; 

Ο γέρος όμως είναι καλά προετοιμασμένος για την όποια παρελκυστική τακτι¬ 
κή, ιδίως έναν ελιγμό τόσο παιδιάστικο σαν αυτόν. Και δεν πρόκειται, μέσα στην 
απόλυτη σιγή του εστιατορίου που ο ίδιος έχει προκαλέσει, με όλα τα βλέμματα 
στραμμένα πάνω του να αναγνωρίζουν την ύπαρξή του, δεν πρόκειται να αφήσει να 
του ξεφύγει η στιγμή εξαιτίας του αξιολύπητου κόλπου του μαγείρου. 

Έτσι, η φωνή του γέρου φτάνει ανίκητη σε κάθε αυτί, σε κάθε τραπέζι, σε κάθε 
καρέκλα, σε κάθε γωνιά του εστιατορίου όταν λέει: 

-Σου έκανα μια ερώτηση, μαλάκα: δυο βρωμοφετούλες για τέσσερα δολάρια; 

Ο μάγειρος δεν αντέχει άλλο. Και, σε πλήρη αποδοχή της ήττας του, αφήνει το 
πιάτο με τις φέτες του φιλέτου σ’ ένα τραπέζι και φεύγει από το πεδίο της μάχης 
κλαίγοντας. Ο γέρος, εντωμεταξύ, κρατάει τη θέση του στην ουρά, ευθυτενής, με 
τον δίσκο στο χέρι, περιμένοντας τον επόμενο αντίπαλο, αυτόν που θα του φωτίσει 
το μυστικό με τις δυο φετούλες που κάνουν τέσσερα δολάρια, με όλη την υπο¬ 
στήριξη του εστιατορίου στους ώμους του, με τους άλλους μαγείρους παγωμένους 
στη θέση τους, μέχρι που από το εσωτερικό της κουζίνας βγαίνει τρέχοντας ο σεφ, 
αυτοπροσώπως, για να τον περιποιηθεί. 

Τότε, παίρνοντας το πιάτο του γέρου, ο σεφ προσθέτει μια ακόμα φετούλα φιλέτο. 

-Και με μπόλικη σάλτσα στο ρύζι μου, λέει τέλος ο γέρος ενώ η ουρά προχωράει 
και ο ρυθμός των πιάτων και των μαχαιροπίρουνων, των ανθρώπων που μασούν, πί¬ 
νουν και συζητάνε, επιστρέφει για να γεμίσει το εστιατόριο. 

Από κείνη τη μέρα, στο ρεστοράν σερβίρουν τρεις φετούλες φιλέτο. 

Και από κείνη τη μέρα, όλοι περιμένουν πότε ο γέρος θα ζητήσει κοτόπουλο. 

μετάφραση: Αγγελική Στουπάκη 



ΤΑΝΙ ΠΕΡΛΑ 


Τανιπερλα. Των ονείρων 
Αυτοματοποιημένη τροπή 
Τανιπερλα 

Βρυχηθμός 

Μαντρωμένων βουνών 
Τανιπερλα 

Έξαλλη αλληλούια 
Αρχέγονων φυλών 

Με κέρατα κατσίκας 
Χαράζουν σε τοτέμ λόγια απαγορευμένα 
/Μελλοντικές ανάσες 
Με χρώματα πορφυρά 
Ξανοίγουν την ψυχή σε ανυπέρβλητες 
/εκστάσεις 

Με μάτια τα μόνα φανερά 
ανασταίνουν πριονισμένες αντοχές 

Το κάλεσμα είναι εδώ. 

Γιάννης Κωστάρης 





















Αργεντινούς γονείς. Μεγάλωσε 
στην Αργεντινή και εργάστηκε 
ρερικά χρόνια ως αγροτικός 
δάσκαλος. Το 1951 εγκαταστά¬ 
θηκε μόνιμα στο Παρίσι, όπου 
δημοσίευσε το μεγαλύτερο 
μέρος του συγγραφικού του 
έργου. Η έκδοση του βιβλίου 
ΡΙα/υβΙο. το 1964 (Το κουτσό, 
εκδ. Εξάντας, 1988) -ένα συ¬ 
ναρπαστικό παιχνίδι με τον 
αναγνώστη γύρω από τις αισθη¬ 
τικές και υπαρξιακές ανησυχίες 
της εποχής-, τον καθιέρωσε ως 
έναν από τους κύριους εκπρο¬ 
σώπους του «μπουμ» της λατι- 
νοαμερικάνικης λογοτεχνίας τη 
δεκαετία του 1960. Το διήγημα 
Ένα κίτρινο λουλούδι δημοσι¬ 
εύτηκε το 1956 στη συλλογή 
ΡιηαΙ άεΙ ]υε§ο. Ο Κορτάσαρ 
πέθανε το 1984. 



ένα κίτρινο λουλούδι 


Ακουγεται αστείο, αλλά είμαστε αθάνατοι. Το ξέρω από την ανάποδη, το ξέρω επειδή γνωρίζω 
τον μοναδικό θνητό. Μου αφηγήθηκε την ιστορία του σε ένα μπιστρό της οδού Καμπρόν, τόσο 
μεθυσμένος που δεν του ήταν καθόλου δύσκολο να πει την αλήθεια, παρόλο που ο ιδιοκτήτης 
και οι γέροι πελάτες του γελούσαν μέχρι το κρασί να τους ξεχειλίσει από τα μάτια. Πρέπει να 
είδε κάποιο ενδιαφέρον ζωγραφισμένο στο πρόσωπό μου, γιατί προσκολλήθηκε πάνω μου και 
παραχωρήσαμε τελικά στους εαυτούς μας την πολυτέλεια ενός γωνιακού τραπεζιού, όπου μπο¬ 
ρούσαμε να πιούμε και να μιλήσουμε με την ησυχία μας. Μου είπε ότι ήταν συνταξιούχος δημο¬ 
τικός υπάλληλος και ότι η γυναίκα του είχε μετακομίσει για ένα διάστημα στο σπίτι των γονιών 
της, ένας απλός τρόπος για να παραδεχθεί ότι τον είχε εγκαταλείψει. Ήταν ένας τύπος κάθε άλλο 
παρά γερασμένος ή αφελής, με πρόσωπο ξερακιανό και μάτια φθισικού. Έπινε πραγματικά για 
να ξεχάσει και το διαλαλούσε από το πέμπτο ποτήρι κρασί και μετά. Δεν αναγνώρισα πάνω του 
τη μυρωδιά εκείνη που είναι χαρακτηριστική του Παρισιού και που φαίνεται ότι μόνο οι ξένοι 
αντιλαμβάνονται. Είχε επίσης τα νύχια του φροντισμένα και καθόλου πιτυρίδα. 

Σε ένα λεωφορείο της γραμμής 95 είπε ότι είχε δει ένα αγόρι, θα ήταν δεκατριών χρονών, 
και ότι κοιτάζοντάς το ανακάλυψε ότι του έμοιαζε πολύ, ή τουλάχιστον έμοιαζε στην ανά¬ 
μνηση που είχε για τον εαυτό του σε αυτή την ηλικία. Τελικά, παραδέχτηκε ότι του έμοιαζε 
στα πάντα, το πρόσωπο και τα χέρια, η τούφα που έπεφτε στο μέτωπο, η μεγάλη απόσταση 
ανάμεσα στα μάτια, και ακόμα περισσότερο στη συστολή, ο τρόπος με τον οποίο αναζητούσε 
καταφύγιο στο περιοδικό με τα κόμικς, η κίνηση με την οποία έριχνε τα μαλλιά προς τα πίσω, 
η απίστευτη αδεξιότητα των κινήσεων. Του έμοιαζε σε τέτοιο βαθμό που τον έκανε σχεδόν να 
γελάσει, όταν όμως το αγόρι κατέβηκε στην οδό Ρεν, κατέβηκε κι αυτός μαζί του και έστησε 
τον φίλο που τον περίμενε στο Μονπαρνάς. Αναζήτησε μια πρόφαση για να του μιλήσει, το 
ρώτησε για έναν δρόμο και άκουσε, χωρίς έκπληξη πια, μια φωνή που ήταν η φωνή της παι¬ 
δικής του ηλικίας. Το αγόρι πήγαινε προς εκείνη την κατεύθυνση, περπάτησαν συνεσταλμένα 
μερικά τετράγωνα μαζί. Εκείνη τη στιγμή ένιωσε ένα είδος αποκάλυψης. Δεν υπήρχε καμία 
εξήγηση, ήταν κάτι που δεν χρειαζόταν εξήγηση, κάτι που φαινόταν θολό ή ανόητο όταν προ¬ 
σπαθούσες -όπως τώρα- να το εξηγήσεις. 

Συνοψίζοντας, σκαρφίστηκε έναν τρόπο για να γνωρίσει το σπίτι του παιδιού, και με το 
κύρος που του έδινε το παρελθόν του ως καθοδηγητής προσκόπων, μπόρεσε να εισχωρήσει 
σε αυτό το οχυρό των οχυρών, που είναι η γαλλική οικογένεια. Συνάντησε μια ευπρεπή μιζέρια 
και μια γερασμένη μητέρα, έναν συνταξιούχο θείο, δύο γάτους. Στη συνέχεια, έπεισε αρκετά 
εύκολα έναν αδερφό του να του εμπιστευτεί τον γιο του, που ήταν περίπου δεκατεσσάρων, 
και τα δύο αγόρια έγιναν φίλοι. Αρχισε να πηγαίνει στο σπίτι τού Λικ κάθε βδομάδα. Η μητέρα 
τον υποδεχόταν με ξαναζεσταμένο καφέ, μιλούσαν για τον πόλεμο, για την κατοχή και για τον 
Λικ. Αυτό που ξεκίνησε ως μια αποκάλυψη, άρχισε να οργανώνεται γεωμετρικά, να αποκτά 
αυτή την πρόδηλη όψη που ο κόσμος συνηθίζει να αποκαλεί μοίρα. Μπορούσε μάλιστα να το 
διατυπώσει με τις λέξεις που χρησιμοποιούμε καθημερινά: ο Λικ ήταν πάλι αυτός, δεν υπήρχε 
θνητότητα, ήμαστε όλοι αθάνατοι. 

- Όλοι αθάνατοι, φίλε μου. Και προσέξτε, κανείς δεν θα μπορούσε να το αποδείξει, παρά 
τυχαίνει σε εμένα, στη γραμμή 95· Ένα μικρό λάθος στον μηχανισμό, μια αναδίπλωση του χρό¬ 
νου, μια ταυτόχρονη μετενσάρκωση, αντί για διαδοχική, ο Λικ θα έπρεπε να έχει γεννηθεί μετά 
τον θάνατό μου, ωστόσο... Χωρίς να αναφέρω την εκπληκτική σύμπτωση που ήταν η συνάντη¬ 
σή μας στο λεωφορείο. Νομίζω ότι σας το είπα ήδη, ήταν ένα είδος απόλυτης βεβαιότητας, 
χωρίς λόγια. Ήταν αυτό και τίποτε άλλο. Μετά όμως άρχισαν οι αμφιβολίες, γιατί σε αυτές 
τις περιπτώσεις θεωρεί κανείς τον εαυτό του τρελό ή παίρνει ηρεμιστικά. Και πλάι στις αμφι¬ 
βολίες, εξουδετερώνοντάς τις μία προς μία, οι αποδείξεις ότι δεν έσφαλλα, ότι δεν υπήρχε 
λόγος να αμφιβάλλω. Θα σας πω ένα πράγμα, που είναι αυτό που προκαλεί περισσότερο γέλιο 
σε εκείνους τους ηλίθιους, όταν αποφασίζω να τους μιλήσω. Ο Λικ, όχι μόνο ήμουν πάλι εγώ, 
αλλά και επρόκειτο να γίνει όπως εγώ, όπως αυτός ο κακομοίρης που σας μιλάει. Αρκούσε να 
τον δεις να παίζει, να τον δεις να πέφτει πάντα άγαρμπα, στραμπουλώντας το πόδι ή βγάζοντας 
την κλείδα, τα συναισθήματά του, έτοιμα να εκδηλωθούν με την πρώτη ευκαιρία, αυτό το κοκ¬ 
κίνισμα που χρωμάτιζε το πρόσωπό του μόλις τον ρωτούσες οτιδήποτε. Η μητέρα, αντίθετα, 
πόσο της αρέσει να συζητά, με τι ευκολία διηγείται το παραμικρό, ακόμα κι αν είναι μπροστά 

το παιδί, κατακόκκινο από την ντροπή, τα πιο απίστευτα προσωπικά, τα αστεία για το πρώτο 
δόντι, οι ζωγραφιές που έκανε στα οκτώ του, οι ασθένειες... Η καλή γυναίκα φυσικά δεν υπο¬ 
πτευόταν τίποτα, και ο θείος να παίζει μαζί μου σκάκι, ήμουν σαν ένα μέλος της οικογένειας, 
μέχρι που τους πρόσφερα και χρήματα μια φορά για να βγάλουν τον μήνα. Δεν μου ήταν καθό¬ 
λου δύσκολο να μάθω το παρελθόν του Λικ, αρκούσε να παρεμβάλλω ερωτήσεις στα θέματα 
που ενδιέφεραν περισσότερο τους γέρους: τον ρευματισμό του θείου, την κακεντρέχεια της 
θυρωρού, την πολιτική. Έτσι έμαθα το παρελθόντου Λικ, ανάμεσα σε ρουα ματ και σε απόψεις 
γύρω από την τιμή του κρέατος, και έτσι η αρχική υπόθεση επιβεβαιώθηκε πλήρως. Όμως, 
όσο παραγγέλνουμε ένα ακόμη ποτό, πιστέψτε με: ο Λικ ήμουν εγώ, αυτό που είχα υπάρξει 
μικρός, όχι όμως σαν ένα αντίγραφο. Περισσότερο σαν μια ανάλογη φιγούρα, καταλαβαίνετε 
τι θέλω να πω. Στα εφτά μου, δηλαδή, εγώ είχα στραμπουλίζει τον καρπό μου και ο Λικ την 
κλείδα του, στα εννιά περάσαμε αντίστοιχα την ιλαρά και την οστρακιά, και επίσης η ιστορία 
φίλε μου παρενέβαινε, εμένα η ιλαρά μού κράτησε δεκαπέντε μέρες ενώ του Λικ του πέρασε 
μετά από τέσσερις, η πρόοδος της ιατρικής και όλα τα συναφή. Όλα ήταν ανάλογα και γι’ αυτό, 
για να σας δώσω ένα σχετικό παράδειγμα, ήταν πολύ πιθανό ο φούρναρης της γειτονιάς να 
αποτελούσε μετενσάρκωση του Ναπολέοντα, κι αυτός δεν το ξέρει γιατί δεν έχει διαταραχθεί 
η σειρά, γιατί δεν θα μπορέσει ποτέ να συναντήσει την αλήθεια σε ένα λεωφορείο. Αν όμως 
αντιλαμβανόταν με κάποιον τρόπο αυτή την αλήθεια, θα συνειδητοποιούσε ότι αποτέλεσε και 
εξακολουθεί να αποτελεί μια επανάληψη του Ναπολέοντα, ότι το να φτάσει από λαντζιέρης να 
γίνει φούρναρης ενός καθώς πρέπει φούρνου στο Μονπαρνάς είναι ανάλογο με το να ξεκινήσει 
από την Κορσική για να κατακτήσει τον θρόνο της Γαλλίας, κι ότι ανασκαλεύοντας προσεκτικά 
το παρελθόντου θα βρει στιγμές που αντιστοιχούν στην εκστρατεία στης Αιγύπτου, στο προ¬ 
ξενείο και στο Αούστερλιτς και θα αντιλαμβανόταν επίσης ότι σε μερικά χρόνια θα συμβεί κάτι 
στον φούρνο του, και ότι θα καταλήξει σε μία Αγία Ελένη*, που μπορεί να είναι μια καμαρούλα 
στον έκτο όροφο, αλλά εξίσου νικημένος, εξίσου περιτριγυρισμένος από το νερό της μοναξιάς, 
εξίσου περήφανος για τον φούρνο του, που ήταν σαν ένα πέταγμα στον ουρανό. Καταλαβαί¬ 
νετε τι θέλω να πω. 

Καταλάβαινα, αλλά ισχυρίστηκα ότι στην παιδική ηλικία περνάμε όλοι τις τυπικές ασθένει¬ 
ες σε μια καθορισμένη περίοδο, και ότι όλοι σπάμε κάτι όταν παίζουμε ποδόσφαιρο. 

- Το ξέρω, αλλά σας ανέφερα μόνο τις φανερές συμπτώσεις. Για παράδειγμα, δεν είχε 
καμία σημασία το ότι ο Λικ μού έμοιαζε, αν και είχε σημασία για την αποκάλυψη στο λεωφο¬ 
ρείο. Αυτό που ήταν πραγματικά σημαντικό ήταν η αλληλουχία, και αυτό είναι δύσκολο να το 
εξηγήσεις γιατί έχει να κάνει με τον χαρακτήρα, με αόριστες εντυπώσεις, με μυθοπλασίες της 
παιδικής ηλικίας. Εκείνα τα χρόνια, θέλω να πω όταν είχα την ηλικία τού Λικ, είχα περάσει μια 
πικρή περίοδο που ξεκίνησε με μια ατελείωτη ασθένεια, μετά, ενώ ανάρρωνα, πήγα να παίξω 
με τους φίλους και έσπασα το χέρι, και μόλις βγήκα από όλα αυτά ερωτεύτηκα την αδερφή 
ενός συμμαθητή μου και υπέφερα το μαρτύριο τού να μην μπορείς να κοιτάξεις στα μάτια 
την κοπέλα που σε περιγελά. Ο Λικ επίσης αρρώστησε, μόλις είχε αναρρώσει τον «άλεσαν 
στο τσίρκο και καθώς κατέβαινε τις κερκίδες γλίστρησε και στραμπούλιζε τον αστράγαλο. 
Λίγο μετά η μητέρα του τον πέτυχε ένα απόγευμα να κλαίει δίπλα στο παράθυρο, σφίγγοντας 
ένα γαλάζιο μαντήλι, ένα μαντήλι που δεν ήταν του σπιτιού. 

Επειδή πρέπει κανείς να προβάλλει τον αντίλογο σε αυτή τη ζωή, είπα ότι οι παιδικοί έρω¬ 
τες είναι το αναγκαίο συμπλήρωμα των τραυματισμών και της πλευρίτιδας. Παραδέχτηκα 
όμως ότι η περίπτωση του αεροπλάνου ήταν διαφορετική. Ένα αεροπλάνο με έλικα και ελα¬ 
τήριο που του είχε πάρει για τα γενέθλια. 

-Όταντουτο έδωσα θυμήθηκα ξανά το συναρμολογούμενο παιχνίδι που μου έκανε δώρο 
η μητέρα όταν ήμουν δεκατεσσάρων, και τι μου συνέβη. Ήμουν λοιπόν στον κήπο, παρόλο 
που ερχόταν μια καλοκαιρινή καταιγίδα και ακούγονταν οι αστραπές, και είχα βαλθεί να συ¬ 
ναρμολογώ έναν γερανό πάνω στο τραπέζι, κοντά στην εξώπορτα. Με φώναξε κάποιος από 
το σπίτι και μπήκα μέσα για ένα λεπτό. Όταν γύρισα, το κουτί με τον γερανό είχε εξαφανι¬ 
στεί και η πόρτα ήταν ανοιχτή. Φωνάζοντας, έτρεξα απελπισμένος στον δρόμο, όπου δεν 
φαινόταν πια κανείς, και εκείνη τη στιγμή έπεσε ένας κεραυνός στην απέναντι μονοκατοικία. 
Όλα αυτά έγιναν μονομιάς, και το θυμόμουν ενώ έδινα το αεροπλάνο στον Λικ και αυτός το 
κοιτούσε με την ίδια ευτυχία με την οποία κι εγώ είχα κοιτάξει το παιχνίδι μου. Η μητέρα 
ήρθε για να μου φέρει ένα φλιτζάνι καφέ, και ανταλλάσσαμε τις συνηθισμένες κουβέντες 
όταν ακούσαμε μια κραυγή. Ο Λικ έτρεξε στο παράθυρο σα να ήθελε να πέσει στο κενό. Το 

* Αγία Ελένη, το νησί της Καραϊβικής όπου ο Ναπολέων πέρασε εξόριστος τα τελευταία χρόνια της ζωής του. 

πρόσωπό του ήταν λευκό και τα μάτια του δακρυσμένα. Κατάφερε να πει ότι το αεροπλάνο 
είχε χαθεί, ενώ πετούσε, περνώντας ακριβώς από το κενό που άφηνε το μισάνοιχτο παράθυρο. 
«Δεν το βλέπω, δεν το βλέπω», επαναλάμβανε κλαίγοντας. Πιο κάτω ακούσαμε φωνές και 
είδαμε τον θείο να μπαίνει τρέχοντας και να ανακοινώνει ότι είχε αρπάξει φωτιά το απέναντι 
σπίτι. Καταλαβαίνετε τώρα; Ναι, καλύτερα να ζητήσουμε ένα ποτήρι ακόμα. 

-Τώρα γελάνε μαζί μου όταν τους λέω ότι ο Λικ πέθανε λίγους μήνες μετά, είναι πολύ ηλίθιοι 
για να καταλάβουν ότι... Ναι, μη με κοιτάτε κι εσείς με αυτό το βλέμμα. Πέθανε μερικούς 
μήνες μετά, ξεκίνησε από ένα είδος βρογχίτιδας, όπως κι εγώ σε αυτή την ηλικία είχα μια μό¬ 
λυνση του ήπατος. Εμένα με έβαλαν στο νοσοκομείο, η μητέρα όμως του Λικ επέμενε να τον 
περιποιηθεί στο σπίτι. Πήγαινα σχεδόν κάθε μέρα και μερικές φορές έπαιρνα μαζί τον ανιψιό 
μου για να παίζει με τον Λικ. Υπήρχε τέτοια μιζέρια σε εκείνο το σπίτι που η επίσκεψή μου 
ήταν μια παρηγοριό από όλες τις απόψεις, η παρέα για τον Λικ, το πακέτο με τις ρέγκες, το 
γλυκό από βερίκοκο. Συνήθισαν να τους αγοράζω εγώ τα φάρμακα, αφού τους μίλησα για ένα 
φαρμακείο στο οποίο είχα ειδική έκπτωση. Τελικά με αποδέχτηκαν ως νοσοκόμο του Λικ, και 
καταλαβαίνετε ότι σε ένα σπίτι όπως αυτό, όπου ο γιατρός έρχεται και φεύγει χωρίς ιδιαίτερο 
ενδιαφέρον, κανείς δεν προσέχει αν τα τελικό συμπτώματα συνδέονται πλήρως με την αρχική 
διάγνωση... Γιατί με κοιτάζετε έτσι; Είπα κάτι που δεν ήταν σωστό; 

Όχι, δεν είχε πει τίποτα που δεν ήταν σωστό, ύστερα μάλιστα από τόσο κρασί. Αντίθετα, ο 
θάνατος του φτωχού Λικ, εκτός από τη θλίψη που προκαλούσε, αποδείκνυε ότι ένας άνθρω¬ 
πος με πλούσια φαντασία μπορούσε να ξεκινήσει ένα παραμύθι στο λεωφορείο 95 και να το 
τελειώσει στο προσκέφαλο ενός παιδιού που πεθαίνει σιωπηρό. Για να τον ηρεμήσω, του το 
είπα. Έμεινε μια στιγμή να κοιτάζει στον αέρα πριν ξαναμιλήσει. 

- Εντάξει, όπως νομίζετε. Η αλήθεια είναι ότι εκείνες τις εβδομάδες μετά την κηδεία ένιωσα 
πρώτη φορά κάτι που μπορούσε να μοιάσει στην ευτυχία. Συνέχισα κάθε τόσο να επισκέπτο¬ 
μαι τη μητέρα του Λικ, της πήγαινα μπισκότα, λίγο όμως ενδιαφερόμουν πια για αυτήν ή για το 
σπίτι, καθώς με πλημμύριζε η υπέροχη βεβαιότητα ότι ήμουν ο πρώτος θνητός, ότι ένιωθα τη 
ζωή μου να συνεχίζει να εξαντλείται μέρα με τη μέρα, ποτήρι το ποτήρι, και ότι κάποια στιγμή 
θα τερματιζόταν, σε οποιοδήποτε μέρος και οποιαδήποτε στιγμή, επαναλαμβάνοντας μέχρι 
τέλους τη μοίρα κάποιου άγνωστου νεκρού, ποιος ξέρει πού και ποιος ξέρει πότε, μόνο που 
εγώ θα ήμουν στ* αλήθεια νεκρός, χωρίς να εμφανιστεί στον τροχό ένας Λικ για να επαναλόβει 
ανόητα μια ανόητη ζωή. Καταλάβετε φίλε μου αυτή την αγαλλίαση, ζηλέψτε αυτή τη χαρά για 
όσο καιρό μού κράτησε. 

Διότι, απ’ ό,τι φαίνεται, δεν είχε κρατήσει πολύ. Το μπιστρό και το φτηνό κρασί το μαρ¬ 
τυρούσαν, όπως και τα μάτια στα οποία έλαμπε ένας πυρετός που δεν ήταν του κορμιού. Κι 
όμως είχε ζήσει μερικούς μήνες γευόμενος κάθε στιγμή της καθημερινής του μετριότητας, της 
συζυγικής του αποτυχίας, το ναυάγιο των πενήντα του χρόνων, σίγουρος για την αναλλοίωτη 
θνητότητα του. Ένα απόγευμα, διασχίζοντας το Λουξεμβούργο, είδε ένα λουλούδι. 

- Ήταν σε ένα πάρκο, ένα συνηθισμένο κίτρινο λουλούδι. Είχα σταματήσει για να ανάψω 
ένα τσιγάρο και αφαιρέθηκα κοιτάζοντας το. Ήταν κάπως σα να με κοιτούσε κι αυτό, αυτή η 
αίσθηση, μερικές φορές... Ξέρετε, ο καθένας μπορεί να το νιώσει, αυτό που λένε ομορφιά. 
Ακριβώς αυτό, το λουλούδι ήταν όμορφο, ήταν ένα πανέμορφο λουλούδι. Και εγώ ήμουν κα¬ 
ταδικασμένος, μια μέρα θα πέθαινα για πάντα. Το λουλούδι ήταν υπέροχο, πάντα θα υπήρχαν 
λουλούδια για τους μελλοντικούς ανθρώπους. Ξαφνικά συνειδητοποίησα το κενό, αυτό που 
μου είχε φανεί ως ειρήνη, το τέλος της αλυσίδας. Επρόκειτο να πεθάνω και ο Λικ ήταν ήδη 
νεκρός, δεν θα υπήρχε ποτέ πια ένα λουλούδι για κάποιον σαν κι εμάς, δεν θα υπήρχε τίποτα, 
δεν θα υπήρχε απολύτως τίποτα, και το τίποτα ήταν αυτό, ότι δεν θα υπήρχε ποτέ πια ένα λου¬ 
λούδι. Το αναμμένο σπίρτο μού έκαψε τα δάχτυλα. Στην πλατεία πήδηξα σε ένα λεωφορείο 
που πήγαινε οπουδήποτε και βάλθηκα να κοιτάζω σα χαζός, να κοιτάζω ό,τι φαινόταν από τον 
δρόμο και ό,τι υπήρχε στο λεωφορείο. Όταν έφτασα στο τέρμα κατέβηκα και ανέβηκα σε 
ένα άλλο που πήγαινε στα προάστια. Όλο το απόγευμα, μέχρι που έπεσε η νύχτα, έμπαινα και 
έβγαινα από τα λεωφορεία σκεφτόμενος το λουλούδι και τον Λικ, ψάχνοντας ανάμεσα στους 
επιβάτες κάποιον που να έμοιαζε στον Λικ, κάποιον που να έμοιαζε σε εμένα ή στον Λικ, κά¬ 
ποιον που να μπορούσε να είναι ξανά εγώ, κάποιον που να τον κοιτάξω ξέροντας ότι είμαι εγώ, 
και μετά να τον αφήσω να φύγει χωρίς να του πω τίποτα, προστατεύοντάς τον σχεδόν για να 
συνεχίσει τη θλιβερή ανόητη ζωή του, την ηλίθια αποτυχημένη ζωή του προς μια άλλη ηλίθια 
αποτυχημένη ζωή, προς μια άλλη ηλίθια αποτυχημένη ζωή, προς μια άλλη... 

Πλήρωσα. 

μετάφραση: Κώστας Παπαθωμόπουλος 

ΧΟΡΧΕ ΛΟΥΙΣ ΜΠΟΡΧΕΣ 


Ποίημα του τέταρτου στοιχείου 

0 θεός που κάποιος απ' το γένος ίου Ατρέα 
άρπαξε στο θαλασσοφίλητο ακρογιάλι, 
μεταμορφώθηκε σε πάνθηρα, δράκο, τσακάλι, 
δέντρο και ύστερα νερό. Το νερό είναι ο Πρωτέας. 


Λάμπεις σαν τη λεπίδα του σπαθιού* 
σαν όνειρο σε κατοικούν το τέρας κι ο εφιάλτης 
οι γλώσσες των ανθρώπων σού αποδίδουν θαύματα 
και η ροή σου λέγεται Γάγγης ή Ευφράτης. 



Είναι η πολύμορφη νεφέλη, οι λάμψεις εκείνες 
του δειλινού που κοκκινίζουν τα προάστια απ' άκρη σ' άκρη· 
είναι, όταν σε σκέφτομαι, το ανώφελά μου δάκρυ 
και του άγριου Μάελστρομ οι παγωμένες δίνες. 


(Πιστεύουν ότι τα νερά του Γάγγη είναι ιερά, 
έτσι όμως που εναλλάσσονται οι υδάτινοι δρόμοι 
μέσ' απ' τους πόρους του πλανήτη, ισχύει εξίσου η γνώμη 
πως όλοι έχουμε κρυφά βουτήξει στα νερά του). 




Η μυστική καταγωγή της τροφοδότριας γης, 
πηγή ακόρεστης φωτιάς και των θεών που ορίζουν 
ανατολές και δύσεις στις κοσμογονίες 
(όπως μας βεβαιώνει ο Σενέκας κι ο Θαλής). 


Ο Ντε Κουίνσι μέσα στους κυκλώνες των ονείρων 
είδε να στρώνονται ωκεανοί, πρόσωπα σμήνη 
κι έθνη. Τη δίψα χόρτασες γενεών άπειρων* 
το σώμα του πατέρα μου και του Χριστού έχεις πλύνει. 






Η θάλασσα και τα κινούμενα βουνά της που συντρίβουν 
το σιδερένιο πλοίο, είναι μονάχα η επαναφορά σου* 
ο χρόνος, που αμετάκλητος μας πληγώνει και φεύγει, 
είναι, νερό, απλά και μόνο μια μεταφορά σου. 


Νερό, σε ικετεύω. Σ' αυτό το ονειρικό υφάδι 
από τα λόγια που σου απευθύνω αυτό το βράδυ 
τον Μπόρχες που αγκάλιασες, να μην ξεχνάς και μη 
μη λείψεις απ' τα χείλη μου την τελευταία στιγμή. 


Ήσουνα κάτω από τους φοβερούς ανέμους, ο δίχως 
παράθυρα ή τοίχους καν λαβύρινθος που οι στοές του 
ξεστράτιζαν συνέχεια τον νοσταλγό Οδυσσέα 
από τον βέβαιο Θάνατο και την αβέβαιη Μοίρα. 



Η θάλασσα 


Το πρόσωπο της μέοηοχαρακώνεΓ· 
|^Μ|ΐ)ρή λεπίδοΜΜΒ^άής. 


ΙΙΒ^υηε βρο^^Η 

ίΙΡτι αυτή που σε κσ^ 
»οχή μιας άλλης εποχής, 


Θάλασσα. Πρώιμη θάλασσα. Θάλασσα του Οδυσσέα 
κι εκείνου του άλλου Οδυσσέα 
που ο λαός του Ισλάμ αποκαλούσε 
Σεβάχ Θαλασσινό. Η θάλασσα των γκρίζων 
κυμάτων του Έρικτου Ερυθρού, ψηλά στην πρύμνη 
και του ιππότη εκείνου που έγραψε ταυτόχρονα 
το έπος και την ελεγεία της πατρίδας του 
στα τενάγη της Γκόας. 

Θάλασσα του Τραφάλγκαρ. Αυτή που ύμνησε, 
μες στη μακραίωνη ιστορία της, συχνά η Αγγλία 
η δύσβατη θάλασσα που βάφτηκε σε ένδοξο αίμα 
στην καθημερινή πρακτική του πολέμου. 

Η ασίγαστη θάλασσα που την ήρεμη αυγή 
την αναρίθμητη άμμο αρμενίζει. 


Και σε χρονιές σε παίρνει που η μοίρα 
σε μοίρανε να δεις μέσ' απ’ το χώμα 
του ρόδου του εκατόφυλλου τη σπείρα, 
το άλικο παράξενο του χρώμα. 

Αυτή η βροχή που τα τζάμια θολώνει 
στην ξεχασμένη αυλή μιας γειτονιάς 
αλλοτινής, τα σταφύλια χρυσώνει. 

Κι όσο.γέρνει η μέρα το υγρό της στεφάνι 
μια φωνή ξανακούω, έναν αχό λησμονιάς: 
τον πατέρα μου, λες και δεν έχει πεθάνει. 












ΘΚΤΑΒΙΟ ΠΑΣ 

ίίοράδειοοι (δοκίμιο) 


Στα δοκίμια που έχει αφιερώσει στη μεσκαλίνη', ο Αΐάουδ ΗυχΙβγ υπογραμμίζει πάντοτε ότι τα ατο¬ 
μικά οράματα αντιστοιχούν σε συλλογικά αρχέτυπα. 0 κόσμος που περιγράφει ο νν^δδοη στο ίβ 5 
ώαινρί^ηοηΒ ΗαΙΙυάηο§έη 65 άυ Μβχιρυβ φέρνει αμέσως στο μυαλό τις εικόνες μύθων, ποιημάτων 
και παραστάσεων: μεγάλα ποτάμια, τοπία, δέντρα, βλάστηση πράσινη και κοκκινωπή, γη στο χρώμα 
του κεχριμπαριού, όλα κάτω από ένα υπερκόσμιο φως. Η αίσθηση της κίνησης -τα μεγάλα ποτάμια, 
ο άνεμος, ο φωτισμός του ήλιου- αναμιγνύεται με αυτή της ακινησίας και της ησυχίας. Καμιά φορά 
δίπλα στο νερό που αφρίζει ξεπετιέται μια σκεπτική γυναίκα, σκηνή που θυμίζει την αρχαία ελληνική 
γλυπτική και μερικές ταφικές στήλες. Εποχή της αυγής του κόσμου, κόσμος με παραδείσιες σημασίες: 
πώς να μη σκεφτείς τις εικόνες της Γένεσης, τις αραβικές ιστορίες, τους μύθους του Ειρηνικού ή της 
Κεντρικής Ασίας ή τον παράδεισο του Τλάλοκ 2 στο Τεοτιουακάν; Υπάρχει όμως και ένα άλλο όραμα: 
έρημοι βράχοι, δίψα και λαχάνιασμα, το σουβλερό μάτι του ήλιου, το τοπίο της καταδίκης, η «άγονη 
γη» του θρύλου του Γκράαλ. Διαφανείς κολάσεις, γεωμετρία βέβηλων κρυστάλλων, κυκλικές κολάσεις, 
πολύχρωμες κολάσεις, πληθώρα μορφών και τεράτων, πειρασμοί του Αγίου Αντωνίου, παραληρήματα 
των θιβετιανών τάνκα 3 , υδατογραφίες του Οογα, ινδουιστικές συντήξεις και ζευγαρώματα, η παγωμένη 
κραυγή του ΜυηεΗ, οι πολυνησιακές μάσκες... Αν και οι εικόνες είναι αναρίθμητες, όλες τους -εκτυ¬ 
φλωτικού φωτός ή χθόνιου σκότους, απομόνωσης ή συγχρωτισμού- αποκαλύπτουν ένα σύμπαν χωρίς 
έξοδο. Βάρος, πίεση, ασφυξία, κολάσεις. Δεν μπορούμε να βγούμε έξω από μας τους ίδιους, δεν 
μπορούμε να πάψουμε να είμαστε αυτό που είμαστε, δεν μπορούμε να αλλάξουμε. Κόλαση: απολί- 
θωση. Η ουράνια εικόνα είναι όραμα της ελευθερίας: ανύψωση, διάλυση του εγώ. Το φως αντιμέτωπο 
με την πέτρα. 

Οι εικόνες του παραδείσου, λέει ο ΗυχΙεγ, μπορούν να αναχθούν σε ορισμένα στοιχεία κοινά στην 
εμπειρία της μεσκαλίνης και στον οικουμενικό μύθο: γη και νερό, ευφορία, πράσινη βλάστηση. Ιδέα 
της αφθονίας (σε αντίθεση με τον κόσμο της εργασίας), ιδέα του θαυμάσιου κήπου: «το καθετί διαθέ¬ 
τει ευαισθησία» και πουλιά, φυτά και ζώα μιλούν το ίδιο ιδίωμα. Στο κέντρο το πρωταρχικό ζευγάρι. Ο 
ΗυχΙεγ σημειώνει πως το φως έχει έναν ξεχωριστό τόνο, είναι ένα φως που δεν βγαίνει από καμιά μεριά 
ή, για να χρησιμοποιήσουμε μια παλιά και ακριβή έκφραση, είναι ένα αυθύπαρκτο φως. Κι ακόμη είναι 
ένα φως-δημιουργός (το τοπίο γεννιέται και αναπτύσσεται κάτω από μια εκθαμβωτική βροχή) και ένα 
φως-τροφός (ο κήπος, καθετί το ορατό, αναπαύονται στην αόρατη αγκάλη του). Εγώ θα πρόσθετα 
μια άλλη, όχι λιγότερο σημαντική παρουσία: το νερό, αρχέτυπο του παραδείσου πριν από τη γέννηση, 
εικόνα επιστροφής στην πρώτη ηλικία, σύμβολο της γυναίκας και των δυνάμεώντης. Το νερό: ηρεμία, 
γονιμότητα, αυτοσυνείδηση κι ακόμη απώλεια, πτώση και ύποπτη διαφάνεια. Κυρίως, όταν διαβάζει 
κανείς τον Β^υάεΙ^Τε, σταματά μπροστά σε τέτοια οράματα: 

«αποσυρόμενα νερά, παιχνίδια των νερών, αρμονικοί καταρράχτες, η γαλάζια απεραντοσύνη 
της θάλασσας κυματίζουν, τραγουδούν, κοιμούνται με μια χάρη ανεξήγητη... δεν 
εγγυώμαι ότι η θέα ενός διάφανου βάραθρου είναι εντελώς ακίνδυνη για ένα πνεύμα 
ερωτευμένο με την έκταση και το κρύσταλλο...» 4 . 

Εκπληκτικό απόσπασμα αν σκεφτεί κανείς πως το νερό σχετίζεται με τη Μεγάλη Θεά 
των λαών της Μεσογείου: τη χλομή μάγισσα, τη σελήνη, την Αρτεμη. Το νερό: 
το λουτρό της Αρτεμης, η μοιραία πηγή για τον Ακταίωνα 5 και τον Ζίγκφριντ 6 . 

Απόσπασμα από ίο Καθένας έχει τον παράδεισο που αξίζει, 
μετάφραση Νίκος Πρατσίνης, εκδόσεις Απόπειρα 1989 

ι. Μεσκαλίνη: παραισθησιογόνο αλκαλοειδές του μεξικάνικου κάκτου πεγιότλ. 

2. Τλάλοκ: ο θεός της βροχής των Αζτέκων. 

3. Τάνκα: μορφή Ιαπωνικής ποίησης (πεντάστιχη). 

4· Σαρλ Μπωντλαίρ, Τεχνητοί Παράδεισοι. 

5. Ακταίων: Πρόσωπο της ελληνικής μυθολογίας, που είδε την Αρτεμη 
να λούζεται γυμνή και η θεά τον μεταμόρφωσε σε ελάφι, 
ραντίζοντάς τον με νερό. 

6. Ζίγκφριντ: ο ήρωας του «Έπους των Νιμπελούνγκεν». 
















Ύμνος στη θάλασσα (ΑΠΟΣΠΑΣΜΑ) 

Έναν ύμνο λαχτάρησα στη θάλασσα σε ρυθμούς απλωμένους σαν τιςτίραυγές 
των κυμάτων· 

στη θάλασσα όταν ο Ήλιος στα νερά της σαν κατακόκκινη σημαί&κυματίζεΓ 
στη θάλασσα όταν φιλά τα χρυσαφένια στήθη των παρθένων ακτών που 
καρτερούν διψασμένες* 

στη Θάλασ0α<>ι^9ώς ουρλιάζουν οι ορδές της κι εξακοντίζουν οι ανέμοι 
τις βλαστήμιες τους* 1: ^ 

όταν αστράφτει^έσα στ’ ατσάλινο νερό η λαμπερή και αιμόφυρτη σελήνη· 
στα θάλασσα όταν πάνω της διαχέει τ^ν (Απροσμέτρητη πίκρα του 
το Κύπελλο των Άστρων. 

Σήμερα κατηφόρισα απ’ το βουνό στην κοιλάδα 
Ίά απ’ τήν κοιλάδα στη θάλασσα. „ 

Ο δρόμος τράβαγε μακρύς όσο κρατάει ένα φιλί. 

Οι μυγδαλιές σκορπούσαν τις γαλάνέςσιαες των Κορυφών τους πάνω 
^ Ότρ μονοπάτι 

και στην κορφή της κοιλάδας, ο ήλιος ' — 

τινάζει τις ολόχρυσες Γολκόνδες του στο γλαυκό σου-δάσος: Θάλασσα! 
Μητέρα,ΆδέλφΚ,Έρώμένη...! 

Μπαίνω μες στους απέραντους κήπους των νερών σου και κολυμπα^μακριά 
από τη στεριά. 

-Τα κύματα έρχονται, με τους εύθραυστους θυσάνους των αφρώνκα| χά νοντα ι 
μες στη βουή. Προς την ακτή. 

Με τις κοκκινωπές βουνοκορφέςό^^*^*··*-·. * ^ 

με τα γεωμετρικά της σπίτια 

με τις φοινικιές της, έρμαια του ανέμου ~ I.. ~ 

















